**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 3/2016**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 26 de maig de 2016, a l’efecte de procedir a celebrar sessió plenària de caràcter ordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIO DE L’ESBORANY DE L’ACTA ANTERIOR.**

Per part del Sr. Alcalde es posa a votació l’esborrany de l’acta de la sessió anterior que ha estat repartit conjuntament amb al convocatòria.

El Sr. Cusell, del grup d’ERC manifesta que vol fer les següents matitzacions:

*Proposta relativa a l’acceptació, com a membre de VOTV SLU, en la representació de la Sra. Carme Barrio Julio.*

***Al final del punt, en la pàgina 12, diu l’acta:***

*“El Sr. López manifesta que el seu vot serà a favor perquè creu que és un tema important i vol remarcar que Cànoves i Samalús va ser el primer en adherir-se. La regidora Sra. Serra afegeix que el vot del seu grup també serà a favor tot i que vol fer constar que manca la proposta i saber si cal i si es proporcional.*

*L’afer es aprovat per unanimitat.”*

*Hauria de dir: “La regidora Sra. Serra afegeix que el vot del seu grup també serà a favor, tot i que vol fer constar que manca la proposta i* ***falta el debat sobre si cal formar part del Consorci de VOTV i si és proporcional l’aparició del municipi amb la despesa.”***

*12. PROPOSTA DE L’ALCALDIA RELATIVA A LA L’APROVACIÓ DE LA PLANTILLA DE PERSONAL I DE LA RELACIÓ DE LLOCS DE TREBALL DE L’AJUNTAMENT DE CÀNOVES I SAMALÚS PER AL 2016.*

***En el primer paràgraf de la pàgina 18 diu****:*

*“(...) El Sr. Cusell manifesta que si que es cert que ha millorat i evolucionat però que també haguessin volgut tenir la reunió que hagués aclarit moltes coses que avui en dia encara estan pendents. (...)”*

*Entenem que caldria afegir-hi, després de “encara estan pendents”, “com ara la confusió entre places i llocs de treball, perquè en els antecedents explica que el lloc de treball de cap de brigada correspon a una plaça d’oficial, i llavors a la plantilla apareix la plaça de cap de brigada, o quan en els fonaments jurídics es diu que alguns canvis organitzatius no són matèria objecte de negociació quan l’EBEP reconeix que sí”.*

***En les propostes del PSC:***

*15. Proposta de que, degut a la quantitat de robatoris i la gran alarma social que això genera al nostre municipi, es treballi per la creació d’un cos de Policia Local i mancomunar aquest servei amb l’Ajuntament de Sant Pere de Vilamajor.*

*En el debat de la pàgina 19 diu*

*“(…)**El Sr. Cusell manifesta que la sensació d’inseguretat segueix creixent i que l’ajuntament podria fer més del que fa i que la seguretat dels veïns hauria de ser quelcom que unís a tothom. La regidora Sra. Serra manifesta que es crea alarma social i que cal deixar treballar als experts i als professionals.”*

*Entenem que hauria de dir:*

*“(…)**El Sr. Cusell manifesta que,* ***amb les dades que ha proporcionat l’alcalde, no hi ha hagut més actes delictius, però en canvi*** *la sensació d’inseguretat* ***ha crescut****, que està segur que l’ajuntament* ***fa el que pot –avui s’ha aprovat la modificació per les càmeres-****,* ***que es poden fer més coses*** *i que la seguretat dels veïns hauria de ser quelcom que unís a tothom. La regidora Sra. Serra manifesta que* ***cal evitar crear*** *alarma social i que cal deixar treballar als experts i als professionals.”*

*En el torn de preguntes d’ERC, la número 7, de la pàgina 33, hi ha:*

*“En l’anterior legislatura, en el Ple del 26 de juny de 2014, sol·licitàvem que es fes un plec de condicions per al bar de la Festa Major. Estem en una legislatura i amb un nou equip de govern i, atès que com a candidatura no formen part de la Comissió de Festes, ¿com es pensa fer aquest any?*

***La Sra. Barrio manifesta que aquest punt es tractarà en la propera reunió.”***

*Caldria afegir-hi: ... de la Comissió de Festes.”*

*Falta en l’acta la pregunta i la reposta 12, que vam presentar en instància escrita a mà:*

***12. El dia 10 de febrer l’Escola de Música i Dansa va reunir representants de l’equip de govern, del PSC i d’ERC. En aquells reunió, l’alcalde es va comprometre a reunir-nos de nou. A dia d’avui, 3 d’abril, ignorem quan serà aquesta reunió. Sr. Alcalde, ens pot dir la data?***

*El Sr. Alcalde manifesta que es convoca als grups pel proper dia 11 d’abril per tal de portar a terme la referida reunió.*

L’acta es aprovada per unanimitat.

**2.- DONAR COMPTE DELS DECRETS D’ALCALDIA DICTATS DES DE LA DARRERA SESSIÓ ORDINÀRIA.**

Per part del Sr. Secretari es dona lectura als Decrets d’Alcaldia dictats fins la darrera sessió ordinària. El ple en queda assabentat.

**3.- Proposta de modificació de la taxa per la prestació del servei de gestió de residus municipals**

Per part del Sr. Secretari es dona lectura a la següent

**“PROPOSTA DE L’ALCALDIA**

En data 27 de desembre de 2011, l’ajuntament ple va aprovar la ordenança reguladora de la taxa per la prestació del servei de gestió de residus municipals, que fou publicada en el BOP de data 30 de desembre de 2011,

Atès a les exempcions regulades a l’article 5 a) 2 i 3, que fan referencia a un percentatge de bonificació per l’ús de la deixalleria, i

Atès que el plenari de data 16 d’octubre de 2014 va adjudicar el concurs de la concessió per la gestió de residus municipal a la empresa Servitransfer, la qual recull també la selectiva així com les andròmines, motiu pel qual es va sol·licitar la baixa d’aquest servei al Consorci, i

Atès a que el redactat referit no te objecte en la nova situació, i

Atesa la competència plenària que reflexa l’article 52.2 del D.L. 2/2003, de 28 d'abril, pel qual s'aprova el Text refós de la Llei municipal i de règim local de Catalunya,

**PROPOSO AL PLENARI**

**Primer.-** DEIXAR sense contingut la lletra A de l’article 5è e la vigent ordenança reguladora de la taxa per la prestació del servei de gestió de residus municipals.

**Segon.-** PUBLICAR aquest acorda al BOP i a la pàgina web de l’ajuntament als efectes de presentació d’al·legacions en el termini d’un mes; Exhaurit aquest termini s’entendrà aprovada definitivament sense més tràmit que la seva publicació íntegra. Cànoves i Samalús, 17 de maig de 2016. Josep Cuch, Alcalde.”

Després de breu debat, la proposta es aprovada per unanimitat.

**4.- Proposta de modificació de la taxa per llicències urbanístiques.**

Per part del Sr. Secretari es dona lectura a la següent

**“PROPOSTA DE L’ALCALDIA**

En data 29 d’octubre de 2012, l’ajuntament ple va aprovar la ordenança reguladora de la taxa per llicències urbanístiques, que fou publicada en el BOP de data 31 de desembre de 2012.

A l’articulat de la referida, i més concretament en el seu article 11è.2, es fa menció que les llicències d’obres menors s’atorgaran pel termini d’un any.

Atès que tant pels serveis tècnics municipals, com per la Secretaria, s’ha informat que seria més correcte modificar aquest article, afegint “**com a màxim**, un any”,

Per tot lo anterior, i atesa la competència plenària que reflexa l’article 52.2 del D.L. 2/2003, de 28 d'abril, pel qual s'aprova el Text refós de la Llei municipal i de règim local de Catalunya,

**PROPOSO AL PLENARI**

**Primer.-** MODIFICAR l’article 11è, apartat 2, de la vigent ordenança reguladora de la taxa per llicències urbanístiques, d’acord amb el següent redactat:

“2. Les llicències d’obres menors s’atorgaran per un termini màxim d’un any.”

**Segon.-** PUBLICAR aquest acorda al BOP i a la pàgina web de l’ajuntament als efectes de presentació d’al·legacions en el termini d’un mes; Exhaurit aquest termini s’entendrà aprovada definitivament sense més tràmit que la seva publicació integra. Cànoves i Samalús, 17 de maig de 2016. Josep Cuch, Alcalde. “

Després de breu debat, la proposta es aprovada per unanimitat.

**5.- Proposta d’aprovació de l’acta d’operacions de delimitació amb el terme municipal de La Garriga.**

Per part del Sr. Secretari es dona lectura a la següent

**“PROPOSTA DE L’ALCALDIA**

Atès que l’Ajuntament de La Garriga va incoar expedient de delimitació de terme municipal, i

Atès que en reunió celebrada el dia 3 de maig de 2016 a la seu de l’Ajuntament de La Garriga, entre representants d’ambdós Ajuntaments així com de la Direcció d’Administració Local del Departament de Governació i Relacions institucionals i de l’Institut Cartogràfic i Geològic de Catalunya, es va acordar la delimitació que consta en el seu corresponent expedient amb totes les coordenades UTM, i

Atès el que disposa l’article 31.1) del Decret 244/2007, de 6 de novembre, pel qual es regula la constitució i la demarcació territorial dels municipis, de les entitats municipals descentralitzades i de les mancomunitats de Catalunya,

**PROPOSO AL PLENARI**

**PRIMER**. Aprovar l’acta de les operacions de delimitació entre els termes municipals de La Garriga i Cànoves i Samalús, de data 3 de maig de 2016.

**SEGON.** Remetre certificació del present acord i copia de l’Acta a la Direcció General d’Administració Local del Departament de Governació i Relacions Institucionals, a l’Institut Cartogràfic i Geològic i a l’Ajuntament de La Garriga.

**TERCER.** Remetre certificació del present acord i copia de l’Acta a la Administració de l’Estat (“Dirección General para la Administración Local del Ministerio de Administraciones Públicas”) als efectes de la seva inscripció en el Registre de Entitats Locals. Cànoves i Samalús, 12 de maig de 2016.L’ALCALDE, Josep Cuch i Codina.”

El Sr. Alcalde explica la tramitació que s’ha seguit i com l’Ajuntament de La Garriga ha reconegut que tenia errors en el POUM pel que fa a la delimitació de terme i que s’han pogut subsanar, pel que fa amb el límit amb el nostre municipi i també uns petits reclaus que hi havien en el terme amb el poble de Samalús. El regidor del PSC. Sr. López manifesta que, tot el que sigui clarificar temes, ho troba del tot correcte. La Sra. Serra, d’ERC, afegeix que ha trobat a faltar un plànol explicatiu.

Després de breu debat, la proposta es aprovada per unanimitat.

**6.- Proposta d’aprovació del conveni col·lectiu a signar amb els personal de l’Ajuntament de Cànoves i Samalús.**

Per part del Sr. Secretari es dona lectura al següent

**INFORME-PROPOSTA DE SECRETARIA**

Amb relació a l’expedient relatiu al Conveni Col·lectiu d’aplicació al personal laboral de l’Ajuntament de data 21 de març de 2016, amb període de vigència des de l’1 de gener de 2016 fins al 31 de gener de 2019, acordat entre els representants dels treballadors i de la Corporació Local, s’emet el següent informe-proposta de resolució, de conformitat amb allò establert a l’article 175 del Reial Decret 2568/1986, de 28 de novembre, pel que s’aprova el Reglament d’Organització, Funcionament i Règim Jurídic de les Entitats locals, amb base als següents,

**ANTECEDENTS DE FET**

**PRIMER.-** Comunicada la finalització de la vigència del Conveni Col·lectiu es va sol·licitar la constitució de la Comissió Negociadora del Conveni Col·lectiu aplicable al personal de l’Ajuntament de Cànoves i Samalús.

**SEGON.-** Amb data 7 de maig de 2015 es va convocar a la primera sessió de la Comissió Negociadora als representants dels treballadors de l’Ajuntament. La darrera sessió, amb acord entre ambdues parts es va produeix el 21 de març de 2016.

**LEGISLACIÓ APLICABLE**

* L’Article 32 del Text Refós de la Llei de l’Estatut Bàsic de l’Empleat Públic, aprovat per Reial Decret Legislatiu 5/2015, de 30 d’octubre.
* Els articles 82 i següents del Text Refós de la Llei de l’Estatut dels Treballadors, aprovat per Reial Decret Legislatiu 2/2015, de 23 d’octubre.
* Els articles 45 i següents de la Llei Orgànica 3/2007, de 22 de març, per a la igualtat efectiva entre homes i dones.
* L’article 8.2 de la Llei Orgànica 11/1985, de 2 d’agost, de Llibertat Sindical.
* L’Article 177.2 del Text Refós de les disposicions legals vigents en matèria de Règim Local, aprovat per Reial Decret Legislatiu 781/1986, de 18 d’abril.

Vist tot lo anteriorment exposat, es considera que l’expedient ha seguit la tramitació establerta a la Legislació aplicable procedint a la seva aprovació pel Ple de l’Ajuntament, de conformitat a l’article 22 de la Llei 7/1985, de 2 d’abril, Reguladora de les Bases de Règim Local.

Per tot això, de conformitat amb lo establert a l’article 175 del Reial Decret 2568/1986, de 28 de novembre, pel que s’aprova el Reglament d’Organització, Funcionament i Règim Jurídic de les Entitats Locals, el que subscriu eleva la següent proposta de resolució:

**INFORME-PROPOSTA DE RESOLUCIÓ**

**PRIMER.-** Aprovar el Pacte de Condicions de treball d’aplicació al personal de l’Ajuntament de Cànoves i Samalús, que consta a l’annex 1, signat per ambdues parts.

**SEGON.-** Comunicar l’Acord del Ple al President de la Comissió Negociadora i notificar el mateix als representants del personal amb indicació dels recursos que es consideri pertinents.

**TERCER.-** Que per part de la Comissió Negociadora es presenti el mateix davant l’Autoritat laboral competent, als efectes de registre i per a que s’ordeni la seva publicació obligatòria en el Butlletí Oficial de la Província.

No obstant, la Corporació acordarà el que estimi pertinent. A Cànoves i Samalús, a 17 de maig de 2016. El Secretari, Francesc d’A. Serras i Ortuño.

**ACORD DEL PACTE DE CONDICIONS LABORALS DEL PERSONAL AL SERVEI DE L’AJUNTAMENT DE CANOVES I SAMALUS 2016-2019**

## CAPÍTOL I. DISPOSICIONS GENERALS.

## Article 1.- Objecte i norma supletòria.

Aquest Pacte, negociat a l’empara del que estableix la Llei Orgànica 11/85 de 2 d’agost, de Llibertat Sindical i el Real Decret Legislatiu 5/2015, de 30 d’octubre, pel que s’aprova el text refós de la Llei de l’Estatut Bàsic de l’Empleat Públic regula les condicions de treball dels empleats públics que presten serveis per a l’Ajuntament de Cànoves i Samalús i estableix els seus propis sistemes d’aplicació.

Per tot allò que no estigui recollit, previst ni resolt en aquest Pacte, s’aplicaran les disposicions legals que dicti l’Estat o la Comunitat Autònoma pel que fa a les seves competències i als reglaments de funcionament dels diferents col·lectius quan hagin estat elaborats vàlidament entre la Corporació i la representació legal dels treballadors/es.

Els acords subscrits, o els que es puguin subscriure en un futur, entre els sindicats representatius i la FEMP (Federació Espanyola de Municipis i Províncies), la FMC (Federació de Municipis de Catalunya) i l’ACM (Associació Catalana de Municipis), es traslladaran a la Comissió Paritària d’Interpretació i Seguiment per tal de fer, si així correspon, el seu estudi i la seva adequació per aquest Pacte.

## Article 2.- Àmbit personal. (Veure annex 1)

1.- Aquest Pacte afectarà a tots els/les empleats/des públics/ques al servei de l’Ajuntament de Cànoves i Samalús.

2.- Queda exclòs de l’àmbit personal d’aquest Pacte el personal que desenvolupi càrrecs de confiança i/o d’assessorament especial, i aquelles relacions contractuals i de serveis en règim de dret administratiu.

3.- Aquest Pacte no afectarà les condicions més beneficioses per als/les treballadors/es que restin vigents amb anterioritat per disposicions legals, normes convencionals o usos i costums.

## Article 3.- Vigència.

1.- El present Pacte tindrà una durada de quatre anys, des de l’1 de gener de 2016 al 31 de desembre de 2019, llevat dels apartats referents al calendari laboral.

2.- Aquest Pacte es prorrogarà tàcitament, en tota la seva extensió, per anys naturals successius en el supòsit que no sigui objecte de denúncia per qualsevol de les parts, dos mesos abans del seu termini.

3.- La denúncia d’una de les parts haurà d’ésser expressa, per escrit, i amb constància fefaent a l’altre part.

4.- Un cop denunciat aquest Pacte, continuarà en vigor fins que no s’aconsegueixi un altre que el substitueixi.

5.- Aquest Pacte entrarà en vigor un cop aprovat per la Corporació i per l’assemblea de treballadors/es, amb efectes des del dia 1 de gener de 2016.

## Article 4.- Indivisibilitat del Pacte.

1.- Les condicions pactades en aquest Pacte són mínimes i constitueixen un tot orgànic i unitari, per tant la seva aplicació és considerada globalment.

2.- No obstant això, en el cas que la Jurisdicció Administrativa, en l’exercici de les seves facultats, deixés sense efecte o modifiqués alguna de les estipulacions del Pacte, hauran d’adaptar-s’hi, per la qual cosa es facultarà la Comissió d’Interpretació i Seguiment i sense que això comporti una nova negociació del Pacte, al llarg del temps de vigència pactada.

## Article 5.- Règim interior.

1.- Els/les empleats/des de l’Ajuntament de Cànoves i Samalús, pel caràcter de les seves funcions, estan subjectes al règim d’incompatibilitats legals vigents.

Per al desenvolupament de les seves tasques hauran d’observar discreció i sigil professional en els assumptes que coneguin per raó del seu càrrec i no podran utilitzar aquestes dades en benefici propi o de tercers.

2.- És obligació de tots els/les empleats/des tenir la màxima diligència i correcció de cara al públic, als companys, subordinats, caps i membres de la Corporació.

3.- Així mateix, hauran de complir el seu horari de treball amb puntualitat i desenvolupar les seves funcions i obligacions amb el màxim d’iniciativa pròpia i amb l’acatament de les directrius i les instruccions dels seus caps i responsables directes.

## Article 6.- Comissió Paritària d’Interpretació i Seguiment.

1.- El present Pacte s’interpretarà d’acord amb el sentit gramatical de les seves clàusules, i en atenció als objectius que es persegueixen en el moment de la seva signatura.

2.- Es crearà una Comissió Paritària del Pacte en el termini de quinze dies comptats des de l’aprovació d’aquest Pacte, com a òrgan d’interpretació, arbitratge, conciliació i de vigilància del seu compliment, a fi de resoldre els conflictes d’interpretació que puguin sorgir o que li siguin presentats pels treballadors o per la pròpia Corporació.

Les seves funcions, a més de la interpretació i vigilància de les qüestions aquí regulades són:

1. Arbitratge de les qüestions que els parts sotmetin a consideració.
2. D’altres que li siguin encomanades per aquest Pacte, en especial farà la mediació amb caràcter previ a la interposició de qualsevol conflicte col·lectiu derivat de la interpretació o aplicació del que disposen els presents acords, així com els supòsits de concurrència del mateix.

3.- La Comissió Paritària estarà integrada per dues persones, designades per la Corporació i dos per la representació del personal. Hi podran assistir els Delegats de les Seccions Sindicals legalment constituïdes, signants de l’acord.

4.- Actuarà com a Secretari de la Comissió una persona designada per la Corporació. S’aixecaran actes de les reunions i els seus acords seran de compliment obligatori.

5.- La Comissió Paritària es reunirà de forma ordinària una vegada cada 6 mesos, i de manera extraordinària, a petició d’alguna de les parts, quan sigui necessari, i sempre que sigui possible, en el termini de dos dies hàbils comptats a partir de la petició.

6.- En cas de manca d’acord en el si de la Comissió Paritària sobre la interpretació i/o aplicació del present Pacte, així com qualsevol norma legal o reglamentària d’aplicació, ambdues parts negociadores acorden expressa i voluntàriament el sotmetiment de la discrepància, als procediments de conciliació i mediació establerts pel Consorci d’Estudis, Mediació i Conciliació a l’Administració Local (CEMICAL), a petició de qualsevol de les parts.

## Article 7.- Mesa general de negociació.

A l’empara del Real Decret Legislatiu 5/2015, de 30 d’octubre, pel que s’aprova el text refós de la Llei de l’Estatut Bàsic de l’Empleat Públic , la mesa de negociació es constituirà i es reunirà, com a mínim, una vegada a l’any. Igualment, tindran lloc reunions de la mesa per decisió de l’Ajuntament o per acord entre aquesta i les organitzacions sindicals presents per dret a la mesa, i per sol·licitud de totes les organitzacions sindicals presents a la mesa.

Serà competència de la mesa la negociació dels temes següents:

1. Classificació i actualització dels llocs de treball.
2. Criteris bàsics de provisió i/o promoció dels llocs vacants o de nova creació i els sistemes de selecció.
3. Criteris bàsics de l’oferta d’ocupació pública de l’any entrant.
4. Aprovació de plans de formació.
5. Les retribucions bàsiques i complementàries que s’hagin d’aplicar a cada lloc de treball.
6. L’establiment de l’horari de treball, el règim del gaudi de permisos, les vacances i les llicències en allò que no estigui previst per pacte o acord.
7. Criteris bàsics dels reglaments de prestació de serveis.
8. Les matèries d’índole econòmica, de prestació de serveis, sindical, assistència i, en general, totes aquelles que afectin les condicions de treball i l’àmbit de relacions del personal i les seves organitzacions sindicals amb la corporació.
9. Criteris bàsics de bases i convocatòries de selecció i contractació del personal.
10. Criteris bàsics de bases i convocatòries de promoció i de cursos de formació professionals.
11. Criteris bàsics de bases i convocatòries de provisió de llocs.
12. Serveis mínims en situació de vaga.
13. Totes aquelles que s’esmenten expressament en aquest pacte.

## Article 8.- Meses específiques:

Per als col·lectius que ho requereixin es constituiran meses específiques sobre qüestions puntuals. Els acords a què arribin seran portats a la mesa general de negociació i seran incorporats al pacte o a l’annex.

CAPÍTOL II. JORNADA I RÈGIM DE TREBALL.

## Article 9.- Calendari i jornada laboral. (Veure annex 1)

La jornada laboral s’adaptarà a allò que disposa la legislació vigent. Cada any es distribuirà la seva aplicació que s’adjuntarà com annex al Pacte.

1.- El calendari laboral és l’instrument tècnic per mitjà del qual es fa la distribució de la jornada. Anualment, tenint en compte el calendari de festes aprovat per la Generalitat de Catalunya, s’aprovarà el calendari laboral en el marc de la Comissió d’Interpretació i Seguiment d’aquest Pacte. S’especificaran, si s’escau, les consideracions particulars que siguin necessàries pels diversos col·lectius.

2.- Durant l’últim trimestre de l’any, la Comissió Paritària establirà el calendari laboral de l’any següent.

3.- La jornada setmanal serà de 5 dies treballats i 2 dies de descans.

4.- Entre l’acabament d’una jornada i el començament d’una altra, han de transcórrer com a mínim 12 hores.

5.- Horaris i jornada laboral:

OFICINES AJUNTAMENT

Horari laborable: 37 hores i 30 minuts.

Matins de dilluns i dimarts: de 08:00 a 15:00 hores.

Matins de dimecres a divendres: de 8:00 a 14:30 hores.

Tarda de de dijous: de 16 a 20 hores.

El dia que es treballi a la tarda la pausa per dinar podrà ser de dues hores, recuperant aquesta ½ hora la setmana vinent.

Les tardes de Dijous Sant, i dels dies 24 i 31 de desembre les oficines romandran tancades.

Jornada intensiva del 15 de juny al 15 de setembre (de 08:00 a 14:30) hores.

Per necessitat dels Serveis del 15 de juny al 31 de juliol, i de l’1 al 15 de setembre, els dijous a la tarda les oficines romandran obertes en el seu horari habitual, establint-se torns entre els treballadors d’aquestes, havent-hi 1/3 del personal.

BRIGADA MUNICIPAL

Horari laborable: 37 hores i 30 minuts.

Matins de dilluns a divendres: de 07:00 a 14:30 hores.

VIGILÀNCIA MUNICIPAL

1620 Hores laborables que seran distribuïdes d’acord amb les necessitats del servei.

6.- Són feiners tots el dies de l’any llevat dels que a continuació es relacionen:

1. 104 dissabtes i diumenges.
2. 14 dies festius de calendari laboral. En el cas que alguna d’aquestes festes fos en dissabte o diumenge se’n traslladarà el gaudiment a un altre dia feiner, no fix i a lliure elecció de l’interessat i sempre i quan les necessitats del servei ho permetin.
3. 22 dies laborals de vacances anuals.

## Article 10.- Torns

1.- S’efectuaran en els llocs que siguin necessaris els torns rotatius de matí, tarda o nit, que es negociaran cada any i s’adjuntaran com annex. Qualsevol modificació dels torns en col·lectius on no sigui habitual aquest règim horari serà negociat amb els representants del Personal.

2.- A l’hora d’efectuar qualsevol canvi de torn entre dos treballadors d’un mateix departament, caldrà notificació prèvia amb la suficient antelació, al cap del servei respectiu.

3.- Cada any s’efectuarà un quadrant dels torns juntament amb la representació dels treballadors/es.

4.- L’horari del personal que treballi per torns l’haurà de conèixer almenys amb 3 mesos d’antelació. Els quadrants d’aquests horaris, el nombre possible d’operatius o serveis extraordinaris que s’hauran de realitzar i els criteris a l’hora de cobrir baixes o imprevistos hauran de ser negociats amb caràcter anual amb els representants del personal, amb la finalitat de no sobrepassar la jornada màxima anual, i establir, d’aquesta manera les compensacions corresponents.

## Article 11.- Descans diari. (Veure annex 1)

1.- Tots els/les empleats/des en règim de jornada superior a les 6 hores ininterrompudes, tindran un descans de 30 minuts, computables com a treball efectiu que gaudiran. Quan la jornada de treball sigui inferior, la pausa es reduirà proporcionalment.

1. + de 6 hores: 30 minuts.
2. + de 4 hores: 20 minuts.
3. + de 3 hores: 15 minuts.

El descans en horari nocturn serà de 45 minuts.

2.- Aquest descans és obligatori i no substituïble per cap mena de compensació.

3.- Aquesta interrupció no podrà afectar el funcionament normal del servei.

## Article 12. Flexibilitat.

S’estableix un marge de flexibilitat, a l’entrada i a la sortida del lloc de treball, de 30 minuts diaris, que s’hauran de recuperar el mateix dia o durant la setmana.

La flexibilitat a l’entrada i a la sortida s’entendrà en aquells llocs de treball on no perjudiqui el normal desenvolupament del servei.

## Article 13. Vacances.

1.- Les vacances anuals, retribuïdes i no substituïbles per cap compensació econòmica seran, de 30 dies naturals o 22 dies feiners, o bé proporcionals al temps treballat des del 31 d’agost de l’any anterior, si aquest període és inferior a un any. Es gaudiran procurant sempre mantenir coberts tots els serveis de la Corporació.

En el supòsit d’haver completat els anys d’antiguitat a l’administració que s’indica es tindrà dret a gaudir dels següents dies de vacances anuals:

* 15 anys de servei: 23 dies hàbils
* 20 anys de servei: 24 dies hàbils
* 25 anys de servei: 25 dies hàbils
* 30 o més anys de servei: 26 dies hàbils

2.- Les vacances es podran partir, si el servei ho permet.

3.- Per determinar dins de cada servei els torns de vacances es procedirà de comú acord entre el personal. En cas de conflicte d’interessos s’atendrà a torns rotatius anuals.

4.- Cap treballador podrà iniciar les seves vacances si es troba de baixa per malaltia, accident o llicència per maternitat. En cas de que la situació de baixa sobrevingui un cop iniciades les vacances, aquestes quedaran interrompudes a partir del sisè dia de baixa i fins a la data d’alta del treballador. En aquest cas es pactarà el període per gaudir els dies restants de vacances, un cop produïda l’alta del treballador, entenent-se en tot cas, consumits com a dies de vacances, els cinc primers dies de baixa.

## Article 14.- Permisos.

El personal al servei de l’Ajuntament, prèvia sol·licitud, tindrà dret a les següents llicències i permisos retribuïts.

1. **Permís per matrimoni.**

Per raó de matrimoni o convivència de fet, que haurà de justificar-se documentalment mitjançant un certificat de convivència: **15 dies naturals consecutius.** Els conjugues o convivents en poden gaudir dins del termini d’un any a comptar de la data del casament o de l’inici de la convivència.

1. **Permís per matrimoni d’un familiar.**

Les persones a les quals és aplicable aquesta llei tenen dret a un permís **d’un dia** d’absència del lloc de treball per matrimoni d’un familiar fins al segon grau de consanguinitat o afinitat. Aquest permís és ampliable a **dos dies** si el matrimoni té lloc fora de Catalunya.

1. **Permís per naixement, adopció o acolliment.**

El progenitor o progenitora que no gaudeix del permís per maternitat té dret a un permís de **cinc dies laborables consecutius** dins els deu dies següents a la data de naixement, o a l’arribada del menor o la menor adoptat o acollit a la llar familiar en el cas d’adopció o acolliment. En el cas de part, adopció o acolliment múltiple, la durada del permís s’amplia a **deu dies** si es tracta de dos fills i a **quinze dies** si en són tres o més.

1. **Permís per maternitat**
2. El permís per maternitat té una durada de setze setmanesininterrompudes, que són ampliables, en els casos de part, acolliment o adopció múltiple, a dues setmanes més per cada fill o filla a partir del segon i en pot gaudir qualsevol dels dos progenitors. L’altre progenitor o progenitora, sempre que tingui la guarda legal del fill o filla, pot fer ús de tot el permís de maternitat, o de la part que en resti, en el cas de mort o malaltia incapacitant de la mare o en el cas de guarda legal exclusiva.
3. En el cas de filiació biològica, el període de permís pot començar abans o immediatament després del part. Les sis primeres setmanes posteriors al part són de descans obligatori per a la mare.
4. En el cas d’adopció o acolliment, el període de permís per maternitat computa a partir de la sentència judicial o resolució administrativa. Si es tracta d’una adopció internacional el permís pot començar fins a sis setmanes abans.
5. La persona que gaudeix del permís per maternitat ho pot fer a temps parcial, d’una manera ininterrompuda. La manera en què es distribueix el temps de permís requereix l’acord previ entre la persona afectada i l’òrgan competent per a la concessió del permís. En el cas de filiació biològica, la mare pot gaudir del permís a temps parcial només a partir de la sisena setmana posterior al part. El permís per maternitat a temps parcial és incompatible amb els permisos per lactància o per fills prematurs i amb la reducció de jornada per guarda legal.
6. El progenitor o progenitora que gaudeix del permís per maternitat pot optar perquè l’altre progenitor o progenitora gaudeixi d’una part determinada i ininterrompuda d’aquest permís. El permís es distribueix a opció del progenitor o progenitora que gaudeix de la primera part del permís. Els progenitors poden gaudir de la compartició del permís d’unamanera simultània o successiva, sense superar les setze setmanes o el temps que correspongui en els casos de part, acolliment o adopció múltiple. En el cas de la filiació biològica, si s’opta per gaudir de la segona part del permís successivament al de la mare, només es pot fer a partir de la sisena setmana posterior al part i sempre que, en el moment de fer-se efectiva aquesta opció, la incorporació de la mare al treball no comporti un risc per a la seva salut.
7. L’opció exercida per un progenitor o progenitora en iniciar-se el període de permís per maternitat a favor de l’altre progenitor o progenitora a fi que aquest gaudeixi d’una part del permís pot ésser revocada en qualsevol moment per aquell si s’esdevenen fets que fan inviable l’aplicació d’aquesta opció, com ara l’absència, la malaltia o l’accident, o també l’abandonament de la família, la violència o altres causes equivalents, llevat que aquests tres darrers casos siguin imputables al primer progenitor o progenitora.
8. **Permís de paternitat**

El progenitor o progenitora, sens perjudici del dret al permís per maternitat, té dret a un permís de paternitat de **quatre setmanes consecutives** des del finiment del permís d’hospitalització i sempre abans de que acabi el permís de maternitat. Aquest permís és incompatible amb l’autorització de compatibilitat, que resta suspesa d’ofici fins al finiment del permís.

El progenitor o progenitora d’una família monoparental, si té la guarda legal exclusiva del fill o filla, també pot gaudir d’aquest permís a continuació del de maternitat.

1. **Permís per lactància.**

El permís per lactància és d’una hora diària d’absència del lloc de treball, la qual es pot dividir en dues fraccions de trenta minuts. En els casos de part, adopció o acolliment múltiple el permís és de dues hores diàries, les quals es poden dividir en dues fraccions d’una hora. El període del permís s’inicia un cop finit el permís per maternitat i té una durada màxima de vint setmanes.

A petició de l’interessat o interessada, les hores del permís de lactància es poden compactar per a gaudir-ne en jornades senceres de treball, consecutives o repartides per setmanes, sense alterar el moment d’inici del període de permís i tenint en compte les necessitats del servei.

1. **Permís per a atendre fills prematurs.**

En el cas de naixement d’un fill o filla prematur o que hagi d’ésser hospitalitzat a continuació del part, s’atorga un permís equivalent al temps d’hospitalització fins a un màxim de dotze setmanes. Aquest permís s’inicia a partir del finiment del permís per maternitat o de la setzena setmana posterior al part, l’adopció o l’acolliment.

1. **Permisos per atendre fills discapacitats.**

Els progenitors amb fills discapacitats tenen dret conjuntament a permisos d’absència del lloc de treball per a poder assistir a reunions o visites en els centres educatius especials o sanitaris on rebin suport. Així mateix, tenen dret a dues hores de flexibilitat horària diària per a poder conciliar els horaris dels centres d’educació especial o dels altres centres on el fill o filla discapacitat rep atenció.

1. **Permís prenatal.**

Les dones embarassades tenen dret a absentar-se del lloc treball per a assistir a exàmens prenatals i a tècniques de preparació per al part, durant el temps necessari per a dur a terme aquestes pràctiques, amb la justificació prèvia de la necessitat de fer-ho dins la jornada de treball.

Les parelles que opten per l’adopció o l’acolliment permanent o pro adoptiu tenen dret a absentar-se del lloc de treball per a dur a terme els tràmits administratius

requerits per l’administració competent fets a Catalunya, durant el temps necessari, amb la justificació prèvia que s’han de fer dins la jornada de treball.

1. **Permís per mort, accident, hospitalització o malaltia greu d’un familiar fins al segon grau.**

Per la mort, l’accident, la malaltia greu o l’hospitalització d’un familiar fins al segon grau de consanguinitat o afinitat: **2 dies laborables**. En cas de desplaçament a un altre localitat fins a **4 dies**.

En cas de defunció del cònjuge o parella estable, tenint fills en edat pre-escolar o disminuïts físics o psíquics s’ampliarà la llicencia a **10 dies**.

1. **Permís per trasllat de domicili.**

Per trasllat de domicili sense canvi de residència, **1 dia**. Si comporta trasllat a una altra localitat, fins a **4 dies.**

1. **Permís per compliment d’un deure inexcusable de caràcter públic i/o personal**

Per compliment d’un deure inexcusable de caràcter públic i/o personal: **el temps indispensable**. Quant consti en una norma legal o convencional un període determinat, se estarà a lo que aquesta disposi en quant a duració de l’absència i a la seva compensació econòmica.

En cas de percebre una altra remuneració per aquest motiu, li serà deduïda de la que obté de l'Ajuntament. S’entén com a deure inexcusable el que genera com efecte la responsabilitat civil, penal o administrativa.

1. **Permís per concursar en exàmens finals, proves definitives d’avaluació i alliberadores i altres proves d’aptitud en centres oficials**

Per concursar en exàmens finals, proves definitives d’avaluació i alliberadores i altres proves d’aptitud en centres oficials, així com per participar en proves selectives convocades per administracions i organismes públics, el dies durant els quals es porten a terme.

En cas que el funcionari/a o el treballador/a faci el torn de nit, podrà gaudir del dia immediatament anterior a la data de l’examen.

1. **Permís sense retribució per a atendre un familiar**

Es poden concedir permisos sense retribució per a atendre un familiar fins al segon grau de consanguinitat o afinitat per un període mínim de deu dies i màxim de tres mesos, prorrogable, excepcionalment, fins a tres mesos més. Aquest permís és incompatible amb l’autorització de compatibilitat, que resta suspesa d’ofici fins al finiment del permís.

1. **Permisos per situacions de violència de gènere**

Les dones víctimes de situacions de violència de gènere que, per aquest motiu, s’hagin d’absentar del lloc de treball tenen dret que aquestes faltes d’assistència es considerin justificades d’acord amb el que determinin els serveis socials, policials o de salut corresponents. Així mateix, tenen dret a les hores de flexibilitat horària que, d’acord amb cada situació concreta, siguin necessàries per a llur protecció o assistència social.

1. **Permisos de flexibilitat horària recuperable**

Es poden autoritzar permisos d’absència del lloc de treball d’un mínim d’una hora i un màxim de set per a visites o proves mèdiques d’ascendents o descendents fins al segon grau de consanguinitat o afinitat, per a reunions de tutoria amb els docents responsables dels fills. El temps d’absència l’ha de recuperar la persona afectada durant la mateixa setmana en què gaudeix del permís, tenint en compte les necessitats del servei. Aquests permisos poden ésser puntuals o periòdics.

1. **Assumptes propis i conciliació de la vida laboral i familiar**

Es podrà disposar de 6 dies d’assumptes propis i 3 dies per la conciliació de la vida laboral i familiar, que es gaudiran dins de l’any natural i com a màxim fins al 31 de gener de l’any següent. La concessió d’aquests dies de permís serà subordinada a les necessitats del servei i en tots els casos caldrà garantir que la mateixa unitat orgànica on es presten els serveis assumirà sense danys per a terceres persones o per a la pròpia organització les tasques del funcionari/treballador al qual es concedeix el permís.

Aquests permisos s’hauran de sol·licitar per escrit amb una antelació mínima de 2 dies, que permeti adoptar les disposicions necessàries per atendre el servei.

L’atorgament d’aquests permisos correspondrà a l’alcalde, podent delegar en regidor, secretari o cap del servei corresponent. En tot cas s’exigirà el vistiplau del superior immediat del sol·licitant.

La denegació d’aquests permisos haurà d’ésser motivada.

El fet de no gaudir d’aquests dies de permís no donarà dret a cap compensació econòmica.

A més, els treballadors tindran dret a gaudir de 2 dies addicionals de permís per assumptes particulars des de el dia següent al del compliment del sisè trienni, incrementant-se com a màxim en un dia addicional per cada trienni complert a partir de l’octau.

1. **Condicions generals**

En tots els permisos, tret dels assumptes propis, caldrà presentar el justificat pertinent amb motiu, dia i hora del permís realitzat.

Per a la resta de supòsits, s’estarà al que disposa el reglament del personal al servei de les entitats locals, aprovat per Decret 214/1990, de 30 de juliol.

En tot cas, els dies s’entenen com a dies feiners.

## Article 15.- Llicències no retribuïdes.

El/la treballadora laboral fix amb més d’un any de servei efectiu a la corporació pot sol·licitar llicència sense remuneració per un termini no superior a 3 mesos.

Aquestes llicències s’atorguen dins del mes següent al de la sol·licitud, sempre que les necessitats del servei ho permetin. La duració acumulada d’aquestes llicències no pot ésser superior a 3 mesos cada 2 anys.

## Article 16. Excedències

1. **Excedència voluntària per a tenir cura d’un fill o filla**

L’excedència voluntària per a tenir cura d’un fill o filla es pot sol·licitar en qualsevol moment a partir del naixement o de la sentència o la resolució judicial *de constitució* de l’adopció o l’acolliment.

Aquesta excedència té una durada màxima de tres anys, a comptar de la data del naixement o de la sentencia o la resolució judicial en el cas d’acolliment o adopció.

El període d’excedència computa als efectes de reconeixement de triennis, de consolidació del grau personal i del sistema de previsió o drets passius. Així mateix, durant tot el període d’excedència la persona afectada té dret a la reserva del lloc de treball amb destinació definitiva. No obstant això, si la persona afectada ocupa un lloc de treball amb destinació provisional, conserva els drets generals sobre aquest fins al cessament o fins al moment en què es resolgui la convocatòria de provisió corresponent.

1. **Excedència voluntària per a tenir cura de familiars**

L’excedència voluntària per a tenir cura de familiars es pot sol·licitar per a tenir cura d’un familiar fins al segon grau de consanguinitat o afinitat inclòs, amb la condició que no es pugui valer i que no pugui exercir cap activitat retribuïda.

Aquesta excedència pot ésser atorgada per un període mínim de tres mesos i màxim de tres anys. El període concret d’excedència és determinat segons l’acreditació del grau de dependència i la durada estimada d’aquesta.

El període d’excedència computa als efectes de reconeixement de triennis, de consolidació del grau personal i del sistema de previsió o drets passius. Així mateix, durant tot el tot el període d’excedència la persona afectada té dret a la reserva del lloc de treball amb destinació definitiva. No obstant això, si la persona afectada ocupa un lloc de treball amb destinació provisional, conserva els drets generals sobre aquest fins al cessament o fins al moment en què es resolgui la convocatòria de provisió corresponent.

1. **Excedència voluntària per al manteniment de la convivència**

L’excedència voluntària per al manteniment de la convivència es pot sol·licitar, per una durada mínima de dos anys i màxima de quinze anys, si el cònjuge o la cònjuge o el convivent o la convivent ha de residir en un altre municipi perquè hi ha obtingut un lloc de treball estable.

El període d’excedència no computa als efectes de triennis, de grau personal i de drets passius, ni comporta la reserva de la destinació.

1. **Excedència voluntària per violència de gènere**

L’excedència voluntària per violència de gènere s’atorga a les dones víctimes de la violència de gènere pel temps que sol·licitin.

El període d’excedència computa als efectes de reconeixement de triennis, de consolidació del grau personal i del sistema de previsió o drets passius i comporta la reserva del mateix lloc de treball durant sis mesos, sens perjudici que es pugui ampliar aquest termini, d’acord amb el que disposa la normativa sobre violència de gènere

1. **Altres excedències**

1.- El personal fix s’haurà de declarar en situació d’excedència voluntària quan es trobi en situació de servei actiu en un altre cos o escala de les administracions públiques, o ofereixi serveis a organismes o entitats del sector públic i no els correspongui quedar en la situació prevista en el punt 4 d’aquest article.

2.- També es podrà concedir excedència voluntària amb dret a reserva al lloc de treball al personal que ho sol·liciti per interès particular. Per sol·licitar aquesta excedència serà necessari haver ofert servei durant 2 anys en l’Administració.

Aquesta excedència no podrà tenir una durada inferior a un any, ni superior al nombre equivalent d’anys que s’acrediti de serveis en l’Administració, amb un màxim de deu.

La sol·licitud de reingrés haurà de formular-se amb una antelació mínima de 30 dies.

3.- Els treballadors i les treballadores també tindran dret a un període d’excedència voluntària, no superior a tres anys, per tenir cura d’un fill/a que sigui menor de 6 anys, ja sigui per naturalesa o per adopció, i es comptarà des de la data del seu naixement o de la seva adopció. Els fills que vinguin donaran dret altre cop a un nou període d’excedència.

El període de permanència en aquesta situació serà computable a efectes de triennis, consolidació del grau personal, reserva del lloc de treball i drets passius i el treballador/a tindrà dret a assistir a cursos de formació i/o reciclatge.

4.- Es concedirà l’excedència per serveis especials com a conseqüència de la designació del treballador o la treballadora per ocupar un càrrec públic de designació o elecció que impossibiliti l’assistència a la feina. L’exercici de càrrec sindical a l’àmbit Comarcal, Provincial o superior tindrà la mateixa consideració.

Aquesta excedència dóna dret a reingrés automàtic amb una prèvia petició del treballador o la treballadora, al còmput de l’antiguitat, a la consolidació del grau personal, i a la reserva del lloc de treball.

5.- Es podrà concedir excedència voluntària per agrupació familiar, amb una durada mínima de dos anys i una màxima de quinze, quan el cònjuge o amb qui es conviu resideixi en un altre municipi per haver obtingut destinació definitiva en l’Administració o Entitat Pública com a laboral o funcionari.

## Article 17. Reduccions de jornada

1. **Reducció de jornada amb la totalitat de la retribució**

Les persones a les quals s’aplica aquesta llei poden gaudir d’una reducció de com a màxim un terç de la jornada de treball amb la percepció del cent per cent de les retribucions per a tenir cura d’un fill o filla, sempre que no estiguin privades de la guarda legal d’aquest per resolució judicial i que l’altre progenitor o progenitora treballi.

La reducció de jornada regulada per aquest article té una durada màxima d’un any a partir del finiment del permís per maternitat o de la setzena setmana posterior al part, l’adopció o l’acolliment. Si la persona beneficiària ha gaudit del permís de paternitat, la durada de la reducció computa de manera consecutiva a partir del finiment d’aquest permís.

El percentatge de reducció de jornada no és ampliable en el cas de part, adopció o acolliment múltiple ni per cap altre supòsit. Això no obstant, la persona afectada pot optar, sempre que sigui possible segons les necessitats del servei, per compactar les hores que corresponguin dereducció de jornada en jornades consecutives senceres. El període de compactació ha d’ésser el que correspongui proporcionalment segons l’horari de la jornada de treball.

1. **Reducció de jornada per discapacitat legalment reconeguda**

Les persones amb una discapacitat legalment reconeguda que, per aquest motiu, han de rebre tractament en centres públics o privats tenen dret a una reducció de jornada de treball equivalent al temps que hi han de dedicar, sense pèrdua de llurs retribucions íntegres.

Per a gaudir d’aquesta reducció de jornada cal un informe del servei mèdic corresponent que justifiqui la necessitat del tractament, la periodicitat o durada aproximada i la necessitat que es dugui a terme en l’horari laboral.

1. **Reducció de jornada d’un terç o de la meitat amb dret al 80% o al 60% de les retribucions**

Les persones a les quals s’aplica aquesta llei poden gaudir d’una reducció d’un terç o de la meitat de la jornada de treball, amb la percepció del 80% o del 60% de la retribució, respectivament, en els supòsits següents:

1. Per a tenir cura d’un fill o filla menor de sis anys, sempre que se’n tingui la guarda legal.
2. Per a tenir cura d’una persona amb discapacitat psíquica, física o sensorial que no faci cap activitat retribuïda, sempre que se’n tingui la guarda legal.
3. Perquè tenen a càrrec un familiar, fins al segon grau de consanguinitat o afinitat, amb una incapacitat o disminució reconeguda igual o superior al 65% o amb un grau de dependència que li impedeix ésser autònom, o que requereix dedicació o atenció especial.
4. Les dones víctimes de la violència de gènere, per a fer efectiva llur protecció o llur dret a l’assistència social íntegra.

## CAPÍTOL III. ACCÉS I PROMOCIÓ PROFESSIONAL.

## Article 18. Departament de RRHH i Registre de Personal.

1.- El Departament de Recursos Humans, assumeix la gestió tècnica i administrativa de tot el personal al seu servei.

2.- En el Departament de Personal hi haurà un Registre de Personal, on s’inscriurà a tot el personal i on s’anotaran tots els actes que afectin a la seva vida administrativa.

En cap cas es podran incloure en nòmina noves remuneracions, sense que prèviament l’òrgan competent hagi fet resolució o l’acte pel qual haguessin estats reconegudes.

En el Registre no hi podrà constar cap dada relativa a raça, religió, filiació sindical, política o opinió dels treballador/a, com tampoc cap informe mèdic.

El personal i els seus representants legals tindran lliure accés al seu expedient.

## Article 19. Organització del treball.

L’organització del treball és feina de la Corporació, que ha d’establir els sistemes de racionalització, la millora de mètodes i processos i la simplificació de tasques que permetin un millor i més alt nivell de prestació de serveis.

Els canvis organitzatius, individuals i/o col·lectius que afectin el personal en la modificació d’alguna de les condicions de treball previstes en aquest Pacte, com també qualsevol norma que hagi de ser adoptada, es negociaran amb els representants del personal (a través de la Comissió d’Interpretació i Seguiment) regulat en aquest Capítol i en un termini màxim de quinze dies.

Els Representants del Personal emetran un informe de trasllat total o parcial d’instal·lacions i el cessament o modificació de la prestació de serveis quan afectin a personal inclòs en l’àmbit d’aplicació d’aquest Pacte.

## Article 20.- Classificació professional. (Veure annex 1)

La classificació professional té per objecte la determinació i definició de les diferents escales, grups i empraments en què poden ser agrupats/des els funcionaris/es i el personal contractat laboral d’acord amb la titulació o formació exigida, el lloc de treball i les funcions que exerceixin.

L’escala, grup i emprament defineix la prestació laboral i les funcions a fer i determinar la carrera i promoció professional.

S**’estableixen els grups de classificació, d’ordenació per feina o categories d’acord amb l’EBEP.**

El funcionari de carrera té dret, d’acord amb el que preveu l’Art. 141 del RDL 781/86, a ocupar un lloc de treball adequat a la seva escala o nivell i, com a mínim, a rebre les retribucions que estiguin assignades. Aquest model també serà d’aplicació al personal laboral.

## Article 21.- Relació o catàleg de llocs de treball.

1.- Ha de ser l’instrument tècnic a través del qual es faci l’ordenació i la classificació dels llocs de treball i del seu personal, d’acord amb les necessitats dels serveis, i on es precisen les seves característiques essencials.

2.- La Relació de Llocs de Treball o Catàleg inclourà l’enumeració de la totalitat dels llocs de treball existents en l’organització, ordenats per àrees de gestió, i expressats de la següent manera:

1. Denominació i característiques essencials (activitat professional, categoria, funcions, responsabilitat, etc.)
2. Grup o grups de classificació i retribucions bàsiques i complementàries assignades, que concorden amb la taula retributiva de cada any.
3. Naturalesa (funcionari o laboral).
4. Requisits, competències i perfil professional exigits per la seva execució, mèrits, formació específica, etc.
5. Codi numèric d’identificació.
6. Situació individualitzada (vacant, cobert definitiu o provisional, o amb reserva) i nom de la persona que la ocupa i de la persona a qui s’ha de reservar, en el seu cas.
7. Sistema d’accés.

3.- D’acord amb la seva potestat d’autoorganització, la Corporació es reserva el dret a realitzar quants estudis consideri oportuns respecte la definició dels llocs de treball i les seves funcions. D’aquests estudis es facilitarà còpia a la representació dels treballadors.

4.- La creació, supressió o modificació de llocs de treball es farà per mitjà de les relacions de Llocs de Treball.

5.- Anualment, la Corporació plantejarà l’actualització de la plantilla orgànica i la relació de llocs de treball, en el marc de la Mesa de Negociació i amb caràcter previ a l’aprovació dels seus pressupostos.

6.- La relació de llocs de Treball és pública. Aquesta comprendrà totes les places i categories tant del personal fix com de l’eventual, o el de caràcter temporal.

## Article 22.- Oferta Pública d’Ocupació.

1.- El conjunt de vacants que hi hagi en la plantilla i la Relació de Llocs de Treball formen l’Oferta pública d’Ocupació.

Estan vacants els llocs de treball dotats pressupostàriament, que no estiguin ocupats per personal fix de plantilla amb caràcter definitiu i que no estiguin reservats per permís, excedència forçosa o incapacitat temporal no superior a 18 mesos.

2.- L’Oferta Pública serà negociada amb els Representants dels Treballadors/es, que vetllarà per la promoció del personal existent a la plantilla.

## Article 23.- Selecció de personal i provisió del llocs de treball.

1.- Almenys anualment, la Corporació informarà per escrit als representants dels treballadors/es del nombre de contractes temporals vigents, de la seva modalitat, antiguitat i durada previsible, així com de les previsions de contractació laboral, contractació de serveis amb caràcter mercantil i de les assistències tècniques, d’acord amb el que preveu la Llei 2/1991, de 7 de gener, sobre drets d’Informació dels Representants dels Treballadors en Matèria de Contractació. A continuació, es fixaran els criteris de selecció i la modalitat de contractació en Comissió d’Interpretació i Seguiment.

2.- De les subcontractacions, assistències i actes de naturalesa administrativa i mercantil, que afectin a les polítiques de personal, seran informats amb caràcter trimestral el Representants de Personal.

## Article 24.- Adscripcions provisionals i comissions de serveis.

1.- Els llocs de treball es podran ocupar per mitjà d’una adscripció provisional únicament en els següents supòsits:

1. Remoció o cessament en un lloc de treball obtingut per concurs de mèrits.
2. Provinents d’amortització de llocs.
3. Nou ingrés al servei actiu sense reserva del lloc de treball.
4. Per raons de salut en els casos d’embaràs o període de lactància.
5. Per raons de servei.

2.- En casos excepcionals i amb reserva del lloc de treball, el personal podrà desenvolupar temporalment llocs o funcions diferents a les concretes del seu lloc de treball en els casos següents:

1. Per raons tècniques dels serveis a oferir que exigeixin la col·laboració de persones amb especials condicions professionals.
2. Per a la realització de tasques en el cas que hi hagi un volum de feina més alt i que no puguin ser ateses pel personal que habitualment ofereix aquests serveis.
3. Per a l’acompliment temporal d’un lloc de treball de provisió.

3.- L’assignació de funcions o l’adscripció provisional es farà sempre per mitjà d’una resolució motivada entre el personal del mateix grup i categoria o el que formant part d’un grup inferior o diferent categoria ostenti titulació o la formació que es requereix. Aquesta situació es mantindrà pel temps imprescindible o, per un termini màxim de dos anys.

Tot això es comunicarà als Representants de Personal. La seva durada podrà prorrogar-se per acord amb els Representants de Personal.

4.- El personal en comissió de serveis percebrà la totalitat de les seves retribucions d’acord amb el que li pertoqui pel lloc de treball que desenvolupa quan siguin superiors a les que venia percebent. En cap cas les seves retribucions podran minvar.

Els serveis oferts mitjançant adscripció provisional o comissió de serveis podran comptar-se a efectes de mèrits, o consolidació del grau, o categoria personal.

## Article 25.- Carrera professional. (Veure annex 1)

A l’efecte de carrera administrativa, com de retribucions, els llocs de treball es classifiquen en els diferents nivells de complement de destí.

Tot treballador i tota treballadora té un grau personal que es correspon com a mínim amb el nivell de la seva categoria inicial.

Per tal de definir aquest grau personal, la Comissió d’Interpretació i Seguiment realitzarà un treball d’estudi del grau personal de cadascun dels treballadors/es de l’Ajuntament de Cànoves i Samalús.

No obstant això, el personal que desenvolupi un lloc amb un nivell superior consolida per cada dos anys de serveis ininterromputs, o tres amb interrupció, el grau superior en dos nivells al que posseís.

El grau personal superior també es podrà consolidar amb la superació de cursos específics i altres requisits específics, que es determinin pel Ple de la Corporació i amb una negociació prèvia amb els Representants de Personal.

El procediment d’accés a aquests cursos es farà per concurs i tenint en compte criteris de mèrits i capacitat.

## Article 26.- Promoció interna.

1.- La promoció interna consisteix en l’ascens des d’una categoria d’un grup de titulació inferior a un altre de superior, o bé d’una categoria professional a una altra de diferent dins del mateix grup.

2.- A l’efecte de promoció professional, l’ascens es farà per sistemes de concurs o concurs – oposició subjectes als principis d’igualtat, mèrit i capacitat entre el personal que tingui la titulació i els requisits demanats per al lloc en la Relació de Llocs de Treball, així com una antiguitat d’almenys dos anys en el grup al qual pertanyin. Aquest sistema aquí establert és l’únic possible per accedir, de forma definitiva, a un grup superior.

3.- La titulació no serà un requisit indispensable per accedir a categories o ocupacions del grup B, des de categories afins dels grups inferiors, amb una antiguitat de 10 anys o de 5 i amb la superació d’un curs específic de formació al qual s’accedirà per criteris objectius.

4.- En les proves de selecció i en la fase de concurs, es tindrà en compte, entre d’altres, tenir un grau determinat, la valoració del treball fet en altres llocs, els cursos de formació i perfeccionament superats i l’antiguitat.

5.- El personal, en la fase d’oposició, podrà quedar exempt d’aquelles proves o mèrits que ja hagi superat en l’oposició d’ingrés a la funció pública si les bases ho recullen així.

6.- La Corporació es compromet a donar publicitat de les places de promoció interna. Els criteris de promoció s’adequaran a la legislació vigent.

7.- Els representants de personal formaran part dels tribunals, amb veu i vot, de totes les proves de selecció de personal, tant a les de promoció interna com a les d’oferta pública d’ocupació.

8.- La formació és un element substancial del dret al treball, per això les parts signants d’aquest Pacte reconeixen el dret preferent dels empleats públics a promocionar-se per obtenir places de categoria superior que estiguin vacants a l’Ajuntament. Per fer possible aquesta promoció, les parts signants d’aquest Pacte fixen el següent:

1. Reconèixer el dret dels empleats públics locals a rebre una formació amb perspectives ala promoció dins de l’Administració.
2. Que els procediments de selecció s’adaptin per tal de facilitar la promoció dels empleats públics de categories inferiors, valorant especialment la capacitació rebuda i els mèrits acumulats.
3. L’Ajuntament es reservarà un nombre de places vacants a determinar per la Comissió Paritària d’Interpretació i Seguiment del present Pacte per a promoció interna i d’acord amb la legislació vigent, però mai serà inferior al 50%. S’hi podran presentar a aquestes places de promoció interna tots aquells empleats públics de la corporació que reuneixin els requisits necessaris. En el cas de ser una sola plaça la convocada, primer es farà la promoció interna, i en cas de quedar deserta, es convocarà en oposició lliure.
4. Facilitar l’adaptació de l’horari dels empleats/des públics/ques per assistir als cursos de promoció professional.

9.- En el cas que s’amortitzi algun lloc de treball no vacant, es proveirà al personal afectat un altre lloc de treball, almenys de la mateixa categoria o nivell equivalent, i sense detriment de les seves retribucions bàsiques i complementàries.

10.- Durant el procés de nova assignació a un nou lloc de treball, es percebran les retribucions per tots els conceptes de l’últim lloc desenvolupat.

11.- La Corporació es compromet a facilitar l’ampliació de la jornada dels contractats a jornada parcial que voluntàriament es vulguin acollir, atenent als anys d’antiguitat a l’empresa, i les necessitats del servei on desenvolupa el seu treball.

12.- L’Ajuntament es compromet a la no utilització d’Empreses de Treball Temporal (ETT).

## Article 27.- Formació professional.

La formació s’entén com un procés i necessitat d’aprenentatge personal i en grup on concorren l’anàlisi de pràctiques, informació, coneixements i capacitació i el desenvolupament de valors i habilitats orientats a aconseguir noves respostes i conductes organitzatives i una millor capacitació per tal d’afrontar els nous reptes.

La Corporació procurarà la formació permanent, tant teòrica com pràctica de tot el personal comprès en l’àmbit del present Pacte, mitjançant la seva participació en cursos d’especialització i perfeccionament, i sempre que aquests contribueixin a una millor prestació del servei.

1.- Les accions formatives podran ser de dos tipus:

1. Organitzades per la Corporació.
2. Individuals o col·lectives, organitzades per altres Institucions o empreses.

Els/les treballadors/es hauran de participar en els cursos de reciclatge que els siguin oferts. En aquest cas el temps destinat a la realització dels cursos, comptarà plenament com de treball efectiu.

Es garanteix el dret de tots els/les treballadors/es a accedir-hi a cursets de formació i reciclatge adients al seu nivell, categoria i condicions professionals, en un pla d’igualtat i publicitat.

En el supòsit que algun/a treballador/a sol·liciti de fer algun altre curs en què estigui interessat, s’estudiarà la seva viabilitat.

Pels responsables de la Corporació es donarà trasllat als representants del Personal, de tots aquests cursos i tota aquella informació que publiquin els Diaris Oficials i sigui d’interès pel col·lectiu d’empleats.

La Corporació es compromet a l’organització, bé per ella o per altres institucions ,de cursos de català per a tot el personal que vulgui voluntàriament assistir-hi.

L’Ajuntament es farà càrrec de les dietes, quilometratge, quotes d’inscripció i altres despeses que el curs de formació comporti.

Aquest fet comportarà que el temps d’assistència en horari laboral li compti a l’empleat públic com a treballat.

Les hores dels cursos seminaris o jornades realitzats fora de la jornada laboral en els que el treballador s’inscrigui per interès de l’Ajuntament es computaran com hores efectives de feina.

## Article 28.- Funcionarització i Valoració llocs de treball

1.- La Corporació, amb negociació puntual amb la representació sindical i en el marc de la Mesa de Negociació, definirà tots aquells llocs de treball coberts per personal laboral que hagin de ser exercits per personal funcionari, d’acord amb el que disposa l’EBEP ; i amb la finalitat que puguin participar en les proves selectives d’accés i/o promoció als cossos i escales als quals s’adscriguin aquests llocs. En qualsevol cas, de forma prèvia al procés de funcionarització l’Ajuntament efectuarà una valoració dels llocs de treball.

2.- Als processos de funcionarització que es poguessin establir se’ls aplicarà com a mínim els següents criteris:

1. Les proves seran adequades al nivell professional del Cos o Escala corresponent.
2. Com a norma general, les convocatòries es faran de manera sectorialitzada i s’exigiran coneixements relacionats amb les tasques que s’hauran de dur a terme en l’àrea d’activitat corresponent.
3. Es facilitarà als candidats i a les candidates la formació necessària per a presentar-se a les proves en condicions idònies.
4. En el marc de la Mesa de Negociació es podran establir criteris puntuals per l’administració del procés sobre la funcionarització.

## CAPÍTOL IV. CONDICIONS ECONÒMIQUES.

## Article 29. Retribucions i increment salarial. (Veure annex 1)

L’augment de retribucions del personal afectat per aquest Pacte serà fixat anualment pel que determini la llei de pressupostos generals de l’ Estat i normativa concordant per a tota la funció pública.

El personal podrà ser retribuït, al menys, pels següents conceptes:

1. El sou i els triennis que corresponguin al grup de titulació al qual es pertany. Les quantitats seran les que vinguin reflectides en la Llei de Pressupostos de cada any.

Els drets econòmics reconeguts per la Llei 70/1978, de 26 de desembre, en quan al reconeixement de serveis fets en qualsevol administració pública, ja sigui com a funcionari o laboral, s’aplicaran, amb una sol·licitud prèvia i sense cap diferència, a tot el personal que faci un servei a la Corporació.

Els efectes econòmics dels triennis es produiran a partir del dia que es facin tres anys de serveis, i seran reconeguts d’ofici per la quantia del grup al qual es pertany.

1. El complement de destí que correspongui al nivell del lloc que s’ocupi, amb la quantia que per cada any estableixi la Llei de Pressupostos de l’Estat.

Es podran percebre complements de destí superiors en funció del grau consolidat per haver dut a terme amb anterioritat llocs de nivell superior.

1. El complement específic retribueix les condicions particulars de cada lloc de treball establertes en la Relació de Llocs de Treball.

Aquests condicions poden ser les següents:

1.- D’especial dificultat tècnica.

1.1.- Formació i/o experiència.

1.2.- Solució de problemes.

2.- Esforç.

2.1.- Físic.

2.2.- Mental i visual.

3.- Responsabilitat o comandament.

3.1.- Iniciatives.

3.2.- Relacions amb els altres.

4.- Treball.

4.1.- Àmbit físic.

4.2.- Nocturnitat.

4.3.- Jornada i horari.

5.- Dedicació.

6.- Incompatibilitat.

La suma de la quantia de cadascuna d’aquestes condicions particulars o factors formen el complement específic, amb el valor que per a cadascun d’ells es determina en la Taula de Retribucions del Complement Específic.

d) Complement de productivitat.

Està destinat a retribuir l’especial rendiment, l’activitat extraordinària i l’interès i iniciativa amb el que el treballador desenvolupa la seva feina.

El pagament del complement de productivitat es farà mensualment amb la nòmina corresponent.

L’assignació a cada lloc de treball de cadascuna d’aquestes condicions particulars es farà per mitjà de la Relació de Llocs de Treball.

1. Les pagues extraordinàries per a tot el personal tindran la quantia d’una mensualitat íntegre i s’abonaran en els mesos de juny i desembre.
2. El personal en període de pràctiques o temporal, en qualsevol de les seves modalitats, percebrà les mateixes retribucions que el personal funcionari o laboral fix de la seva categoria i lloc de treball.

Les retribucions establertes en aquesta Taula per a cada categoria o lloc de treball tenen el caràcter de retribució bruta mínima consolidada, i per tant, no poden ser compensables ni tampoc absorbibles..

## Article 30.- Increment de retribucions pel 2017. Clàusula de revisió.

Els increments retributius per l’any 2017 i successius seran com a mínim l’augment previst per la Llei de Pressupostos Generals de l’Estat per a tota la Funció Pública.

Anualment, les retribucions del personal s’incrementaran segons la previsió de l’IPC realitzada pel Govern en els PGE.

## Article 31.- Negociació de les condicions retributives.

La Corporació negociarà a la Mesa de Negociació les modificacions del complement de destí i complements específics assignats als diferents llocs de treball, tenint present les modificacions legals que puguin produir-se, i en el seu cas, els acords que s’aconsegueixin a la Mesa d’Administració Local Estatal i/o Autonòmica.

## Article 32.- Plus de nocturnitat. (Veure annex 1)

Es considerarà treball nocturn aquell que es realitzi habitualment en període nocturn una part no inferior a tres hores de la seva jornada de treball, així com aquell que es prevegi que pugui realitzar en tal període (de 22:00 a 06:00 hores) una part no inferior a un terç de la seva jornada de treball anual.

## Article 33.- Nòmines, Pagues extraordinàries i antiguitat.

1.- Tots els empleats públics percebran les seves retribucions, com a màxim, el dia 28 de cada mes o l’anterior d’ésser festiu. Si algun mes no estiguessin ingressades les nòmines aquest dia, a petició de l’empleat públic, la Corporació li abonarà anticipadament la nòmina mitjançant taló bancari.

2.- Les pagues extraordinàries seran dues a l’any. Una al mes de juny i una altra al mes de desembre a salari real (salari base + triennis + complements).

3.- Les retribucions del personal es percebran, a opció d’aquests, en 12 mensualitats i 2 pagues extraordinàries.

4.- Els/les empleats/des públics/ques de la Corporació percebran l’antiguitat per triennis vençuts i de forma automàtica d’acord amb el grup de titulació al qual es pertanyi. Les quantitats seran les que vinguin reflectides a la Llei de Pressupostos de cada any. Els successius increments seran iguals que els establerts per a la resta de la Funció Pública.

5.- Els efectes econòmics dels triennis seran reconegudes d’ofici per la quantia del grup al qual es pertany. En cas d’acumular triennis a diferents grups s’abonarà tot el període d’antiguitat acumulat d’acord amb les quantitats fixades al grup superior (de manera que els triennis del grup inferior quedaran absorbits).

6.- Les pagues extraordinàries de juny i desembre es percebran el dia 23 o anterior no festiu la de juny i abans del dia 22 la de desembre.

7.- El personal que realitzi una jornada inferior a l’ordinària rebrà la retribució proporcional al nombre d’hores efectivament treballades.

## Article 34.- Gratificacions i hores extraordinàries. (Veure annex 1)

Les parts firmants d’aquest Pacte, conscients de la situació sociolaboral que hi ha i amb l’objectiu d’afavorir la creació de llocs de treball, manifesten la voluntat de la no realització de serveis extraordinaris tot potenciant-ne els mecanismes necessaris.

1.- Els serveis extraordinaris fets per cada treballador i/o treballadora no podran sobrepassar les vuitanta (80) hores anuals.

2.- Els representants del Personal seran informats de les gratificacions concedides als empleats públics de la Corporació.

3.- Tindran la consideració de treballs fora de la jornada (hores extraordinàries) els que excepcionalment puguin presentar-se més enllà de l’horari habitual de cada treballador, així com els desenvolupats en dies considerats com a descans setmanal a qualsevol centre o servei públic municipal, que per les seves característiques d’ús o atenció ho requereixi.

4.- Les hores extraordinàries fetes degut a serveis extraordinaris realitzats es registraran cada dia en el full de control o qualsevol altre sistema semblant, autoritzades pel responsable respectiu. Aquest full control estarà a disposició del treballador o treballadora. Es passarà una relació mensual de les hores extraordinàries fetes als Representants dels treballadors.

5.- A l’efecte de compensació o retribució es distingiran les hores extraordinàries fetes en dies feiners o festius, les nocturnes i les nocturnes festives.

Les nocturnes seran les hores compreses entre les 22:00 i les 06:00 hores i, les festives seran les que es facin en dissabtes i diumenges, en dies declarats festius en cada calendari laboral anual o en dies de descans setmanal de cada treballador. Les nocturnes festives seran les hores compreses entre les 22:00 i les 06:00 hores dels dies expressament declarats festius en el calendari laboral anual o en dies de descans setmanal de cada treballador o treballadora.

6.- La realització de serveis extraordinaris requerirà, necessàriament, la voluntarietat del treballador o treballadora excepte aquelles hores que derivin de causes sobrevingudes per situacions d’emergència (incendis, protecció ciutadana, catàstrofes, etc.) i seran distribuïdes de forma equitativa entre tots els voluntaris.

7.- La remuneració econòmica dels treballs fora de jornada o la seva compensació quedarà a criteri del treballador. La compensació de les hores extres es durà a terme sempre que sigui possible, i l’organització del servei ho permeti, amb temps de repòs excepte aquelles que es realitzi en festius. Aquelles hores extraordinàries, degudament autoritzades, que no siguin compensades seran remunerades d’acord amb allò legalment establert.

La retribució haurà de ser efectiva un cop finalitzat el mes en curs.

La compensació de les hores extraordinàries amb temps de repòs s’efectuarà d’acord amb la taula següent:

1. Una hora extraordinària efectuada en dia feiner es compensarà amb una hora de descans.
2. Una hora extraordinària efectuada en dia feiner i nocturna es compensarà amb dues hores de descans.
3. En festius, les hores extraordinàries no es compensaran, sinó que s’abonaran.

Les hores de descans acumulades per aquest motiu podran gaudir-se juntament amb altres períodes.

8.- Per cada 800 hores extraordinàries fetes en cada servei o col·lectiu, s’haurà de crear un nou lloc de treball. No es tindran en compte, dins d’aquestes 800 hores, aquelles hores que corresponguin a formació en horari no laboral ni aquelles que derivin de processos electorals.

9.- Les parts signants d’aquest Pacte acorden establir la diferència entre hores extraordinàries i els serveis especials derivats de les peculiaritats dels serveis públics que ha de proporcionar l’Ajuntament als ciutadans davant de situacions d’emergència que es puguin produir. A tal efecte es delimiten com a tal les causes e força major, catàstrofes naturals, prevenció o reparació de sinistres o altres desperfectes extraordinaris i urgents.

Cada any s’actualitzarà el preu de les hores extres d’acord a l’IPC.

10.- Quadre retributiu per serveis extraordinaris.

|  |  |  |  |
| --- | --- | --- | --- |
| NIVELL | NORMAL | FESTIU O NOCTURN | FESTIU I NOCTURN |
| A | 45 | 48 | 61 |
| B | 35 | 38 | 41 |
| C1 | 27 | 30 | 33 |
| C2 | 23 | 25 | 27 |

## Article 35.- Treballs de categoria diferenciada.

D’acord amb la normativa vigent el personal al servei de l’Ajuntament té el dret a exercir les funcions corresponents a la seva categoria i lloc de treball. No obstant això i per necessitats del servei, se’l podrà destinar provisionalment a l’execució de tasques deferents i cobrarà sempre les retribucions complementàries al lloc de treball que realment estigui ocupant o a les circumstàncies específiques del nou treball, si aquestes són superiors a les que percebia en el lloc de treball d’origen.

Aquesta situació no podrà excedir de sis mesos, o el temps normal de convocatòria i provisió del lloc de treball vacant, llevat que el treballador afectat hi estigui d’acord.

## Article 36.- Dietes i indemnitzacions per raons del servei.

1.- El personal sotmès a l’àmbit d’aquest Pacte que hagi d’efectuar desplaçaments per raó del seu servei, causarà dret a les següents indemnitzacions de despeses:

1. Desplaçaments dins de la província de Barcelona: S’abonaran les despeses realment ocasionades amb la presentació prèvia dels corresponents justificants.
2. Desplaçament a altres llocs: El que estigui previst legal o reglamentàriament.
3. Transport en vehicle propi:

Cotxe: 0’29 euros / quilòmetre

Moto: 0’29 euros / quilòmetre

1. Transport públic: L’import dels bitllets.
2. Sempre que sigui possible, es facilitarà un vehicle al empleat públic de la Corporació que hagi d’efectuar desplaçaments per raó del servei.

2.- Dietes: Amb aquestes quantitats es compensen les despeses originades per estada i manutenció fora de la residència habitual fins a un màxim de:

Dieta sencera 65,00 euros

En el cas de ser necessari la estança en un hotel, aquest serà contractat directament per l’Ajuntament.

L’import de la dieta s’actualitzarà automàticament cada any segons l’augment de l’IPC de Catalunya.

Com a norma general s’abonarà l’import de les despeses de manutenció prèviament justificades.

## CAPÍTOL V. PRESTACIONS SOCIALS.

## Article 37.- Incapacitat temporal: malalties i accidents. Règim retributiu en situacions de malaltia

**1. Quan la situació d’incapacitat temporal derivi de contingències comunes:**

•  Durant els tres primers dies, reconeixement del 50 % de les retribucions fixes integres que es vinguin rebent en el mes anterior al que causi la incapacitat.

•  Del quart dia fins al vigèsim, ambdós inclosos, reconeixement del 75 % de les retribucions fixes que es vinguin rebent en el mes anterior al que causi la incapacitat.

•  A partir del vigèsim primer, inclòs, 100 % de les retribucions fixes íntegres que es vinguin rebent en el mes anterior al que causi la incapacitat.

**2.- Quan la situació d’incapacitat temporal derivi de contingències professionals**

* A partir del primer dia es complementarà la prestació de la Seguretat Social fins assolir el 100% de les retribucions fixes íntegres corresponents a les que es venien rebent en el mes anterior al que causi la incapacitat.

**Supòsits amb caràcter excepcional i degudament justificats pels quals es reconeix la complementació del 100% des del primer dia de les retribucions fixes integres que es percebin en cada moment:**

* Hospitalització.
* Intervenció quirúrgica.
* Embarassos.
* Víctimes de violència de gènere.
* Accidents no laborals.
* Malaltia greu: s’entén per malaltia greu aquella que sigui reconeguda mitjançant informe facultatiu en referència a les que estan reconegudes en el Reial Decret 1148/2011, de 29 de juliol, per a l’aplicació i desenvolupament, en el sistema de la Seguretat Social, de la prestació econòmica per ala cura de menors afectats per càncer o malaltia greu,
* Les malalties previstes al RD 2210/1995, de 28 de desembre.
* Totes aquelles malalties que estiguin incloses a la Classificació Internacional de Malalties publicada per l’OMS.

Per tal de clarificar els supòsits d’hospitalització i intervenció quirúrgica, s’acorda el següent:

1. Hospitalització i intervenció quirúrgica: S’entén que existeix hospitalització sempre que es necessiti repòs hospitalari per a la recuperació i que la permanència en el centre hospitalari sigui per un temps igual o superior a 24 hores. Per acreditar-ho es requereix document expedit pel centre hospitalari en què consti l’hora d’ingrés i sortida del centre.

S’inclouen els supòsits d’intervenció quirúrgica tot i que no es requereixi hospitalització, sempre que sigui necessari un procés de repòs o rehabilitació domiciliària igual o superior a 24h. Cal justificació mèdica que acrediti la intervenció i, si és el cas, la necessitat de repòs de recuperació domiciliària.

**3.- Les absències per motius de salut** dels empleats públics generaran l’obligació de lliurar un justificant mèdic de baixa emès pel facultatiu del Servei Públic de Salut a partir del tercer dia de l’absència, des d’aquella data si no ha estat possible preveure la indisposició per motius de salut seria superior a 48 h. La tercera i següents absències justificades per motius de salut que es produeixin en el període d’un mes seran objecte de recuperació horària en el mateix mes natural en que s’hagi produït l’absència o bé en el següent. No obstant, no són objecte de recuperació horària les absències derivades de malalties de caràcter crònic degudament justificades.

**4.- Les absències que no siguin justificades** documentalment o la justificació de les quals es consideri insuficient o inadequada comporten la deducció proporcional d’havers, sens perjudici que puguin ésser constitutives de falta disciplinària.

**5.**- En el cas d’absència per indisposició per un temps no superior a 48 hores, només serà necessari comunicar-ho telefònicament al cap del servei.

**6.**- S’estableix també com a condició que les persones que es trobin en aquesta situació estaran obligades a sotmetre als controls mèdics que l’empresa, per mitjà dels seus serveis mèdics propis o aliens, estableixi.

**7**.- Quan es comprovi, sota el control de la inspecció mèdica, que el lloc de treball o l’activitat prestada, perjudica o pot perjudicar un determinat treballador/a, aquell serà traslladat a un altre lloc més adient, prèvia petició.

## Article 38.- Assistència jurídica.

La Corporació garantirà l’assistència jurídica als treballadors que actuïn com a denunciants o denunciats en un judici com a conseqüència de l’exercici de les seves funcions.

Per tot el personal que desenvolupi treballs que puguin derivar responsabilitat civil o penal per l’exercici de llurs càrrecs, es contractarà una pòlissa d’assegurança a càrrec de la Corporació, atenent a les diferents situacions dels col·lectius professionals.

## Article 39.- Cobertura de riscos.

1.- La Corporació tindrà l’obligació de contractar i mantenir una pòlissa col·lectiva amb una Entitat Asseguradora a favor de totes les persones al seu servei, així com dels beneficiaris que aquests anomenin per escrit davant de la companyia i se'n lliurarà una còpia a cada treballador i treballadora.

2. L’Ajuntament subscriurà una pòlissa d’assegurança de Responsabilitat Civil, en general per a tots el treballadors i treballadores de la Institució.

## Article 40- Pla de Pensions.

L'Ajuntament de Cànoves i Samalús i els representants del personal, sensibles a la conveniència de garantir uns ingressos dignes per al personal en el moment de la jubilació, constituiran, quan existeixi un romanent suficient i l’empar legal, una Comissió Redactora del Pla de Pensions destinat a tots els treballadors de l'Ajuntament

## CAPÍTOL VI. RÈGIM DISCIPLINARI.

## Article 41.- Règim disciplinari.

El treballador o la treballadora podrà ser sancionat per la Corporació, d’acord amb el que preveu el Decret 243/1995 de 27 de juny, pel qual s’aprova el Reglament Disciplinari de la Funció Pública de l’Administració de la Generalitat de Catalunya i normativa complementària o subsidiària que li sigui aplicable.

La imposició de sancions requerirà la instrucció d’un expedient disciplinari contradictori que s’iniciarà per mitjà d’un plec de càrrecs formulat per l’Alcaldia o persona en qui delegui i que contindrà la relació de fets imputats.

Es concedirà a l’interessat un termini de deu dies perquè presenti el seu escrit de descàrrecs.

Transcorregut aquest termini es dictarà resolució imposant la sanció que procedeixi o sobreseïment de l’expedient en el termini d’uns altres deu dies. Aquesta resolució es notificarà a l’interessat amb indicació dels recursos que hi càpiguen i els terminis per a interposar-los.

Els representants dels treballadors/es seran informats de l’inici de l’expedient per causes molt greus i greus. També s’informarà els representants dels treballadors i a les seccions sindicals constituïdes de l’aplicació de retencions d’havers o de suspensió de funcions com a conseqüència d’una acció sancionatòria.

En quan als empleats públics que per motiu de sanció siguin suspensos de feina i/o salari, en la mateixa resolució de sanció es fixarà la data de reincorporació al servei.

## Article 42.- Protecció de la dignitat.

1.-. El personal al servei de l’Ajuntament té dret a que es respecti la seva intimitat i té dret a que la seva dignitat sigui considerada. És per això que es vetllarà per la seva protecció enfront d’ofenses verbals o físiques en general i també les de naturalesa sexual.

2.- Les ofenses verbals o físiques de qualsevol tipus de naturalesa contra treballadors o treballadores, per part de companys, companyes, superiors o qualsevol persona que tingui o no relació directa amb l’Ajuntament de Cànoves i Samalús, seran considerades faltes greus o molt greus tenint en compte els fets i les circumstàncies que concorrin i es posaran en coneixement de la fiscalia, presentant-se com a part la Corporació i els representants dels treballadors/es.

**CAPÍTOL VII. GARANTIES SINDICALS.**

## Article 43. Drets dels afiliats/des.

Es garanteix el dret de lliure sindicació i organització dels funcionaris/es i treballadors/es, a la no discriminació, perjudici ni sanció per raons d’ afiliació o exercici dels drets sindicals.

En el cas que hi hagi incoació d’expedient disciplinari, s’haurà de donar audiència als seus representants sindicals.

## Article 44.- Informació sindical.

Es garanteix que els representants dels treballadors/es (legals i sindicals) puguin accedir a tots els expedient relacionats amb assumptes de personal.

Conseqüentment, se’ls facilitarà una còpia dels pressupostos anuals de la Corporació; la normativa de desenvolupament i les modificacions de crèdit corresponents al Capítol I les ordres del dia i actes del Ple i Comissió de Govern, quan així es sol·liciti, i una còpia dels acords dels plenaris, comissions o resolucions adoptades en matèria de personal.

## Article 45. Tauler d’anuncis.

La Corporació facilitarà als representants dels treballadors/es un tauler d’anuncis en un lloc adient, decidit de comú acord, perquè puguin exposar propaganda i comunicats de caire sindical. Per això, a cada centre de treball, i amb una presència regular de més de 10 persones, hi haurà un d’aquests taulers.

## Article 46.- Facultats de la representació col·lectiva.

A més del que estableix la legislació vigent en la matèria, els representants del personal gaudiran de les garanties i facultats següents:

1.- Els representants del personal tindran dret a reunir-se per atendre les consultes, peticions, etc., de tots els empleats públics que ho sol·licitin.

2.- No es comptabilitzaran com a hores sindicals les que s’utilitzin per a la negociació i seguiment del pacte.

3.- La Corporació facilitarà a la representació del personal el local i els mitjans materials necessaris pel compliment de les seves funcions.

4.- Tots els membres de la representació del personal disposaran de 180 hores anuals per exercir les seves funcions. No obstant, es podrà gaudir, prèvia comunicació, i sempre i quan el servei ho permeti, d’un major nombre d’hores per causes puntuals i justificades.

5.- Els membres de la representació del personal podran, sense pertorbar el servei, publicar i distribuir qualsevol comunicat que sigui d’interès laboral i/o social.

6.- La Corporació facilitarà a la representació del personal, fotocòpia de totes aquelles disposicions legals que publiquin els diaris oficials i siguin d’interès laboral i/o social.

7.- Els representants tenen dret a la formació sindical. En aquest sentit l’Ajuntament els facilitarà l’assistència als cursos de formació, prèvia comunicació per escrit al consistori. L’assistència a cursos de formació sindical no li seran descomptats del seu crèdit horari.

8.- Els membres de la representació dels treballadors amb responsabilitats sindicals o polítiques a nivell local, comarcal, provincial, autonòmic o estatal, se’ls concedirà el temps necessari per assistir als actes o reunions, quan siguin convocats al respecte.

9.- Els representants dels treballadors seran notificats de tots els expedients i sancions. Així mateix podran assistir a les compareixences dels treballadors/es expedientats, prèvia manifestació de l’interessat/da.

10.- Qualsevol canvi de lloc de treball, que suposi modificacions de funcions, categoria, retribució o variació horària, es notificarà prèviament als representants dels treballadors.

En qüestions d’horaris es serà especialment respectuós i es procurarà que qualsevol canvi, no signifiqui cap perjudici per a l’afectat/da. En el supòsit que sigui necessària la modificació de les condicions de treball es farà tenint en compte la millor estabilitat possible dels representants dels empleats/des públics/ques d’aquesta Corporació. Els canvis de lloc de treball o condicions de treball no podran fonamentar-se en mesures arbitràries o sancionadores.

## Article 47.- Competència i representació col·lectiva.

A més a més del que estableix la legislació vigent en la matèria, la representació del personal tindrà les competències següents:

1.- Rebre informació de tots els assumptes de personal.

2.- Plantejar i negociar els assumptes en matèria de personal: condicions de treball, horari, calendari, vacances, bestretes, contractacions i promocions internes.

3.- La representació del personal tindrà dret a emetre informe previ, de caràcter no vinculant, sobre aquelles decisions en matèria de personal. No obstant això, la no realització dels informes anteriors no comportarà, en cap cas, la nul·litat de l’acord, sempre i quan s’hagi sol·licitat amb antelació prèvia suficient, i mai amb un termini inferior a 2 dies hàbils.

4.- La lliure expressió de les seves opinions en les matèries que siguin de la seva competència.

5.- La garantia de no ser discriminat/da en la promoció econòmica o professional a causa de l’exercici de la seva representació i dins de l’any següent d’expirar la representació.

6.- La capacitat jurídica per exercir accions administratives o judicials en tot el que fa referència a l’àmbit de la seva competència.

## Article 48. Assemblees.

Els/les empleats/des podran exercir el seu dret a reunir-se en assemblea i disposaran d’un màxim de 72 hores anuals (6 hores mensuals).

1.- Estan legitimats/des per convocar assemblea i formular la corresponent sol·licitud d’autorització:

1. Els representants dels treballadors/es.
2. Els Delegats de les Seccions Sindicals reconegudes.
3. Un mínim d’un 40% dels empleats/des.

2.- Correspon al President de la Corporació rebre la convocatòria i comprovar el compliment dels requisits següents:

1. Formular-se amb una antelació mínima de 48 hores.
2. Assenyalar el dia, hora, el lloc i l’ordre del dia.
3. Dades dels signants que hauran d’estar legitimats com es preveu anteriorment.
4. La convocatòria haurà d’estar dirigida a tot el personal a qui afecta aquest Pacte.
5. Si en el termini de 48 hores, no hi ha cap objecció, podrà celebrar-se sense cap altre requisit posterior.

## Article 49. Serveis mínims.

En cas d’assemblea, vaga legal o circumstàncies similars, els serveis mínims seran negociats amb els representants del personal.

## CAPÍTOL VIII. SALUT LABORAL.

## Article 50. Salut laboral.

1.- A l’empara de la Llei 31/95, de 8 de novembre, de Prevenció de Riscos Laborals i el seu posterior desenvolupament, el personal al servei de l’Ajuntament de Cànoves i Samalús té dret a una protecció eficaç en matèria de seguretat i salut en el treball. La Corporació té l’obligació de promoure, formular i aplicar, una adequada política de prevenció de riscos. En aquest sentit, les parts es comprometen a col·laborar estretament per augmentar el nivell de salut i seguretat en el treball, així com la correlativa obligació de l’empleat/da públic/a que ha d’observar i posar a la pràctica les mesures de prevenció de riscos que s’adoptin legalment i reglamentàriament i, en concret, a:

1. Conèixer detalladament i concretament els riscos als quals està exposat en el seu lloc de treball, com també les avaluacions d’aquest risc i les mesures preventives per evitar-lo.
2. Paralitzar el seu treball si considera que es troba exposat a un risc greu, imminent o inevitable i no compta amb la protecció adequada. S’haurà de comunicar tan aviat com sigui possible al responsable del servei.
3. Vigilar la seva salut dirigida a detectar precoçment possibles mals originats pels riscos a que està exposat.
4. Rebre una formació adequada en salut laboral en temps computable com a hores de treball
5. Totes aquelles altres competències i obligacions determinades per la legislació vigent.

2.- La Corporació haurà de:

1. Promoure, formular i aplicar una política de seguretat i higiene adequada als seus centres de treball i facilitar la participació dels treballadors/es en aquesta tasca. També haurà de garantir una formació adequada i pràctica en aquestes matèries als treballadors i les treballadores de nou accés, o quan canviïn de llocs de treball i s’hagin d’aplicar noves tècniques, equips i materials que puguin ocasionar riscos al/la treballador/a, als seus companys/es o a terceres persones.

El/la treballador/a està obligat/da a seguir aquests ensenyaments i a realitzar les pràctiques que es facin dins de la jornada de treball o en altres hores compensades, en aquest últim cas, del temps invertit dins de la jornada laboral.

1. Determinar i avaluar els factors de risc que puguin afectar la seguretat i la salut del personal, tant en instal·lacions, eines de treball, manipulació de productes o procediments.
2. Totes aquelles altres competències i obligacions determinades per la legislació vigent.

## Article 51.- Revisió mèdica.

La Corporació garantirà la realització d’una revisió mèdica anual, de caràcter voluntari, a tot el personal. La revisió serà gratuïta i confidencial. El temps empleat serà considerat com a treball efectiu.

L’expedient mèdic serà confidencial, tot i que l’interessat o la interessada tindrà coneixement del seu resultat.

## Article 52.- Protecció de l’embaràs.

Durant l’embaràs, i quan hi hagi un risc diagnosticat pel metge, per molt petit que pugui ser, de la salut de la mare i del fetus, i sempre amb prescripció facultativa del metge, la treballadora tindrà dret al canvi immediat del seu lloc de treball mentre duri l’embaràs.

## Article 53.- Roba de treball. (Veure annex 1)

1.- La Corporació facilitarà la roba adequada de treball al personal que ofereixi serveis en aquells llocs de treball que impliquin un desgast de peces superior al normal o que requereixin especials mesures de seguretat i protecció, com al personal que hagi d’usar uniforme i almenys dues vegades a l’any. També es facilitarà roba i calçat impermeable al personal que habitualment hagi de fer la seva feina a la intempèrie.

2.- La roba que correspongui al període d’estiu s’haurà de lliurar abans no finalitzi el mes de maig i la d’hivern abans de finals de setembre.

Anirà a càrrec de la persona a la qual se li lliurin aquestes peces de roba, la seva conservació i la neteja.

3.- La durada de les peces de vestir no tindrà cap efecte si el deteriorament, no reparable, fos conseqüència del servei, amb un informe previ del responsable del servei. En conseqüència es farà la reposició immediata d’aquella roba que per raons alienes al treballador, resulti deteriorada.

4.- Els uniformes seran obligatoris per als col·lectius de Vigilant municipal, brigada d’obres, brigada de jardineria, conserges d’equipaments i/o dependències, ordenances i notificadors. El seu ús és obligatori durant el temps de treball. Queda prohibida la seva utilització fora d’aquest.

5.- Els contractats de forma temporal també tindran garantit el subministrament de roba i calçat adequat als treballs que desenvolupin, i a l’època de l’any en la qual prestin els seus serveis.

## DISPOSICIONS FINALS

## Primera.-

La Corporació o els seus empleats públics faran saber a la Comissió Paritària d’Interpretació i Seguiment del Pacte tots aquells dubtes, discrepàncies i conflictes que es poden produir com a conseqüència de la interpretació i/o aplicació del present Pacte, per tal que emeti un dictamen o actuï de la forma reglamentària prevista.

## Segona.-

En l’àmbit d’aplicació d’aquest Pacte les condicions mínimes del personal funcionari equivalen a les que corresponen als laborals de la mateixa categoria i antiguitat.

## Tercera.-

Tots els drets i beneficis regulats en aquest Pacte podran ser sol·licitats pels empleats/des públics/ques mitjançant una petició escrita, que haurà de tenir resposta en un termini màxim de 15 dies hàbils.

## Quarta.-

Només als efectes de deduccions per descomptes per vaga, el càlcul es farà d’acord amb els següents criteris referits a un dia: retribucions bàsiques i complementàries. Referides a un mes, dividit entre 30 dies.

## Cinquena.-

Els descomptes fets als empleats públics, ocasionats per l’exercici del dret de vaga, es destinaran a l’ajut solidari amb ONG’s dedicades al treball solidari amb el tercer món.

## Sisena.-

Aquest Pacte serà presentat a l’Autoritat Laboral competent, per tal de registrar-lo i publicar-lo d’acord amb el que s’estableix a la normativa vigent.

**DISPOSICIÓ TRANSITÒRIA**

Durant l’exercici 2016 es regularitzaran les hores que els treballadors de la brigada han realitzat entre 2015 i 2016 pertanyents a la bossa d’hores. Així mateix, un cop finalitzada aquesta regularització es deixarà sense efecte l’aplicació de la bossa d’hores.

## ANNEXES.

## Annex 1. Vigilant Municipal.

## 1.- Àmbit funcional i personal

El present acord afecta a tot el personal de la Vigilant municipal de Cànoves i Samalús en qualsevol situació laboral.

## 2.- Classificació professional.

El personal de la Vigilant municipal de l’Ajuntament de Cànoves i Samalús, s’integra a la plantilla municipal dins de la Subescala de serveis especials de l’administració especial, i s’estructura en les categories professionals fixades en la Llei 16/1991, de Policies Locals de Catalunya.

## 3.- Carrera Professional.

El règim d’accés i la carrera professional de la Vigilant Municipal s’ajustarà específicament a la Llei 16/1991 de Policies Locals de Catalunya.

L’Ajuntament iniciarà i promourà l’ampliació de la plantilla de la Vigilant Municipal, sempre dins dels límits de la disponibilitat pressupostària, per tal d’adequar el nombre d’agents amb les necessitats actuals del servei i amb el creixement demogràfic previst.

## 4.- Règim retributiu.

L’estructura i règim de les retribucions són les establertes legalment per a la funció pública local.

## 5.- Retribucions bàsiques.

Les retribucions bàsiques (sou i triennis) així com les seves quanties, són les establertes legalment en funció de la classificacions establertes a l’EBEP.

El pagament del complement de productivitat es farà mensualment amb la nòmina corresponent.

## 6.- Règim horari.

Amb caràcter general, el número de dies de treball a l’any es fixa en 216, resultants del següent càlcul: 365 dies/any, menys 104 dies corresponents a dos dies de descans setmanals, menys 12 festius oficials, menys 2 festius locals, menys 22 hàbils de vacances i 6 dies per assumptes propis i 3 dies de conciliació de la vida familiar.

* La distribució ordinària de jornada de treball s’estableix en torns o cicles de treball que es succeeixen ininterrompudament al llarg de l’any.

Es garanteixen com a mínim 26 caps de setmana.

La pròpia plantilla de vigilants elaborarà un quadrant o full de servei ordinari anyal on fixarà els torns dels membres de la Vigilant Municipal, aquest quadrant estarà elaborat abans de la finalització del mes de desembre de l’any en curs.

Posteriorment s’elaborarà un calendari detallat de forma trimestral que estarà llest com a mínim 15 dies abans de l’acabament del trimestre anterior i on es tindrà en compte les necessitats del servei, la distribució exacta dels dies de festa, treball i vacances, així com els corresponents horaris diaris dels torns, i que en tot cas ha de respectar els límits establerts per a la jornada de treball i els períodes de treball i descans legalment establerts.

Aquest quadrant trimestral podrà ser modificat en els casos previstos per la llei i per necessitats del servei prèvia aprovació de l’Alcaldia.

Com a màxim es treballaran 7 dies seguits, a continuació dels quals hi haurà un mínim de dos dies seguits de descans.

Es gaudirà com a mínim de tants caps de setmana de descans com de treball.

Aquest dos darrers punts quedaran suspesos en el període vacacional i segons necessitats extraordinàries del servei degudament motivades.

Els Vigilants Municipals podran sol·licitar efectuar permutes entre ells per canviar el torn de treball o de festes que es tingui planificat, sempre i quan se n’informi al responsable del Cos.

Es garanteix el dret al gaudiment del descans setmanal a la data prevista als quadrants de servei i si per raons de serveis extraordinaris s’han de modificar aquestes dates els efectius afectats seran recompensats amb la devolució dels dies treballats. Per aquest motiu la prefectura haurà de vetllar per la reducció dels serveis extraordinaris i optimitzant el màxim possible els recursos humans de que disposi el servei ordinari.

Els membres de la Vigilant Municipal tindran dret a gaudir anualment de 22 dies hàbils de vacances (o els dies que en proporció els correspongui si el temps en actiu és menor), podent-se gaudir de 15 dies en període estiuenc i la resta fora de la temporada d’estiu.

El calendari o pla de vacances es fixarà abans de l’última setmana del mes de març mitjançant llista pública, i no es podrà modificar si no és per petició de l’interessat i amb el vist i plau del responsable del cos que valorarà la incidència en el servei del canvi. Els torns de vacances seran consensuats, i en cas de desacord s’establiran torns rotatius, prevalent el criteri de l’antiguitat.

El començament i l’acabament de els vacances es faran dins del període abans esmentat, que només es podrà modificar per fer-lo coincidir amb un dilluns a efectes de no trasbalsar la rotació dels torns.

## 7.- Descans en jornada continuada.

S’estableix un temps de descans en jornada continuada, computable com a jornada de treball, de 30 minuts per torn.

En el cas que es realitzin jornades de treball de més d’onze hores continuades, s’afegirà a aquest temps uns altres 30 minuts. Aquest total de 60 minuts es podrà dividir en dos períodes al llarg de la jornada, sent un d’ells de com a mínim 15 minuts.

A efectes de gaudir d’aquest descans l’Ajuntament habilitarà adequadament una sala o local on hi hagi els elements necessaris per a mantenir, escalfar i prendre els menjars amb les condicions necessàries.

Donat que el servei que presta aquest cos és de caràcter excepcional i no es pot suspendre per prendre aquests descansos, sinó que el Vigilant de servei mentre els pren haurà d’estar atent a qualsevol requeriment urgent que se li pugui fer. Es compensarà mensualment per no poder gaudir completament d’aquests descansos.

## 8.- Hores extraordinàries.

Es consideren hores extraordinàries les que excepcionalment, mitjançant autorització, es fan a més a més de l’horari habitual de cada treballador. A efectes de la retribució, les quantitats s’estableixen a la següent taula on es distingeixen les hores fetes en dies laborals, les fetes en horari nocturn (de 22:00 a 06:00 hores) i les fetes en dies festius pel Vigilant en concret.

Les hores extraordinàries es computaran mensualment i s’hauran d’abonar en la nòmina següent.

## 9.- Assistència a Judicis.

Quan un membre del servei de vigilància municipal per raons del servei hagi de comparèixer davant un jutjat en les seves hores de descans (és a dir, fora de la jornada laboral de l’interessat) serà compensat amb una retribució equivalent a 4 hores a raó de 23€ x 4hores = 92€.

## 10.- Nocturnitat.

Donat que els Vigilants Municipals realitzaran la seva jornada en torns rotatius, de manera que part d’aquests torns s’efectuaran en horari nocturn, rebran una compensació. Aquesta compensació s’abonarà a les nòmines de forma constant i independentment dels dies que el Vigilant hagi treballat en horari nocturn, doncs per la pròpia rotació dels torns tots acabaran realitzant el mateix número de jornades en aquest horari.

## 11.- Assumptes propis.

S’hauran de demanar amb l’antelació suficient per a poder realitzar els canvis necessaris als torns dels altres Vigilants . La denegació d’aquests permisos haurà de ser motivada.

## 12.- Roba de treball.

L’Ajuntament de Cànoves i Samalús facilitarà a tots els membres de la Vigilant Municipal, les peces de roba i l’equipament corresponent al seu lloc de treball.

El lliurament del vestuari d’hivern es farà com a màxim el 15 de setembre i el d’estiu abans del 15 d’abril.

Als membres de nova incorporació se’ls lliurarà un joc complert (però amb dues camises i dos pantalons), en relació al seu lloc de treball habitual, i un joc de peces d’abric i contra la pluja, si s’escau.

Els representants dels Vigilants Municipals participaran en la selecció de les peces de roba i d’altre equipament a adquirir.

És obligatori l’ús de l’uniforme complert durant tota la jornada laboral, i n’està prohibida la utilització fóra d’aquesta. Es determinarà reglamentàriament la composició de la uniformitat d’estiu i la d’hivern, així com la data concerta en que s’haurà de canviar d’una a l’altra.

L’equipament d’ús comú serà lliurat a la plantilla per un sol cop, i s’anirà reposant en funció del seu deteriorament, garantint en tot moment el seu bon estat de revista i funcionament.

Les peces d’uniformitat d’ús personal que pateixin un major desgast s’aniran renovant anualment sense necessitat de petició de l’interessat (camises, pantalons, botes i sabates) i segons convingui i a petició d’aquest les que no pateixen tant desgast (abric, impermeable, botes d’aigua, etc.).

Es podrà d’acord amb els representants de la plantilla, proposar la renovació de determinades peces de la uniformitat o de l’equipament d’ús comú o personal, que pel pas del temps, avenços tècnics, o canvis de normativa aplicable, hagin quedat malmesos, deteriorats o no compleixin eficaçment la seva funció.

En tot cas i en el termini màxim de cinc anys s’haurà de renovar la pràctica totalitat de les peces de la uniformitat, així com dels seus complements.

## 13.- Renovació del permís de conduir.

Donat que és condició indispensable per al desenvolupament del lloc de treball, s’abonaran íntegrament les despeses de renovació del permís de conduir a tots els membres de la Vigilància Municipal. No s’inclouen les despeses de gestories ni similars.

## 14.- Segona activitat.

S’estudiarà poder accedir a una segona activitat arribat a un límit d’edat.

## 15.- Festius recuperables.

En cas d’assistència a judici en dia festiu, s’entendrà com a recuperable.

**16.- Complement extraordinari.**

S’acorda un complement extraordinari de 125€ per aquells vigilants que hagin de treballar les nits del 23 de juny, 24 i 31 de desembre, i que si hi ha reforços siguin remunerats al preu estipulat a la taula de serveis extraordinaris, encara que quedin hores a la bossa, donat que es tracta de festius ressenyats. Aquesta remuneració serà, en el seu cas, de les hores treballades a partir de les 0 hores, és a dir, la nit del 24 de juny, 25 de desembre i 1 de gener. L’horari previ a la mitjanit es compensarà de la bossa d’hores.

Els dies 24 i 31 de desembre que escaiguin en dijous, així com el Dijous Sant, les oficines municipals romandran tancades per la tarda. El vigilant que treballi aquesta tarda, es descomptarà 4 hores de la seva bossa.

**Annex 2.- Quadre de caràcter informatiu sobre parentesc i afinitat.**

****

**Cànoves i Samalús, 21 de març de 2016.**

Manifesta el Sr. Alcalde que aquesta negociació la va començar l’ex Alcalde, Sr. López i que ell l’ha continuat, afegint que creu que es satisfactòria per ambdues parts, fet important ja que són pocs treballadors a la plantilla. El Sr. López manifesta que no hi ha un pre-acord i que UGT té malestar, tot i que vol felicitar al sindicat per la mediació efectuada. Sobre el contingut del conveni, la Sra. Aguilera manifesta que creu que 27 €/hora és massa diners i que la bossa d’hores no hauria de desaparèixer perquè és força útil, així com que, el 100% del sou des del primer dia de baixa, també ho troba massa. Afegeix que el seu grup no votarà en contra però que són diners de tots i que cal fer aquesta reflexió.

El Sr. Alcalde manifesta que son 27 € per cada hora, extra, i que l’actual equip de govern vol que la brigada vingui les menys hores possibles i fer que els veïns s’impliquin tot el possible i que l’ajuntament donarà una hora de festa per cada hora treballada i no el doble, com es feia fins ara. Acaba el Sr. Alcalde dient que els treballadors estan contents amb aquest conveni. El Sr. Cusell, d’ERC, manifesta que és un conveni dins de lo normal i que és del model habitual en molts ajuntaments. Afegeix que és important moderar el numero de hores extres i el troba correcta, en general.

L’afer es aprovat per unanimitat.

**7.- Proposta d’aprovació del Plec de clàusules administratives generals.**

Per part del Sr. Secretari es dona lectura al següent

**IN****FORME - PROPOSTA DE LA SECRETARIA**

En relació amb l’expedient relatiu a l’aprovació d’un plec de clàusules administratives generals, emeto el següent informe proposta de resolució, de conformitat amb el que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, amb base als següents,

**ANTECEDENTS DE FET**

**PRIMER.** Considerant que és del màxim interès per aquest municipi l’aprovació d’un plec de clàusules administratives generals que siguin aplicables a contractes de serveis, de subministraments, d’obres i instal·lacions així com de concessió d’obra publica de conformitat amb l’article 115.3 del Text refós de la Llei de contractes del sector públic, aprovat pel Reial decret legislatiu 3/2001, de 14 de novembre.

**SEGON.** La Secretaria va emetre un informe en relació amb el procediment i la legislació aplicable per a l’aprovació del plec general*.*

**TERCER.** Els Serveis Jurídics Municipals van redactar el projecte de plec de clàusules administratives generals.

**LEGISLACIÓ APLICABLE**

La legislació aplicable a l’assumpte és la següent:

— L’article 114 del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre.

— L’article 66 del Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques.

— La Llei 30/1992, de 26 de novembre, de règim jurídic de les administracions públiques i del procediment administratiu comú.

Vist tot l’anterior, es considera que l’expedient ha seguit la tramitació establerta en la legislació aplicable, procedint la seva aprovació pel Ple.

Per això, de conformitat amb el que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, el sotasignat eleva la següent proposta de resolució:

**INFORME PROPOSTA DE RESOLUCIÓ**

**PRIMER.** Aprovar inicialment el plec de clàusules administratives generals que seran aplicables a contractes de serveis, de subministraments, d’obres i instal·lacions així com de concessió d’obra publica, del tenor literal següent:

***“PLEC DE CLÀUSULES ADMINISTRATIVES GENERALS DE CONTRACTACIÓ***

***Aplicable a contractes de serveis, de subministraments, d'obres i instal·lacions, de concessió d'obra pública, a altres contractes administratius i als privats***

***TÍTOL I***

***Disposicions Generals.***

***Clàusula 1****.- Objecte, tipologia de contractacions, determinacions del Plec, i procediment i jurisdicció aplicables.*

*1. Aquest Plec conté les determinacions jurídiques, econòmiques i administratives que s'han d'aplicar a les contractacions que la Corporació acordi establir d'entre les categories contractuals següents:*

*a) de serveis;*

*b) de subministraments;*

*c) d'obres i instal·lacions;*

*d) de concessió d'obra pública;*

*e) de gestió de serveis públics, de col·laboració entre els sectors públic i privat, de caire administratiu especial, i dels privats.*

*2. En les disposicions referides a aquests tipus de contractacions es distingeix entre les generals (Títol I), les relatives a l'expedient de contractació (Títol II) i les relatives a l'execució del contracte (Títol III).*

*3. Seran d'aplicació al contracte les normes relatives al procediment administratiu i de la jurisdicció contenciosa administrativa, sotmetent-se als Tribunals del domicili de la Corporació que fossin competents per conèixer de les qüestions que se suscitin, llevat dels efectes, compliment i extinció dels contractes privats, que es sotmetran a la jurisdicció civil.*

***Clàusula 2****.- Àmbit d'aplicació del Plec.*

*1. Aquest Plec General serà d'aplicació a les relacions contractuals establertes per la Corporació.*

***Clàusula 3.-*** *Normativa general i supletorietat.*

*1. Amb caràcter general, constitueixen normativa i prescripcions aplicables al procediment de formació i d'aprovació de l'expedient, licitació, negociació, adjudicació, formalització i execució dels contractes administratius regits pel present Plec, a més de les disposicions d'aquest, les establertes en:*

*a) els Plecs de Clàusules Administratives i de Prescripcions Tècniques Particulars que s'estableixin per a cada expedient, i la normativa sectorial específica a la qual aquests es remetin per raó de la matèria en cada cas;*

*b) la Directriu 2004/18/CE, del Parlament Europeu i del Consell, de 31 de març, sobre coordinació dels procediments d'adjudicació dels contractes públics d'obres, de subministrament i de serveis, així com la resta de la normativa comunitària aplicable;*

*c) el Text refós de la llei de contractes del sector públic, aprovat per Reial decret legislatiu 3/2011, de 14 de novembre (en endavant, TRLCSP), les normes reglamentàries en matèria de contractació i la resta de disposicions que les despleguin, modifiquin o afectin;*

*d) la Llei estatal 7/1985, de 2 d'abril, Reguladora de les Bases del Règim Local, i les disposicions que la despleguin, modifiquin o afectin, així com la normativa autonòmica de desplegament que, en el marc d'aquella, sigui vigent;*

*e) la normativa de contractació del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d'abril, i del Reglament d'Obres, Activitats i Serveis dels ens locals de Catalunya (ROAS), aprovat per Decret núm. 179/1995, de 13 de juny, la normativa concordant i la resta de la regulació específica de la Generalitat de Catalunya;*

*f) la Llei 30/1992, de 26 de novembre, de règim jurídic de les Administracions públiques i del procediment administratiu comú, la Llei 26/2010, de 3 d'agost, de règim jurídic i de procediment de les administracions públiques de Catalunya, i llurs normatives concordants i de desplegament;*

*g) els acords i les resolucions sobre el règim d'atribució de competències, les Bases d'Execució del Pressupost i les Ordenances i els Reglaments de la Corporació;*

*h) la Llei estatal 31/1995, de 8 de novembre, de Prevenció de Riscos Laborals, les disposicions que la despleguin i la resta de la normativa general sobre seguretat i salut en el treball, la de protecció mediambiental i la d'igualtat d'oportunitats entre dones i homes, així com la resta de normativa aplicable.*

*2. En relació amb els contractes d'obres i instal·lacions, els de concessió d'obra pública i en els de gestió de serveis públics que comprenguin execució d'obres, a més de la normativa expressada a l'apartat 1, també són aplicables les disposicions establertes a:*

*a) la llei autonòmica 3/2007, de 4 de juliol, de l'obra pública.*

*b) el Títol I del Reglament d'Obres, Activitats i Serveis dels ens locals de Catalunya (ROAS), aprovat per Decret de la Generalitat de Catalunya 179/1995, de 13 de juny.*

*c) la llei estatal 32/2006, de 18 d'octubre, reguladora de la subcontractació al sector de la construcció, i les disposicions que la despleguin.*

*d) el Reial Decret 1627/1997, de 24 d'octubre, pel qual s'estableixen disposicions mínimes de seguretat i salut a les obres en construcció, i el Reial Decret 171/2004, de 30 de gener, pel qual es desenvolupa l'article 24 de la Llei 31/1995, així com la resta de la normativa general sobre seguretat i salut en el treball, la de protecció mediambiental i la d'igualtat d'oportunitats entre dones i homes, i la resta de normativa aplicable*

*e) sens perjudici de l'observança de la normativa general referida a les lletres anteriors, i en tot allò que no estigui específicament previst en el present Plec, serà supletòria la Llei 38/1999, de 5 de novembre, de l'edificació.*

*3. En relació amb els contractes de gestió de serveis públics que no comprenguin execució d'obres, a més de la normativa expressada als apartats anteriors, també són aplicables les disposicions establertes als Títols V i VI del Reglament d'obres, activitats i serveis de Catalunya (ROAS), aprovat per Decret de la Generalitat de Catalunya 179/1995, de 13 de juny, així com la legislació local aplicable i la d'àmbit sectorial corresponent, i les disposicions especials del respectiu servei en la mesura que no s'oposin a la normativa general.*

*4. En tot allò no previst a les anteriors, seran aplicables les restants normes de Dret administratiu, i, en darrer terme, les de Dret privat.*

***Clàusula 4****.- Efectes de les modificacions legislatives.*

*Les prescripcions d'aquest Plec que incorporen aspectes de la legislació bàsica de l'Estat i/o l'autonòmica d'aplicació als ens locals catalans i de les normes reglamentàries que respectivament les despleguin s'entendran automàticament modificades en el moment en què es produeixi la seva revisió.*

***Clàusula 5****.- Exercici de les atribucions per contractar.*

*1. Les atribucions per a la contractació i la seva execució seran exercides pels òrgans corporatius de conformitat amb les resolucions o acords dictats en exercici de la potestat d'autoorganització de la Corporació.*

*2. Les adaptacions en matèria pressupostària es palesaran per mitjà de les Bases d'Execució del Pressupost de cada exercici, sempre, emperò, d'acord amb el que estableix aquest Plec i la resta de disposicions de caràcter general.*

***Clàusula 6****.- Prerrogatives de la Corporació.*

*1. Corresponen a l'òrgan de contractació les prerrogatives de direcció, interpretació, modificació, suspensió i resolució del contracte en la forma i condicions que preveu la legislació aplicable.*

*2. Els actes que els òrgans competents de la Corporació adoptin respecte a la interpretació dels termes del contracte, així com a la de les clàusules del present Plec i de les dels Plecs de Clàusules Administratives i de Prescripcions Tècniques Particulars que el regulin, seran immediatament executius, sens perjudici dels recursos que procedeixin.*

***Clàusula 7****.- Resolució presumpta, recurs especial i mesures provisionals.*

*1. Les peticions que presenti el contractista, o si escau altres possibles interessats, que no siguin objecte de consideració específica en aquest clausurat i a la normativa aplicable, s'entendran desestimades si transcorreguts tres mesos des de la seva presentació no hagués recaigut resolució expressa.*

*2. L'assenyalament de terminis que consta a les clàusules als efectes de determinar que una petició, a manca de resolució expressa, s'entengui estimada o desestimada, s'efectua sens perjudici de la possible ampliació dels dits terminis en virtut de la pròrroga que es pugui decretar o acordar, que haurà de ser notificada als interessats.*

*En aquest darrer supòsit els dits efectes relatius a la virtualitat presumpta sobre estimació o desestimació de les sol·licituds inherents a l'absència de resolució expressa quedaran referits a la data en què expiri l'ampliació disposada.*

*3. Les previsions dels dos apartats anteriors s'entenen sens perjudici de la possibilitat d'interposició del recurs especial en matèria de contractació previ al recurs contenciós administratiu, o de la sol·licitud d'adopció de mesures provisionals, segons el règim i amb els efectes que s'estableixen a la normativa general de contractació.*

***TÍTOL II***

***DISPOSICIONS RELATIVES A L'EXPEDIENT DE CONTRACTACIÓ.***

***Secció 1a. Determinacions comunes a tots els tipus contractuals****.*

***Clàusula 8.-*** *Documentació preparatòria integrant de l'expedient.*

*1. Els expedients de contractació han de contenir:*

*a) Els Plecs de Prescripcions Tècniques i de Clàusules Administratives Particulars que han de regir el contracte, quina exigència serà suplerta per la d'un document descriptiu de les necessitats i requisits de la contractació en cas que el procediment d'adjudicació escollit sigui el de diàleg competitiu.*

*b) El certificat o document que acrediti l'existència de crèdit pressupostari i la fiscalització de la Intervenció en els termes previstos a les Bases d'Execució.*

*c) La justificació de la necessitat del contracte i idoneïtat de l'objecte, característiques i import calculat de la contractació, del procediment escollit, dels criteris d'adjudicació o aspectes de negociació escollits, i de la resta d'aspectes que requereixi la normativa general vigent.*

*2. La resolució d'aprovació de l'expedient de contractació comprendrà la de la despesa corresponent i la dels Plecs de Prescripcions Tècniques i de Clàusules Administratives Particulars o bé del document descriptiu substitutori quan escaigui segons l'establert a l'efecte.*

***Clàusula 9****.- Plec de Clàusules Administratives Particulars.*

*Els plecs de clàusules administratives particulars (en endavant, "Clàusules Particulars") podran incloure noves clàusules per desplegar el Plec de Clàusules Administratives Generals, sempre que no el contradiguin, així com aquelles que autoritzin les disposicions generals.*

***Clàusula 10****.- Contractes menors.*

*1. De conformitat amb la normativa general de contractació, els contractes menors, podent tenir aquesta consideració els contractes d'obres, de serveis, de subministraments i altres contractes, es definiran per la quantia legalment establerta.*

*2. La tramitació de l'expedient del contracte menor sols exigirà l'aprovació de la despesa i la incorporació de la factura, o bé el comprovant o rebut corresponent en els casos de subministraments i serveis quina prestació s'acrediti en els usos del tràfic comercial per aquest medi, que han de reunir els requisits establerts a la legislació vigent, tot això sens perjudici del què estableixin les Bases d'execució del pressupost de la Corporació.*

*3. Els contractes menors no podran tenir una durada superior a un any, ni ésser objecte de pròrroga ni de revisió de preus.*

*4. En els contractes menors no s'exigirà la constitució de la garantia, llevat que es disposi altrament.*

*5. En els contractes menors no s'hi incorporaran plecs de clàusules administratives, però en els casos en què resulti necessari es consignaran les prescripcions oportunes per a la correcta execució del contracte, sens perjudici de les especialitats que s'estableixen per al contracte menor d'obres a la clàusula 24.*

***Clàusula 11****.- Garantia provisional.*

*1. Amb caràcter general, no es constituirà garantia provisional en els procediments oberts, restringits o negociats, llevat que les Clàusules Particulars disposin altrament en funció de les circumstàncies concurrents, que hauran d'haver-se justificat suficientment a l'expedient.*

*2. La garantia provisional no podrà ser superior al 3% del pressupost de licitació o bé del pressupost estimatiu de licitació quan el contracte es determini en funció de preus unitaris, exclòs l'IVA en ambdós casos.*

***Clàusula 12****.- Criteris de preferència en cas d'igualació de proposicions més avantatjoses.*

*1. En cas d'igualació de proposicions més avantatjoses des del punt de vista dels criteris que serveixin de base per a l'adjudicació, s'adjudicarà el contracte a la proposició que resulti d'aplicar els criteris de preferència que s'indiquen a la normativa general de contractació i els altres que es detallen segons l'ordre de prelació, subsidiari del què puguin preveure les Clàusules Particulars, següent:*

*-1er) A favor de les proposicions presentades per empreses públiques o privades que en el moment d'acreditar la seva solvència tècnica tinguin en la seva plantilla un número de treballadors amb discapacitats superior al 2% i en funció del percentatge.*

*-2on) A favor de les proposicions d'empreses dedicades específicament a la promoció i inserció laboral de persones en situació d'exclusió social, segons els criteris i requisits establerts a la normativa general de contractació.*

*-3er) A favor de les proposicions d'empreses sense ànim de lucre, en els supòsits i d'acord amb els criteris i requisits establerts a la normativa general de contractació.*

*-4rt) A favor de les proposicions d'empreses o les entitats reconegudes com a Organitzacions de Comerç Just, quan en els productes objecte del contracte existeixi una alternativa en aquest sentit.*

*-5è) A favor de les proposicions presentades per les empreses que, en el moment d'acreditar la seva solvència tècnica o professional, compleixin les directrius i mesures que es determinin tendents a promoure la igualtat efectiva entre dones i homes en el mercat de treball, d'acord amb la Llei Orgànica 3/2007, de 22 de març, per a la igualtat efectiva de dones i homes.*

*-6è) A favor de les proposicions presentades per les empreses que, en el moment d'acreditar la seva solvència tècnica o professional, compleixin els requisits que es determinin a la Llei 10/2010, de 7 de maig, d'acollida de persones immigrades.*

*-7è) A favor de la proposició que comprengui l'oferta econòmica més baixa.*

*2. En cas de seguir persistint l'empat després d'aplicar tots els criteris precedents, es decidirà l'adjudicació, entre elles, per sorteig.*

***Clàusula 13.-*** *Documentació a presentar a les licitacions.*

*1. La documentació a presentar pels licitadors serà la que es determini a les Clàusules Particulars corresponents, que, com a mínim, comprendrà l'establerta a la normativa general de contractació.*

*2. Les propostes econòmiques i tècniques s'ajustaran al model i previsions establerts a les Clàusules Particulars, i aniran sempre acompanyades, en sobre a part, de la documentació administrativa legalment necessària per procedir a la seva qualificació prèvia per part de la Mesa de contractació.*

*La documentació que acrediti la representació i facultats del licitador que resulti proposat com a adjudicatari haurà de ser validada per la Secretaria General de la Corporació prèviament a l'adjudicació del contracte, sens perjudici de les responsabilitats de tot tipus en què aquell hagi pogut incórrer relatives a la validesa d'aquest document en la data final del termini per a la presentació de proposicions. En cas de concórrer aquesta manca de validesa, serà considerada per la Corporació com a retirada injustificada de l'oferta i es procedirà, en conseqüència, a la confiscació de la garantia provisional constituïda, si escau.*

***Clàusula 14****.- Terminis per a la presentació de proposicions.*

*Els terminis mínims per a la presentació de proposicions seran els que per a cada tipus de contracte assenyala la normativa general de contractació, computant-se per dies naturals, si bé en el cas que el termini finalitzi en dissabte, diumenge o festiu s'entendrà ajornat fins al primer dia laborable següent.*

***Clàusula 15.-*** *Mesa de contractació.*

*1. De conformitat amb la normativa general, la Mesa de contractació serà presidida per un/a membre electe/a o un/a funcionari/a de la Corporació, i en formaran part com a vocals el/la Secretari/a o, si escau, el/la titular de l'òrgan que tingui atribuïda la funció d'assessorament jurídic, i l'Interventor/a, o funcionaris delegats que els substitueixin, així com aquelles altres persones que es designin per l'òrgan de contractació entre el personal funcionari de carrera o personal laboral al servei de l'Entitat, o membres electes d'aquesta, sense que el seu número sigui, en total, inferior a tres.*

*Actuarà com a secretari/a un/a funcionari/a de la Corporació. El personal eventual no pot formar part en cap cas de la Mesa de contractació.*

*2. Es determinarà per decret de la Presidència de la Corporació la configuració concreta de la Mesa de Contractació, de la qual se'n donarà l'oportuna publicitat al perfil del contractant així com, a més, al Butlletí oficial de la província quan tingui caràcter permanent.*

***Clàusula 16****.- Informació als licitadors.*

*Les empreses interessades en la licitació podran sol·licitar informació addicional sobre els plecs i/o sobre la documentació complementària de la licitació fins a 9 dies naturals abans de què finalitzi el termini fixat per a la recepció de les ofertes, d'acord amb els termes del règim informatiu establert a la normativa general de contractació.*

***Clàusula 17****.- Obertura i examen de proposicions.*

*1. La Mesa es reunirà en acte no públic per procedir a la qualificació de la documentació administrativa exigida a la normativa general de contractació, presentada en temps i forma, i si observés defectes materials en la documentació presentada podrà concedir, si ho estima convenient, un termini màxim de tres dies hàbils per tal que el licitador esmeni l'error.*

*Així mateix, a l'efecte de verificar l'eventual concurrència de prohibicions per contractar, l'òrgan de contractació i la mesa de contractació podran requerir a l'empresari la presentació de documents complementaris als que ha presentat, o bé aclariments sobre aquests, que haurà de complimentar en el termini màxim de cinc dies.*

*2. L'obertura de les proposicions es celebrarà en un termini màxim d'un mes a comptar des de la data d'exhauriment del termini per presentar les ofertes, en el lloc, dia i hora que s'hagi assenyalat en cada cas, constituint-se a aquests efectes la Mesa de contractació.*

*En cas que les Clàusules Particulars hagin establert criteris d'adjudicació quina quantificació depengui d'un judici de valor, la documentació relativa a aquests criteris s'haurà de presentar en sobre independent de la resta de la proposició i serà objecte de valoració amb anterioritat a la dels criteris quantificables de forma automàtica, tot procedint-se a l'obertura d'aquest sobre en un termini no superior a set dies a comptar des de l'obertura de la documentació administrativa.*

*La documentació administrativa presentada i, si escau, la relativa als criteris d'adjudicació quina quantificació depengui d'un judici de valor, no poden incloure cap informació que permeti conèixer amb anterioritat a la seva obertura el contingut de la documentació relativa als criteris quantificables de forma automàtica. L'incompliment d'aquesta obligació determinarà l'exclusió de la licitació.*

*L'obertura de les proposicions es farà sempre i en tot cas en un o varis actes públics llevat que es prevegi que en la licitació puguin emprar-se medis electrònics. Quan el dia assenyalat sigui dissabte, diumenge o festiu, s'entendrà ajornat fins al primer dia laborable següent, si no es fixés una altra data.*

*3. La Mesa procedirà prèviament a donar compte del resultat de la qualificació de la documentació presentada. Obertes les proposicions, la manca de signatura de compromís sobre aquestes es podrà considerar per la Mesa com a error subsanable, previ examen i conclusió favorable sobre la coherència tècnica i econòmica globals de l'oferta presentada pel licitador. En aquest cas se l'atorgarà un termini màxim de subsanació de tres dies hàbils si no se'l pogués requerir en el mateix acte a què es ratifiqui expressament en la seva oferta en la deguda forma omesa, tot advertint-lo de què l'omissió de fer-ho es considerarà retirada injustificada de l'oferta.*

*A l'efecte de verificar aspectes dubtosos en les proposicions que puguin incidir en la seva consistència o viabilitat, la Mesa de contractació, d'acord amb la normativa general de contractació, podrà requerir a l'empresari els aclariments que consideri necessaris al respecte, que haurà de complimentar en el termini addicional màxim de cinc dies.*

*En cas de discordança entre les expressions dineràries de l'oferta en lletres i números prevaldrà la xifra consignada en lletres, llevat que es tracti d'un error manifest en l'expressió d'aquesta, havent-se, en aquest darrer cas, de desestimar la proposició per la Mesa motivadament.*

*En cas de discordança en el contingut d'una mateixa proposició econòmica i/o tècnica entre llurs respectives expressions en el format en paper i en altres formats prevaldrà l'expressió consignada en el format que dugui la signatura del licitador; en cas que ambdós estiguin signats, prevaldrà el format en paper.*

*4. Quan l'adjudicació resulti de l'aplicació de dos o més criteris, la Corporació haurà d'establir a les Clàusules Particulars els paràmetres objectius que permetin apreciar per a cadascun dels criteris si la proposició global del licitador no pot ser complerta com a conseqüència d'una oferta desproporcionada o anormal. L'absència de previsió d'aquests paràmetres determinarà que no es pugui efectuar la ponderació per apreciar si una proposició pot ser considerada com a oferta anormalment baixa.*

***Clàusula 18.-*** *Requeriment previ per a l'adjudicació.*

*L'òrgan de contractació requerirà al licitador que hagi presentat l'oferta econòmicament més avantatjosa per tal que, dins del termini de deu dies hàbils o bé en el termini superior que permeti la legislació autonòmica de desplegament, presenti la documentació justificativa de trobar-se al corrent en el compliment de les seves obligacions tributàries i amb la Seguretat Social o autoritzi l'òrgan de contractació per obtenir de forma directa aquesta acreditació, així com la de l'efectiva disposició dels medis que s'hagués compromès a dedicar o adscriure a l'execució del contracte i la d'haver constituït la garantia definitiva que sigui procedent, en la modalitat que s'hagués establert, i presenti també els documents que acreditin la validació, per l'Assessoria Jurídica de la Secretaria General de la Corporació, de la documentació en què s'atorguin els poders de representació i les facultats vigents del licitador.*

*En cas de no complimentar-se adequadament el requeriment en el termini assenyalat, s'entendrà que el licitador ha retirat la seva oferta, procedint-se en aquest cas a recaptar la mateixa documentació al licitador següent segons l'ordre en què hagin restat classificades les ofertes.*

***Clàusula 19****.- Garantia definitiva.*

*1. La quantia de la garantia definitiva serà per regla general del 5% de l'import d'adjudicació del contracte o del pressupost estimat del contracte, IVA exclòs, llevat que les Clàusules Particulars n'excloguin la possibilitat motivadament i sempre que sigui legalment possible.*

*2. Aquesta regla general s'excepcionarà en casos especials, i, en particular, en cas d'adjudicació a ofertes incurses en presumpció de baixa anormal o desproporcionada, casos en els quals l'òrgan de contractació podrà establir a les Clàusules Particulars que, a més de la garantia definitiva, se'n presti una de complementària de fins a un 5% de l'import d'adjudicació del contracte, podent assolir la garantia total un 10% del preu del contracte.*

*3. En els termes legalment previstos, les Clàusules Particulars podran preveure que la garantia definitiva en els contractes es constitueixi mitjançant retenció de preu, així com que l'acreditació de l'esmentada constitució pugui efectuar-se mitjançant medis electrònics, informàtics o telemàtics.*

***Clàusula 20.-*** *Procediment aplicable als concursos de projectes.*

*1. Les primes de participació o pagaments als participants en aquest tipus de concursos per part de la Corporació no pressuposen cap dret dels corresponents guanyadors d'aquells a l'adjudicació d'un contracte per a l'elaboració dels projectes premiats. La continuïtat contractual del concurs ha d'estar prevista expressament a les condicions d'aquest. Si aquest fos el cas, es podrà preveure l'adjudicació del contracte mitjançant procediment negociat sense publicitat al qual s'haurà d'invitar a tots els guanyadors del concurs, en cas d'ésser varis.*

*2. Correspon a la Corporació en exclusiva l'explotació econòmica dels drets de propietat intel·lectual sobre els projectes contractats i/o que hagin estat objecte de primes de participació o de pagaments als participants com a conseqüència del procediment especial referit a l'apartat anterior, en els termes de la clàusula 48 del present Plec.*

***Clàusula 21.-*** *Racionalització tècnica de la contractació local.*

*La Corporació podrà, per a racionalitzar i ordenar l'adjudicació dels contractes, concloure acords marc, articular sistemes dinàmics, o centralitzar la contractació d'obres, serveis i subministraments en serveis especialitzats, d'acord amb el que disposa la normativa general de contractació.*

***Clàusula 22****.- Formalització del contracte.*

*1. El contracte es perfeccionarà mitjançant la seva formalització en els terminis previstos a la normativa general en funció de si aquell és harmonitzat o no.*

*2. Si el contracte no pogués formalitzar-se en el termini indicat per causes imputables a l'adjudicatari, la Corporació podrà procedir a endegar les actuacions següents:*

*a) Deixar sense efecte l'adjudicació i acordar la confiscació a l'adjudicatari, sobre la garantia definitiva, de l'import de la garantia provisional que s'hagués exigit si escaigués.*

*b) Requerir la documentació referida a la clàusula 18 al licitador següent segons l'ordre en què hagin restat classificades les ofertes, als efectes de procedir a una nova adjudicació. Altrament, el procediment restarà desert.*

*3. Si les causes de la no formalització fossin imputables a la Corporació, es rescabalarà al contractista pels danys i perjudicis que pogués ocasionar-li la demora.*

*4. El contracte que es formalitzi ajustarà el seu contingut al de les respectives Prescripcions Tècniques, Clàusules Particulars i respectiva documentació annexa, les quals es consideren part integrant del contracte, al qual s'adjuntaran i hauran de ser signats pel contractista.*

*5. En virtut de la formalització, la Corporació i el contractista restaran obligats al compliment del contracte. En particular, el contractista restarà obligat al pagament de l'import dels anuncis i de les altres despeses que s'ocasionin amb motiu dels tràmits preparatoris, del procediment d'adjudicació que s'hagi seguit, i de la formalització del contracte.*

***Secció 2a. Determinacions específiques relatives al contracte d'obres i instal·lacions.***

***Clàusula 23****.- Actuacions prèvies a l'aprovació de l'expedient.*

*L'aprovació de l'expedient de contractació i posterior adjudicació del contracte d'obres requereixen singularment la prèvia elaboració, supervisió, si escau, aprovació i replanteig del projecte corresponent, en els termes establerts a la normativa general de contractació.*

***Clàusula 24****.- Documentació preparatòria integrant de l'expedient.*

*1. Els expedients de contractació d'obres han de contenir, a més dels documents previstos a la clàusula 8, els següents:*

*a) El projecte, i resolució aprovatòria d'aquest.*

*b) L'acta de replanteig previ del projecte, amb la certificació sobre la viabilitat del projecte i disponibilitat dels terrenys necessaris per al normal desenvolupament del contracte, llevat, en el darrer cas, de les excepcions previstes legalment.*

*2. Per excepció, no seran d'aplicació les previsions contingudes a l'apartat anterior en els supòsits següents:*

*a) Els d'elaboració prèvia d'avantprojecte, bases tècniques, i presentació del projecte per l'empresari.*

*b) Els expedients de contractes menors d'obres, en els quals, a més dels documents establerts a les determinacions generals per als contractes menors, haurà d'afegir-s'hi el pressupost de les obres, sens perjudici de què hagi d'existir el projecte o demés documentació exigible quan ho requereixin normes específiques i d'haver-se de sol·licitar l'informe de supervisió del propi projecte exigit per la normativa general de contractació per a quan el treball afecti l'estabilitat, seguretat o estanqueïtat de l'obra.*

*3. L'aprovació de l'expedient de contractació requerirà que el projecte hagi estat aprovat definitivament.*

***Clàusula 25****.- Avantprojecte, bases tècniques i presentació del projecte per l'empresari.*

*1. El contingut de la documentació de l'avantprojecte, determinada per la normativa general de contractació i la d'obres pròpia dels ens locals catalans, serà el suficient per tal que se'n puguin conèixer els criteris de l'òrgan que l'aprovi sobre els extrems fonamentals i les condicions bàsiques per elaborar el projecte o projectes parcials en què eventualment es pugui descomposar aquell.*

*2. La Corporació podrà també elaborar unes bases tècniques per a l'execució d'obres que no requereixin projecte segons les determinacions prèvies del present Plec i sens perjudici de la documentació que s'hi exigeix. Aquestes bases han de definir i valorar les obres amb la precisió convenient per a la seva realització.*

*3. L'aprovació de l'avantprojecte i de les bases tècniques correspondrà a l'òrgan que tingui atribuïda la competència per aprovar els projectes, d'acord amb el règim propi de delegacions i atribucions de competències de la Corporació.*

*L'acord d'aprovació comprendrà, si escau, l'autorització de la redacció del projecte o projectes que s'hi indiquin, que hauran de ser objecte de contractació i execució independents.*

*4. La Corporació podrà també acordar l'elaboració d'un avantprojecte o estudi previ informatiu de l'obra quan concorrin circumstàncies especials determinades per la magnitud, la complexitat, el llarg termini d'execució o la possibilitat de diverses solucions.*

*5. La contractació conjunta de l'elaboració del projecte i l'execució de les obres corresponents tindrà caràcter excepcional, i requerirà en tot cas la redacció prèvia per la Corporació de l'avantprojecte o de les bases tècniques, tot això en els supòsits i amb l'observança dels requeriments fixats a la normativa general de contractació.*

*En aquest cas, l'execució restarà condicionada a la supervisió, aprovació i replanteig del projecte per l'òrgan de contractació.*

***Clàusula 26****.- Elaboració, supervisió i aprovació del projecte, i responsabilitat dels seus autors.*

*1. El projecte, amb el contingut documental mínim que en cada cas estableixi la normativa general de contractació, la sectorial que escaigui i la d'obres pròpia dels ens locals catalans, podrà ser elaborat per tècnics de la pròpia Corporació que estiguin en possessió de la titulació adequada per raó del tipus d'obra de què es tracti, o per equips multidisciplinars designats per la Corporació i composats per tècnics competents amb la titulació requerida per intervenir en l'aspecte que correspongui, o bé podrà ser encarregat a professionals aliens mitjançant contracte de serveis per a la seva elaboració íntegra o bé en col·laboració amb la Corporació i sota la seva supervisió.*

*2. L'aprovació del projecte correspondrà a l'òrgan unipersonal o al col·legiat representatiu en aplicació de les previsions d'atribució competencial contingudes a la normativa de règim local aplicable, sens perjudici de les delegacions en altres òrgans corporatius conferides en exercici de la potestat d'autoorganització, s'ajustarà al procediment previst a la normativa d'obres pròpia dels ens locals catalans i portarà implícita la declaració d'utilitat pública i la necessitat d'ocupació dels terrenys i els edificis que hi són compresos, a l'efecte d'expropiació forçosa.*

*3. Quan l'elaboració íntegra del projecte hagi estat contractada per la Corporació mitjançant la modalitat de serveis, el seu autor o autors respondran dels danys i perjudicis que durant l'execució o l'explotació de les obres es puguin causar tant a la Corporació o al personal depenent d'ella com a tercers o els seus béns a conseqüència de defectes, insuficiències tècniques, errors materials, omissions o infraccions de preceptes normatius en el projecte, en els termes previstos a la normativa general de contractació. En el supòsit que la prestació es dugués a terme en col·laboració amb la Corporació i sota la seva supervisió, les responsabilitats es limitaran a l'àmbit de la col·laboració.*

*4. Els autors dels avantprojectes, estudis informatius o previs respondran en els mateixos termes de l'apartat anterior.*

*5. Els professionals aliens als serveis tècnics de la pròpia Corporació que realitzin el projecte hauran de subscriure una pòlissa d'assegurança de responsabilitat civil, a l'aportació de la qual estarà condicionada la signatura del contracte de serveis corresponent; alternativament, el professional aportarà el projecte amb el visat col·legial corresponent.*

*6. Abans de l'aprovació dels esmentats projectes elaborats per tècnics aliens a la Corporació, en els supòsits en què el contracte d'obres sigui igual o superior a 350.000 EUR o bé es tracti d'obres que afectin l'estabilitat, seguretat i estanquitat de l'obra, els serveis tècnics de la Corporació promotors de l'obra hauran d'emetre un informe de supervisió del projecte en els termes establerts a la normativa general de contractació.*

***TÍTOL III***

***DISPOSICIONS RELATIVES A L'EXECUCIÓ DEL CONTRACTE.***

***Capítol I. Règim d'execució del contracte i de les seves incidències.***

***Secció 1a. Determinacions comunes a tots els tipus contractuals.***

***Clàusula 27****.- Règim d'execució del contracte.*

*1. El contracte s'executarà de conformitat amb els termes definits a les seves clàusules, a les pròpies del present Plec de Clàusules Generals, a les Clàusules Particulars i a les Prescripcions Tècniques, i d'acord amb les instruccions que la Corporació doni al contractista per a la interpretació d'unes i altres.*

*2. El desconeixement del contracte en qualsevol dels seus termes o documentació que l'integren, o de la normativa aplicable a tot allò que s'ha pactat, no eximirà el contractista de l'obligació del seu compliment.*

*3. L'execució del contracte es realitzarà a risc d'una major onerositat i ventura d'un major benefici del contractista, sens perjudici del què pugui establir-se a les clàusules de repartiment de riscos dels contractes de col·laboració entre el sector públic i el privat.*

***Clàusula 28****.- Planificació preventiva en cas de concurrència empresarial*

*1. El contractista, en un termini màxim de deu dies naturals a comptar des del següent al de la formalització del contracte i amb caràcter previ a l'inici dels treballs per a la seva execució, restarà obligat a elaborar i trametre al Servei promotor la planificació preventiva duta a terme, en base a la informació facilitada per la Corporació, en tots els casos en els quals l'execució suposi la intervenció de mitjans personals o tècnics del contractista a les dependències de la Corporació i en funció del risc que comporti.*

*Dita planificació implementarà les previsions contingudes a la normativa general de prevenció de riscos laborals i de seguretat i salut en el treball, relatives a l'avaluació dels riscos detectats i les mesures específiques a adoptar per eliminar o reduir i controlar els esmentats riscos. Així mateix, el contractista haurà d'acreditar, en el termini assenyalat al paràgraf anterior, el compliment del deure d'informació i formació als treballadors implicats en els treballs d'execució esmentats en relació a la planificació preventiva efectuada amb motiu de la concurrència empresarial.*

*2. En tot cas, durant l'execució del contracte el contractista haurà de complir aquesta planificació i les obligacions previstes a la normativa general de prevenció de riscos laborals i de seguretat i salut en el treball.*

*La Corporació arbitrarà els medis de coordinació escaients per verificar el compliment d'aquestes obligacions, en funció del risc que comporti la concurrència empresarial. Aquests medis es determinaran en els plecs particulars o en altres documents anàlegs, en els termes que preveu l'esmentada normativa.*

***Clàusula 29.-****Facultats d'inspecció i vigilància de la Corporació i responsable del contracte.*

*1. Correspon a la Corporació vetllar pel correcte funcionament dels serveis que presta i, per aquesta raó, exercirà les facultats d'inspecció i vigilància en l'execució del contracte per part del contractista, i, a tal efecte, l'òrgan de contractació podrà nomenar un responsable del contracte en els termes de la normativa general de contractació.*

*El responsable del contracte no podrà en cap cas, ni per compte propi ni aliè, intervenir en el procés de contractació com a licitador. En qualsevol cas, la impossibilitat d'intervenció abastarà les persones jurídiques en quin capital ostentin una participació superior al 10% o en siguin administradors el responsable del contracte o els seus cònjuges, convivents i/o descendents sobre els que tinguin representació legal.*

*En defecte de designació expressa del responsable del contracte a les Clàusules Particulars, s'entén que les seves funcions les exerceix el o la Cap del servei o centre promotor de la contractació.*

*2. Si el contractista, o persones contractades per ell, incorren en actes o omissions que comprometin o pertorbin la bona marxa del contracte, l'òrgan de contractació podrà exigir l'adopció de mesures concretes per aconseguir o restablir la bona execució del que s'hagués pactat.*

***Clàusula 30****.- Personal d'interlocució tècnica del contractista.*

*El contractista designarà persona o persones amb competència tècnica i capacitat suficients per disposar sobre totes les qüestions relatives a l'execució i bona marxa del contracte i també als efectes d'interlocució tècnica en la relació del contractista amb el Servei de la Corporació promotor de la contractació.*

***Clàusula 31****.- Resolució d'incidències tècniques.*

*1. Les incidències que se suscitin en l'execució del contracte seran resoltes per l'òrgan de contractació mitjançant expedient contradictori amb les actuacions preceptuades a la normativa general de contractació.*

*2. Les esmentades resolucions o acords de l'òrgan de contractació seran immediatament executius, sens perjudici dels recursos que siguin procedents.*

***Clàusula 32****.- Condicions especials d'execució del contracte.*

*1. En els termes legalment establerts, l'òrgan de contractació podrà establir condicions especials d'execució del contracte, sempre que siguin compatibles amb el dret comunitari i s'indiquin en l'anunci de licitació i en les Clàusules Particulars, que podran referir-se, en especial, a consideracions de tipus mediambiental o social.*

*2. Les Clàusules Particulars podran establir penalitats per al cas d'incompliment de les condicions especials d'execució en els termes de la clàusula següent.*

*3. Serà causa de resolució del contracte l'incompliment de les condicions especials d'execució quan les Clàusules Particulars els hagin atribuït el caràcter d'obligacions essencials. En cas contrari, l'incompliment es podrà considerar infracció greu constitutiva de prohibició de contractar amb el sector públic sempre que així s'hagi definit a les Clàusules Particulars i concorri dol, culpa o negligència de l'empresari, en els termes previstos a la normativa general de contractació i la que la desplegui.*

***Clàusula 33****.- Règim de penalitzacions per incompliment.*

*1. Les Clàusules Particulars o el contracte podran preveure penalitats per als supòsits següents:*

*a) per compliment defectuós de la seva prestació o d'incompliment dels compromisos o de les condicions especials d'execució del contracte que s'haguessin establert.*

*b) per incompliment de l'execució parcial de les prestacions definides al contracte.*

*c) per demora del contractista en l'obligació de complir el contracte dins del termini total o dels parcials fixats per a la seva realització o execució successiva, respectivament.*

*d) per la infracció de les condicions establertes per a la subcontractació.*

*e) per incompliment dels criteris d'adjudicació que han permès ser adjudicatari del contracte.*

*f) per incompliment dels compromisos d'adscripció dels mitjans personals o materials.*

*2. Les penalitats seran proporcionals a la gravetat de l'incompliment i el seu import no podrà depassar el 10% del pressupost del contracte en els supòsits dels incompliments descrits a les lletres a), b), e) i f) de l'apartat anterior.*

*L'incompliment de les condicions establertes a la normativa de contractació i a les Clàusules Particulars per a la subcontractació podrà donar lloc, en tot cas, a la imposició al contractista d'una penalitat de fins el 50% de l'import del subcontracte.*

*Les Clàusules Particulars determinaran amb concreció els supòsits, abast i procediment per a l'exercici d'aquestes penalitats mitjançant una tramitació que garanteixi la no indefensió del contractista.*

*3. Quan el contractista hagués incomplert l'execució parcial de les prestacions definides al contracte, la Corporació podrà optar, indistintament, per la resolució del contracte o per la imposició de les penalitats que s'haguessin establert a l'efecte en les Clàusules Particulars.*

*4. Quan el contractista hagués incorregut en demora respecte al compliment del termini total per causes imputables a ell, la Corporació podrà optar indistintament per la resolució del contracte o per la imposició de penalitats diàries en proporció de 0,20 EUR per cada 1000 EUR del preu del contracte. Les Clàusules Particulars podran preveure unes penalitats distintes a les esmentades quan es motivi la seva necessitat en l'expedient per a la correcta execució del contracte ateses les especials característiques d'aquest.*

*Cada vegada que les penalitats per demora assoleixin un múltiple del 5% del preu del contracte, l'òrgan de contractació estarà facultat per resoldre aquest o acordar la continuïtat de la seva execució amb imposició de noves penalitats.*

*5. Quan el contractista hagués incorregut en demora respecte al compliment dels terminis parcials per causes imputables a ell, l'òrgan de contractació estarà també facultat per resoldre aquest o acordar la continuïtat de la seva execució amb imposició de noves penalitats si així s'hagués previst a les Clàusules Particulars o bé quan la demora en el compliment els terminis parcials faci presumir raonablement la impossibilitat de compliment del termini total.*

*6. En el contracte de gestió de serveis públics s'aplicaran les sancions que s'hagin previst a les Clàusules Particulars.*

*En el cas que no s'haguessin previst, s'entendran d'aplicació les previsions dels apartats anteriors.*

***Secció 2a. Determinacions específiques relatives al contracte d'obres i instal·lacions.***

***Clàusula 34.-*** *Principi de risc i ventura i força major.*

*1. L'execució del contracte es realitzarà a risc d'una major onerositat i ventura d'un major benefici del contractista, llevat dels supòsits de força major en els termes establerts a l'apartat següent.*

*2. El contractista tindrà dret a ser indemnitzat per la Corporació pels danys i perjudicis que se li haguessin produït com a conseqüència dels efectes catastròfics esdevinguts per causa de força major, concorrent aquesta en els supòsits que resultin de la normativa general i, en la mesura en què aquesta es remet a l'analogia, en aquells fets independents del cercle propi de l'activitat del contractista que no s'haguessin pogut preveure o que, tot i essent previsibles o previstos, fossin inevitables. El seu exercici resta sotmès a les determinacions següents:*

*a) L'expedient s'iniciarà a instància del contractista mitjançant comunicació a la Direcció de l'obra en un termini de 20 dies a comptar des de la data final de l'esdeveniment, s'instruirà per aquesta amb audiència del contractista, i es resoldrà per l'òrgan de contractació.*

*b) Aquest dret està condicionat a què no existeixi actuació imprudent per part del contractista davant el fet constitutiu de força major causant dels danys. En aquest sentit, haurà d'acreditar en l'expedient que, prèviament al succés, havia pres les mesures i precaucions raonables per tal de prevenir i evitar, si això fos possible, que els treballs realitzats i l'equip adscrit poguessin sofrir danys pels esdeveniments causants, i, en la valoració dels danys causats, es tindrà en compte l'adopció d'aquestes mesures i precaucions, amb la finalitat de segregar de la valoració els danys que s'haurien pogut evitar si s'haguessin pres les mesures oportunes prèvies o immediates després d'esdevenir el fet causa dels danys.*

*c) Si, presentada sol·licitud d'indemnització per causa de força major, transcorreguessin tres mesos sense haver recaigut resolució expressa, s'entendrà desestimada la petició.*

***Clàusula 35****.- Inici del termini d'execució.*

*El termini d'execució de l'obra que s'hagi determinat a les Clàusules Particulars es comptarà des de la data de formalització de l'acta de comprovació del replanteig, si ja ha estat notificada l'aprovació del Pla de Seguretat i Salut en el Treball elaborat pel contractista. En cas contrari, l'inici de les obres es comptarà des de la data de l'esmentada notificació.*

*Sens perjudici de l'anterior previsió, en cas de formalitzar-se una acta d'inici d'obres, el termini d'execució començarà a comptar a partir de la seva signatura.*

***Clàusula 36****.- Pla de Seguretat i Salut en el Treball.*

*1. El contractista, una vegada formalitzat el contracte, estarà obligat a elaborar un Pla de Seguretat i Salut en el Treball, en aplicació de l'Estudi de seguretat i salut o, si escau, de l'estudi bàsic, en el qual s'han d'analitzar, estudiar, desenvolupar i complementar les previsions contingudes a l'estudi o estudi bàsic, en els termes que preveu la normativa general de prevenció de riscos laborals i de seguretat i salut en els treballs d'execució d'obres.*

*2. En cas que el contractista sigui un treballador autònom, restarà obligat igualment a l'elaboració d'aquest Pla, si bé pot assumir aquesta obligació efectuant l'encàrrec al tècnic competent en matèria de seguretat i salut que consideri oportú, sense que aquesta possibilitat pugui comportar cap augment del preu del contracte a què es refereix el present Plec.*

*3. En tot cas, durant l'execució dels treballs el contractista restarà obligat al compliment dels principis generals aplicables a l'execució de l'obra previstos a la normativa general esmentada al primer apartat, així com a complir exactament i fidelment les instruccions que rebi en aquesta matèria per part de la Direcció facultativa i dels serveis de la Corporació promotors de les obres.*

*4. Quan no s'estableixi expressament un termini menor a les Clàusules Particulars, el contractista haurà de lliurar a la Corporació cinc exemplars del Pla de Seguretat i Salut en el termini màxim de 15 dies hàbils a comptar des de la formalització del contracte. El Pla haurà de ser informat pel Tècnic competent en matèria de seguretat i salut durant l'execució de l'obra i pel tècnic responsable de la unitat orgànica promotora de les obres, i elevat per la persona responsable d'aquesta unitat a l'òrgan de contractació per a la seva aprovació. En cas que el Pla no obtingués la conformitat prèvia del servei promotor, es requerirà al contractista per a què en un nou termini de deu dies hàbils realitzi les esmenes que, per raó de defectes o omissions, se li facin avinents, esmenes a quina realització estarà condicionada l'aprovació del Pla.*

***Clàusula 37.-*** *Programa de treball.*

*Les Clàusules Particulars podran establir que el contractista presenti un programa de treball d'acord amb les condicions, continguts i procediments que s'estableixin a la normativa general de contractació. Aquest programa serà obligatori sempre que les obres tinguin caràcter pluriennal.*

*La Corporació resoldrà sobre el programa dins dels quinze dies següents al de la seva presentació, transcorreguts els quals sense que hagués recaigut resolució expressa al respecte s'entendrà aprovat.*

***Clàusula 38****.- Informació a l'autoritat laboral.*

*1. El contractista haurà de comunicar l'obertura del centre de treball a l'autoritat laboral abans de l'inici dels treballs i haurà d'incloure el pla de seguretat i salut.*

*2. El pla de seguretat i salut haurà d'estar a disposició permanent de la Inspecció de Treball i Seguretat Social, així com dels tècnics responsables en matèria de seguretat i salut.*

***Clàusula 39.-*** *Subcontractació.*

*1. El contractista podrà concertar amb tercers la realització parcial de la prestació d'acord amb els requisits i condicions establerts a la normativa general de contractació, llevat que el contracte o les Clàusules Particulars disposin altrament o que es dedueixi que aquell, per la seva naturalesa i condicions, ha de ser executat directament pel contractista.*

*2. El primer i segon subcontractistes podran subcontractar l'execució dels treballs que haguessin contractat, amb els requisits i condicions establerts a l'article 5 de la Llei 32/2006.*

*El tercer subcontractista ja no podrà subcontractar els treballs que hagués contractat, tot això sens perjudici del què disposa l'apartat 3 de l'article 5 de la Llei 32/2006.*

***Clàusula 40****.- Direcció facultativa de l'obra.*

*1. La Corporació designarà per escrit la persona o persones facultatives titulars de la Direcció de l'obra, amb titulació adient i suficient, d'entre el personal tècnic de la pròpia Entitat, les quals seran a més representants d'aquesta davant el contractista. No obstant això, podrà designar també a d'altres tècnics aliens a la Corporació, mitjançant contracte a tal efecte, en quin cas la representació correspondrà al/a la Cap o a un/a tècnic/a designat/da del Servei promotor de les obres, sens perjudici de les funcions pròpies de la Direcció.*

*2. L'exercici de la Direcció de l'obra comporta la comprovació i la vigilància de la seva correcta execució, amb totes les facultats que la normativa general li confereix per a aquesta finalitat. També comportarà la responsabilitat de la vigilància sobre la seguretat i salut durant l'execució de l'obra si la Corporació no designa un tècnic específicament competent en aquesta matèria.*

*La persona o persones titulars de la Direcció facultativa són responsables de la direcció de l'obra, amb independència de què comptin amb col·laboradors, i assumeixen davant la Corporació la responsabilitat final de l'execució del projecte, amb tots els requeriments implícits en el paràgraf anterior.*

*3. La Corporació designarà per escrit un/a coordinador/a en matèria de seguretat i salut, que estarà integrat en la direcció facultativa. Aquesta persona tindrà la titulació adient i suficient d'entre el personal tècnic de la pròpia Entitat. No obstant això, també podrà designar a un/a tècnic/a aliè/na a la Corporació, mitjançant contracte a tal efecte. Quan no sigui necessària la designació del/de la coordinador/a per tractar-se d'obres amb projecte en les què no concorri més d'una empresa, les funcions que se li atribueixin seran assumides per la direcció facultativa; en el supòsit d'obres sense projecte, correspondran al/a la tècnic/a que es designi si escau.*

*4. La coordinació en matèria de seguretat i salut durant l'execució de l'obra haurà de desenvolupar les funcions previstes a la normativa de seguretat i salut a les obres en construcció.*

*En el supòsit d'obres que no siguin susceptibles de projecte, aquestes funcions correspondran al/a la tècnic/a que, si escau, es designi.*

*5. Els contractes de serveis que tinguin per objecte la vigilància, supervisió, control i direcció de les obres o instal·lacions corresponents no podran adjudicar-se a l'empresa contractista de l'execució de les obres ni a les empreses a ella vinculades en el sentit que són definides a la normativa general de contractació.*

*6. Els professionals aliens als serveis tècnics de la pròpia Corporació que assumeixin la Direcció facultativa de l'obra o bé la Coordinació en matèria de seguretat i salut en el treball/tècnic en prevenció de riscos laborals hauran de subscriure una pòlissa d'assegurança de responsabilitat civil, a l'aportació de la qual estarà condicionada la signatura dels contractes de serveis respectius.*

***Clàusula 41****.- Delegació i personal d'obra del contractista.*

*1. El contractista estarà representat permanentment a l'obra per persona o persones amb competència tècnica i capacitat suficients per disposar sobre totes les qüestions relatives a la seva execució i bona marxa, així com també als efectes d'interlocució tècnica en la relació del contractista amb el Servei promotor. Les Clàusules Particulars podran fixar la capacitat o titulació que ha de tenir el/la Cap d'Obra que designi el contractista en funció de les característiques, naturalesa i volum de les obres. El contractista, assabentat de la o les persones designades per a la Direcció de les obres, els comunicarà en el termini de 15 dies naturals a comptar des de la formalització del contracte la persona designada com a Cap d'Obra i una persona substituta degudament habilitada a suplir aquell/a tots els efectes durant les seves absències a l'obra.*

*2. La Corporació es reserva el dret de fer retirar de l'obra aquells empleats del contractista quines actituds, a criteri de la Direcció de l'obra, siguin perjudicials per a la bona marxa dels treballs. El contractista està obligat a substituir immediatament aquest personal en rebre la corresponent notificació.*

***Clàusula 42****.- Llibre d'Ordres i Assistències.*

*1. Adjudicada l'obra i amb anterioritat a la data en què tingui lloc la comprovació del replanteig, la Corporació lliurarà al contractista una còpia autoritzada dels documents contractuals i del Projecte així com un llibre amb fulls numerats per triplicat i segellat en tots els fulls. L'esmentat llibre, que es denominarà "Llibre d'Ordres i Assistències", restarà a disposició de la Direcció de l'obra, i servirà per recollir en ell totes les ordres que dicti aquesta, així com incidències i comunicacions que tant la Direcció de l'obra com el contractista puguin formular.*

*Qualsevol ordre, comunicació o incidència d'execució d'obra es documentarà per triplicat i es conservarà l'original en el propi Llibre i cadascuna de les còpies seran respectivament per al Director i el Cap d'Obra. Tota anotació realitzada per qualsevol de les parts haurà de ser lliurada a l'altra.*

*Totes les anotacions que es realitzin al Llibre d'Ordres i Assistències obliguen a les parts al seu coneixement als efectes escaients.*

*L'esmentat Llibre d'Ordres i Assistències s'obrirà en la data de l'acta de comprovació del replanteig i es tancarà en la de l'acta formal de recepció.*

*Tant els documents contractuals com el Llibre d'Ordres i Assistències hauran d'ésser custodiats pel contractista i un cop efectuada la recepció seran lliurats a la Corporació.*

*2. Alternativament al suport expressat a l'apartat anterior i en funció dels medis tècnics de què disposi el contractista, la Corporació podrà establir a les Clàusules Particulars que les comunicacions que conformen l'objecte del Llibre d'Ordres i Assistències es realitzin per mitjans telemàtics, a quin efecte es lliurarà al contractista una clau d'accés a un fitxer informàtic ad hoc en el sistema corporatiu de correu electrònic. Aquest fitxer tindrà la mateixa validesa en relació a la funció, títol, disseny, contingut i efectes que l'establerta per la normativa general de contractació per al Llibre d'Ordres i Assistències en el suport en paper.*

***Clàusula 43.****- Llibre d'incidències.*

*1. En cada obra existirà, amb la finalitat de control i seguiment del Pla de seguretat i salut, un Llibre d'Incidències que constarà de folis per quadruplicat.*

*2. El Llibre d'incidències serà facilitat per la Corporació, tot i que el/la coordinador/a en matèria de seguretat i salut en fase d'execució sigui aliè/na a aquesta Entitat.*

*3. El Llibre d'incidències s'haurà de mantenir sempre a l'obra i estarà en poder del/de la coordinador/a de seguretat i salut. Hi tindran accés la Direcció facultativa, els contractistes i subcontractistes i els treballadors autònoms, així com el responsable del contracte i les persones i/o òrgans amb responsabilitats en matèria de prevenció en les empreses intervinents a l'obra i representants dels treballadors.*

*4. Efectuada una anotació al Llibre d'Incidències, el/la coordinador/a en matèria de seguretat i salut durant l'execució de l'obra haurà de notificar-la al contractista afectat i als representants dels treballadors d'aquest.*

*En el cas que l'anotació suposi una reiteració d'una advertència o observació anterior anotada en aquest llibre, s'haurà de remetre una còpia a la Inspecció de Treball i Seguretat Social en el termini de 24 hores.*

*5. Sens perjudici de l'establert en els apartats anteriors, i en funció de les Clàusules Particulars, les incidències podran restar reflectides a les actes de les reunions que es celebrin amb la Direcció facultativa i el responsable del contracte o, si no està designat, la representació de la Corporació, per tal de solucionar les eventualitats que ho requereixin. Aquestes actes s'estendran per triplicat exemplar, hauran de ser signades per la Direcció facultativa i un exemplar s'haurà d'incorporar a l'expedient.*

***Clàusula 44****.- Llibre de Subcontractació.*

*1. Cada contractista, amb caràcter previ a la subcontractació amb un subcontractista o treballador autònom de part de l'obra que tingui contractada, haurà d'obtenir un Llibre de Sucontractació habilitat que s'ajusti a la normativa aplicable.*

*2. El Llibre de Subcontractació serà habilitat mitjançant la diligència oportuna per part de l'autoritat laboral abans de l'inici de l'obra. Especialment hi han de constar les dades identificatives de l'obra. Els fulls destinats a les anotacions necessàries han de ser deu, estar numerats correlativament i estar segellats per l'empresa constructora titular del llibre. Cadascun dels deu fulls ha de ser duplicat d'una manera autocopiadora.*

*3. El contractista haurà de conservar el Llibre de Subcontractació a l'obra fins la complerta finalització de la mateixa, designant una persona per a la seva conservació i complementació durant els treballs (normalment serà el cap d'obra). El nom i dades d'aquesta persona es comunicaran al servei promotor de l'Entitat. Així mateix, l'haurà de conservar durant els cinc anys posteriors a la finalització de la seva participació en l'obra.*

*4. En cada subcontractació, el contractista haurà de comunicar la subcontractació anotada al coordinador de seguretat i salut, amb l'objecte de què aquest disposi de la informació.*

***Capítol II. Drets i obligacions de les parts.***

***Secció 1a. Determinacions comunes a tots els tipus contractuals.***

***Clàusula 45****.- Obligacions laborals, socials, fiscals, de protecció de dades personals, i mediambientals del contractista.*

*1. El contractista restarà obligat al compliment de les disposicions vigents en matèria laboral, de seguretat social, de seguretat i salut en el treball, d'integració social de les persones amb discapacitat, d'igualtat efectiva de dones i homes, fiscal, de protecció de dades personals, i en matèria mediambiental.*

*2. El contractista adoptarà, a més, totes les mesures necessàries per evitar la contaminació química o física de la natura o els espais urbans i suburbans que es pogués derivar de les matèries, substàncies, productes o maquinària utilitzats en l'execució del contracte.*

*El contractista resta obligat a la recollida, reciclatge o reutilització, al seu càrrec, dels materials d'envasatge, embalatge i muntatge usats i de tot altre tipus de residus produïts com a conseqüència de l'execució del contracte, llevat del cas que hagin estat reclamats per la Corporació.*

*3. L'incompliment d'aquestes obligacions per part del contractista o la infracció de les disposicions sobre seguretat per part del personal tècnic designat per ell, restarà subjecte al règim de responsabilitats empresarials establert a la normativa general sobre infraccions i sancions en l'ordre social i la resta que resulti d'aplicació.*

*4. Sens perjudici d'això, la Corporació podrà requerir al contractista per tal que acrediti documentalment el compliment de les referides obligacions en qualsevol moment durant l'execució del contracte.*

*5. La naturalesa de la contractació exclou qualsevulla vinculació laboral o funcionarial entre el personal del contractista, o de llurs subcontractistes, i la Corporació.*

***Clàusula 46****.- Informació sobre les condicions de subrogació en contractes de treball.*

*1. Quan hagi d'operar la subrogació laboral de conformitat amb la normativa vigent o el conveni col·lectiu aplicable en cada cas, o perquè així s'hagi previst a les Clàusules Particulars, l'òrgan de contractació haurà de facilitar als licitadors, en les Clàusules Particulars o com a documentació complementaria, la informació sobre les condicions dels contractes dels treballadors afectats per tal de permetre l'avaluació dels costos laborals d'aquella.*

*2. Als efectes de l'apartat anterior, el contractista empleador haurà de facilitar a l'òrgan de contractació, a requeriment d'aquest, la informació sobre les condicions dels contractes laborals dels seus treballadors.*

***Clàusula 47****.- Confidencialitat de la informació.*

*1. El contractista haurà de respectar el caràcter confidencial de la informació a la qual tingui accés degut a l'execució del contracte i a la qual se l'hagués conferit aquest caràcter a les Clàusules Particulars o en el propi contracte o, àdhuc en cas d'imprevisió, quan per la seva pròpia naturalesa hagi de ser tractada com a tal. Aquesta obligació tindrà una vigència de cinc anys a comptar des del coneixement de la informació de referència, llevat que les Clàusules Particulars o el contracte n'estableixin un termini superior.*

*2. Fins a l'exhauriment del termini esmentat, el contractista no podrà utilitzar per a si ni proporcionar a tercers cap dada dels treballs contractats, ni publicar, totalment o parcialment, el contingut d'aquests sense autorització escrita de la Corporació. En tot cas el contractista serà responsable dels danys i perjudicis que es derivin de l'incompliment d'aquesta obligació. Transcorreguts tres mesos des de la sol·licitud de l'expressada autorització sense que hagués recaigut resolució expressa, s'entendrà estimada la petició.*

***Clàusula 48****.- Propietat dels treballs realitzats per a la Corporació i dels elements utilitzats en la seva realització.*

*1. Els treballs que es realitzin en qualsevol de les seves fases seran propietat de la Corporació i, en conseqüència, aquesta podrà demanar en qualsevol moment els lliuraments de part de l'estudi o servei realitzat, sempre que no sigui incompatible amb el programa definitiu d'elaboració i no afecti el correcte desenvolupament dels treballs.*

*2. El contractista cedeix, en tot cas, a aquesta Corporació tots els drets d'explotació econòmica de la propietat intel·lectual sobre l'objecte del contracte, sens perjudici dels drets previs d'aquesta naturalesa que poguessin existir, en els contractes que tinguin per objecte la creació d'obres literàries, artístiques, científiques o tècniques i llurs eventuals productes derivats, així com en els de col·laboració d'empreses externes en les prestacions de serveis, subministraments o desenvolupaments que siguin requerits en aquesta creació per part dels serveis tècnics de la pròpia Corporació, i també en els projectes contractats i/o que hagin estat objecte de primes de participació o de pagaments als participants com a conseqüència del procediment especial aplicable als concursos de projectes referit a la clàusula 20 del present Plec, cessió que s'efectua en els termes següents:*

*- La cessió és en exclusiva i abasta els drets d'explotació de reproducció, comunicació pública, distribució i transformació.*

*- La cessió comprèn totes les modalitats d'utilització o medis de difusió existents per a cadascun dels quatre drets d'explotació, inclosos l'emmagatzemament digital en suport electrònic i la posta a disposició interactiva en línia en tota mena de xarxes telemàtiques.*

*- L'àmbit temporal de la cessió abastarà tot el temps que tardi l'obra en passar al domini públic, i el seu àmbit territorial és mundial.*

*3. El contractista garanteix a la Corporació l'originalitat dels resultats del seu treball així com l'absència de càrregues o altres drets sobrevinguts sobre l'objecte del contracte com a conseqüència de les seves relacions contractuals prèvies, simultànies o posteriors de caire laboral o bé amb les entitats de gestió de drets d'explotació o tot altre tercer, essent al seu càrrec el pagament dels eventuals drets i rescabalaments per aquestes circumstàncies o qualsevulla altra reclamació al respecte.*

*4. El contractista tindrà l'obligació de proporcionar a la Corporació totes les dades, càlculs, processos i procediments emprats durant l'elaboració de l'estudi o en la prestació del servei, incloent en aquest darrer cas la presentació de la documentació econòmica relativa a l'explotació del servei. Restaran, tanmateix, exceptuats de presentació aquells treballs o serveis el caràcter confidencial dels quals s'hagi fet constar en l'oferta i s'hagi recollit en el document de formalització del contracte.*

*5. El contractista haurà d'obtenir les llicències, cessions, permisos i autoritzacions necessàries dels titulars dels drets previs de propietat intel·lectual i/o industrial corresponents per a la utilització de creacions literàries, artístiques i/o científiques i tècniques, o de materials, procediments i equips per a la realització de la prestació contractada, essent al seu càrrec el pagament dels drets i indemnitzacions per aquests conceptes.*

***Clàusula 49****.- Assistència a la Corporació.*

*1. El contractista facilitarà a la Corporació, sense cap despesa addicional, els serveis professionals que aquesta consideri necessaris per al correcte desenvolupament i compliment de la prestació a la que resulti obligat. Aquesta obligació es mantindrà, com a mínim, durant el període de garantia del contracte, ultra el qual es podrà perllongar pel temps que s'especifiqui a la documentació contractual com a necessari en funció de la naturalesa i grau de complexitat tècniques de les prestacions contractades.*

*2. A més, i sempre que així s'especifiqui a les Clàusules Particulars, podran preveure's altres modalitats de prestacions complementàries, com ara gestions davant d'organismes públics, l'emissió d'informes sobre modificacions de l'estudi presentat o servei prestat, o altres d'anàlogues.*

***Clàusula 50****.- Responsabilitats i indemnitzacions per compte del contractista.*

*1. El contractista, en el marc de l'ordenament jurídic i de les previsions dels apartats següents, haurà de reparar o reposar al seu càrrec tots els serveis públics o privats danyats com a conseqüència de l'execució del contracte.*

*2. Serà per compte del contractista reparar, restablint-ne les condicions primitives, o compensar adequadament, indemnitzant tots els danys i perjudicis directes o indirectes que s'originin als béns o els serveis de tercers, públics o privats, així com els que es causin a la Corporació en els seus béns i serveis públics o al personal depenent d'ella, com a conseqüència de les operacions que requereixi l'execució del contracte, llevat que aquells s'hagin produït com a conseqüència immediata i directa d'una ordre de la Corporació o, per als contractes de gestió de serveis públics, per causes imputables a la pròpia Corporació d'acord amb l'establert a la normativa general de contractació.*

*3. El contractista serà responsable de la qualitat tècnica dels treballs que desenvolupi i de les prestacions i serveis realitzats, així com de les conseqüències que es dedueixin per a la Corporació o per a tercers de les omissions, errors, mètodes inadequats o conclusions incorrectes en l'execució del contracte. El contractista deduirà aquesta responsabilitat mitjançant la indemnització dels danys que s'originin a tercers, als béns de la Corporació o al personal depenent d'ella, com a conseqüència dels incompliments, o de les omissions indegudes, relatius a la lex artis de la respectiva professió, ofici o especialitat.*

*4. El contractista serà responsable de tota reclamació relativa a la propietat industrial i comercial dels materials, procediment i equips utilitzats en l'estudi o serveis així com dels subministraments que efectuï, i haurà d'indemnitzar a la Corporació tots els danys i perjudicis que per a aquesta puguin derivar-se de la interposició de reclamacions, incloses les despeses derivades de les que eventualment puguin adreçar-se contra ella.*

*5. El contractista serà responsable de tota reclamació relativa a la titularitat dels drets morals o econòmics de propietat intel·lectual sobre els continguts d'obres literàries, artístiques, científiques i tècniques que s'utilitzin directament o indirectament en l'execució del contracte. Aquesta responsabilitat del contractista comprèn tot tipus de creació protegida o protegible per la normativa general de propietat intel·lectual, expressada, reproduïda, distribuïda, comunicada públicament i/o transformada per qualsevol medi o suport, tangible o intangible, actualment conegut o que s'inventi en el futur, i aquell haurà d'indemnitzar a la Corporació tots els danys i perjudicis que per a aquesta puguin derivar-se de la interposició de reclamacions, incloses les despeses derivades de les que eventualment puguin adreçar-se contra ella.*

*6. Els subcontractistes restaran obligats sols davant el contractista principal, d'acord amb la normativa general de contractació, i no tindran en cap cas acció directa contra la Corporació contractant per les obligacions contretes amb ells per part del contractista com a conseqüència de l'execució del contracte principal i dels subcontractes.*

***Secció 2a. Determinacions específiques relatives als contractes d'obres i instal·lacions.***

***Clàusula 51****.- Legalització de les instal·lacions.*

*El contractista estarà obligat a tramitar la legalització de les instal·lacions davant dels Serveis Territorials de la Generalitat competents en matèria d'Indústria, la qual cosa implica la redacció dels projectes corresponents de legalització de les instal·lacions contingudes en el projecte i dirigir-ne l'execució. Les despeses ocasionades per les esmentades obligacions de redacció, direcció i legalització (taxes, visats, etc.) són a càrrec del contractista i s'entenen, per tant, incloses en el pressupost d'adjudicació. Tots els permisos i llicències necessaris per a l'execució de les obres seran obtinguts pel contractista i al seu càrrec, excepte els relatius a expropiacions, imposició de servituds respecte a organismes de l'Administració i llicències municipals, i tributs locals.*

*Les Clàusules Particulars hauran de preveure el termini per al compliment d'aquesta obligació. Als efectes del compliment del termini d'execució, no es computaran els endarreriments no imputables al contractista en la tramitació de la legalització.*

***Clàusula 52****.- Assaigs i anàlisis de materials i d'unitats d'obra.*

*1. Els materials que s'utilitzin a les obres hauran d'ésser aprovats per la Direcció de l'obra, raó per la qual els que es proposin per part del contractista per utilitzar a l'obra hauran de ser examinats i, si la Direcció ho considera oportú, també assajats abans de la seva acceptació. En conseqüència, el contractista està obligat a informar a la Direcció de l'obra sobre la procedència dels materials que es vagin a fer servir amb l'anticipació necessària al dia previst de la seva utilització, per tal que puguin ésser realitzats, si escau, els assaigs pertinents.*

*2. Les despeses que originin les proves, anàlisis i assaigs seran per compte del contractista, fins a un import màxim de l'1,5 per 100 del pressupost de licitació de l'obra que se li hagi adjudicat, tret que s'indiqui un altre percentatge a les Clàusules Particulars, entenent-se que aquest límit es refereix a la despesa total de les exigides i no a cada una de les proves, anàlisis o assaigs a verificar.*

***Clàusula 53****.- Transport i aplec dels materials de l'obra.*

*Els materials per a l'execució de les obres hauran de transportar-se i aplegar-se pel contractista d'acord amb les especificacions, normes, reglamentacions tècniques o instruccions que siguin aplicables a cadascun d'ells, o, en tot cas, segons la pràctica de la bona construcció.*

***Clàusula 54****.- Instal·lacions auxiliars i provisionals.*

*1. El contractista resta obligat a construir i retirar a la fi de les obres tots els edificis auxiliars per oficines, magatzems, coberts i instal·lacions que siguin necessàries per a la seva execució.*

*2. La localització dels abocadors de materials residuals i les despeses corresponents de transport i utilització són per compte i a càrrec del contractista.*

*3. El contractista estarà obligat a donar compliment estricte a les determinacions que es fixin a la llicència municipal respecte a la gestió dels residus que generi durant l'execució de les obres i, específicament, les de lliurar-los a un gestor autoritzat, assumint, si escau, els costos de gestió, tot això d'acord amb el que disposa la normativa aplicable reguladora dels enderrocs i altres residus de la construcció.*

***Clàusula 55.-*** *Senyalització de les obres.*

*1. En el Pla de Seguretat i Salut en el treball s'establirà a càrrec del contractista tota la senyalització necessària en aquest aspecte durant el desenvolupament de les obres. S'utilitzaran a aquest efecte els corresponents senyals vigents establerts pels òrgans autonòmics, estatals o pels organismes internacionals que en siguin competents.*

*2. Addicionalment, la Corporació, si ho estima convenient, podrà exigir al contractista que instal·li al seu càrrec un cartell informatiu de les obres, d'acord amb el que s'especifiqui a les Clàusules Particulars.*

***Clàusula 56.****- Reposició de servituds omeses en el projecte. Les servituds que el contractista hagi de reposar i que no estiguin previstes en el pressupost del projecte li seran abonades als preus unitaris que figurin en aquest, i, si no hi hagués preus unitaris de possible aplicació, es fixaran en la forma prevista per a les modificacions del contracte.*

***Clàusula 57****.- Objectes trobats i materials procedents de les obres.*

*El contractista serà responsable de tots els objectes que es trobin o descobreixin durant l'execució de les obres en les excavacions i demolicions practicades, i haurà de donar immediatament compte de les troballes a la Direcció de l'obra, col·locar-les sota la seva custòdia i respondre en l'endemig per les sostraccions o desperfectes que pugui ocasionar-hi el personal depenent d'ell o qualsevol tercer.*

***Secció 3a. Determinacions específiques relatives a altres tipus de contractes.***

***Clàusula 58****.- Programa de treball en els contractes de serveis.*

*El contractista, en els contractes de serveis de tracte successiu, i quan així s'estableixi expressament a les Clàusules Particulars, estarà obligat a presentar un programa de treball.*

*La Corporació resoldrà sobre el programa dintre dels quinze dies següents al de la seva presentació, transcorreguts els quals sense que hagués recaigut resolució expressa al respecte s'entendrà aprovat.*

***Clàusula 59****.- Execució del contracte de subministrament.*

*La Corporació i el contractista es sotmetran a les prescripcions referides a les qüestions següents:*

*1. Inspecció del subministrament:*

*La Corporació podrà establir, segons la naturalesa dels béns objecte del contracte, les proves, anàlisis o assaigs que estimi pertinents, a efectes de la inspecció dels béns, el que, en cada cas, haurà d'especificar-se a les Clàusules Particulars.*

*2. Medis d'identificació i conservació:*

*L'empresari està obligat a utilitzar les classes i mides d'embalatges, senyalitzacions i retolaments que la Corporació pogués exigir, essent necessari per a això que el detall d'aquests conceptes s'especifiqui a les Clàusules Particulars.*

*3. Proves, anàlisis i assaigs:*

*Les despeses que originin les proves, anàlisis i assaigs seran per compte de l'empresari, fins a un import màxim d'un 1 per 100 del pressupost de licitació del subministrament que se li hagi adjudicat, tret que s'indiqui un altre percentatge a les Clàusules Particulars, entenent-se que aquest límit es refereix a la despesa total de les exigides i no a cada una de les proves, anàlisis o assaigs a verificar.*

*L'òrgan de contractació fixarà, en cada cas, la quantitat, el format, les dimensions i altres característiques que han de reunir les mostres i provetes per a assaigs i anàlisis, en cas de no existir disposició general a l'efecte ni trobar-se establertes les esmentades dades a les Clàusules Particulars.*

*4. Característiques dels béns objecte del subministrament:*

*Els béns a lliurar per l'empresari en compliment del que s'ha pactat hauran de complir totes les normes de caràcter general establertes i, en concret, les específiques que s'estableixin a les Clàusules Particulars.*

*5. Responsabilitat de l'empresari:*

*L'empresari respondrà de la qualitat dels béns subministrats i de les faltes de conformitat que puguin esdevenir-se en el termini de dos anys a comptar des del lliurament, en els termes de la normativa en matèria de defensa dels consumidors.*

***Capítol III. Modificacions del contracte.***

***Secció 1a. Determinacions comunes a tots els tipus de contractes.***

***Clàusula 60****.- Modificació del contracte.*

*1. Una vegada perfeccionat el contracte, l'òrgan de contractació sols podrà introduir modificacions en ell per raons d'interès públic quan se n'hagi previst expressament la possibilitat a les Clàusules Particulars o a l'anunci de licitació o bé en els casos i amb els límits establerts a la normativa general de contractació, modificacions que seran obligatòries per al contractista.*

*Els supòsits de modificacions previstes a la documentació que regeix la licitació hauran de definir-se i detallar-se amb l'abast i tots els requeriments exigits per la normativa general de contractació.*

*Els supòsits de modificacions no previstes a la documentació que regeix la licitació que puguin produir-se per les circumstàncies taxades a la normativa general de contractació no poden alterar les condicions essencials de la licitació i adjudicació del contracte, i hauran de limitar-se a introduir les variacions estrictament indispensables per respondre a la causa objectiva que les faci necessàries.*

*2. La modificació del contracte s'haurà de formalitzar en els termes de la normativa general de contractació, havent-hi de constar la novació modificativa del contracte, i, en allò que escaigui, el reajustament del preu, dels terminis d'execució i de l'import de la garantia definitiva del contracte.*

*3. Les anteriors previsions s'entenen sens perjudici de les especialitats que estableix la normativa general de contractació per a la modificació dels contractes de gestió de serveis públics, els de concessió d'obres públiques i els d'obres i instal·lacions, així com també, en relació amb aquests últims, de les determinacions específiques que estableix aquest plec a la secció 2a. del present capítol.*

***Clàusula 61****.- Pròrrogues del contracte i variacions en el seu termini d'execució.*

*1. El contracte o les Clàusules Particulars podran preveure una o vàries pròrrogues sempre que les seves característiques romanguin inalterables durant el període de durada d'aquelles i que la concurrència per a la seva adjudicació hagi estat realitzada tenint en compte la durada màxima del contracte, incloent els períodes de pròrroga.*

*La pròrroga del contracte s'acordarà motivadament abans de la seva finalització per l'òrgan de contractació i serà obligatòria per al contractista, llevat que el contracte o les Clàusules Particulars prevegin altrament de forma expressa, sense que pugui produir-se pel consentiment tàcit de les parts.*

*Tanmateix, en els contractes de serveis la pròrroga requerirà el mutu acord de les parts.*

*2. El termini d'execució del contracte sols serà perllongat per aquelles causes justificades no imputables al contractista que, a judici de la Corporació, impedeixin complir el seu objecte dins del termini previst.*

*3. Seran causa de força major, que podran incidir en el termini d'execució del contracte, les que amb tal caràcter resultin de la legislació vigent.*

*4. L'òrgan de contractació, en cada cas a instància del contractista i amb l'informe previ del Servei promotor de la contractació, determinarà l'abast de la pròrroga que es concedeixi en el termini d'execució del contracte, en els termes previstos a la normativa general.*

*Transcorregut un mes des que el contractista hagués sol·licitat la pròrroga del termini d'execució sense haver recaigut resolució expressa, s'entendrà estimada la petició.*

***Secció 2a. Determinacions específiques relatives als contractes d'obres i instal·lacions.***

***Clàusula 62****.- Modificacions previstes.*

*1. Seran obligatòries per al contractista les modificacions en els elements que integren el contracte d'obres que s'acordin de conformitat amb el que estableix la normativa general de contractació.*

*En cas que la modificació suposi supressió o reducció d'unitats d'obra, el contractista no tindrà dret a reclamar cap rescabalament.*

*2. Sols podran introduir-se variacions obligatòries per al contractista sense prèvia aprovació quan consisteixin en l'alteració del número d'unitats d'obra realment executades sobre les previstes en els amidaments del projecte, sempre que no representin un increment de la despesa superior al 10% del preu primitiu del contracte, IVA exclòs.*

***Clàusula 63.-*** *Modificacions no previstes.*

*1. Quan les modificacions suposin la introducció d'unitats d'obra o classes de fàbrica no compreses en el projecte o quines característiques siguin diferents de les que s'hi inclouen, els preus que els siguin aplicables seran fixats per l'òrgan de contractació a proposta de la Direcció de l'obra i tenint en compte les observacions que hi formuli el contractista en tràmit d'audiència prèvia per un termini mínim de tres dies hàbils, havent-se de basar una i altres, en tot allò que hi resulti d'aplicació, en els costos elementals fixats en la descomposició dels preus unitaris integrats en el contracte.*

*2. Si el contractista no acceptés els preus fixats en els termes de l'apartat anterior, l'òrgan de contractació podrà contractar les unitats d'obra o classes de fàbrica de referència amb un altre empresari pels mateixos preus o bé executar-les directament.*

***Clàusula 64****.- Expedient de modificació del projecte i del contracte.*

*1. Quan la Direcció de l'obra consideri necessària una modificació del projecte sol·licitarà autorització a l'òrgan de contractació per tal d'iniciar l'expedient corresponent, quina tramitació tindrà caràcter d'urgència i comprendrà les actuacions següents:*

*a) Proposta tècnica motivada de modificació del projecte per la Direcció de l'obra, on figuri l'import aproximat de la modificació així com la descripció bàsica de les obres a realitzar.*

*b) Redacció de la modificació del projecte i la seva aprovació tècnica mitjançant informe del Servei promotor, així com l'aprovació de l'expedient per l'òrgan de contractació.*

*c) Audiència del contractista i del redactor del projecte, per un termini mínim de tres dies hàbils.*

*d) Informes preceptius:*

*d.1) informes de la Secretaria General i de la Intervenció General de la Corporació;*

*d.2) informe de la Comissió Jurídica Assessora de la Generalitat, en cas que l'import de les modificacions proposades, aïllada o conjuntament, sigui superior al 10% del preu primitiu del contracte i aquest fos igual o superior a 6.000.000'- EUR;*

*d.3) els altres que determinin les lleis.*

*e) Aprovació de l'expedient d'execució de l'obra per l'òrgan de contractació, així com del pressupost addicional líquid.*

*f) Si escau, replanteig del projecte modificat i la seva comprovació.*

*2. La conformitat per part del contractista als nous preus i a la seva eventual repercussió sobre el termini d'execució del contracte serà condició necessària per tal de poder començar els treballs corresponents a les unitats noves.*

*3. Si la necessitat d'introduir modificacions en el projecte es dedueix com a conseqüència de la comprovació del replanteig, la Direcció de l'obra ho farà constar en l'acta que reflecteix aquesta, suspendrà la iniciació de les obres i elaborarà una estimació raonada de l'import de les modificacions esmentades, que sotmetrà a l'òrgan de contractació en el termini de quinze dies a comptar des del dia següent al de la signatura de l'acta. Si aquest decideix iniciar la modificació del projecte, es tramitarà d'acord a les previsions de l'apartat primer, i s'acordarà la suspensió temporal, total o parcial de l'obra, i, en aquest darrer cas, la iniciació dels treballs en aquelles parts no afectades per les modificacions previstes en el projecte.*

*4. Les previsions dels apartats anteriors, així com el canvi de l'origen o procedència dels materials naturals previstos a la memòria o, si escau, a les Prescripcions Tècniques, es tramitaran també com a modificacions contractuals d'acord amb les previsions de la normativa general en matèria de contractació.*

*5. El Pla de Seguretat i Salut previst a la clàusula 36 d'aquest Plec haurà de ser modificat en tota la mesura que ho necessiti la modificació del projecte, així com la introducció de noves unitats d'obra, o, si escau, la del contracte.*

***Clàusula 65****.- Obres accessòries a les del projecte principal.*

*Les obres accessòries no incloses en el projecte inicial ni necessàries, sinó simplement convenients, per a l'adequació de l'obra principal a la seva finalitat, però que la Corporació estimi procedent executar, hauran de ser objecte de contractació independent de la que regeix aquella.*

***Capítol IV. Règim econòmic del contracte.***

***Secció 1a. Determinacions comunes a tots els tipus de contractes.***

***Clàusula 66****.- Pressupost del contracte.*

*1. El pressupost de licitació constituirà la xifra màxima a la qual hauran d'ajustar-se o millorar les seves proposicions econòmiques els oferents i vindrà expressat a les Clàusules Particulars en lletres i números en la unitat monetària de compte EUR.*

*En tot cas s'indicarà com a partida independent l'import de l'Impost sobre el Valor Afegit (IVA).*

*2. Dins el límit màxim del pressupost de licitació, l'oferta dels empresaris s'entendrà en tot cas comprensiva de la totalitat del contracte i portarà implícita:*

*a) L'import dels treballs accessoris o auxiliars, inclosos dietes, transports, emmagatzematge i/o altres.*

*b) Les despeses derivades de l'aplicació de les disposicions legals sobre seguretat i salut en el treball, incloent-hi en particular totes les derivades de l'elaboració i aplicació de la planificació preventiva en cas de concurrència empresarial, i els honoraris corresponents.*

*c) Les despeses corresponents al control de qualitat.*

*d) L'import de les càrregues laborals de tot ordre i de tots els eventuals augments que s'hi produeixin en el decurs del termini d'execució del contracte com a conseqüència de la negociació col·lectiva.*

*3. En totes les ofertes dels empresaris haurà d'indicar-se, com a partida independent, l'import de l'Impost sobre el Valor Afegit (IVA); en cas de no constar com a partida independent, es sumarà d'ofici a l'import ofertat el percentatge de l'IVA que correspongui.*

*4. El càlcul del valor estimat, que s'aplicarà en els supòsits previstos a la normativa general de contractació, haurà de tenir en compte qualsevol forma d'opció eventual, l'eventual pròrroga del contracte i la totalitat de les modificacions previstes, amb exclusió de l'import de l'IVA.*

*5. D'acord amb la normativa general de contractació, totes les mencions d'aquest Plec a quanties, imports, valors, pressupost o equivalents s'entendran sempre referides sense IVA, sens perjudici de les excepcions que l'esmentada normativa estableix.*

***Clàusula 67****.- Revisió i adequació de preus.*

*1. La revisió de preus en els contractes de la Corporació tindrà lloc d'acord amb els termes establerts a la normativa general de contractació llevat que la seva improcedència s'hagués previst expressament en les Clàusules Particulars o pactat en el contracte, quan s'hagués executat, al menys, en un 20% del seu import i hagués transcorregut un any des de la seva formalització.*

*Per excepció, en els contractes de gestió de serveis públics la revisió podrà tenir lloc una vegada transcorregut el primer any d'execució del contracte, sense que sigui necessari haver executat el 20% de la prestació.*

*2. Per a l'aplicació del sistema, els índexs i les fórmules de revisió de preus es seguiran les previsions de la normativa general de contractació.*

*3. Quan l'objecte i la naturalesa del contracte ho permetin, les Clàusules Particulars o el contracte podran incloure clàusules de variació de preus en funció del compliment de determinats objectius de terminis o de rendiment, així com penalitzacions per incompliment de clàusules contractuals, havent de determinar amb precisió els supòsits en què es produiran aquestes variacions i les regles per a la seva determinació.*

***Clàusula 68****.- Transmissió dels drets de cobrament*

*1. El contractistes que tinguin drets de cobrament davant de la Corporació podran cedir-los conforme a dret.*

*2. Per a que aquesta cessió tingui plena eficàcia enfront la Corporació serà requisit imprescindible que l'acord de cessió es notifiqui fefaentment a aquesta per part del contractista.*

*3. Una vegada la Corporació tingui coneixement de la transmissió d'aquest dret, el manament de pagament haurà de ser expedit a favor del cessionari, indicant també el nom del cedent.*

*4. Els manaments de pagament a nom del contractista tindran efectes alliberatoris per a la Corporació mentre aquesta no tingui coneixement fefaent de la cessió.*

*5. El que preveuen els apartats anteriors s'entén sens perjudici de les determinacions contingudes en la normativa procedimental que pogués dictar la Corporació en relació amb les cessions de crèdit.*

***Clàusula 69****.- Interès de demora.*

*1. Quan els pagaments de les factures no es realitzin dins del termini legalment previst, a comptar des de la data de l'aprovació de les certificacions d'obres o la dels documents que acreditin la conformitat dels béns lliurats o els serveis prestats amb allò disposat en el contracte, i sens perjudici del què procedeixi sobre la resolució del contracte per causa de l'esmentat retard, la Corporació abonarà al contractista, a partir del compliment del dit termini, l'interès de demora i el rescabalament pels costos de cobrament en els termes previstos a la normativa vigent per la qual s'estableixen mesures de lluita contra la morositat en les operacions comercials.*

*D'acord amb la normativa general de contractació, per a què s'esdevingui l'inici del còmput del termini per a la generació d'interessos, el contractista haurà d'haver complert l'obligació de presentar la factura davant el registre de factures habilitat a l'efecte, en temps i forma, en el termini de trenta dies naturals a comptar des de la data de lliurament efectiu dels béns o la prestació del servei. Si el contractista incomplís aquest termini la generació d'interessos no s'iniciarà fins que hagin transcorregut trenta dies a comptar des de la data de presentació de la factura en el registre corresponent.*

*2. Sens perjudici del què estableixin les normes tributàries i de la Seguretat Social, els acomptes que procedeixin per l'execució del contracte sols podran ser objecte d'embargament en els supòsits següents:*

*a) Per al pagament dels salaris meritats pel personal del contractista en l'execució del contracte i de les quotes socials que se'n derivin.*

*b) Per al pagament de les obligacions contretes pel contractista amb els subcontractistes i subministradors referides a l'execució del contracte.*

***Secció 2a. Determinacions específiques relatives als contractes d'obres i instal·lacions.***

***Clàusula 70****.- Certificacions i abonaments al contractista de les obres executades.*

*1. Dins dels deu dies següents del termini al que correspon la relació valorada mensual, salvant que les Clàusules Particulars estableixin una altra freqüència en l'expedició en funció de la natura i característiques de l'obra a executar, la Direcció de l'obra expedirà la certificació als efectes de pagament i, en la mateixa data d'expedició, lliurarà una còpia de la certificació i de la relació valorada, amb justificant de recepció, al contractista, el qual haurà d'expedir i registrar d'immediat la factura corresponent.*

*2. Els abonaments al contractista resultants de les certificacions expedides tenen el concepte d'acomptes, subjectes a les rectificacions i variacions que es produeixin en l'amidament final i sense suposar de cap manera aprovació i recepció de les obres que corresponguin.*

***Clàusula 71****.- Certificacions i abonaments de les revisions de preus.*

*Les certificacions de revisió de preus es tramitaran com qualsevol certificació ordinària, imputant-se a l'anualitat contreta pel contracte, o com a certificació anticipada si l'esmentada anualitat està exhaurida. Es realitzaran simultàniament amb la que correspongui a l'obra executada en l'esmentat període i s'entendran amb base als últims índexs vigents que s'hagin publicat al BOE si els corresponents al mes a què es refereix la certificació d'obra no ho han estat.*

***Clàusula 72****.- Acomptes per operacions preparatòries.*

*El contractista podrà percebre acomptes per a les operacions preparatòries realitzades, com ara aplec de materials i instal·lacions o equips de maquinària pesant adscrits a l'obra, amb l'objectiu d'afavorir el finançament inicial d'aquesta, sempre i quan s'hagi previst a les Clàusules Particulars i prèvia constitució, en tot cas, per part d'aquell, de la garantia dels esmentats pagaments mitjançant la prestació d'un aval específic pel seu import.*

***Clàusula 73****.- Abonament de partides alçades.*

*Les partides alçades s'abonaran d'acord amb el que s'assenyali en el plec de prescripcions tècniques i a les Clàusules Particulars i, en defecte de previsió en aquests, en la forma establerta en el tractament normatiu de les partides alçades a justificar i de les partides alçades d'abonament íntegre.*

***Secció 3a. Determinacions específiques relatives a altres tipus de contractes.***

***Clàusula 74****.- Règim econòmic i forma de pagament en els contractes de serveis.*

*1. El règim econòmic serà el que resulti de la documentació contractual.*

*2. L'abonament del preu s'efectuarà en les condicions que s'indiquin a les Clàusules Particulars, i el pagament de quantitats exigirà la prèvia realització, total o parcial, pel contractista de les prestacions que constitueixin l'objecte del contracte.*

*3. En els contractes de tracte successiu l'abonament s'efectuarà sobre les certificacions o documents acreditatius de la prestació que s'hagin expedit prenent com a base les valoracions realitzades pel Servei promotor en els períodes que fixin les Clàusules Particulars dins els marges establerts per la normativa general de contractació.*

***Clàusula 75.-*** *Especialitats del preu en el contracte de subministraments.*

*1. El contractista tindrà dret a l'abonament del preu dels subministraments efectivament lliurats i formalment rebuts per la Corporació d'acord amb les condicions estipulades al contracte.*

*2. Quan raons tècniques o econòmiques motivades a l'expedient ho aconsellin, la Corporació podrà establir a les Clàusules Particulars que el pagament del preu total dels béns a subministrar consisteixi part en diner i part en el lliurament d'altres béns de la mateixa classe sense que, en cap cas, l'import d'aquests no pugui superar el 50 % del preu total, d'acord amb les previsions de la normativa general de contractació.*

***Capítol V. Resolució del contracte***

***Secció 1a. Determinacions comunes a tots els tipus de contractes****.*

***Clàusula 76.-*** *Causes i efectes generals de resolució del contracte.*

*1. De conformitat amb la normativa general de contractació, i amb els efectes que per a cada supòsit s'hi determinen, són causes generals de resolució del contracte les següents:*

*a) La mort o incapacitat sobrevinguda del contractista individual o l'extinció de la personalitat jurídica de la societat contractista, sens perjudici del què disposa la normativa general de contractació per als casos de successió del contractista.*

*b) La declaració de concurs o la d'insolvència en qualsevol procediment.*

*c) El mutu acord entre la Corporació i el contractista.*

*d) La demora en el compliment dels terminis per part del contractista i l'incompliment del termini de quinze dies hàbils per iniciar l'execució a comptar des de la formalització en els expedients de tramitació urgent.*

*e) La manca de pagament per part de la Corporació en el termini de sis mesos o bé l'inferior que la Generalitat de Catalunya determini si escau en aplicació de l'establert a la normativa general de contractació.*

*f) L'incompliment de les demés obligacions contractuals essencials qualificades com a tals als plecs o al contracte.*

*g) La impossibilitat d'executar la prestació en els termes inicialment pactats o la possibilitat certa de producció d'una lesió greu a l'interès públic de continuar-se executant la prestació en aquells termes, quan no sigui possible modificar el contracte d'acord amb l'establert a la normativa general de contractació.*

*h) Les que s'estableixin expressament al propi plec de clàusules generals, a les Clàusules Particulars o al contracte, o altres que estableixi la normativa general.*

*2. En els contractes de gestió de serveis públics no són d'aplicació les causes detallades a les lletres d) i e) de l'anterior apartat, tot això d'acord amb la normativa general de contractació.*

*3. L'aplicació i els efectes de les causes generals de resolució es regeixen per l'establert a la normativa general de contractació.*

***Secció 2a. Determinacions específiques relatives a diversos tipus contractuals.***

***Clàusula 77****.- Causes i efectes específics de resolució del contracte d'obres.*

*1. Les causes específiques de resolució dels contractes d'obres, segons la normativa general de contractació, són:*

*a) La demora en la comprovació del replanteig.*

*b) La suspensió de la iniciació de les obres per un termini superior a sis mesos per part de la Corporació.*

*c) El desistiment o la suspensió de les obres per un termini superior a vuit mesos acordat per la Corporació.*

*2. Els efectes de la resolució per les causes específiques assenyalades són els següents:*

*a) La resolució del contracte donarà lloc en tot cas a la comprovació, mesurament i liquidació de les obres realitzades d'acord amb el projecte, fixant els saldos pertinents a favor o en contra del contractista, en els termes establerts a la normativa general.*

*b) En el supòsit de demora en la comprovació del replanteig, el contractista sols tindrà dret a una indemnització equivalent al 2% del preu de l'adjudicació.*

*c) En el supòsit de suspensió de la iniciació de les obres per termini superior a sis mesos per causa imputable a la Corporació, el contractista tindrà dret a percebre, per tots els conceptes, una indemnització del 3% del preu d'adjudicació.*

*d) En el supòsit de desistiment o suspensió de l'execució de les obres iniciades per termini superior a vuit mesos per part de la Corporació, el contractista tindrà dret al 6% del preu de les obres deixades de realitzar en concepte de benefici industrial, entenent-se per obres deixades de realitzar les que resultin de la diferència entre les reflexades en el contracte primitiu i les seves modificacions i les que s'haguessin executat fins a la data de notificació de la suspensió.*

*e) Quan les obres hagin de ser continuades per un altre empresari o per la pròpia Corporació, amb caràcter d'urgència, per motius de seguretat o per tal d'evitar la ruïna d'allò que s'hagués construït, l'òrgan de contractació, un cop hagi notificat al contractista la liquidació de les executades, podrà acordar la seva continuació, sens perjudici de què el contractista pugui impugnar la valoració efectuada davant del propi òrgan de contractació, el qual resoldrà el que procedeixi dins el termini de quinze dies.*

***Clàusula 78****.- Causes i efectes específics de resolució del contracte de serveis.*

*1. Les causes específiques de resolució dels contractes de serveis, segons la normativa general de contractació, són:*

*a) La suspensió, per causa imputable a la Corporació, de la iniciació del contracte per un termini superior a sis mesos a comptar des de la data que s'hi assenyala per al seu començament, llevat que les Clàusules Particulars fixin un termini menor.*

*b) El desistiment o la suspensió, acordat per la Corporació, del contracte per termini superior a un any, llevat que les Clàusules Particulars fixin un termini menor.*

*c) La resolució dels contractes complementaris, determinada per la del seu respectiu contracte principal.*

*2. Els efectes de la resolució per les causes específiques assenyalades són els següents:*

*a) El contractista té dret en tot cas a percebre el preu dels estudis, informes, projectes, treballs o serveis que hagi realitzat efectivament d'acord amb el contracte i hagin estat rebuts per la Corporació.*

*b) En el supòsit de suspensió de la iniciació del contracte per termini superior a sis mesos per causa imputable a la Corporació, el contractista sols té dret a una indemnització del 5% del seu preu.*

*c) En el supòsit de desistiment o suspensió de l'execució del contracte per termini superior a un any per part de la Corporació, el contractista tindrà dret al 10% del preu dels estudis, informes, projectes o treballs pendents de realitzar, en concepte de benefici deixat d'obtenir.*

***Clàusula 79.****- Causes i efectes específics de resolució del contracte de subministrament.*

*1. Les causes específiques de resolució del contracte de subministrament, segons la normativa general de contractació, són:*

*a) La suspensió, per causa imputable a la Corporació, de la iniciació del contracte per un termini superior a sis mesos a comptar des de la data que s'hi assenyala per al seu començament, llevat que les Clàusules Particulars fixin un termini menor.*

*b) El desistiment o la suspensió, acordat per la Corporació, del contracte per termini superior a un any, llevat que les Clàusules Particulars fixin un termini menor.*

*2. Els efectes de la resolució per les causes específiques assenyalades són els següents:*

*a) En tot cas, la recíproca devolució dels béns i de l'import dels pagaments realitzats, i, quan això no fos possible o convenient per a la Corporació, aquesta haurà d'abonar el preu dels lliurats efectivament i rebuts de conformitat.*

*b) En el supòsit de suspensió de la iniciació del contracte per termini superior a sis mesos per causa imputable a la Corporació, el contractista sols tindrà dret a una indemnització del 3% del seu preu.*

*c) En el supòsit de desistiment o suspensió de l'execució del contracte per termini superior a un any per part de la Corporació, el contractista tindrà dret al 6% del preu dels lliuraments deixats de realitzar, en concepte de benefici industrial.*

***Clàusula 80.****- Causes i efectes específics de resolució dels contractes de gestió de serveis públics.*

*1. Les causes específiques de resolució del contracte de gestió de serveis públics, segons la normativa general de contractació, són:*

*a) La demora superior a sis mesos per part de la Corporació en el lliurament al contractista de la contraprestació o dels medis auxiliars a què s'hagués obligat segons el contracte.*

*b) El rescat del servei per la Corporació.*

*c) La supressió del servei per raons d'interès públic.*

*d) La impossibilitat de l'explotació del servei com a conseqüència dels acords adoptats per la Corporació amb posterioritat al contracte.*

*2. Els efectes de la resolució per les causes específiques assenyalades són els següents:*

*a) La Corporació abonarà, en tot cas, al contractista el preu de les obres i instal·lacions executades per aquest que hagin de passar a propietat d'aquella, tenint en compte el seu estat i el temps que resti per a la reversió.*

*b) L'incompliment de les obligacions del contracte per una de les parts produirà els efectes establerts a les disposicions específiques del servei.*

*c) En el supòsit de demora superior a sis mesos per part de la Corporació, el contractista tindrà dret a l'abonament de l'interès de demora previst a la Llei per la que s'estableixen mesures de lluita contra la morositat en operacions comercials de les quantitats degudes o valors econòmics convinguts, a comptar des del venciment del termini previst per al seu lliurament, així com dels danys i perjudicis soferts.*

*d) En els supòsits de rescat, supressió o impossibilitat de l'explotació del servei, la Corporació indemnitzarà el contractista pels danys i perjudicis que se li causin, inclosos els guanys futurs que deixi de percebre. Per al càlcul d'aquesta indemnització es prendrà com a base els resultats de l'explotació a l'últim quinquenni i la pèrdua del valor de les obres i instal·lacions que no hagin de revertir a la Corporació, tenint en compte el seu grau d'amortització.*

***Clàusula 81****.- Causes i efectes específics de resolució del contracte de concessió d'obra pública*

*1. Les causes específiques de resolució del contracte de gestió de serveis públics, segons la normativa general de contractació, són:*

*a) L'execució hipotecària declarada deserta o la impossibilitat d'iniciar el procediment d'execució hipotecària per falta d'interessats autoritzats a l'efecte en els casos en que així procedís, d'acord amb l'establert en la llei.*

*b) El segrest de la concessió per un termini superior a l'establert com a màxim sense que el contractista hagi garantit l'assumpció completa de les seves obligacions.*

*c) La demora superior a sis mesos per part de l'òrgan de contractació en el lliurament al concessionari de la contraprestació, dels terrenys o dels medis auxiliars a que es va obligar contractualment.*

*d) El rescat de l'explotació de l'obra pública per l'òrgan de contractació.*

*e) La supressió de l'explotació de l'obra pública per raons d'interès públic.*

*f) La impossibilitat de l'explotació de l'obra pública com a conseqüència d'acords adoptats per la Corporació amb posterioritat al contracte.*

*g) L'abandonament, la renúncia unilateral, així com l'incompliment pel concessionari de les seves obligacions essencials.*

*2. Els efectes de la resolució per les causes específiques assenyalades són, d'acord amb la normativa general de contractació, els següents:*

*a) La resolució del contracte donarà lloc en tot cas a l'abonament per part de la Corporació al concessionari de l'import de les inversions realitzades per raó de l'expropiació de terrenys, execució d'obres en construcció i adquisició de béns que siguin necessaris per a l'explotació de l'obra objecte de la concessió.*

*b) En el supòsit de demora superior a sis mesos per part de l'òrgan de contractació en el lliurament al concessionari de la contraprestació, dels terrenys o dels medis auxiliars a que es va obligar contractualment, el concessionari podrà optar per la resolució del contracte o per exigir l'abonament de l'interès legal de les quantitats degudes o els valors econòmics convinguts.*

*c) En els supòsits de rescat, supressió i impossibilitat de l'explotació de l'obra pública per causa d'acords administratius posteriors, la Corporació rescabalarà el concessionari pels danys i perjudicis irrogats, en una quantia que es determinarà tenint en compte els guanys futurs que el concessionari deixarà de percebre tenint en compte els resultats d'explotació en l'últim quinquenni quan sigui possible, i a la pèrdua del valor de les obres i instal·lacions que no hagin pogut ser lliurades a la Corporació tenint en compte llur grau d'amortització.*

*d) En el supòsit de resolució per causa imputable al concessionari, li serà incautada la fiança i haurà de rescabalar a la Corporació els danys i perjudicis ocasionats en el que excedeixi de l'import de la garantia incautada.*

*e) L'òrgan de contractació podrà acordar també, com a conseqüència de la resolució de la concessió, la resolució dels contractes atorgats pel concessionari per a l'aprofitament de les zones complementàries i la resolució dels contractes d'explotació comercial. A tal efecte, abonarà la indemnització que, si escau, correspongui, la qual anirà a càrrec del concessionari quan la resolució de la concessió hagi estat per causa imputable a aquest.*

***Capítol VI. Conclusió del contracte, recepcions, termini de garantia i liquidació.***

***Secció 1a. Determinacions comunes a tots els tipus contractuals.***

***Clàusula 82****.- Extinció, recepció, termini de garantia i liquidació del contracte.*

*1. Els contractes s'extingeixen per compliment o bé per resolució, de conformitat amb la normativa general de contractació i la resta de la normativa aplicable.*

*2. La constatació del compliment del contracte exigeix un acte formal i positiu de recepció o conformitat per part de la Corporació en els termes establerts a la normativa general de contractació i la resta de la normativa aplicable.*

*3. Les Clàusules Particulars fixaran un termini de garantia a comptar des de la data de recepció en sentit positiu o conformitat, llevat dels contractes de gestió de serveis públics i d'aquells altres en què no sigui necessari, en quin cas s'haurà de justificar a l'expedient. L'exhauriment d'aquest termini extingeix la responsabilitat del contractista, llevat que la normativa general de contractació o altres estableixin altres terminis.Conclòs el termini de garantia contractual, el Servei promotor emetrà un informe i, si l'empresari està exempt de responsabilitat, s'iniciarà el tràmit per al retorn de la garantia.*

*4. La liquidació del contracte serà acordada, notificada al contractista i practicada en els termes establerts a la normativa general de contractació i la resta de la normativa aplicable.*

***Clàusula 83.-*** *Devolució o cancel·lació de la garantia*

*Efectuada la liquidació, un cop transcorregut el termini de garantia i acomplerts els requisits legals, l'òrgan de contractació adoptarà resolució ordenant la devolució o cancel·lació de la garantia i la notificarà a l'interessat, tot això dins el termini de dos mesos des de l'acabament del termini de la garantia.*

***Secció 2a. Determinacions específiques relatives al contracte d'obres i instal·lacions.***

***Clàusula 84****.- Recepció de l'obra.*

*1. Efectuades les prestacions convingudes o lliurades les obres, es procedirà, com a regla general, dins del mes següent, a l'acte formal i positiu de recepció o de la conformitat, del qual s'estendrà l'acta corresponent per triplicat i a un sol efecte, que signaran la Direcció de l'obra, el contractista, acompanyat del seu facultatiu si ho creu oportú, i el responsable del contracte o el facultatiu representant de la Corporació. Un exemplar serà retirat per cadascun dels assistents a l'acte i el corresponent a la Corporació serà inclòs a l'expedient.*

*Si, per causes que li siguin imputables, el contractista no compleix la seva obligació d'assistir a la recepció de l'obra, el representant de la Corporació li remetrà un exemplar de l'acta per tal que formuli les al·legacions que consideri convenients en el termini de deu dies, sobre les que resoldrà l'òrgan de contractació.*

*2. Si les obres no es troben en estat de ser rebudes, es farà constar el sentit negatiu a l'acta de recepció i la Direcció assenyalarà els defectes observats i detallarà les instruccions precises fixant un termini per reparar aquells. Si el contractista no hagués efectuat la reparació a l'acabament d'aquest termini podrà concedir-se-li un nou termini improrrogable o bé declarar resolt el contracte.*

*3. A l'acta de recepció s'ha de fixar la data per a la realització de l'amidament, acte al qual serà obligatòria l'assistència del contractista.*

*4. D'existir defectes reparables en l'acabament de les obres que no evitin el seu ús, es podran rebre les mateixes per la Corporació, fent-se constar en l'acta de recepció aquests defectes, que hauran d'ésser corregits pel contractista durant el termini que se li assenyali.*

*5. Podran fer-se recepcions parcials de part o parts de les obres quan siguin susceptibles de ser executades per fases que puguin ser lliurades a l'ús públic segons l'establert a les Clàusules particulars, en quin cas haurà d'expedir-se la corresponent certificació a compte.*

***Clàusula 85****.- Termini de garantia.*

*1. El termini de garantia, que començarà a comptar-se a partir de la data en que sigui formalitzada, en sentit positiu, la recepció de les obres i instal·lacions o, si escau, la conformitat, es fixarà a les Clàusules Particulars de cada contractació, i no podrà ser inferior a un any, llevat de casos especials.*

*2. En el cas de recepcions parcials, el termini de garantia de les parts rebudes començarà a comptar-se des de la data de la respectiva recepció.*

*3. Durant el termini de garantia, el contractista tindrà cura de la conservació i vigilància de les obres d'acord amb el que estableixi la documentació contractual i a les instruccions que li doni la Direcció de l'obra. Si no atengués aquesta obligació i donés lloc a risc o perill per a l'obra, la Corporació executarà directament i a càrrec d'aquell els treballs necessaris per tal d'evitar el dany.*

***Clàusula 86****.- Certificació final.*

*En el termini de tres mesos a comptar des de la data de l'acta de recepció l'òrgan de contractació haurà d'aprovar la certificació final de les obres executades, que serà abonada al contractista a compte de la liquidació del contracte.*

***Clàusula 87.-*** *Liquidació del contracte.*

*En el termini de 15 dies naturals anteriors al compliment del termini de garantia, la Direcció de l'obra, d'ofici o a instància del contractista, informarà sobre l'estat de les obres. Si fos favorable o, en cas contrari, un cop reparat allò construït, es procedirà, en el termini d'un mes, a acordar i notificar la liquidació de les obligacions pendents en els termes establerts a la normativa general.*

***DISPOSICIÓ DEROGATÒRIA ÚNICA****.- Derogació normativa.*

*L'entrada en vigor del present Plec deixa sense efecte qualsevol altre plec, acord o resolució adoptats a l'empara de la legislació derogada per la normativa general de contractació vigent.*

***DISPOSICIÓ FINAL ÚNICA.-*** *Entrada en vigor.*

*El present Plec entrarà en vigor una vegada hagin estat complerts els requeriments establerts a la legislació, i publicats en el Butlletí Oficial de la Província així com al Diari Oficial de la Generalitat de Catalunya els acords relatius a la seva aprovació definitiva i la remissió a la present publicació, completada amb la de les clàusules modificades, si així ha estat acordat per la Corporació".*

***SEGON.*** *Sotmetre a informació pública i audiència dels interessats, per un termini mínim de trenta dies, mitjançant un anunci publicat en el Butlletí Oficial de la Província, en el Diari Oficial de la Generalitat de Catalunya, en un dels mitjans de comunicació escrita diària i en el taulell d’anuncis de la Corporació, perquè aquests puguin examinar l’expedient i formular les reclamacions i suggeriments que estimin pertinents. En cas de no presentar-se reclamacions o suggeriments en el termini esmentat, es considerarà aprovat definitivament sense necessitat d’acord exprés del Ple* i amb publicació integra al BOP, al DOGC, al tauler d’anuncis i a la pagina web de l’Ajuntament. *No obstant això, la Corporació ha d’acordar el que estimi pertinent. Cànoves i Samalús, 17 de maig de 2016. El Secretari, Francesc d’A. Serras i Ortuño.”*

Després de breu debat, l’afer es aprovat per unanimitat.

**8.- Proposta d’aprovació del Plec de clàusules administratives particulars i el plec de clàusules tècniques que han de regir el procediment per la concessió de la gestió de la llar d’infants municipal.**

Per part del Sr. Secretari es dona lectura al següent

**INFORME-PRO****POSTA DE SECRETARIA**

D’acord amb l’ordre d’Alcaldia i en compliment d’allò que estableix l’article 3.a) del Reial Decret 1174/1987, de 18 de setembre, pel qual es regula el Règim Jurídic dels Funcionaris de l’Administració Local amb habilitació de caràcter nacional, emeto el següent informe, en base als següents

**ANTECEDENTS DE FET**

**PRIMER.** La actual concessió per la gestió indirecta de la Llar d’infants, acaba en el present any i cal treure-la a concurs novament però en el seu antic emplaçament, a la Petita Estelada, prèvia realització d’unes petites obres que es descriuen al plec de clàusules tècniques.

**SEGON.** Atesa la característica de la gestió del servei públic que aquest Ajuntament pretén es considera que el procediment més adequat és el procediment obert, oferta econòmicament més avantatjosa, diversos criteris d’adjudicació i tramitació urgent, ja que cal realitzar unes obres i donar temps a l’adjudicatari per la formalització del contracte i demés tràmits per la correcta gestió del servei..

**TERCER.** Hi ha informe d’Intervenció sobre el percentatge que suposa la contractació en relació amb els recursos ordinaris del pressupost vigent.

**QUART.** Hi ha Informe de Secretaria sobre la Legislació aplicable, el procediment a seguir i l’òrgan competent per aprovar i adjudicar el contracte.

**CINQUÈ.** En data 16 de març de 2016, mitjançant Resolució d’Alcaldia es va aprovar iniciar l’expedient per a la contractació referenciada, tot motivant la necessitat i idoneïtat de la contractació proposada.

**SISÈ.** En data 17 de maig es va redactar i incorporar a l’expedient el Plec de Clàusules Administratives Particulars així com el Plec de Clàusules tècniques que han de regir l’adjudicació del contracte.

**LEGISLACIÓ APLICABLE**

La Legislació aplicable és la següent:

— Els articles 8, 22, 53, 109, 110, 112, 132, 133, 138 i següents, 150 i següents, 157 a 161, 275 a 289 i Disposició Addicional Segona del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.

— El Reial Decret 817/2009, de 8 de maig, pel qual es desplega parcialment la Llei 30/2007, de 30 d’octubre, de Contractes del Sector Públic.

— El Reial Decret 1098/2001, de 12 d’octubre, pel qual s’aprova el Reglament General de la Llei de Contractes de les Administracions Públiques.

— La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

Atesos els antecedents, es considera que l’expedient s’ha tramitat d’acord amb la Legislació aplicable, formulo el següent

**INFORME - PROPOSTA**

**PRIMER.** Aprovar l’expedient de contractació mitjançant procediment obert, oferta econòmicament més avantatjosa, diversos criteris d’adjudicació i tramitació urgent, per a la gestió del servei públic de la llar d’infants municipal mitjançant la modalitat de concessió, tot convocant-ne la seva licitació.

**SEGON.** Autoritzar, en quantia de 75.000 euros anuals, la despesa que per a aquest Ajuntament representa la contractació referenciada.

**TERCER.** Aprovar el Plec de Clàusules Administratives Particulars i el Plec de clàusules tècniques que regiran el contracte de gestió del servei públic DE LA LLAR D’INFANTS MUNICIPAL mitjançant la modalitat de concessió, per procediment obert, oferta econòmicament més avantatjosa, diversos criteris d’adjudicació i tramitació urgent.

**QUART.** Publicar en el *Butlletí Oficial de la Província de Barcelona,* en el Perfil de contractant, al taulell d’anuncis i a la pagina web, l’anunci de licitació.

**CINQUÈ.** Publicar la composició de la mesa de Contractació en el Perfil de Contractant, amb una antelació mínima de quatre dies respecte de la reunió que s’ha de celebrar per a la qualificació de la documentació referida en l’article 146 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre. Cànoves i Samalús, 17 de maig de 2016. EL SECRETARI, Francesc d’A. Serras i Ortuño.”

**PLEC DE PRESCRIPCIONS TÈCNIQUES PER A LA CONTRACTACIÓ DEL SERVEI PÚBLIC D’ESCOLA BRESSOL DE L’AJUNTAMENT DE CÀNOVES I SAMALÚS**

**1.- Objecte de la contractació**

És objecte d’aquest plec la contractació de la gestió indirecta de l’explotació, sota la modalitat de concessió, del servei públic d’escola bressol municipal de l’Ajuntament de Cànoves i Samalús. Aquest servei es prestarà en l’edifici situat a la Avinguda Josep Crous – Camp de Can Parera, s/n de Cànoves i Samalús.

Aquesta contractació compren:

* La gestió i execució dels serveis d’escola bressol i d’acollida-permanències.
* La gestió i prestació del servei de menjador-descans.
* La execució d’unes obres descrites a l’annex 2, a càrrec de l’adjudicatari.

Les prestacions objecte d’aquest contracte s’ajustaran a les determinacions d’aquest plec, als reglaments i instruccions que pugui dictar l’Ajuntament en aquest àmbit i a la normativa que sigui d’aplicació.

**2.- Objectius del servei**

* 1. **Objectius respecte els infants**
* Proporcionar als infants un marc d’activitats que permetin el progressiu descobriment i creixement personal.
* Possibilitar la relació amb els altres infants, l’adquisició de valors, hàbits i pautes de conducta que afavoreixin la seva autonomia personal i la integració en la societat.
* Donar resposta a les necessitats educatives especials dels infants.
  1. **Objectius respecte les famílies**
* Complementar el context educatiu familiar, potenciant el desenvolupament general dels infants, tot ajudant als pares i mares en l’adquisició d’habilitats i recursos per afrontar les noves situacions.
* Facilitar l’observació i resolució de situacions derivades de l’evolució i educació dels fills, potenciant el treball preventiu.
  1. **Objectius respecte el territori**
* Integrar l’escola bressol dins el conjunt dels serveis que intervenen en la petita infància al municipi, per tal de promoure la col·laboració interprofessional en les intervencions en aquesta etapa.
* Formar part de les xarxes municipals i Inter municipals de serveis d’atenció a la petita infància per tal de compartir experiències i treballar conjuntament.

**3.- Definició i característiques del servei**

L’escola bressol municipal de Cànoves i Samalús ofereix el servei d’escola bressol pròpiament dit, que és el principal, juntament amb els serveis complementaris que li són propis (menjador/descans, acollida i permanències), tots ells d’ús exclusiu pels usuaris del centre. Aquests serveis són de prestació obligatòria per a l’adjudicatari i d’utilització opcional per a les famílies.

* 1. **Servei d’escola bressol**

L’escola bressol imparteix el primer cicle de l’educació infantil. La seva tasca educativa es basa en els principis pedagògics i curriculars d’aquesta etapa.

El centre acull als infants d'edats compreses entre els 4 mesos i els 3 anys, de manera regular i sistemàtica, durant el calendari i horari establerts per l’ajuntament, proporcionant l’atenció educativa apropiada de conformitat amb la normativa vigent i les determinacions que s’especifiquen en aquest plec.

* 1. **Servei de menjador**

Aquest servei atén l’alimentació adequada de l’infant com a necessitat biològica, però es contempla, així mateix com a espai educatiu de socialització, d’adquisició d’hàbits d’higiene i de descans. S’estructura en una primera part de menjador-àpat i una segona, posterior, de descans. Inclou el dinar i el berenar per als infants usuaris del servei de l’escola bressol i estarà disponible per a totes les famílies usuàries del servei d’escola bressol que ho sol·licitin.

La prestació d’aquest servei haurà de seguir totes les normatives vigents en l’àmbit sanitari (elaboració de dietes i manipulació d’aliments). La proposta de menús s’ha de basar en les recomanacions que fa per aquestes edats el Departament de Salut de la Generalitat de Catalunya.

* 1. **Servei d’acollida / permanències (matí/tarda)**

Els serveis d’acollida i permanències s’adrecen a les famílies usuàries de l’escola bressol que puguin tenir dificultats per atendre als seus fills fora de l’horari marc de l’escola bressol. S’estableixen durant l’espai de temps anterior a l’horari del matí (acollida) i posterior a l’horari de la tarda (permanències).

El servei d’acollida ofereix un espai tranquil i segur per als infants en el qual podran esmorzar. El servei de permanències es contempla com a un espai de caràcter lúdic. Ambdós serveis permeten l’agrupació dels infants de diverses edats en una mateixa aula i es troben a càrrec dels professionals de l’escola bressol.

La prestació d’aquest servei dependrà del nombre de peticions per part de les famílies, prèvia justificació de la necessitat. A priori, requerirà una demanda d’utilització mínima de 3-4 infants.

**4.- Oferta de places i rati d’infants màxims per aula**

El nombre de places que oferta l’escola bressol és de 41.

L’Ajuntament podrà modificar d’ofici o a instància del concessionari les agrupacions indicades anteriorment, amb la finalitat d’atendre les necessitats i demandes de la població, mantenint una oferta equilibrada per grups d’edat, d’acord amb les prescripcions del Decret 282/2006, de 4 de juliol, pel qual es regulen el primer cicle de l’educació infantil i els requisits dels centres.

**5.- Horari dels serveis**

L’horari habitual d’obertura del centre serà de dilluns a divendres, en la franja que va des de les 9 h del matí fins a les 17h de la tarda.

El temps d’estada màxima d’un infant a l’escola bressol serà de 9 hores, incloent-hi tots els serveis complementaris.

La taula següent resumeix les franges horàries de l’escola bressol:

|  |  |  |
| --- | --- | --- |
| Horari dels infants | Estàndard | Opcional |
| De 7:30 a 9h. |  | Segons demanda |
| De 9 a 12 i de 15 a 17h | Jornada complerta |  |
| De 9 a 12 | Mitja jornada |  |
| De 12 a 15h | Servei de Menjador |  |
| De 17 a 18 h. |  | Segons demanda |

Qualsevol modificació en els horaris dels serveis de l’escola bressol haurà de realitzar-se, si les necessitats de les famílies així ho confirmessin, a proposta del consell escolar del centre i ser aprovada per l’Ajuntament.

* 1. **Horaris del servei d’escola bressol**

El servei d’escola bressol funcionarà de dilluns a divendres, de 9h a 12h del matí i de 15h a 17h de la tarda dins el calendari escolar que determini l’ajuntament per al centre.

* 1. **Horari del servei de menjador**

El servei de menjador es prestarà de dilluns a divendres, de 12h a 15h del migdia, dins el calendari escolar que determini l’ajuntament per al centre.

* 1. **Horaris del serveis d’acollida/permanències**

El serveis d’acollida i permanències es prestaran de dilluns a divendres, de 7,30h a 9h i de 17h a 18h, respectivament, dintre del calendari escolar que determini l’ajuntament per al centre.

**6.- Calendari escolar**

El calendari de l’escola bressol atendrà el que cada any determini l’Ajuntament de Cànoves i Samalús, d’acord amb el calendari oficial aprovat pel Departament de Treball de la Generalitat de Catalunya, considerant els dies oficials festius, els dies de festa local i els de lliure elecció.

El servei d’escola bressol funcionarà durant 11 mesos a l’any, de setembre a juliol, entre les dates que l’ajuntament estableixi per a cada curs escolar.

Durant el mes de juliol es podran realitzar agrupaments flexibles segons el nombre d’infants que assisteixen al centre. La programació de les activitats podrà tenir un caire més lúdic.

Els primers dies laborables del mes de setembre es destinaran a la posada a punt del centre. Les activitats amb infants començaran, sempre, després de 3 dies laborables a partir de l’1 de setembre. Així mateix, l’adjudicatari es compromet a destinar els últims 3 dies laborables del mes de juliol de període no lectiu per tal que l’equip docent pugui realitzar les tasques de tancament del curs.

**7.- Plantilla de Personal**

* 1. **Requisits generals**

A més a més de les obligacions contingudes en la lletra h) de la clàusula 26.2.b dels Plecs de condicions administratives, l’adjudicatari estarà obligat a complir el següent:

El personal que atengui el servei d’escola bressol ha de complir els requisits de titulació que s’estableixen en el Decret 282/2006, de 4 de juliol, que regula el primer cicle de l’educació infantil i els requisits del centres.

El concessionari haurà de promoure i vetllar per la millora de la formació contínua del personal. A tal efecte, establirà i presentarà a l’Ajuntament, per a la seva aprovació, un pla de formació específic per a la plantilla que promogui la cohesió de l’equip educatiu, la consolidació del model pedagògic i la innovació educativa.

L’adjudicatari haurà de garantir el cobriment de les absències del personal de forma immediata, i, en tot cas, en un màxim de 24 hores, de forma que en cap moment de la prestació del servei pugui quedar reduïda la dotació de personal inicial. A tal fi, disposarà d’una proposta de substitució d’absències i baixes del personal des de l’inici de la prestació del servei.

En qualsevol cas l’empresa concessionària ha de vetllar per la cohesió, unitat i estabilitat de l’equip educatiu de l’escola bressol, evitant que es produeixin canvis o substitucions innecessaris. A tal fi, disposarà d’una proposta de mesures per afavorir l’estabilitat del personal .

El període de gaudi de les vacances del personal adscrit al servei serà, en tot cas, el mes d’agost, coincidint amb el període que l’escola bressol romandrà tancada. Aquesta previsió dependrà del calendari escolar per al servei d’escola bressol que hagi previst l’ajuntament.

* 1. **Dotació de personal per al servei d’escola bressol**

Per cobrir el servei d’escola bressol, hi haurà la següent plantilla de personal:

* 1 director/a, amb jornada completa dedicat a la direcció, coordinació i gestió de l’escola bressol i els serveis complementaris. Es dedicarà, fonamentalment, a tasques de direcció i gestió del centre, tot i que pot realitzar tasques de reforç a les aules. El perfil professional de direcció haurà d’adaptar-se al nombre de places escolars i necessitats específiques del centre. És recomanable garantir un mínim de quatre hores de dedicació a la direcció del centre per cada grup d’infants.
* Els educadors/es, amb jornada completa/parcial que requereixi el número d’alumnes matriculats, depenent dels grups que es creïn, que desenvoluparan les funcions de tutors/es responsables d’aula.
* Els educadors/es de suport, amb jornada completa/parcial que requereixi el número d’alumnes matriculats, depenent dels grups que es creïn

Tal i com s’estableix a la clàusula 20 del plec de condicions administratives, l’adjudicatari està obligat a subrogar el personal que es relaciona en l’Annex 1.

L’empresa adjudicatària proposarà a l’Ajuntament la persona que exercirà el càrrec de director/a del centre. Aquest/a professional haurà d’estar en possessió de la titulació de mestre especialista en educació infantil. En la selecció del director/a es valorarà la seva experiència en l’àmbit de l’escola bressol i la gestió d’equips.

L’organització flexible d’aquesta plantilla permetrà l’adaptació a les demandes dels serveis i l’optimització dels recursos humans.

S’ha de garantir que, en qualsevol circumstància a cada aula hi hagi, com a mínim, un/a educador/a amb la titulació requerida per la normativa vigent.

En el cas que abans de l’inici d’un curs o bé durant aquest, en funció del nombre d’alumnes matriculats, sigui suficient per a la satisfacció del servei d’ensenyament, amb menys unitats, l’Ajuntament podrà demanar, si ho estima procedent, a l’empresa concessionària que el servei passi a prestar-se amb el personal mínim previst en el Decret 282/2006, de 4 de juliol, reorganitzant la plantilla de personal docent, en quin cas només seria necessari 2 educadores de suport i 5 educadores que desenvoluparien les funcions de tutores responsables d’aula i una directora. En aquest supòsit l’aportació municipal anual restaria disminuïda per l’import de la reducció dels costos de personal.

Si al centre n’hi ha matriculat algun infant amb necessitats educatives especials (NEE) que requereixi una atenció específica, el concessionari té l’obligació d’informar a l’ajuntament i, en tot cas, podrà sol·licitar una dotació temporal de personal de reforç.

L’ajuntament respondrà aquesta sol·licitud després de la valoració tècnica dels informes dels serveis especialitzats (sanitaris, EAP, CDIAP) que presenti l’adjudicatari.

Si s’escau, la direcció del centre adreçarà a aquelles famílies amb fills amb NEE que no disposin de cap informe i que ho sol·licitin, als serveis especialitzats corresponents.

* 1. **Dotació de personal de suport per al servei de cuina i de menjador/descans**

Es necessari distingir, a efectes de garantir la ràtio de personal, entre el servei de cuina, el d’àpat que ocupa la franja de 12-13h i el període de descans de 13-15h.

Per cobrir el servei de cuina, caldrà una cuiner/a amb una dedicació de 7 hores/dia.

Per cobrir el servei d’àpat es destinarà el total del personal del centre. En tot cas, quan el nombre d’infants per aula que utilitzi el servei d’àpat superi el 50%, s’haurà d’afegir una persona de reforç, que haurà de tenir la qualificació adequada per desenvolupar la tasca de suport. En cap cas, les seves funcions consistiran en substituir el personal habitual que atén el servei.

L’atenció als infants en la franja de descans estarà a càrrec de la plantilla docent del centre.

* 1. **Dotació de personal de suport per al servei d’acollida/permanències**

Per atendre aquest servei, la dotació mínima de personal serà de dos professionals que compleixin els mateixos requeriments de qualificació del servei d’escolaritat. Aquesta dotació mínima de personal s’incrementarà a raó d’un/a professional per cada 8 infants.

**8.- Ubicació del servei, característiques i utilització dels espais fora del servei educatiu**

El servei d’escola bressol es desenvoluparà en un edifici situat a l’Avinguda Verge de Montserrat, s/n de Cànoves i Samalús.

L’Ajuntament, abans de l’inici del servei, posarà a disposició del contractista les instal·lacions, béns i medis auxiliars necessaris per a l’execució del servei que consten a la llar d’infants la Petita Estelada, i farà constar, per escrit, les seves característiques, així com la seva valoració econòmica i l’estat de conservació. La relació corresponent haurà de ser signada de conformitat pel contractista

L’ús de les instal·lacions del centre estarà subordinat al desenvolupament habitual de les activitats previstes per al servei d’escola bressol en la programació general anual del centre. L’Ajuntament, com a titular de l’edifici, es reserva el dret d’utilització dels espais del centre fora dels horaris de funcionament habitual, prèvia comunicació a la direcció del centre.

Per interès de l’Ajuntament poden concórrer en els mateixos espais d’altres serveis relacionats amb la petita infància, sempre i quan no interfereixin amb els serveis que ha de prestar l’adjudicatari i sempre amb la prèvia comunicació.

**9.- Preinscripció i matriculació**

La gestió de la preinscripció i la matriculació es durà a terme pel concessionari i es realitzarà en els terminis i les condicions que es fixin en la normativa vigent en el moment de la preinscripció.

Pel que fa al procés, el concessionari haurà de tenir en compte els recursos materials i humans per donar resposta als següents tràmits:

* Atenció i informació a les famílies sobre l’oferta del centre.
* Recepció de les sol·licituds de preinscripció i formalització de la posterior matriculació.
* Revisió de la documentació aportada en les sol·licituds de preinscripció a efectes de baremació.
* Introducció de les dades de les sol·licituds en l’aplicatiu que, a tal efecte, té l’Ajuntament.
* Actualització de les dades de matriculació al llarg de tot el curs.

**10.- Aspectes pedagògics**

* 1. **Projecte Educatiu de Centre**

El projecte educatiu de l’escola bressol municipal de Cànoves i Samalús (en endavant, PEC)*,* com a expressió de la seva autonomia organitzativa, s’ha de situar dins el marc i els continguts mínims que estableixen la Llei 12/2009, de 10 de juliol, d’educació i el Decret 102/2010, de 3 d’agost, d’autonomia dels centres educatius.

L’Ajuntament garantirà que l’escola bressol sigui un referent de qualitat educativa i d’assoliment dels objectius d’excel·lència i d’equitat segons determina aquesta normativa. Amb aquesta finalitat, com a titular del servei educatiu, l’Ajuntament marcarà les línies estratègiques i les directrius municipals per a l’elaboració i/o revisió periòdica del PEC.

La proposta inicial de PEC que presenti el concessionari es basarà en les indicacions que fa al respecte tant la Llei 12/2009, del 10 de juliol, d’educació, com el Decret 101/2010, de 3 d’agost, que determinen el contingut mínim següent:

* La concreció per al desenvolupament del currículum.
* Les característiques de l’entorn social, cultural i sociolingüístic, i els criteris d’ús de la llengua catalana en el centre.
* Els criteris de no-discriminació i d’inclusió educativa.
* Els criteris per a l’atenció a la diversitat de l’alumnat
* La concreció dels criteris metodològics, organitzatius i de seguiment i observació de l’infant.
* L’organització de l’horari escolar, que inclourà les mesures per a l’acolliment i l’adaptació dels infants.
* La concreció dels mitjans de relació amb les famílies.

Pel que fa al seu procediment d’elaboració del PEC, com a document de planificació institucional, el projecte educatiu del centre ha de ser elaborat per l’equip docent, tenint com a referència les directrius del titular.

La direcció presentarà la proposta del PEC a la Regidoria d’educació per comprovar la seva adequació a la normativa vigent i als objectius municipals del servei. En posterioritat, el presentarà al Consell Escolar del Centre que l’haurà d’aprovar per una majoria de 2/3 parts.

Finalment, el projecte haurà de comptar amb el vistiplau de l’Ajuntament,

Anualment, si s’escau, l’Ajuntament aprovarà la proposta per a la seva revisió, una vegada sigui presentada pel consell escolar del centre.

Atenent al caràcter dinàmic, participatiu i innovador d’aquest document, el centre realitzarà, com a mínim, una revisió del PEC cada dos anys.

En allò que fa referència als seus principis i finalitats, el projecte educatiu de l’escola bressol de Cànoves i Samalúses basa en la pluralitat, la laïcitat, la coeducació i la democràcia, sent el català la llengua vehicular i d’aprenentatge. Els seus objectius pedagògics generals contemplaran, tal i com s’explicita al Decret 101/2010, de 3 d’agost d’ordenació dels ensenyaments del primer cicle de l’educació infantil:

* Afavorir el desenvolupament harmònic de l'infant atenent les seves necessitats bàsiques d'ordre biològic, psicològic, afectiu, lúdic i social.
* Ajudar els infants a créixer físicament en un ambient saludable.
* Promoure l’aprenentatge vivencial i global de l’infant, tenint en compte el seu procés de maduració.
* Facilitar la no dependència de l’infant respecte l’adult, reforçant la seva autonomia.
* Potenciar l’adquisició i interiorització d’hàbits, normes i actituds , afavorint el procés de socialització.
* Potenciar el procés de socialització, respectant, els diferents ritmes educatius de cada infant,
* Afavorir en l’infant un ambient de seguretat afectiva i emocional que propiciï la formació d’una imatge positiva d’ell mateix i dels altres, tot facilitant les seves possibilitats reals d’intervenir, d’actuar i de prendre iniciatives, resoldre dificultats i comprendre processos.
* Facilitar a les famílies la informació de la vida de l’infant dins l’aula per potenciar la seva participació.

En l’exercici de la seva autonomia, el centre pot incorporar al projecte educatiu tots aquells aspectes que consideri convenients per tal d’explicitar les característiques pròpies, els objectius, l’orientació de les activitats i la millora dels processos educatius.

L’Ajuntament prestarà al centre el suport necessari per elaborar i/o revisar el projecte educatiu , vetllant per garantir-ne la legalitat.

* 1. **Pla anual de centre**

La proposta inicial de pla anual de centre que presenti el concessionari haurà de contenir una anàlisi del centre així com també establirà els objectius operatius i els aspectes de funcionament global de l’escola bressol per al primer curs escolar (objectius generals i específics, organització del centre en tots els seus aspectes, activitats previstes, mecanismes d’avaluació, projecte econòmic, coordinació externa, coordinació amb l’ajuntament, etc.).

Durant el primer mes d’entrada en vigor del contracte, la proposta inicial del pla anual de centre s’anirà ajustant al context de treball, si s’escau. En aquest supòsit, també s’ajustaran convenientment les unitats de programació.

* 1. **Pla de treball amb famílies**

L’escola bressol municipal de Cànoves i Samalús ha de cooperar estretament amb les famílies dels infants per tal de garantir la coherència educativa entre la família i el centre, impulsant els mecanismes de participació i col·laboració necessaris que permetin compartir amb les famílies els criteris d’intervenció i responsabilitat educativa.

La proposta inicial de Pla de treball amb famílies que faci el concessionari, haurà de contemplar l’adequada relació amb les famílies, que es fonamentarà en la seva participació activa en la vida del centre tot adoptant una visió comunitària, és a dir, contemplant el context sociocultural on s’insereix l’escola bressol.

El centre garantirà un sistema de comunicació diària amb les famílies a través de l’agenda, per informar-los de qualsevol fet remarcable o incidència, així com per rebre comentaris o indicacions per part dels pares/mares o tutors. També s’hauran d’especificar tots els altres sistemes de comunicació.

**11.- Aspectes organitzatius**

* 1. **Protocols de funcionament**

S’establiran des de l’inici de la prestació, diferents protocols que regularan determinats aspectes de funcionament del servei i que seran d’obligat compliment.

Els protocols a desenvolupar i/o millorar, seran els següents:

* Protocol d’atenció de necessitats educatives especials.
* Protocol de recollida d’infants.
* Protocol d’admissió d’infants en cas de malaltia, i d’administració de medicaments.
* Protocol de gestió i administració del menjador.
* Protocol d’accidents escolars.

**12.- Consell escolar del centre**

* 1. **Competències**

A l’escola bressol municipal es constituirà un òrgan de participació dels diferents sectors de la comunitat educativa, tal i com estableix el reglament del servei d’escola bressol deCànoves i Samalús*,* tot seguint les prescripcions del Decret 282/2006, de 4 de juliol, pel qual es regulen el primer cicle d’educació infantil i els requisits dels centres i l’apartat cinquè de la disposició addicional desena del Decret 102/2010, de 3 d’agost, d’autonomia dels centres educatius.

El consell escolar serà competent per tractar, entre d’altres, el temes següents: desenvolupament del projecte educatiu del centre, projecte curricular, proposta de reglament de règim intern, pla anual del centre, memòria anual d’activitats del curs escolar, procés de preinscripció i matriculació i, en general, qualsevol tema d’importància que afecti a algun membre de la comunitat educativa.

* 1. **Composició**

El consell escolar estarà format per:

* El director o directora de l’escola bressol, que el presideix.
* L’Alcalde o regidor en qui delegui, que actuarà com a representant de l’Ajuntament de Cànoves i Samalús.
* Dos representants del personal educador elegits d’entre ells pel mateix personal educador.
* Dos representants dels pares i de les mares dels infants elegit d’entre els pares i mares pels mateixos pares i mares.
* Un representant del personal d’administració i serveis.

Actuarà de secretari del consell escolar el o la representant del personal educador que designi el mateix consell escolar de l’escola bressol per majoria dels seus membres. Si no hi ha acord, serà designat el representant del personal educador de més recent incorporació a l’escola bressol. Si subsisteix la situació d’empat s’efectuarà un sorteig.

Els membres electes s’han d’escollir d’acord amb el procediment establert amb caràcter general per als consells escolars dels centres públics, així com la seva renovació.

El nomenament dels representants del sector dels pares i de les mares dels infants és per dos anys.

**13.- Higiene i neteja de les instal·lacions**

L’adjudicatari serà responsable de la neteja diària de tots els equipaments de l’escola bressol, així com de la neteja extraordinària resultant de les activitats del programa anual del centre, i els mantindrà en perfectes condicions higièniques i d’aspecte.

La persona o empresa responsable s'encarregarà de la neteja del terra, parets, vidres, mobiliari i, en general, de tots els estris que pertanyen al centre. Es realitzaran anualment tres neteges a fons que seran coincidents amb els períodes de vacances de Nadal, Setmana Santa i l’estiu. En aquestes neteges es donarà més importància als elements que es netegen amb menys freqüència.

L’adjudicatari haurà de disposar de tot el material i estris necessaris per efectuar les tasques de neteja de l’escola.

L’adjudicatari es farà càrrec de la neteja de material didàctic i del servei de bugaderia de la roba pròpia del centre. Els serveis de neteja de les instal·lacions no poden ser prestats pel personal docent de l’escola

Queda inclòs dins el contracte la neteja del pati de l’Escola Bressol. S’exclou la neteja de la cuina.

La persona o empresa que realitzi la neteja traslladarà els suggeriments que consideri oportuns a la direcció del centre.

El concessionari elaborarà el pla de neteja del centre, on es recolliran les tasques a fer a cada espai i la seva periodicitat. L’Ajuntament inspeccionarà periòdicament el centre per tal d’avaluar-ne el resultat d’aquest pla.

En el cas que l’adjudicatari hagués d’establir mesures correctores i aquestes no fossin dutes a terme, l’Ajuntament es reservaria el dret d’emprendre les accions oportunes.

**14.- Subcontractació de serveis**

El concessionari podrà dur a terme la gestió del servei de cuina i neteja amb personal propi o podrà concertar amb tercers la gestió d’aquestes prestacions.

**15.- Control i seguiment de la concessió**

* 1. **Aspectes de control i seguiment de la gestió del servei**

L’Ajuntament vetllarà pel correcte funcionament del servei d’escola bressol que presta i, per aquesta raó, exercirà les facultats d’inspecció, control i avaluació de l’execució del contracte. En particular, l’adjudicatari haurà de facilitar a l’Ajuntament, amb la periodicitat que es detalla en cada cas, la documentació que figura a la lletra g) de la clàusula 26.2.. B) del plecs de condicions administratives. El concessionari es compromet a informar a l’Ajuntament sobre la prestació del servei atenent satisfactòriament les demandes d’informació que se li formulin.

L’empresa concessionària haurà de designar un representant que serà la persona responsable de la coordinació general del servei, del seguiment del funcionament i de respondre davant qualsevol incidència en relació al desenvolupament del contracte.

* 1. **Comissió de seguiment del servei**

Es crearà una comissió de seguiment del servei d’escola bressol, en la que participarà un representant de l’empresa concessionària, la direcció del centre i el/la responsable municipal. Aquesta comissió es reunirà mensualment, de forma ordinària, i sempre que l’Ajuntament ho consideri necessari.

La comissió de seguiment persegueix com a finalitat la revisió del funcionament ordinari del centre i l’anàlisi de les incidències que s’hagin produït, així com la millora dels protocols d’actuació i eines a nivell pedagògic, organitzatiu i de gestió del centre que garanteixin la prestació d’un servei de qualitat. Així mateix, la comissió aportarà suggeriments i propostes de millora.

* 1. **Inspecció i control higiènic sanitari del centre**

Els serveis contractats estaran sotmesos, permanentment, a la inspecció i vigilància de les Àrees d’Educació i de Sanitat de l’Ajuntament. El servei municipal de sanitat, es farà càrrec, periòdicament, de les inspeccions higiènic-sanitàries i l’anàlisi dels productes del servei de menjador de l’escola bressol, així com també realitzarà controls del personal manipulador.

Tota la documentació relacionada amb el centre ha d’estar a disposició de l’ajuntament i/o de l’autoritat educativa i sanitària que la sol·liciti.

* 1. **Registre d’incidències**

La direcció del centre enregistrarà les incidències diàries en aquest servei. El registre d’incidències serà lliurat, mensualment, al responsable municipal. En el cas de lesió o d’altres circumstàncies que es produeixin durant el normal desenvolupament de l’activitat de l’escola, s’informarà immediatament al tècnic municipal de referència.

La inspecció facultativa revisarà l’actuació de l’empresa concessionària i aquesta estarà obligada a facilitar quantes dades es precisin sobre la prestació del servei. D’aquestes inspeccions sempre resultarà un informe escrit del qual s’haurà de lliurar còpia al responsable municipal del centre.

Si ho considera convenient, l’Ajuntament també podrà encarregar tasques específiques de control a una altra instància externa. En aquest cas, quedarà constància, per escrit, del resultat d’aquestes activitats.

**16.- Avaluació del servei**

L’avaluació de l’escola bressol persegueix identificar problemàtiques inherents a la gestió del servei i establir les estratègies per iniciar accions correctives per a la millora continuada del servei.

* 1. **Sistema d’avaluació**

L’Ajuntament comprovarà que el concessionari presta el servei conforme exigeix la normativa i les condicions especificades en aquests plecs. Els criteris d’avaluació estaran basats en les següents àrees d’avaluació:

* Àrea tècnic-pedagògica
* Àrea d’organització o gestió del servei
* Àrea de qualitat del servei
* Àrea de gestió econòmica

El seguiment i l’avaluació del servei s’executarà a través de la implantació d’un sistema d’indicadors definits per l’Ajuntament per a cadascun dels àmbits de servei anteriorment descrits. La valoració dels resultats obtinguts es reflectirà en l’informe anual d’avaluació del servei.

De la detecció de deficiències i/o punts febles en la prestació de servei es derivaran accions preventives i/o correctores que revertiran directament en la nova programació. Aquestes seran acordades en el sí de la comissió de seguiment.

* 1. **Memòria final**

L’empresa adjudicatària haurà d’elaborar i presentar una memòria anual al final de cada curs escolar i a l’acabament del servei segons les indicacions i/o el model que li facilitarà l’ajuntament. Com a mínim, la memòria anual haurà de contemplar els següents aspectes relacionats amb la prestació educativa:

* Avaluació del Projecte Educatiu i de la Programació general anual.
* Avaluació de la programació didàctica.
* Avaluació de la gestió organitzativa del centre.
  1. **Informe d’avaluació de la prestació**

En finalitzar cada curs, o abans si fos necessari, el responsable municipal de l’escola bressol emetrà un informe d’avaluació basat principalment en la valoració objectiva del servei realitzada a partir de:

* sistema d’indicadors esmentat en el punt 16.1
* la resolució de les incidències registrades
* la valoració del control higiènic-sanitari realitzat pel servei municipal de sanitat o la entitat pública encarregada d’aquest control.

Si aquest informe d’avaluació no fos favorable es prendran les mesures que a tal efecte detalla el règim sancionador del plec de clàusules administratives d’aquest contracte.

ANNEX 1

|  |  |  |  |  |  |
| --- | --- | --- | --- | --- | --- |
| **treballadors/es** | **categoria** | **contracte** | **Coeficient** | **Antiguitat** | **Salari anual** |
| CO UB CRI | EDUCADOR/A INFANTIL | 100 | 100,00 | 01/02/2005 | 15.075,60 € |
| GR AR EV | EDUCADOR/A INFANTIL | 402 | 100,00 | 01/09/2015 | 12.626,88 € |
| PE MO JO | LIMPIADOR-A | 502 | 38,46 | 07/03/2016 | 4.549,92 € |
| RA CA AN MA | EDUCADOR/A INFANTIL | 510 | 78,95 | 11/03/2016 | 9.969,00 € |
| RU SE NU | DIRECTOR PEDAGOGICO | 100 | 100,00 | 01/09/2008 | 24.577,44 € |
| SE RA RO | EDUCADOR/A INFANTIL | 100 | 100,00 | 01/09/2008 | 14.622,96 € |
|  |  |  |  |  |  |

ANNEX 2

Les obres a realitzar consisteixen en la reconstrucció d’aquelles parts derruïdes, segons planell adjunt.

**PLEC DE CLÀUSULES ADMINISTRATIVES PARTICULARS: PROCEDIMENT OBERT OPCIÓ DIVERSOS CRITERIS D’ADJUDICACIÓ. CONTRACTE DE GESTIÓ DE SERVEI PÙBLIC MITJANÇANT CONCESSIÓ ADMINISTRATIVA DE L’ESCOLA BRESSOL MUNICIPAL “LA PETITA ESTELADA”. (expedient número 224/2016)**

**I. DISPOSICIONS GENERALS DEL CONTRACTE**

Clàusula 1.- Definició objecte del contracte

Clàusula 2.- Naturalesa jurídica del contracte i règim jurídic

Clàusula 3.- Valor estimat del contracte, pressupost de licitació, finançament i retribució del concessionari.

Clàusula 4.- Durada del contracte i pròrrogues

Clàusula 5.- Responsable del contracte

**II. REQUISITS DE LA LICITACIÓ I ADJUDICACIÓ DEL CONTRACTE**

Clàusula 6.- Procediment i tramitació de l’expedient

6.1. Procediment d’adjudicació

6.2. Criteris de valoració de les ofertes

6.3. Ofertes desproporcionades o anormalment baixes

6.4. Variants o alternatives

6.5. Tramitació de l’expedient

Clàusula 7.- Requisits d’aptitud dels licitadors

7.1. Capacitat

7.2. Solvència econòmica, financera i tècnica o professional

Clàusula 8.- Garanties de la contractació

Clàusula 9.- Requisits de les proposicions

9.1. Lloc i termini de presentació

9.2. Formalitats i documentació

9.3. Conseqüències de la presentació i de la retirada indeguda de la proposició

Clàusula 10.- Mesa de Contractació Clàusula 11.- Adjudicació del contracte Clàusula 12.- Notificació i publicació Clàusula 13.- Règim d’impugnació

Clàusula 14.- Perfecció i formalització del contracte

Clàusula 15.- Despeses de publicitat i formalització de contracte

**III. EXECUCIÓ DEL CONTRACTE**

Clàusula 16.- Vigència del contracte i lloc de realització Clàusula 17.- Drets i obligacions del contractista Clàusula 18.- Drets i obligacions de l’Ajuntament

Clàusula 19.- Planificació preventiva en cas de concurrència empresarial

Clàusula 20.- Subrogació de personal

Clàusula 21.- Assegurances

Clàusula 22.- Despeses a càrrec del contractista

Clàusula 23.- Abonament del preu

Clàusula 24.- Revisió de preus

Clàusula 25.- Règim de penalitzacions

Clàusula 26.- Procediment sancionador

Clàusula 27.- Intervenció del servei

Clàusula 28.- Reversió de la concessió

Clàusula 29.- Rescat del servei

Clàusula 30.- Danys causats com a conseqüència de l’execució del contracte

Clàusula 31.- Modificació del contracte i manteniment del seu equilibri econòmic

Clàusula 32.- Cessió i subcontractació

Clàusula 33.- Extinció del contracte

Clàusula 34.- Resolució del contracte i efectes

Clàusula 35.- Interpretació del contracte i jurisdicció competent

Clàusula 36.- Domicili a efectes de notificacions

**IV. ANNEXOS**

**ANNEX 1**. Model de proposició econòmica

**ANNEX 2.** Model de compromís d’adscripció de mitjans i/o subcontractació

**ANNEX 3.** Model de declaració responsable de capacitat

**I - DISPOSICIONS GENERALS DEL CONTRACTE Clàusula 1. Definició objecte del contracte**

1.- Constitueix objecte del present contracte la gestió indirecta mitjançant CONCESSIÓ ADMINISTRATIVA DEL SERVEI PÚBLIC MUNICIPAL DE L’ESCOLA BRESSOL “LA PETITA ESTELADA” situada a la Finca de Can Parera de Cànoves i Samalús.

Els objectius educatius d’aquest servei públic han d’acomplir amb allò previst als articles

12 i següents de la Llei Orgànica de l’Educació 2/2006 de 3 de maig amb els criteris establerts a la Llei 12/2009 de 10 de juliol d’educació de Catalunya i d’acord amb el DECRET 282/2006, de 4 de juliol, pel qual es regulen el primer cicle de l'educació infantil i els requisits dels centres, i amb les especificacions contingudes en el plec de prescripcions tècniques regulador d’aquest contracte.

2.- D’acord amb l’annex II del Reial Decret Legislatiu 3/2011 de 14 de novembre pel que s’aprova el text refós de la Llei de Contractes del Sector Públic (d’ara endavant TRLCSP), aquesta activitat està integrada en la categoria número 24, serveis d’educació i formació professional. La Classificació de Productes per Activitats (CPA) es correspon a la nomenclatura 85.10.10 “serveis d’educació preprimaria. La classificació catalana d’activitats econòmiques (CCAE) es correspon amb la classe 8510 Educació preprimària i el Vocabulari Comú de Contractes Públics (CPV) és 80110000-8 serveis d’ensenyança preescolar.

3.- L’àmbit funcional del contracte, les operacions concretes, les tasques a realitzar i el procediment de treball son els detallats en el plec de prescripcions tècniques particulars regulador d’aquest contracte.

4.- Als efectes del que disposa l’article 22 del TRLCSP, la naturalesa i extensió de les necessitats que quedaran cobertes amb aquesta contractació, així com la idoneïtat del seu objecte, contingut per satisfer-les i justificació del procediment i dels criteris d’adjudicació per aquest contracte estan recollides en l’expedient de contractació de referència.

**Clàusula 2.- Naturalesa jurídica del contracte i règim jurídic.**

1.- Aquest contracte és de caràcter administratiu ordinari i adopta el tipus de GESTIÓ DE SERVEIS PÚBLICS , amb la modalitat de concessió administrativa per la qual l’empresari gestionarà el servei al seu propi risc i ventura, d’acord amb els articles 8, 19.1 i 275 i següents del TRLCSP i article 86 i següents i concordants del plec de clàusules administratives generals de contractació.

2.- Constitueixen la llei del contracte, aquest Plec de clàusules administratives particulars i el Plec de clàusules administratives generals de contractació aplicables als contractes de serveis, de subministraments, a altres contractes administratius i als privats aprovat pel Ple municipal en data XX de XX de 20XX, i publicat al Butlletí Oficial de la Província núm.XXX de data XX de XX de 20XX i al Diari Oficial de la Generalitat de Catalunya núm. XXX de data XX de XX de 20XX (d’ara endavant es pot trobar nomenat amb les sigles PCAG), en tot allò que no s’oposi a la legislació bàsica estatal de contractació pública. També regirà el contracte, el Plec de prescripcions tècniques particulars regulador del servei de que n’és objecte, en tot allò que no s’oposi o contradigui les previsions d’aquest Plec de clàusules administratives, que, en qualsevol cas seran de prevalent aplicació respecte d’aquelles prescripcions tècniques en cas de discrepància o discordança.

3.- En tot allò no previst expressament en aquest Plec, en el Plec de prescripcions tècniques, ni en el PCAG s’aplicarà supletòriament, de conformitat amb el que estableix l’article 19.2 del TRLCSP, la normativa següent a les fases de preparació, adjudicació, efectes, compliment i extinció del contracte:

- El Reial Decret Legislatiu 3/2011 de 14 de novembre pel que s’aprova el text refós de la Llei de Contractes del Sector Públic.

- El Reial Decret 817/2009 de 8 de maig de desenvolupament parcial de la LCSP.

- El Reial Decret 1098/2001 de 12 d’octubre aprovatori del reglament general de la llei de contractes de les administracions públiques, en tots aquells aspectes que no s’oposin al TRLCSP.

- El Decret 179/1995 de 13 de juny aprovatori del reglament d’obres, activitats i serveis dels ens locals.

- Llei 30/1992 de 26 de novembre de règim jurídic i del procediment administratiu comú.

- Llei 26/2010 de 3 d’agost de règim jurídic i de procediment de les

administracions públiques de Catalunya.

- Llei 29/2010 de 3 d’agost d’usos de mitjans electrònics en el sector públic de

Catalunya.

- Llei 7/1985 de 2 d’abril, reguladora de les bases de règim local.

- El Reial Decret Legislatiu 781/1986 de 18 d’abril aprovatori del text refós de les disposicions vigents en matèria de règim local.

- El Decret Legislatiu 2/2003 de 28 d’abril aprovatori del text refós de la Llei

Municipal i de règim local de Catalunya.

- Llei Orgànica de l’Educació 2/2006 de 3 de maig.

- Llei 12/2009 de 10 de juliol d’Educació de Catalunya.

- Decret 102/2010 d’autonomia dels centres educatius (Generalitat de Catalunya).

- Decret 282/2006 de 4 de juliol pel qual es regulen el primer cicle de l’educació infantil i els requisits dels centres.

- XI conveni col·lectiu d’àmbit estatal de centres d’assistència i educació infantil, publicat al BOE número 70 de 22 de març de 2010 actualitzat per Resolució de 5 de gener de 2012 de la Direcció General d’Ocupació publicat al BOE número 22 de 26 de gener de 2012.

- La resta de normes de dret administratiu i, mancant aquestes, el dret privat.

La remissió a aquestes normes s’entén produïda igualment a totes aquelles altres que, d’escaure’s durant l’execució del contracte, les modifiquin, substitueixin o complementin.

4.- Així mateix, la prestació del servei objecte del contracte haurà d’observar la normativa de caràcter tècnic, mediambiental, laboral, de seguretat i d’altre ordre, inclosos convenis col·lectius del sector, que en cada moment li sigui d’aplicació.

**Clàusula 3.- Valor estimat del contracte, pressupost de licitació, finançament i retribució al concessionari**

1.- A efectes de la determinació del procediment d’adjudicació a seguir, els requisits de publicitat i l’òrgan de contractació, el valor estimat del contracte es determina a partir del pressupost d’explotació anual del servei que és de 75.000 €, que tenint en compte la durada inicial del contracte, establerta en tres anys (cursos escolars), l’import és de 225.000 €, la seva possible pròrroga per dos anys més, per un import de 375.000 € sens perjudici del preu que resulti de l’adjudicació d’aquest contracte, en concepte d’import màxim previst per a la modificació contractual a que es fa referència a la clàusula 31 d’aquest plec. Tot això de conformitat amb el que preveu l’article 88 i 107. 3 d) del TRLCSP.

2.- Els licitadors hauran d’igualar o disminuir en la seva oferta el pressupost màxim de licitació establert per aquest contracte atenent la seva durada, dos cursos escolars:

225.000 € (dos-cents vint-i-cinc mil), IVA no inclòs, seguint el model de l’annex 1 d’aquest plec. La disminució que, si s’escau, es produeixi d’acord amb l’oferta guanyadora, disminuirà directament la quantitat a aportar per part de l’Ajuntament de Cànoves i Samalús al dèficit de l’explotació.

El pressupost comprèn la totalitat del contracte. El preu consignat és indiscutible, no admetent-se cap prova d’insuficiència i porta implícits tots aquells conceptes previstos a la clàusula 66 del PCAG tenint en consideració tots els conceptes inclosos en el pressupost de l’explotació que s’annexa al plec de prescripcions tècniques reguladores del present contracte i que son: personal, compres, serveis exteriors, reparació i conservació, primes assegurances, publicitat i propaganda, subministraments, despeses de gestió, amortitzacions i tributs. Les despeses de gestió inclouen les possibles bonificacions atorgades a usuaris segons les ordenances municipals i el 50 % del cost de les vacants previsibles.

4.- El preu definitiu del contracte serà aquell que resulti de l’oferta adjudicada, tenint en compte l’oferta econòmica proposada a la baixa per part del candidat o licitador que hagi presentat l’oferta econòmicament més avantatjosa i per aquesta raó, n’hagi resultat escollit adjudicatari.

5.- El cost del servei es finançarà en base a l’aportació de l’administració i l’aportació dels usuaris del servei.

La part que aportarà com a màxim l’Ajuntament a la previsió del dèficit d’explotació anual serà de 75.000 € per curs. La resta ho hauran d’aportar les famílies que en facin ús dels serveis objecte d’aquesta contractació.

El finançament de la despesa que se’n derivi del contracte que es formalitzi arran aquest procediment de contractació i que es correspon a l’aportació econòmica municipal a la previsió del dèficit d’explotació és la següent:

- **Exercici de 2016: (de l’1 de setembre al 31 de desembre de 2016): 25.000**

**Euros (4 mesos),** que es farà efectiva amb càrrec al vigent pressupost.

- **Exercici de 2017 ( de l’1 de gener al 31 de desembre de 2017): 75.000 euros que** resta subjecta a l’autorització en el pressupost de l’exercici corresponent del

rèdit adequat i suficient, de conformitat amb l’art. 174 del RDL 2/2004 de 5 de març, pel qual s’aprova el Text Refós de la Llei Reguladora de les Hisendes Locals.

- **Exercici 2018 ( de l’1 de gener del 2018 al 31 d’agost de 2018): 75.000 euros**

**que** resta subjecta a l’autorització en el pressupost de l’exercici corresponent del crèdit adequat i suficient, de conformitat amb l’art. 174 del RDL 2/2004 de 5 de març, pel qual s’aprova el Text Refós de la Llei Reguladora de les Hisendes Locals.

- **Exercici 2019 ( de l’1 de gener del 2019 al 31 d’agost de 2019): 75.000 euros**

**que** resta subjecta a l’autorització en el pressupost de l’exercici corresponent del crèdit adequat i suficient, de conformitat amb l’art. 174 del RDL 2/2004 de 5 de març, pel qual s’aprova el Text Refós de la Llei Reguladora de les Hisendes Locals.

Tot això sense perjudici de la subvenció que atorga la Generalitat de Catalunya pel sosteniment de la llar d’infants, així com d’altres subvencions que es puguin rebre, a percebre per l’Ajuntament per fer front a la despesa d’aquest amb la finalitat que el servei finalment s’autofinanci.

De la mateixa manera, en cas d’increment dels preus públics, d’acord amb el procediment legalment establert, que impliquin una reducció del dèficit d’explotació, l’aportació municipal es veurà reduïda en import equivalent.

De conformitat amb l’article 174 del Reial Decret Legislatiu 2/2004 de 5 de març, que aprova el text refós de la Llei reguladora de les Hisendes Locals, per a les anualitats posteriors que comprengui l’execució del contracte (2013 i 2014, i, en el cas d’acordar-se la pròrroga, també 2015 i 2016), la despesa que se’n derivi se sotmetrà a la condició suspensiva de l’existència de crèdit adequat i suficient en els pressupostos municipals d’aquests exercicis per atendre el seu pagament.

6.- La retribució del concessionari estarà integrada pels conceptes següents:

a) El producte que obtingui de l’aplicació dels preus públics vigents dels diferents serveis.

b) La quantitat que l’Ajuntament pagui anualment en concepte d’aportació municipal al dèficit d’explotació, d’acord amb l’import de l’adjudicació.

D’aquesta manera, només es podrà superar el import de l’aportació municipal en els supòsits excepcionals previstos a la clàusula 31ª del present plec (derivats de l’escolarització d’alumnes amb necessitats educatives especials, etc) sempre prèvia resolució de l’òrgan municipal competent.

Finalitzat cada curs escolar l’ajuntament abonarà al concessionari, les quotes dels usuaris derivades dels rebuts impagats que hagin estat efectivament cobrats.

A tal efecte, la tramitació dels cobraments per via de constrenyiment es realitzarà per part dels serveis administratius de l’Ajuntament de Cànoves i Samalús i seran abonats a l’adjudicatari. L’adjudicatari serà responsable de la tramitació ajustada a la legalitat dels rebuts en la fase administrativa prèvia a la de constrenyiment i l’Ajuntament, a través de l’organisme responsable, de la via de constrenyiment.

Cas que l’Ajuntament assumís algun tipus de despesa extraordinària i puntual per tal que el servei funcioni adequadament, aquest podrà ser repercutit en el cost de la concessió i a càrrec del concessionari, prèvia audiència del mateix.

**Clàusula 4.- Durada del contracte i pròrrogues.**

1.- La durada del contracte s’estableix en tres anys, entenent-se per anys els períodes corresponents als cursos escolars, comptadors a partir del dia 1 de setembre de 2016 i amb finalització el dia 31 d’agost de 2019, llevat que s’executi la pròrroga prevista en el punt següent.

2.- Es podran acordar dues pròrrogues del contracte per un període d’un any més un altre any (entenent-se per aquests, els cursos escolars), fent un total de dos anys, essent en aquest cas, la data màxima de finalització del contracte el dia 31 d’agost de

2021. Tot això de conformitat amb l’article 278 del TRLCSP.

No es considerarà que es genera cap expectativa de pròrroga el fet que els licitadors, en el seu cas, hagin formulat la seva oferta preveient l’eventual pròrroga del contracte.

Per aquest motiu, de conformitat amb l’article 23 del TRLCSP, en cas d’acordar-se la pròrroga, aquesta esdevindrà obligatòria per al contractista, i la seva manca no donarà dret per si mateixa a cap indemnització.

**Clàusula 5.- Responsable del contracte.**

A efectes de l’article 52 del TRLCSP i clàusula 29ª del Plec de clàusules administratives generals, el responsable del contracte és la Regidoria d’Ensenyament de l’Ajuntament de Cànoves i Samalús a la qual correspondran bàsicament, entre d’altres, les funcions següents:

 Seguiment i supervisió de les prestacions objecte del contracte.

 Determinar si la prestació realitzada pel contractista s’ajusta a les prescripcions establertes i condicions contractuals.

 Donar les instruccions necessàries per a la correcta realització de la prestació contractada.

 Conformar la facturació derivada de l’execució del contracte.

 Proposar i informar les eventuals modificacions o pròrrogues del contracte.

 Recepcionar les prestacions objecte del contracte.

 Proposar a l’òrgan de contractació les penalitats a imposar

El responsable del contracte no podrà, en cap cas, ni per compte propi ni aliè, intervenir en aquest procés de contractació com a candidat o licitador.

Aquesta impossibilitat d’intervenció abastarà a les persones jurídiques en què aquest o els seus conjugues, convivents o descendents sobre els quals tingui la representació legal ostentin una participació en el seu capital superior al 10 % o en siguin administradors.

En el supòsit de canvi de nomenclatura de les regidories de l’Ajuntament de Cànoves i Samalús el responsable serà el que tingui les competències assignades en matèria de escoles bressol.

**II.- REQUISITS DE LA LICITACIÓ I ADJUDICACIÓ DEL CONTRACTE.**

**Clàusula 6.- Procediment i tramitació de l’expedient.**

**6.1 Procediment d’adjudicació**

1. D’acord amb el que disposa l’article 157 del TRLCSP, l’adjudicació del contracte es realitza mitjançant procediment obert, de manera que qualsevol empresari interessat hi podrà concórrer presentant-hi una proposició.

2. La convocatòria de la licitació es farà mitjançant publicació de l’anunci al Butlletí oficial de la província de Barcelona i en el perfil del contractant de l’Ajuntament de Cànoves i Samalús ubicat a la Plataforma de Serveis de Contractació Pública (Consorci AOC), d’acord amb el que s’estableix a l’article 142 del TRLCSP.

3. L’òrgan d’assistència per a l’adjudicació del contracte, que decidirà l’admissió o inadmissió dels candidats o licitadors, avaluarà les ofertes admeses i proposarà l’adjudicació del contracte és la Mesa de Contractació.

4. Amb posterioritat a la recepció de les proposicions dels licitadors, es realitzarà l’acte de qualificació de la documentació general presentada pels mateixos en el “SOBRE A” de la seva respectiva proposició. Si s’observen en la documentació presentada defectes formals o omissions esmenables, es comunicarà a l’empresa o les empreses afectades i se’ls atorgarà un termini no superior a tres dies hàbils per a la seva correcció o esmena. Aquesta comunicació és farà a través del correu electrònic a l’adreça que els interessats hagin indicat a l’efecte.

Si la documentació presenta defectes substancials, deficiències materials o omissions no esmenables, no es podrà admetre la proposició.

5. Dins del termini màxim de set dies següents a l’obertura de la documentació administrativa (“SOBRE A”), en el lloc, data i hora que indicarà l’anunci de licitació, o altrament, que serà comunicat oportunament a totes les empreses interessades, la Mesa de Contractació, en acte públic donarà compte del resultat de la qualificació documental, indicarà les empreses que hagin estat admeses a licitació i només respecte d’elles procedirà a l’obertura del “SOBRE B”, que contindrà exclusivament els aspecte de l’oferta que han de ser valorats segons els criteris que depenen d’un judici de valor identificats a la clàusula 6.2.1 a) d’aquest plec.

6.Realitzada aquesta valoració, la Mesa de Contractació procedirà, en acte públic, a donar compte del resultat de la valoració dels criteris que depenen d’un judici de valor i indicarà les empreses que continuen en el procés de licitació i només respecte d’elles procedirà a l’obertura del “SOBRE C”, que contindrà els aspectes de valoració reglada detallats en la clàusula 6.2.1 b) d’aquest plec, seguint el model de proposició econòmica de l’annex 1 d’aquest plec.

7. La Mesa de Contractació classificarà per ordre decreixent les proposicions presentades, atenent els criteris de valoració de les ofertes a que fa referència la clàusula 6.2 d’aquest plec. Així mateix podrà sol·licitar els informes tècnics que consideri pertinents.

La Mesa no acceptarà aquelles proposicions que tinguin contradiccions, omissions, errors o esmenes que no permetin conèixer clarament allò que l’Ajuntament estimi fonamental per considerar l’oferta, no tinguin concordança amb la documentació examinada i admesa, excedeixin del pressupost màxim establert pel contracte, variïn substancialment el model de proposició establert o incloguin valors desproporcionats o anormals d’acord amb allò establert a la clàusula 6.3 d’aquest plec sempre que no se n’hagi justificat la seva viabilitat.

8.La proposta de classificació de les proposicions i d’adjudicació del contracte es traslladarà a totes les empreses presentades a la licitació als efectes del tràmit d’audiència previst a l’article 87 del RGLCAP. Respecte del proposat com a adjudicatari d’aquest contracte, aquesta comunicació també es farà als efectes previstos a l’article

151.2 del TRLCSP, per tal que, dins del termini dels 5 dies hàbils següents a la recepció de la comunicació, presenti la documentació següent:

- justificant de constitució a la Tresoreria Municipal de la garantia definitiva del contracte.

- Justificant del pagament a la Tresoreria Municipal del import de la publicitat i de les despeses de formalització del contracte.

- Documentació administrativa, així com els certificats acreditatius d’estar al corrent de pagaments a la Tresoreria General de la Seguretat Social i de trobar-se al corrent del compliment de les obligacions tributàries, a excepció de que ho hagués presentat amb la proposta.

- La pòlissa de l’assegurança a que fa referència a la clàusula 21 d’aquest plec juntament amb el rebut acreditatiu del seu pagament.

- Si s’escau, quan els licitadors hagin concorregut en unió temporal d’empreses

s’haurà d’aportar l’escriptura de constitució de la mateixa.

Tota aquesta documentació s’haurà d’aportar dins del termini esmentat al Registre de l’Ajuntament de Cànoves i Samalús, situada a l’adreça i dins l’horari més establerts a la clàusula 9.1 del present plec.

D’acord amb allò establert en el darrer paràgraf de l’article 157.2 del TRLCSP, la manca de presentació d’aquesta documentació per part del licitador que n’hagi estat requerit farà que s’entengui que ha retirat la seva oferta i facultarà a l’Ajuntament per requerir-la al següent licitador, seguint l’ordre en que hagin quedat classificades les ofertes.

Així mateix, aquesta impossibilitat d’adjudicar el contracte, quan hi concorri dol, culpa o negligència per part del licitador que hagi formulat l’oferta econòmicament més avantatjosa, es considerarà infracció greu als efectes de declarar la seva prohibició de contractar d’acord amb allò establert a l’article 60. 2 d) del TRLCSP.

Rebuda la documentació, dins dels cinc dies hàbils següents es procedirà a adjudicar el contracte, prèvia la fiscalització de l’acord d’adjudicació.

9. L’adjudicació del contracte s’efectuarà a favor de la proposició del licitador amb suficient capacitat i solvència que hagi formulat l’oferta econòmicament més avantatjosa, de conformitat amb els criteris de valoració que estableix aquest plec.

Si en aplicació d’aquests criteris d’adjudicació es produeix una situació d’igualtat d’avantatges entre els licitadors, s’estableix la preferència en l’adjudicació del contracte segons l’ordre de prelació de la clàusula 12 del PCAG.

10. L’accés al perfil del contractant de l’Ajuntament de Cànoves i Samalús es realitza per internet a través de la seva web institucional a l’enllaç següent <http://www.canovesisamalus.cat/>

**6.2. Criteris de valoració de les ofertes**

1. L’oferta més avantatjosa per al interès públic d’aquest contracte es determinarà sobre la base d’una pluralitat de criteris de valoració, d’una banda, aquells que depenen d’un judici de valor (amb una puntuació màxima de 60 punts) i, de l’altra, aquells avaluables de forma reglada o automàtica (amb una puntuació màxima de 40 punts).

Els criteris de valoració de les ofertes són els que es detallen a continuació, amb una puntuació màxima de 100 punts:

**a) Criteris l´avaluació dels quals depèn d´un judici de valor (amb una puntuació màxima de 60 punts):**

Els licitadors hauran de presentar la Memòria tècnica a què fa referència la clàusula 9 d´aquest plec, en la forma i amb els requisits establerts en aquella clàusula, on es recullin les seves propostes en relació a aquests criteris, seguint l’ordre que es detalla a continuació.

En cas de discrepància entre la Memòria presentada en paper físic i l’aportada en format digital, prevaldrà en tot cas la primera.

S’atorgarà el màxim de la puntuació establerta per a cada subapartat en què s’ha dividit cadascun dels criteris que es detallen a continuació atenent a la pertinència, claredat, sistemàtica i detall en la presentació del contingut de la proposta.

Els criteris a valorar són els següents:

**A.1 Projecte educatiu del centre Fins a 5 punts**

Aspectes a valorar:

A.1.Millor proposta de projecte educatiu del centre (PEC) Fins a 5 punts

**A.2. Pla anual Fins a 15 punts**

Aspectes a valorar:

A.2.1. Objectius generals de la llar d’infants en funció dels objectius curriculars del primer cicle de l’educació infantil Fins a 3 punts

A.2.2. Activitats amb els infants, en funció del objectius curriculars del primer

cicle de l’educació infantil i del projecte educatiu del centre Fins a 3 punts

A.2.3. Proposta de dinamització de la participació de les famílies al centre Fins a 3 punts A.2.4. Mecanismes de coordinació pedagògica interna Fins a 3 punts A.2.5. Criteris d’avaluació del pla anual Fins a 3 punts

**A.3. Projecte de tractament de la diversitat de l’alumnat i model d’atenció dels alumnes amb necessitats educatives especials (en endavant,NEE) Fins 6 punts** Aspectes a valorar:

A.3.1. Tractament de la diversitat, indicació de les accions en relació a

l’atenció a l’alumnat amb NEE Fins a 3 punts

A.3.2. Activitats amb els infants amb NEE, en funció dels objectius curriculars del primer cicle de l’educació infantil i del projecte educatiu

del centre. Fins a 3 punts

**A.4. Pla de treball amb les famílies Fins a 4 punts**

Aspectes a valorar:

A.4.1. Adequació a les característiques de la població Fins a 2 punts

A.4.2. Coherència de la proposta amb el projecte educatiu i el funcionament

del centre Fins a 2 punts

**A.5. Servei d’acollida/permanències Fins a 2 punts**

Aspectes a valorar:

A.5.1. Organització del servei i coordinació amb la resta de serveis del centre Fins a 2 punts

**A.6. Coordinació entre el Servei de menjador i el servei de cuina Fins a 6 punts**

Aspectes a valorar:

A.6.1 Proposta de coordinació organitzativa del servei amb el servei de cuina

Fins a 3 punts

A.6.2 Proposta de coordinació amb els serveis municipals de sanitat Fins a 3 punts

**A.7. Organització i gestió Fins a 10 punts**

Aspectes a valorar:

A.7.1. Organització dels recursos humans per a la prestació de cada servei Fins a 2 punts A.7.2. Pla de formació continuada per als docents i la direcció Fins a 2 punts A.7.3. Sistema de substitució del personal en cas d’absències Fins a 2 punts A.7.4. Sistema per a garantir l’estabilitat de la plantilla Fins a 2 punts A.7.5. Sistema de supervisió del personal Fins a 2 punts

**A.8. Garantia de qualitat Fins a 10 punts**

Aspectes a valorar:

A.8.1. Procediment per a garantir la qualitat de la gestió econòmica i

administrativa Fins a 2 punts

A.8.2. Procediment per a garantir la qualitat en els processos de

matriculació i comunicació Fins a 2 punts

A.8.3. Procediment per a garantir la qualitat dels processos pedagògics Fins a 2 punts

A.8.4. Procediment per a garantir la qualitat del manteniment, la higiene i

la neteja de les instal·lacions Fins a 2 punts

A.8.5. Procediment d’autoavaluació en els indicadors de compliment de

la prestació i la gestió del servei Fins a 2 punts

**A.9. Millores tècniques Fins a 2 punts**

Es valoraran les següents:

A.9.1. A proposta del licitador Fins a 2 punts

**b) Criteris avaluables de forma automàtica (amb una puntuació màxima de 40 punts):**

**- Millor oferta econòmica............................................................................................40 punts**

Els licitadors hauran d’igualar o disminuir el pressupost màxim de licitació (IVA no inclòs) establert per aquesta contractació a què s’ha fet referència a la clàusula 3.3 d’aquest plec, seguint el model de l’annex 1 d’aquest plec amb el desglossament de l’oferta proposada seguint el model de l’annex 1 B del Plec de prescripcions tècniques particulars regulador d’aquest contracte.

Aquest criteri es valorarà amb l’aplicació de la fórmula següent:

Puntuació obtinguda = ((1) – (3)) x (4)

(1) – (2)

A on:

1. Pressupost màxim de licitació establert per aquesta contractació (no inclou les quotes/preu públic pagat per les famílies que en facin ús dels serveis que en constitueixen l’objecte d’aquest contracte)

2. Oferta més econòmica no rebutjada

3. Oferta que s’està valorant

4. Puntuació màxima establerta per aquest criteri

La oferta econòmica que es presenti no podrà ser reduïda en més d’un 5% del pressupost màxim de licitació establert per aquest contracte. Si sobrepassa aquest límit es considerarà que la proposició no pot ser complerta per tractar-se d’una oferta desproporcionada o anormal i es procedirà d’acord amb allò previst a l’article 152.2 del TRLCSP i a la clàusula següent d’aquest plec.

2. Als efectes del que disposa l’article 150.2 del TRLCSP, la valoració dels criteris que depenen d’un judici de valor correspondrà a un comitè d’experts format per tres membres amb la qualificació professional adequada.

La designació d’aquests membres es realitzarà per Decret d’Alcaldia a proposta de la Regidoria d’Ensenyament i es farà pública al perfil del contractant amb caràcter previ a l’obertura del SOBRE B que conté els aspectes de l’oferta valorables segons els criteris que depenen d’un judici de valor.

Els membres que integren el comitè d’experts, si s’escau, actuaran de conformitat amb els principis d’imparcialitat, independència i objectivitat, sense que, en cap cas, ni per compte propi ni a través d’entitats o particulars, puguin intervenir en aquest procés de contractació com a candidats o licitadors.

Aquesta impossibilitat d’intervenció abastarà a les persones jurídiques en que aquells o els seus cònjuges, convivents o descendents sobre els quals tinguin la representació legal ostentin una participació del seu capital superior al 10 % o en siguin administradors.

3. Als efectes del que disposa l’article 30 del Reial Decret 817/2009 de 8 de maig pel qual es desplega parcialment la Llei 30/2007 de 30 d’octubre de Contractes del Sector Públic, el termini en que el comitè d’experts haurà d’emetre el seu informe de valoració serà de 5 dies hàbils com a màxim, comptats des de la sessió d’obertura del SOBRE B, que conté els aspectes de l’oferta valorables segons els criteris que depenen d’un judici de valor.

**6.3 Ofertes desproporcionades o anormalment baixes.**

1. A fi d’assegurar una correcta execució del contracte i uns nivells òptims de qualitat del servei contractat, es presumirà desproporcionada o anormalment baixa l’oferta

econòmica que representi un import inferior al 5 % del pressupost màxim de licitació establert per aquesta contractació.

Tanmateix, es consideraran desproporcionades o anormalment baixes, les ofertes que presentin minoracions en els sous del personal per sota del conveni d’aplicació o dels drets de subrogació.

2. En cas que una oferta s’inclogui en aquella presumpció, un cop efectuada la valoració de totes les ofertes presentades, caldrà sol·licitar l’assessorament tècnic corresponent i atorgar audiència al licitador afectat per tal que en el termini de 4 dies hàbils justifiqui la viabilitat de l’oferta proposada.

3. De conformitat amb el que preveu l’article 152.4 del TRLCSP, si l’òrgan de contractació, a la vista de l’assessorament tècnic i de la justificació del licitador inclòs en l’esmentada presumpció de temeritat estima que l’oferta no pot ser complerta com a conseqüència de la inclusió de valors anormals o desproporcionats, l’oferta quedarà exclosa de la classificació i s’acordarà l’adjudicació a favor de la següent oferta més avantatjosa, d’acord amb l’ordre en que hagin quedat classificades per l’aplicació dels criteris de valoració de les ofertes establerts en aquest plec.

**6.4. Variants o alternatives**

Els empresaris no podran formular ofertes variants o alternatives a la prestació definida en el Plec de prescripcions tècniques particulars, però sí millores tècniques i econòmiques en la prestació definida en aquest, en els termes previstos en els criteris de valoració de les ofertes indicats a la clàusula 6.2 d’aquest plec.

**6.5. Tramitació de l’expedient**

L’expedient de contractació es tramitarà per procediment ordinari d’acord amb l’article

109 del TRLCSP, sense perjudici que per part de l’òrgan de contractació es procedeixi a declarar la urgència en la tramitació de l’expedient d’acord amb el que preveu l’article

112 del mateix text legal en qualsevol moment del procediment atesa la necessitat que es doni inici de la prestació del servei com a molt tard l’1 de setembre del 2012, data fixada per l’inici del curs escolar. D’aquesta manera els terminis per a l’adjudicació del contracte es reduiran a la meitat, llevat del termini de presentació d’ofertes que no es reduirà a la meitat en benefici d’una millor preparació i presentació d’ofertes

**Clàusula 7.- Requisits d’aptitud dels licitadors**

**7.1. Capacitat**

1. Podran concórrer en aquest procediment i subscriure aquest contracte les persones naturals i jurídiques legalment constituïdes i habilitades per a l’exercici de l’activitat objecte del contracte, amb plena capacitat d’obrar i que acreditin la seva solvència econòmica, financera i tècnica d’acord amb la clàusula següent, que no es trobin incloses en cap de les circumstàncies que impedeixen contractar amb l’Administració Pública, previstes en l’article 60 del TRLCSP.

2. Els empresaris acreditaran la seva capacitat d’obrar d’acord amb el que estableix l’article 72 de TRLCSP i la clàusula 9.2 d’aquest plec.

3. El contracte s’atorgarà a una sola persona física o jurídica, o a una agrupació temporal d’empresaris constituïda a aquest efecte que s’obligui de forma solidària davant de l’Ajuntament i compleixi amb el que preceptuen els articles 59 del TRLCSP i 24 del RGLCAP.

**7.2. Solvència econòmica, financera i tècnica o professional**

1. Els empresaris han d’acreditar la seva solvència econòmica, financera i tècnica o professional per poder dur a terme els serveis objecte del contracte.

2. D’acord amb els articles 62.2 i 75 del TRLCSP, la solvència econòmica i financera s’acreditarà mitjançant la documentació següent:

- Volum global de negocis dels tres darrers exercicis.

- Justificant de l’existència d’una assegurança d’indemnització per responsabilitat civil que cobreixi els riscos derivats del desenvolupament del servei davant usuaris i tercers, amb uns límits mínims de 150.000 € per víctima i 1.200.000 € per sinistre.

Quan per raons justificades, l’empresari no pugui facilitar les referències sol·licitades, podrà acreditar la seva solvència econòmica i financera mitjançant qualsevol altra documentació presentada que sigui considerada com a suficient per l’òrgan de contractació.

3. D’acord amb els articles 51.2 i 67 de la LCSP, la solvència tècnica o professional s’acreditarà mitjançant la documentació següent:

- Una relació dels principals serveis amb idèntiques prestacions a què es refereix aquest contracte, realitzats els darrers tres anys en la gestió de llars d’infants, amb inclusió d’imports, dates i beneficiaris públics o privats d’aquests, que haurà de contenir un mínim d’execució de tres serveis.

- Indicació del personal tècnic o de les unitats tècniques, integrades en l’empresa o no, participants en el contracte.

- Les titulacions professionals de l’empresari i del personal directiu de l’empresa i, en particular, del personal responsable de l’execució del contracte. En qualsevol cas, el personal proposat haurà de comptar amb la titulació indicada en el Plec de prescripcions tècniques particulars.

4. Els empresaris podran integrar o completar la seva solvència en relació amb la d’altres empresaris amb els quals concorrin a la licitació o es proposin subcontractar per al cas de resultar adjudicataris del contracte. En aquest darrer cas hauran d’indicar les parts del contracte a subcontractar, el seu import i el nom o perfil empresarial del subcontractista o subcontractistes, així com acreditar l’aptitud d’aquests darrers per executar les referides prestacions, mitjançant l’aportació del model de compromís d’adscripció de mitjans i/o subcontractació de l’annex 2 d’aquest plec.

La subcontractació només podrà recaure sobre prestacions accessòries, entenent per aquestes aquelles que no desvirtuïn els objectius o finalitats del servei i que no afectin les condicions i extensió de la responsabilitat del concessionari, i ha d’ésser expressament autoritzada per l’Ajuntament

Aquestes declaracions i compromisos dels empresaris en la fase de licitació esdevindran, per al cas de resultar adjudicataris, condicions d’execució del contracte, de manera que el seu incompliment podrà ser objecte de penalització o de resolució el contracte en els termes previstos a les clàusules 25 i 34 d’aquest plec.

**Clàusula 8.- Garanties de la contractació**

1.De conformitat amb el que disposa l’article 103 del TRLCSP, en aquesta licitació no s’exigeix la constitució d’una garantia provisional per poder-hi prendre part, sens perjudici de les conseqüències de la retirada indeguda de les proposicions previstes en les clàusules 6.1.8 i 9.3 d’aquest plec.

2. Per respondre del correcte compliment del contracte i, particularment, dels conceptes enumerats a l’article 100 del TRLCSP i de la manca de formalització del contracte per causa imputable a l’adjudicatari, aquest haurà de constituir a la Tresoreria Municipal una garantia definitiva equivalent al 5% del preu d’adjudicació (IVA exclòs) pels 2 anys de durada inicial establerta per aquest contracte, dins del termini dels 5 dies hàbils següents a la recepció de la proposta d’adjudicació a través del mitjà de comunicació que aquest hagi indicat a l’efecte.

Aquesta garantia es pot constituir en qualsevol de les formes previstes a l’article 96 del

TRLCSP.

En cas de modificació del contracte caldrà reajustar el import de la garantia definitiva, perquè continuï equivalent al 5% del preu del contracte, com també en el supòsit de pròrroga, si escau.

La garantia definitiva es retornarà un cop recepcionat el contracte i transcorregut, en el seu cas, el termini de garantia, si no resulten responsabilitats a càrrec del contractista, o bé quan el contracte es resolgui per causa que no li sigui imputable.

**Clàusula 9.- Requisits de les proposicions**

Els licitadors interessats en participar en aquest procediment de contractació hauran de presentar:

- Per tal de procedir a la valoració dels criteris d’adjudicació del contracte que depenen d’un judici de valor:

 Una memòria tècnica en la que es detallin els elements a valorar indicats a la clàusula 6.2.1 a), seguint el mateix ordre, sintetitzada en un màxim de 4 pàgines per a cadascun dels apartats que s’assenyalen a la clàusula esmentada respectivament en separata de la que es faran 3 còpies i s’adjuntarà a les separates, si s’escau, un annex de documentació en còpia única per a cada apartat, on es poden incloure aclariments, demostracions i ampliacions dels arguments utilitzats en la memòria. Tota la documentació escrita s’haurà de presentar també en format digital (CD, DVD o USB). En cas de discrepància entre la informació facilitada en la Memòria per escrit i la facilitada en format digital, prevaldrà en tot cas la primera.

- Per tal de procedir a la valoració dels criteris d’adjudicació avaluables de forma automàtica:

 El model de proposició econòmica que s’adjunta a aquest plec com a annex 1.

**9.1. Lloc i termini de presentació**

1. Les empreses interessades presentaran les seves proposicions de dilluns a divendres

(exclosos festius al municipi) en horari de 9.00 a 14.00 hores de dilluns a divendres, de

16 a 20.00 hores els dijous, a l’Oficina d’Atenció al Ciutadà (OAC) de l’Ajuntament Masia Can Casademunt s/n 08445 Cànoves i Samalús telèfon 93 871 00 18) dins del termini de 15 dies naturals comptats des de l’endemà de la data de publicació de l’anunci de licitació al Butlletí Oficial de la Província de Barcelona de conformitat amb el que disposa l’article 159.2 del TRLCSP.

Si l’últim dia d’aquest termini fos dissabte o festiu, quedarà prorrogat fins al primer dia hàbil següent.

2. No obstant això, les proposicions també es podran presentar a través dels altres mitjans, exclosos els electrònics i telemàtics, previstos a l’article 38.4 de la Llei 30/1992, de 26 de novembre.

D’acord amb l’article 80.4 del RGLCAP, si l’empresari presenta la documentació per correu, el mateix dia que en faci el dipòsit a l’oficina de correus haurà d’adreçar a l’Ajuntament una comunicació per fax al núm. . 93 843 41 45 en què acrediti la data de presentació de la documentació a l’oficina de correus i que la seva tramesa s’efectua dins del termini establert per a la seva presentació així com el núm. de certificat. La manca de compliment d’aquest requisit de comunicació comportarà que no s’admeti la proposició rebuda per l’Ajuntament amb posterioritat a la data i hora límits establerts d’acord amb l’apartat 1 d’aquesta clàusula. Als efectes del que preveu aquest precepte es fa constar que l’Ajuntament de Cànoves i Samalús no té subscrit cap conveni de col·laboració amb l’Administració General de l’Estat ni amb la Generalitat de Catalunya. En cas de presentar-se la proposició en un registre de qualsevol d’aquestes administracions, no es tindrà com a vàlida aquesta data sinó la d’entrada efectiva en l’OAC d’aquesta corporació als efectes del que disposa la Llei 30/1992 en el seu article 38.

**9.2. Formalitats i documentació**

1. Les proposicions es presentaran en tres sobres, “SOBRE A”, “SOBRE B” i “SOBRE C” tancats, fent-hi constar el seu contingut en la forma que s’indica a continuació, el nom del licitador i la seva signatura.

2. El “SOBRE A”, referit a la documentació sobre capacitat i solvència del licitador, portarà la següent inscripció a l’anvers: “Documentació general per prendre part en el procediment obert per l’adjudicació del CONTRACTE DE GESTIÓ DE SERVEI PÙBLIC MITJANÇANT CONCESSIÓ ADMINISTRATIVA DE L’ESCOLA BRESSOL MUNICIPAL “LA PETITA ESTELADA” (expedient número XX/XX)” i contindrà la documentació següent:

a) Índex de la documentació inclosa en el sobre, amb indicació de quina considera l’empresari confidencial.

b) La documentació acreditativa de la personalitat de l’empresari i, en el seu cas, la seva representació:

- El Document Nacional d’Identitat del licitador.

- Quan l’empresari sigui una persona jurídica, el codi o Número d’Identificació Fiscal i l’escriptura de constitució o, en el seu cas, de modificació de la societat, o document de constitució, estatuts o acte fundacional, tots ells degudament inscrits al registre corresponent, si escau.

- L’escriptura de poders del representant del licitador, inscrita en el registre corresponent i validada per la Secretaria de l’Ajuntament.

- Els empresaris no espanyols que pertanyin a Estats membres de la Unió Europea hauran d’acreditar la seva inscripció en els registres comercials o professionals que s’estableixen a l’annex I del RGLCAP. La capacitat d’obrar de la resta dels empresaris estrangers s’acreditarà de conformitat amb el que s’estableix a l’article 10 del RGLCAP.

c) La documentació acreditativa de la solvència econòmica, financera i tècnica o professional exigida, de conformitat amb la clàusula 7.2.2 i 7.2.3 d’aquest plec.

d) Una declaració responsable del licitador en la qual faci constar la seva capacitat d’obrar i habilitació professional, que no es troba comprès en cap prohibició per contractar amb l’Administració pública, segons les circumstàncies que determina l’article 60 del TRLCSP, que es troba al corrent del compliment de les seves obligacions tributàries i amb la Seguretat Social i que no té cap deute pendent amb l’Ajuntament de Cànoves i Samalús, d’acord amb el model de declaració que figura en l’annex 3 d’aquest plec.

e) En el cas de concórrer diversos empresaris en unió temporal, cadascun d’ells haurà d’acreditar la seva respectiva capacitat, solvència i absència de prohibicions per contractar d’acord amb allò establert en aquesta clàusula i presentaran una declaració, signada pel representant o apoderat únic de la unió que designin, que indiqui el nom i circumstàncies dels empresaris que la constitueixen, la participació de cadascun d’ells en la unió, la seva responsabilitat solidària davant l’Ajuntament i el compromís de constituir-se formalment en unió temporal d’empreses en cas de resoldre’s l’adjudicació del contracte a favor de la seva proposició, tot plegat d’acord amb els articles 59 del TRLCSP i 24 del RGLCAP.

f) Per als empresaris estrangers, una declaració de submissió a la jurisdicció dels jutjats i tribunals espanyols de qualsevol ordre competents, per a totes les incidències que de forma directa o indirecta puguin sorgir del contracte, amb renúncia, en el seu cas, al fur jurisdiccional estranger que els pugui correspondre.

g) Una declaració responsable mitjançant la qual l’empresari manifesti si són vigents les circumstàncies que, en el seu cas, li haguessin donat lloc a la declaració, per part de l’Administració tributària, d’exempció d’IVA.

h) Una declaració responsable mitjançant la qual l’empresari manifesti si reuneix el criteri de preferència en l’adjudicació del contracte en cas d’igualtat en la valoració de les ofertes, especificat a la clàusula 6.1.9 d’aquest plec.

i) Una declaració responsable del licitador en la qual, en el seu cas, autoritzi l’Ajuntament de Cànoves i Samalús, per al cas de resultar proposat per a l’adjudicació del contracte, per obtenir els certificats de trobar-se al corrent de les seves obligacions tributàries i amb la Seguretat Social, en relació amb aquesta contractació, excepció feta de l’acreditació prevista a l’article 15.1 del RGLCAP.

j) Una declaració responsable del licitador en la qual expressi el correu electrònic que designa com a mitjans de comunicació perquè se li notifiquin els actes de tràmit que es dictin al llarg del procediment, com ara la comunicació de defectes o omissions detectats en la documentació general del "SOBRE A", la sol·licitud d’aclariments respecte a la documentació inclosa en el “SOBRE B” i/o “SOBRE C”, la comunicació de possibles canvis en el lloc i moment de l’acte d’obertura de les proposicions econòmiques, la tramesa de la proposta d’adjudicació de la Mesa de Contractació, la comunicació de possibles incidències i esmenes que puguin sorgir en el decurs de la licitació i adjudicació del contracte així com la mateixa resolució d’adjudicació del contracte.

k) En el cas que formulin ofertes empreses vinculades, una declaració responsable mitjançant la qual l’empresari indiqui aquesta circumstància en els termes establerts en l’article 42 del Codi de Comerç i als efectes del que disposa l’article 86 del RGLCAP.

3.Tota la documentació esmentada s’haurà de presentar en exemplars originals o, en el seu cas, còpies o fotocòpies protocol·litzades per fedatari públic. En cas d’haver-se presentat mitjançant fotocòpies no confrontades, l’empresari afectat, de resultar proposat per a l’adjudicació del contracte, haurà de presentar l’esmentada documentació original o confrontada dins del termini dels 5 dies hàbils següents a comptar des de la recepció de la proposta d’adjudicació d’aquest contracte a través del mitjà de comunicació que hagi indicat a l’efecte, a l’OAC, situada a l’adreça i dins l’horari establert a la clàusula 9.1 d’aquest plec.

4. Els empresaris inscrits en registres oficials de licitadors podran substituir tota la documentació expressada en l’apartat 2 pel certificat vigent acreditatiu d’aquella inscripció i les dades necessàries per a la seva consulta i obtenció d’ofici, llevat la documentació que en el seu cas pugui exigir-se expressament en aquest procediment i no consti reflectida en l’esmentat certificat, cas en el qual hauran de presentar el certificat d’inscripció vigent, les dades de consulta necessàries i l'esmentada documentació.

5. El “SOBRE B”, referit a l’oferta tècnica del licitador que ha de ser valorada segons criteris que depenen d’un judici de valor (veure clàusula 6.2.1, apartat a) d’aquest plec), portarà la següent inscripció a l’anvers: “Oferta tècnica que es formula per prendre part en el procediment obert per l’adjudicació del CONTRACTE DE GESTIÓ DE SERVEI PÙBLIC MITJANÇANT CONCESSIÓ ADMINISTRATIVA DE L’ESCOLA BRESSOL MUNICIPAL “LA PETITA ESTELADA” (expedient número XX/XX)” i contindrà la documentació següent:

a) Índex de la relació de la documentació inclosa en el sobre, amb indicació de quina d’ella considera el licitador confidencial.

b) La memòria tècnica a què es fa referència a les clàusules 6.2.1 a) i 9 d’aquest plec signada pel licitador o la persona que el representi.

Aquesta documentació s’haurà de presentar en original o, en el seu cas, en còpies o fotocòpies protocol·litzades per fedatari públic.

6. El “SOBRE C”, referit a l’oferta econòmica del licitador, portarà la següent inscripció a l’anvers: "Proposició econòmica que es formula per prendre part en el procediment obert per l’adjudicació del CONTRACTE DE GESTIÓ DE SERVEI PÙBLIC MITJANÇANT CONCESSIÓ ADMINISTRATIVA DE L’ESCOLA BRESSOL MUNICIPAL “LA PETITA ESTELADA” (expedient número XX/XX)” i contindrà la documentació següent:

a) La proposició econòmica que es formula, d’acord amb el model de l’annex 1 d’aquest plec, signada pel licitador o la persona que el representi.

Aquesta documentació s’haurà de presentar en original o, en el seu cas, en còpies o fotocòpies protocol·litzades per fedatari públic.

7. Cada licitador només podrà presentar una única proposició econòmica i no podrà subscriure cap proposició en unió temporal amb altres si ho ha fet individualment, ni podrà figurar en més d’una unió temporal. El incompliment d’aquestes regles comportarà la no admissió de totes les proposicions per ell subscrites.

**9.3. Conseqüències de la presentació i de la retirada indeguda de la proposició**

1. Les proposicions han d’ajustar-se al contingut d’aquest Plec de clàusules administratives particulars i la seva presentació suposa l’acceptació incondicionada per l’empresari del contingut de la totalitat d’aquestes condicions, sense cap excepció ni reserva.

2. La retirada indeguda de la proposició en aquest procediment de contractació, quan hi concorri dol, culpa o negligència per part de l’empresari, es considera una infracció que facultarà l’Ajuntament per declarar la concurrència d’una prohibició per contractar d’acord amb l’article 60.2 d) del TRLCSP.

3. La proposició que resulti adjudicatària en aquest procediment, en tots aquells aspectes que siguin presos en consideració en el procés de valoració de les ofertes i que determini l’adjudicació del contracte, serà vinculant per al contractista i el seu compliment es defineix com a obligació essencial del contracte. El seu incompliment o compliment defectuós determinarà l’aplicació del règim penalitzador o de resolució contractual previstos en les clàusules 25 i 34 d’aquest plec, segons l’entitat de cada incompliment.

**Clàusula 10.- Mesa de Contractació**

1. La Mesa de contractació estarà formada d’acord amb el Decret de l’Alcalde núm.

XX/XX de XX de XX de 2016 d’aprovació de la composició nominal i d’establiment de dia i hora amb caràcter periòdic de la mesa de contractació amb caràcter permanent fet públic al perfil del contractant de l’Ajuntament. La composició nominal dels membres consta al referit Decret que seran:

a) L’alcalde de Cànoves i Samalús, Il·lustre Sr. Josep Cuch que ostentarà la presidència

b) La Secretaria de la Mesa la ostentarà la Sra. Neus Torres Badosa, funcionària del Consistori

c) La regidora d’Ensenyament, Sra. Carme Barrio Julio com a vocal

d) sense contingut.

e) La Regidora de Medi Ambient, Sanitat i Turisme, Sra. Ester Villanueva i Marsal, com a vocal

f) El Secretari-Interventor de l’Ajuntament de Cànoves i Samalús, Sr. Francesc d’Asís Serras i Ortuño, com a vocal

2. La mesa quedarà vàlidament constituïda amb l’assistència de la majoria del seus membres, en primera convocatòria, o de tres membres en segona, mitja hora més tard. Sempre caldrà la presència de les persones que exerceixen les funcions de presidència i secretaria de la mesa i aquelles que exerceixin les funcions d’assessorament jurídic i control econòmic pressupostari.

3. La mesa de contractació es reunirà de conformitat amb el seu Decret de constitució i allò que s’estableix en el Reial Decret 1098/2001 i Reial Decret 817/2009 i sempre que sigui necessari a criteri del President.

**Clàusula 11.- Adjudicació del contracte**

1.Acomplerts els tràmits previstos a la clàusula 6.1 d’aquest plec i prèvia la fiscalització de l’expedient, dins dels cinc dies hàbils següents o aquell altre termini que es derivi del tràmit d’urgència, l’òrgan de contractació resoldrà el procediment de contractació amb la seva adjudicació a favor del licitador que hagi presentat l’oferta econòmicament més avantatjosa per al interès públic d’aquesta corporació seguint la proposta formulada per la Mesa de Contractació, o decidint altrament, mitjançant resolució motivada.

2.L’òrgan de contractació no podrà declarar deserta la licitació quan concorri alguna oferta o proposició que sigui admissible d’acord amb els criteris de valoració establerts a la clàusula 6.2 d’aquest plec.

3. Abans de l’adjudicació del contracte l’òrgan de contractació pot renunciar a la seva subscripció o desistir d’aquest procediment d’adjudicació, en ambdós casos notificant-ho als candidats o licitadors i compensant als primers pels danys i perjudicis que això els hagi pogut ocasionar.

Només es podrà renunciar al contracte per raons d’interès públic degudament justificades a l’expedient. En aquest cas, no es podrà promoure una nova licitació de l’objecte d’aquest contracte mentre subsisteixin les raons al·legades per a la seva renúncia.

El desistiment del procediment d’adjudicació escaurà davant una infracció no esmenable de les normes de preparació del contracte o de les reguladores del procediment, havent- ne de quedar acreditada a l’expedient la causa. El desistiment no impedirà el inici d’un nou procediment per a l’adjudicació d’aquest contracte.

**Clàusula 12.- Notificació i publicació**

1. L’adjudicació del contracte, un cop acordada per l’òrgan de contractació, es notificarà a tots els candidats i licitadors, a través de l’adreça de correu electrònic que aquests hagin designat a l’efecte amb indicació de la data en què es formalitzarà el contracte i el detall dels recursos escaients que poden interposar.

2. L’adjudicació del contracte es publicarà simultàniament en el perfil de contractant de l’Ajuntament de Cànoves i Samalús.

**Clàusula 13.- Règim d’impugnació**

Contra els actes dictats en el decurs d’aquest procediment de contractació, els interessats podran interposar recurs potestatiu de reposició davant el mateix òrgan que els hagi dictat o bé directament recurs contenciós administratiu directament davant l’odre jurisdiccional contenciós administratiu d’acord amb els terminis que s’estableixen en la

Llei 30/1992 de règim jurídic de les administracions públiques i del procediment administratiu comú i en la Llei 29/1998 de 13 de juliol reguladora de la jurisdicció contenciosa administrativa.

**Clàusula 14.- Perfeccionament i formalització del contracte.**

1.El contracte es perfecciona amb la seva formalització. A partir d’aquest moment, l’entitat adjudicatària i l’Ajuntament queden obligats al seu compliment i els són d’aplicació les disposicions que regeixen els seus efectes, compliment i extinció.

2. L’Ajuntament i l’adjudicatari formalitzaran el contracte, en document administratiu que constituirà títol suficient per accedir a qualsevol registre. No obstant això, el contracte es podrà elevar a escriptura pública, a petició de l’adjudicatari, cas en el qual aquest assumirà les despeses notarials, fiscals, registrals i d’altre tipus que origini aquesta formalització.

La formalització inclourà la signatura dels plecs de clàusules administratives i de prescripcions tècniques particulars reguladores del contracte.

3. De conformitat amb el que preveu l’article 156.4 del TRLCSP, quan el contracte no es formalitzi dins del termini establert per causes imputables a l’adjudicatari, l’Ajuntament podrà incautar sobre la garantia definitiva l’import corresponent a la garantia provisional que en el seu cas s’hagués exigit.

Si les causes de la manca de formalització són imputables a l’Ajuntament, s’indemnitzarà a l’adjudicatari els danys i perjudicis que la demora li hagi pogut causar, sens perjudici del seu dret a instar la resolució del contracte de conformitat amb l’article 223 d) del TRLCSP.

**Clàusula 15.- Despeses de publicitat i formalització de contracte.**

L’import màxim de les despeses de publicitat d’aquesta contractació que haurà d’abonar el licitador proposat per a l’adjudicació en el termini indicat a la clàusula 6.1.8 d’aquest plec serà de 600 euros i l’import de les despeses de formalització del contracte.

**III. EXECUCIÓ DEL CONTRACTE**

**Clàusula 16.- Vigència del contracte i lloc de realització**

1.La vigència d’aquest contracte s’iniciarà l´1 de setembre de 2016.

Cas que s’hagi d’establir una data d’inici de la prestació dels serveis que en constitueixen l’objecte d’aquest contracte diferent a la més amunt establerta, l’Ajuntament haurà de notificar aquest fet als licitadors o concessionari.

2. El lloc de realització dels serveis de gestió i funcionament objecte d’aquest expedient serà a l’Escola Bressol Municipal “La Petita Estelada” a què s’ha fet referència a la clàusula 1.1 d’aquest plec.

**Clàusula 17.- Drets i obligacions del contractista**

Les condicions a què haurà de subjectar-se l'execució del contracte, així com els drets i obligacions del contractista, són els que resultin de la documentació contractual i la normativa aplicable i, en particular, les següents:

1. El contracte s’executarà amb subjecció a les clàusules incloses en aquest plec de clàusules administraves particulars, al plec de prescripcions tècniques particulars regulador de la prestació objecte d’aquest contracte, al plec de clàusules administratives generals aprovades (en tot allò que no s’oposi a la legislació bàsica estatal de contractació pública) i d’acord amb les instruccions que per la seva interpretació doni al contractista l'Ajuntament, a través del responsable del contracte.

2. Seran obligatòries per al contractista les millores d’execució que ofereixi en el procés de selecció, d’acord amb la regulació específica del mateix i que s’hagin pres en consideració en la valoració de la seva oferta.

El contractista té l’obligació d’adscriure en l’execució del contracte les millores que hagi especificat en la seva proposició. El seu incompliment serà causa de penalització o de resolució del contracte, de conformitat amb allò establert a les clàusules 25 i 34 d’aquest plec.

3. Durant l’execució del contracte i, en el seu cas, del període de garantia, el contractista respondrà de la qualitat dels serveis efectuats i haurà d’esmenar o reparar les deficiències que se’n derivin, a requeriment municipal i segons les instruccions del responsable del contracte, dins del termini que se li atorgarà a l’efecte en funció de l’entitat de les deficiències a esmenar o reparar, sens perjudici de les sancions o les multes coercitives que es puguin imposar.

4. El contractista serà responsable de la qualitat tècnica dels treballs que desenvolupi i de les prestacions i serveis realitzats, així com de les conseqüències que es dedueixin per a l'Ajuntament o per a terceres persones de les omissions, errors, mètodes inadequats o conclusions incorrectes en l’execució del contracte.

5. El contractista haurà de mantenir els estàndards de qualitat i les prestacions equivalents als criteris econòmics que van servir de base per a l’adjudicació del contracte i el personal que adscrigui a la prestació del servei haurà d’observar els nivells mínims de comportament i les regles de decòrum adients a la prestació contractada.

Quan alguna de les persones no observi aquests nivells i regles, l’Ajuntament advertirà el contractista i aquest haurà de substituir-la en el termini més breu possible.

Així mateix, el contractista haurà de disposar de personal suplent amb la formació i l’experiència suficients per poder substituir les persones que prestin els serveis objecte del contracte en supòsits de vacances, absències i/o malalties.

6. El contractista haurà de complir les disposicions vigents en matèria fiscal, administrativa i laboral, de Seguretat Social, de prevenció de riscos laborals i de seguretat i higiene en el treball, així com la normativa interna del sector que reguli l’objecte del contracte i acreditar-ne l’esmentat compliment a requeriment municipal.

7. El personal per a l’execució d’aquest contracte dependrà exclusivament del contractista, és per això, que aquest, en la qualitat de patró, haurà de complir amb les disposicions vigents abans indicades referides al propi personal al seu càrrec, així com complir totes les normes i condicions establertes en el conveni col·lectiu que resulti d’aplicació. El contractista és l’únic responsable davant del personal adscrit al servei objecte de concessió, del compliment de la legislació esmentada, garantint la defensa jurídica d’aquest davant possibles reclamacions de tercers derivades de l’execució del contracte i responent davant l’Ajuntament de les faltes comeses pels seus empleats procedint a la seva reparació.

8. El contractista facilitarà, en el moment d’iniciar la gestió dels serveis objecte d’aquesta contractació, la relació del personal que els realitzaran, junt amb les seves condicions substancials de treball, així com el seu moviment d’altes i baixes successives, especificant-ne el motiu, en el cas de les baixes i cobrint aquestes absències de personal en el termini màxim de 5 dies sense que es pugui interrompre la prestació del servei. Tanmateix, haurà de presentar els documents TC1 i TC2 de la Seguretat Social a l’Ajuntament d’acord amb allò previst a la prescripció 8.5 del plec de prescripcions tècniques.

9. El contractista assumeix la responsabilitat civil i les obligacions fiscals i d’ordre social que es derivin del compliment o incompliment d’aquest contracte i de les prestacions desenvolupades.

10. El contracte s’atorga a risc i ventura de l’adjudicatari i aquest únicament tindrà dret al restabliment de l’equilibri econòmic del contracte en els casos de modificació i de força major, en els termes i amb els procediments previstos legalment o contractualment. En tot cas, a l’expedient haurà de quedar acreditat que, prèviament o simultàniament al succés, l’adjudicatari va adoptar les mesures i precaucions raonables per tal de prevenir i d’evitar o pal·liar, si això fos possible, els danys produïts.

11. La naturalesa administrativa de la relació que s’estableix entre l’Ajuntament i el contractista en virtut d’aquest contracte exclou qualsevol vinculació laboral o funcionarial entre el personal del contractista, o dels seus subcontractistes, i l’Ajuntament.

12. El contractista, d’acord amb el que s’estableix a la prescripció 8.2 del plec de prescripcions tècniques, s’haurà de fer càrrec de l’elaboració, preparació i servei dels berenars als infants.

13. El contractista garantirà que les instal·lacions de la llar d’infants es trobin en un estat d’higiene i salubritat perfecte, que els productes utilitzats en la neteja del terra, joguines i material didàctic, ja es presti directament aquest servei o es subcontracti, no són tòxics, prioritzant l’ús de productes ecològics o biodegradables.

14. El contractista està obligat, sense que això representi cap cost per la Corporació, al manteniment normatiu, preventiu i correctiu, del centre educatiu, d’acord amb l’assenyalat a la prescripció 66 del Plec de prescripcions tècniques particulars regulador d’aquest contracte, havent-se d’autoritzar per l’Ajuntament la realització de qualsevol obra al centre educatiu.

15. El contractista, està obligat a informar les famílies usuàries del servei municipal de les llars d’infants, sobre els possibles ajuts i beques existents que tinguin relació amb l’escolarització, així com acompanyar-les en la tramitació i col·laborar en el seguiment del pla de treball que se’n derivi, si és el cas.

16. El contractista presentarà anualment a l’Ajuntament el programa de formació i de reciclatge del personal, així com l’actualització de la vacunació que estableixi la normativa vigent, per a la realització del servei.

17. L’empresa contractista ha d’emprar el català en les seves relacions amb l’Administració derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes poden emprar el català o el castellà en els rètols, les publicacions, els avisos, els informes i en la resta de comunicacions de caràcter general que es derivin de l’execució de les prestacions objecte del contracte. En tot cas, l’empresa contractista i, si escau les empreses subcontractistes, queden subjectes, en l’execució del contracte, a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.

18. El contractista estarà obligat a la subrogació del personal que estigui prestant el seus serveis al centre objecte d’aquest contracte, d’acord amb la relació de personal i característiques que figura a l’annex del Plec de prescripcions tècniques particulars regulador del present contracte.

19. El contractista estarà sotmès a les obligacions de caire genèric com són: la d’informar del funcionament del servei i quan correspongui dels comptes d’explotació així com de la situació patrimonial en relació amb l’explotació del servei a l’Ajuntament o facilitar les inspeccions que dels treballs, materials i equips es disposin per aquest, entre d’altres.

20. L’adopció per part del contractista de totes les mesures necessàries per evitar la contaminació química o física de la natura o els espais urbans i suburbans que es pogués derivar de les matèries, substàncies, productes o maquinària utilitzats en l’execució del contracte.

21. L’obligació del contractista de la recollida, reciclatge o reutilització, al seu càrrec, dels materials d’envàs, embalatge i muntatge usats i de tot altre tipus de residus produïts com a conseqüència de l’execució del contracte, llevat del cas que hagin estat reclamats per l’Ajuntament.

L’Ajuntament podrà requerir al contractista perquè acrediti documentalment el compliment de les referides obligacions.

L'incompliment d’aquestes obligacions per part del contractista o la infracció de les disposicions sobre seguretat per part del personal designat per ell no implicaran cap responsabilitat per a l’Ajuntament.

22. El contractista haurà de guardar secret respecte de les dades o antecedents a què tingui accés per raó d’aquest contracte i no siguin públics.

El deure de confidencialitat tindrà una vigència de cinc anys, comptada des del coneixement de la informació de referència.

Així mateix, el contractista ha de complir les prescripcions que preveu la normativa vigent en matèria de protecció de dades de caràcter personal i, en especial, les contingudes a l’article 12, números 2 a 4, de la Llei orgànica 15/1999, de 13 de desembre.

A aquest efecte, el contractista s’obliga a implementar les mesures tècniques i organitzatives necessàries per garantir la seguretat de les dades i, en especial, les establertes al Reglament de desenvolupament de la Llei orgànica 15/1999 abans esmentada, aprovat pel RD 1720/2007, de 21 de desembre, d’acord amb el nivell de seguretat aplicable al fitxer automatitzat en el qual es continguin les dades personals objecte de tractament. En aquest sentit, el concessionari haurà de demanar l’autorització expressa i escrita dels pares, mares, tutors o representants legals dels menors per la utilització de la imatge dels nens i nenes de la llar d’infants, en qualsevol mitjà de reproducció i, finalitzat el període de vigència del contracte, haurà de retornar les dades de què disposi, ja siguin personals o no, i estiguin vinculades a l’objecte del contracte, tant les emmagatzemades en suport informàtic com les que es trobin en suport paper.

En tot cas, el contractista no pot accedir als documents, arxius, sistemes i suports que continguin dades de caràcter personal sense l’autorització expressa de l’òrgan corresponent de l’Ajuntament. En el cas que el personal vinculat al contractista tingués accés, directe o indirecte, a dades o informacions de caràcter personal, el contractista els exigirà el compliment del deure de secret respecte de les dades i informacions a què hagin pogut tenir accés en el desenvolupament de l’activitat o servei prestat.

23. El concessionari s’ha de fer càrrec de la contractació i les despeses de subministrament d’energia elèctrica, aigua, gas, telèfon i dels serveis de manteniment d’ascensor i munta-càrregues, extintors i qualsevol altres necessaris per la prestació del servei.

**Clàusula 18.- Drets i obligacions de l’Ajuntament**

Les condicions a què haurà de subjectar-se l'execució del contracte, així com els drets i obligacions de l’Ajuntament, són els que resultin de la documentació contractual i la normativa aplicable i, en particular, les següents:

1.L´òrgan de contractació no podrà divulgar la informació facilitada pels licitadors i designada per aquests com a confidencial. En el cas de manca d’indicació s’entendrà que la documentació facilitada no té caràcter confidencial.

2. L’Ajuntament serà l’encarregat de fer la difusió que consideri adient entre la població per tal de donar a conèixer el servei que s’ofereix a l’escola bressol i les activitats que s´hi duen a terme.

3. L’Ajuntament ha de possibilitar el desenvolupament de recursos complementaris, mitjançant convenis amb altres administracions, entre d’altres, que millorin els serveis objecte d’aquesta contractació o que es puguin arribar a desenvolupar, sempre i quan no suposin un cost econòmic pel contractista.

4.L´Ajuntament lliurarà al contractista abans de l’inici dels treballs de l’avaluació de l’equipament on s’han de desenvolupar i/o les normes de seguretat que s’hagin pogut establir respecte al mateix o a la tasca a desenvolupar i les mesures d’emergència si és el cas.

5.L´Ajuntament i/o la Generalitat de Catalunya proporcionarà al contractista, els materials de difusió, fulls de preinscripció i matrícula, pancartes i rètols, dossiers per a les famílies, material i papereria amb el logotip del servei.

6.L´Ajuntament autoritzarà qualsevol actuació del contractista davant tercers en relació a les activitats desenvolupades a l’escola bressol (premis, comunicacions, estudis...).

7.L´Ajuntament fixarà el preu dels diferents serveis que ofereixin l’escola bressol i ordenarà en el Reglament de Funcionament del Servei el procediment de finalització de la prestació del servei a les famílies usuàries que en tinguin rebuts pendents de pagament o per incompliment d’acords.

**Clàusula 19. Planificació preventiva en cas de concurrència empresarial**

En un termini màxim de cinc dies naturals a comptar des del següent al de la formalització del contracte i amb caràcter previ a l’inici dels treballs, haurà de presentar als serveis tècnics municipals de prevenció de riscos laborals la planificació preventiva duta a terme, sobre la base de la informació que aquest li faciliti.

Aquesta planificació implementarà les previsions contingudes a la normativa general de prevenció de riscos laborals i de seguretat i salut en el treball, relatives a l’avaluació dels riscos detectats i les mesures específiques a adoptar per eliminar o reduir i controlar els esmentats riscos. Així mateix, el contractista haurà d’acreditar, en el mateix termini assenyalat en el paràgraf anterior, el compliment del deure d’informació i formació als treballadors implicats en els treballs d’execució del contracte en relació amb la planificació preventiva efectuada amb motiu de la concurrència empresarial.

Per tal de garantir durant l’execució del contracte l’aplicació coherent i responsable dels principis d’acció preventiva i dels mètodes de treball, així com el control de la interacció de les diferents activitats desenvolupades a les dependències i l’adequació entre els riscos existents i les mesures aplicades, s’estableixen els mitjans de coordinació següents:

a) L’intercanvi d’informació i de comunicacions entre l’Ajuntament i el contractista i els diferents contractistes entre sí.

b) La realització de reunions periòdiques entre l’Ajuntament i el contractista i els diferents contractistes entre sí.

c) Les reunions conjuntes dels comitès de seguretat i salut o, en el seu defecte, amb els delegats de prevenció.

d) La impartició d’instruccions.

e) L’establiment conjunt de procediments, protocols d’actuació o mesures específiques de prevenció dels riscos existents en el centre de treball que puguin afectar els treballadors. La presència en el centre de treball dels recursos preventius de diferents contractistes.

f) La designació d’una o més persones encarregades de la coordinació de les activitats preventives.

**Clàusula 20. Subrogació de personal**

De conformitat amb el que preveu la prescripció 46 del Plec de prescripcions tècniques particulars, l’adjudicatari estarà obligat a la subrogació del personal que estigui prestant els seus serveis a la llar d’infants objecte d’aquest contracte.

En compliment de l’establert a l’article 120 del TRLCSP, en els casos en que s’imposi a l’adjudicatari l’obligació esmentada, l’òrgan de contractació haurà de facilitar als licitadors, en el propi plec o en la documentació complementària, la informació relativa a les condicions dels contractes dels treballadors que es vegin afectats per la subrogació que sigui necessària per tal d’avaluar-ne els costos laborals.

**Clàusula 21. Assegurances**

El contractista s’obliga a concertar i mantenir vigent durant l’execució del contracte una pòlissa d’assegurança de responsabilitat civil que cobreixi els riscos derivats del desenvolupament del servei davant usuaris i tercers, amb uns límits mínims de 150.000

€ per víctima i 1.200.000 € per sinistre.

**Clàusula 22.- Despeses a càrrec del contractista**

Seran a càrrec del contractista, a més de les despeses de publicitat i formalització indicades en les clàusules 14 i 15 d’aquest plec, les previstes expressament al Plec de prescripcions tècniques particulars.

**Clàusula 23.- Abonament del preu**

1. El pagament del preu del contracte es realitzarà de forma parcial o fraccionada contra les factures que, amb periodicitat mensual (per dotze mensualitats) presentarà el contractista, sempre que reuneixin els requisits reglamentaris i siguin conformades o validades pel responsable del contracte.

2. El concessionari presentarà, mensualment una factura a l’Ajuntament, per import de la part alíquota de l’import d’adjudicació. L´import resultant d’aquesta liquidació serà abonat per l’Ajuntament en concepte de subvenció a l’explotació.

3. La factura mensual a què s’ha fet referència a l’apartat anterior s’haurà de presentar, per al seu pagament, al registre general de l’Ajuntament de Cànoves i Samalús, ubicat a l’Oficina d’Atenció al Ciutadà, a l’adreça i horari establerts.

4. Els requisits de facturació s’adaptaran als canvis que al llarg de la vigència del contracte estableixin les disposicions de caràcter general aplicables o les bases d’execució del pressupost o altra normativa municipal.

**Clàusula 24.- Revisió de preus**

1. La revisió de preus es portarà a terme, en el seu cas, d’acord a les previsions de la Llei 2/2015, de 30 de març, de desindexació de la economia espanyola.

**Clàusula 25.- Règim de penalitzacions**

1.Les infraccions del concessionari per l’incompliment de les seves obligacions es classificaran d’acord amb el que preveuen els articles 212.1 i 212.8 i 285 a 288, ambdós inclosos, del TR LCSP. Les sancions corresponents s’imposaran en la forma i quantia que es preveu en aquest plec.

En els supòsits d’incompliment de les obligacions assumides pel contractista, l’Ajuntament podrà compel·lir-lo al compliment del contracte o acordar la seva resolució, amb els efectes següents:

- Pèrdua de la garantia definitiva, en el seu cas.

- Inhabilitació del concessionari per a ulteriors licitacions i adjudicacions.

- Reintegrament a càrrec del concessionari de la despesa que resulti de la nova adjudicació o realització amb relació a l’anterior de la que porti causa.

2. Pel que fa a les infraccions, tindran consideració de **faltes lleus**:

- La demora no justificada en l’aportació d’informes o documents, en general, sol·licitats per l’Ajuntament en la comesa de control de la prestació del servei.

- La manca de comunicació a l’Ajuntament de qualsevol substitució o modificació de personal.

- Qualsevol altra acció o omissió que infringeixi obligacions recollides en el present reglament i no resulti tipificada com infracció greu o molt greu.

- Actuacions contràries als objectius del Servei d’Educació descrits en aquest plec.

- Qualsevol incompliment de les obligacions contractuals establertes en aquest plec de clàusules que no causin un detriment important al servei i que no siguin considerades com a greus o molt greus.

Tindran consideració de **faltes greus**:

- La manca de puntualitat sistemàtica en la prestació del servei que ocasioni perjudicis o distorsió del mateix.

- La interrupció del servei per un termini superior a 12 hores i inferior a 24 hores.

- La negligència o compliment defectuós inexcusables de les obligacions contractuals.

- La vulneració del deure de guardar secret de les dades de caràcter personal que es coneguin com a causa de les activitats que es realitzin en la prestació del servei (llei orgànica 15/1999, de 13 de desembre) que no constitueixin infracció molt greu.

- No mantenir en bon estat de neteja i conservació el material adscrit a la concessió, en especial el didàctic.

- Actuacions contradictòries o incompatibles amb el mètode pedagògic rector de l’activitat del servei d’ensenyament.

- En general, l’incompliment greu dels deures i de les obligacions amb l’usuari i la

corporació, així com la comissió de tres faltes lleus en el transcurs de sis mesos de prestació de servei.

Tindran consideració de **faltes molt greus** aquells incompliments que ocasionin una pertorbació important del servei i, en especial:

- L’abandonament del servei sense causa justificada.

- La interrupció del servei per un termini igual o superior a 24 hores i inferior a 72 hores.

- La falsedat o falsificació de les dades corresponents a les activitats desenvolupades.

- La vulneració del deure de guardar el secret professional, així com el secret de

les dades de caràcter personal que es coneguin com a causa de les activitats que es realitzin en la prestació del servei (llei orgànica 15/1999, de 13 de desembre) en matèria molt greu.

- Qualsevol conducta constitutiva de delicte.

- Les ofenses verbals o físiques o el tractament vexatori a l’usuari.

- Incomplir les directrius que es reserva l’administració en l’acompliment del servei o impedir que aquesta pugui desenvolupar les funcions de fiscalització i de control que li són pròpies.

- El cobrament als usuaris de tarifes superiors a les que corresponguin d’acord amb aquest plec de clàusules, així com acceptar dels usuaris premis, recompenses, propines o altres tipus de compensacions econòmiques no previstes en aquest plec.

- L’incompliment per part del concessionari de les seves obligacions derivades de la normativa aplicable en matèria laboral, de seguretat social i de prevenció de riscos laborals.

- L’acumulació o reiteració de tres faltes greus en el transcurs de sis mesos de prestació de servei.

3. Pel que fa a les sancions:

La comissió d’alguna **falta lleu** podrà donar lloc, previ expedient instruït a l’efecte, amb audiència de l’adjudicatari, a la imposició d’una multa dins el 5% del pressupost anual.

La comissió d’alguna **falta greu** podrà donar lloc, previ expedient instruït a l’efecte, amb audiència del concessionari, a la imposició de sanció pecuniària fins el 10% del pressupost anual.

La comissió d’alguna **falta molt greu** podrà donar lloc, previ expedient instruït a l’efecte, amb audiència del concessionari, a la imposició de sanció del 15% del pressupost anual del contracte i/o a la resolució del contracte i inhabilitació, en el seu cas.

**Clàusula 26.- Procediment sancionador**

1. Les penalitzacions s’imposaran per acord de l’òrgan de contractació, o aquell en qui delegui, adoptat a proposta del responsable del contracte. Aquest acord serà immediatament executiu i es farà efectiu mitjançant l’emissió d’un rebut que s’haurà de fer efectiu en el termini màxim d’un mes des de la seva notificació.

2. Transcorregut aquest termini, en cas que no s’hagi efectuat el pagament, l’import es farà efectiu mitjançant la deducció de les quantitats que, en concepte de pagament mensual, s’hagi d’abonar al contractista.

3. Quan la quantitat mensual a abonar al contractista resulti insuficient, s’executarà la garantia definitiva dipositada i, en cas que no es pugui deduir d’aquesta o resulti igualment insuficient, es recorrerà als mitjans d’execució forçosa previstos a la Llei 30/1992, reguladora del règim jurídic de les administracions públiques i del procediment administratiu comú.

**Clàusula 27.- Intervenció del servei**

1. Si de l'incompliment del contracte per part de l'empresari se'n deriva una pertorbació del servei o es produeix una lesió als interessos dels usuaris i l'Ajuntament no decideix la resolució del contracte, aquest pot acordar intervenir el servei fins que aquelles causes desapareguin.

La intervenció del servei consisteix en aquella situació substitutòria per part de l’Ajuntament, en virtut de la qual aquest assumeix de manera temporal la prestació del servei de manera directa.

2. La intervenció del servei té caràcter sancionador quan suposa una reacció de l’òrgan de contractació enfront d’un incompliment contractual greu imputable al concessionari.

3. A més de les previstes expressament en el TRLCSP, independentment del rescabalament per danys i perjudicis, es considerarà causa d’intervenció del servei, quan no suposi resolució contractual, l’incompliment greu de les obligacions dels plecs imputable al contractista.

4. Quan el servei sigui pertorbat per causes fortuïtes o de força major que el concessionari no pugui superar pels seus propis mitjans, l'actuació substitutòria de l'Administració no tindrà caràcter sancionador.

5. En tots els casos, la intervenció del servei pot tenir un abast parcial o total respecte de les obligacions incomplertes.

La intervenció del servei durarà fins que el concessionari estigui en condicions, a criteri de l'Ajuntament, de seguir la gestió normal del servei, d’acord amb el que disposa l’article

259.1 del ROAS. En qualsevol cas, el termini de la intervenció del servei abastarà, com a màxim, la durada del curs escolar ja iniciat o pendent d’iniciar, si és el cas.

6. En tot cas, el contractista haurà d’abonar a l’Administració els danys i perjudicis que efectivament hagi irrogat, conforme les previsions de l’article 258.4 del ROAS.

7. El procediment per declarar la intervenció del servei és el previst a l’article 255 del

ROAS.

**Clàusula 28.- Reversió de la concessió**

1.Tots els béns adscrits a la concessió són municipals i revertiran a l’Ajuntament a la finalització de la concessió, en perfecte estat de conservació i funcionament, de manera que l’adjudicatari haurà de reparar o reposar els béns que estiguin defectuosos.

2. El darrer any de vigència del contracte, el servei es regularà de la manera següent:

a) L’Ajuntament designarà un interventor tècnic que vigilarà la conservació del material i informarà la Corporació sobre les reparacions necessàries per tal de mantenir-lo en les condicions previstes.

b) La desobediència sistemàtica del concessionari a les instruccions donades per l’ens local sobre la conservació de les instal·lacions i el material que hagi de revertir en l’Ajuntament o la mala fe en l’execució es consideren faltes greus als efectes que estableix la clàusula 25.2 d’aquest plec.

**Clàusula 29.- Rescat del servei**

L’Ajuntament pot extingir la concessió abans del venciment del termini estipulat, de manera unilateral, atès l’interès públic i mitjançant la indemnització corresponent, tot i assumint la gestió directa del servei per si mateix o per mitjà d’un ens dependent.

En aquest cas, els efectes i el procediment seguit seran els previstos als articles 264 i

265 del ROAS.

**Clàusula 30.- Danys causats com a conseqüència de l’execució del contracte**

1. El contractista serà responsable, durant l’execució del contracte, de tots els danys i perjudicis, directes o indirectes, que es puguin ocasionar a qualsevol persona, propietat o servei, públic o privat, com a conseqüència dels actes, omissions o negligències del personal a càrrec seu o dels seus subcontractistes o d’una organització deficient del servei objecte del contracte.

2. El contractista haurà d’indemnitzar els danys i perjudicis ocasionats a persones o reparar les propietats i els serveis afectats per les referides causes, restablint-los en les seves condicions anteriors o compensant-los adequadament, d’acord amb la legislació vigent.

3. El contractista no serà responsable dels danys i perjudicis que tinguin la seva causa immediata i directa en una ordre específica de l’Ajuntament comunicada per escrit.

**Clàusula 31.- Modificació del contracte i manteniment del seu equilibri econòmic**

1. De conformitat amb el que preveu el Plec de prescripcions tècniques particulars regulador d´aquest contracte, aquest contracte es pot modificar, a l’alça o a la baixa segons el supòsit, quan es donin els següents supòsits:

a) En el cas de mesures que l’adjudicatari hagi de dur a terme per a assegurar l’adequada atenció a alumnes amb dictamen de necessitats educatives específiques: hores de personal suplementari; material pedagògic, tècnic o d’ús quotidià; millores o modificacions de l’espai que no afectin l’estructura de l’edifici; lloguers de maquinària o d’equipament; subcontractació de serveis especialitzats.

b) En el cas de modificacions en els serveis d’acollida i de menjador demanades per l’Ajuntament quan alterin l’equilibri financer del servei, és a dir, l´obertura o manteniment d’aquests serveis per sota de la ràtio de rendibilitat econòmica, entenent-se per aquesta allò que han de pagar les famílies usuàries d´aquests serveis pel seu ús mitjançant el preu públic establert a l´efecte; adaptacions individualitzades en raó de dictamen mèdic, social o psicopedagògic.

c) En el cas de reducció del nombre de monitors per l’agrupació d’aules en el cas de minoració dels usuaris del menjador en un 50 % o més en dues o més aules de manera que s’aconsegueixi més rendibilitat econòmica sense menyscabar la qualitat pedagògica del servei.

d) En el cas que es produeixi el desequilibri econòmic previst a les lletres e) i f) de la clàusula 34 d’aquest plec, es podran prendre les mesures que s’estimin convenients en quan a la reducció del servei per tal de reduir-ne el cost per l’administració.

2. L’article 105 del TRLCSP preveu que els contractes només es poden modificar quan així s’hagi previst als plecs o en l’anunci de licitació o bé en els casos i amb els límits de

107 del mateix text legal.

3.Havent-se previst en aquests plecs la possibilitat de modificació del contracte durant la seva vigència, en compliment del que preveu l’article 88 del TRLCSP, s’ha inclòs dins del valor estimat d’aquest, desconeixent-se la quantificació a priori de les modificacions a què s’ha fet referència en l’apartat primer d’aquesta clàusula, el 10 % que com a màxim preveu l’article 107 apartat 3 lletra d) i que es detalla a la clàusula 3 d’aquest plec, sens perjudici del preu que resulti de l’adjudicació.

4.Quan les modificacions afectin el règim financer del contracte, l’Ajuntament ha de compensar el contractista de manera que es mantingui l’equilibri dels supòsits econòmics que van ser considerats com a bàsics en l’adjudicació del contracte, ja sigui mitjançant l’adopció de les mesures que aquesta Corporació consideri adients en funció de l’entitat del desequilibri econòmic que s’hagi produït o mitjançant la realització de compensacions parcials durant l’exercici, el import de les quals vindrà determinat de mutu acord entre l’Ajuntament i el contractista a partir de les dades que aporti aquest darrer, entre d’altres.

5.En el cas que els acords que dicti l’Administració respecte al desenvolupament del servei no tinguin transcendència econòmica, el contractista no té dret a indemnització per raó d’aquests.

6. En tot cas resultaran obligatòries per al contractista les modificacions que comportin un augment, reducció o supressió dels elements de l’objecte del contracte, o la substitució d'uns elements per altres, quan es tracti dels previstos en aquesta contractació, sense dret a indemnització en els casos de supressió o reducció.

7.La modificació del contracte, derivada tant d’un supòsit contractual com legal, exigirà la tramitació d’un expedient contradictori que comprendrà les actuacions següents:

a) Proposta tècnica de modificació del contracte, elaborada pel responsable del contracte, amb indicació explícita de l’objecte de la modificació i el seu preu.

b) Audiència al contractista pel termini de tres dies hàbils.

c) Fiscalització de l’expedient.

d) Informe del secretari/ Assessoria Jurídica o Intervenció Municipal.

e) Aprovació de la modificació per l’òrgan de contractació.

8.Les modificacions del contracte obligaran a reajustar conseqüentment el import de la garantia definitiva, per tal que aquesta mantingui en tot moment l’equivalència indicada a la clàusula 8.2 d’aquest plec respecte al preu del contracte resultant de la modificació, i s’hauran de formalitzar en els mateixos termes previstos a la clàusula 14 del mateix.

**Clàusula 32.- Cessió i subcontractació**

1. Dins les obligacions generals de l’adjudicatari hi consta, entre d’altres, la de prestar el servei objecte d’aquesta contractació per sí mateix, sens perjudici de la seva cessió o subcontractació, sempre que reuneixin els requisits dels articles 226 , 227 i següents del TRLCSP, respectivament, i siguin autoritzades per l’Ajuntament.

2. El contractista només podrà subcontractar amb terceres persones la realització parcial de prestacions accessòries vinculades a aquest contracte. Quan es tracti de subcontractació de la neteja, s’estarà a les previsions del plec de prescripcions tècniques particulars reguladors del present contracte.

Els subcontractistes quedaran obligats només davant el contractista principal, de manera que aquest darrer serà responsable davant l’Ajuntament de la total execució del contracte.

3. Abans de procedir a la subcontractació, el contractista haurà de comunicar anticipadament i per escrit a l’Ajuntament, a través del responsable del contracte, la intenció de realitzar la subcontractació, indicant la part de la prestació **a subcontractar,** la identitat del subcontractista i l’acreditació de la seva aptitud per executar-la.

El contractista haurà de realitzar aquesta mateixa comunicació a l’Ajuntament quan les subcontractacions que es proposi realitzar no s’ajustin a les que hagués indicat en la seva oferta en la fase de licitació del contracte.

4. En qualsevol cas, l’Ajuntament autoritzarà, o no, la subcontractació comunicada.

5. Davant l’incompliment de les regles establertes legalment i en els apartats anteriors per al desenvolupament de la subcontractació, l’Ajuntament podrà imposar al contractista una penalització de fins a un 50% de l’import de la subcontractació realitzada.

**Clàusula 33.- Extinció del contracte**

1. El contracte s’extingirà per compliment o per resolució anticipada en els supòsits previstos a la clàusula següent.

2. El contracte s’entendrà complert pel contractista quan aquest hagi realitzat la totalitat de la prestació a satisfacció de l’Ajuntament i s’hagi produït la reversió. La constatació del compliment del contracte exigeix un acte formal i positiu de recepció o conformitat per part de l’Ajuntament, a través del responsable del contracte.

3. No s’estableix cap termini especial de recepció del contracte, regint el termini general d’un mes a partir del venciment del contracte.

4. Un cop recepcionat el contracte escaurà la devolució o cancel·lació de la garantia definitiva, si no resulten responsabilitats a càrrec del contractista. S’entendrà que no en resulten responsabilitats un cop transcorregut l’any als efectes de les reclamacions per responsabilitat patrimonial que es puguin presentar.

5. Acordada l’extinció del contracte per l’òrgan municipal de contractació, produirà els efectes que, en funció de quina n’hagi estat la causa, disposen els articles 287 a 288 del TRLCSP i els 261 i següents del ROAS.

6. Un cop extingit el contracte, revertiran a l’Ajuntament els béns i la maquinària adscrits al servei en els termes previstos a la clàusula 28 d’aquest plec.

**Clàusula 34. Resolució del contracte i efectes**

1. Seran causes de resolució d’aquesta concessió les causes generals de resolució dels contractes administratius i, en particular, dels contractes de gestió de serveis públics previstes en els articles 223 i 286 TRLCSP, respectivament; les causes específiques previstes en els articles 241 i 260 del ROAS, així com les previstes en el plec de clàusules administratives generals aplicables a aquest tipus de contracte, en tot allò que no s’oposi a les de la legislació bàsica estatal de contractació.

2. En concret, són causes específiques de resolució:

a) L’incompliment per part del contractista dels compromisos i condicions proposats en la seva oferta i que hagin estat presos en consideració en la seva valoració per a l’adjudicació del contracte, sempre que aquest incompliment no sigui penalitzat amb multa en els termes previstos en aquest plec, al plec de prescripcions tècniques particulars i al plec de clàusules administratives generals.

b) La inclusió del contractista en qualsevol de les circumstàncies que impedeixen contractar amb l’Administració Pública establertes a l’article 60 del TRLCSP o en aquest plec, quan a criteri de l’Ajuntament pugui derivar-se un greu perjudici per a l’interès públic.

c) La resta de causes previstes en les clàusules d’aquest plec: manca de formalització del contracte o manca de subscripció de la pòlissa d’assegurances per responsabilitat civil amb els límits mínims exigits a la clàusula 21 d’aquest plec o l’incompliment que sigui considerat falta molt greu, quan l’Ajuntament no opti per imposar la penalització prevista del 15 % del pressupost anual del contracte.

d) Quan s’hagi d’intervenir per període superior al previst a la clàusula 27 d’aquest plec.

La resolució del contracte s'acordarà per l’òrgan de contractació, d'ofici o a instància del contractista, mitjançant un expedient contradictori amb la intervenció de la Comissió Jurídica Assessora en cas de formular-se oposició per part del contractista. L’aplicació i els efectes de la resolució es regiran pel que disposen els articles 224 i 225 en relació amb els articles 287 i 288 del TRLCSP així com dels que resultin d’aplicació del ROAS i en particular:

- Pèrdua de la garantia definitiva, en el seu cas.

- Inhabilitació del concessionari per a ulteriors licitacions i adjudicacions.

- Reintegrament a càrrec del concessionari de la despesa que resulti de la nova adjudicació o realització amb relació a l’anterior de la que porti causa.

S’estableix també com a causes específiques de resolució, no imputables a cap de les parts, per al present contracte:

e) En el cas que una disminució ostensible de la subvenció atorgada per la Generalitat de Catalunya al sosteniment del servei provoqués un desequilibri econòmic financer per a l’administració, si no es cerquen mitjans alternatius d’ingressos com un increment dels preus públics pels usuaris o se’n redueixen les despeses, o ambdues. Cas que cap d’aquests supòsits fos possible, un cop efectuat un estudi, es procediria a la resolució de la concessió.

f) En el cas que per sentència judicial ferma es veiessin incrementats els emoluments del personal que presta els seus serveis com a treballadors/res de l’escola bressol, que provoqués un desequilibri econòmic financer, si no es cerquen mitjans alternatius d’ingressos com un increment dels preus públics pels usuaris o se’n redueixen les despeses, o ambdues. Cas que cap d’aquests supòsits fos possible, un cop efectuat un estudi, es procediria a la resolució de la concessió.

Es tracta de condicions resolutòries del contracte. El procediment per la resolució en aquests supòsits seguirà el procediment indicat més amunt. L’aplicació i els efectes de la resolució no originaran en cap cas el dret a la percepció d’una indemnització per part del contractista.

**Clàusula 35. Interpretació del contracte i jurisdicció competent**

1. Queda reservada a l’Ajuntament la facultat d’interpretar el contracte i resoldre els dubtes que sorgeixin del seu compliment. Els acords adoptats seran immediatament executius i posaran fi a la via administrativa.

2. Les qüestions litigioses que puguin sorgir en qualsevol de les fases de preparació, adjudicació, execució i extinció d’aquest contracte se sotmetran a la resolució de l’ordre jurisdiccional contenciós administratiu competent de la província de Barcelona.

**Clàusula 36. Domicili a efectes de notificacions**

Tret de manifestació en contrari per part del contractista, formalitzada per escrit de forma fefaent o bé mitjançant compareixença, el domicili del contractista per tal d’efectuar tota mena de notificacions i tràmits en relació amb aquest expedient serà el que figuri en el contracte corresponent.

---------------------------------------

**ANNEX NÚMERO 1**

**Model de proposició econòmica**

"En/Na \_\_\_\_\_\_\_ , amb DNI , que actua en nom propi/en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

representació de l’empresa/entitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ segons poders que figuren en proposició, amb CIF i domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_

DIU:

Que, assabentat dels plecs de clàusules administratives i de prescripcions tècniques particulars que han de regir l’adjudicació, mitjançant procediment obert, del contracte de gestió de servei públic, mitjançant concessió administrativa, de l’escola bressol municipal “La Petita Estelada”, manifesta que els accepta en la seva integritat, reuneix els requisits per prendre part en aquesta licitació i es compromet, en cas de resultar-ne adjudicatari, a la seva execució, per al qual proposa:

- Una oferta econòmica de \_\_\_\_\_\_\_\_\_\_ euros, IVA exclòs, per a la durada econòmica de \_\_\_\_\_\_\_\_\_\_ d’aquest contracte, establerta en 3 anys (entenent per aquests els cursos escolars 2016-2017, 2017-2018 i 2018-2019).

[Lloc i data]

[signatura del licitador/representant i segell de l’empresa]"

**La/es quantitat/s haurà/n d’expressar-se en lletres i xifres. En cas de discrepància prevaldrà l’import expressat en lletres.**

**ANNEX NÚMERO 2**

**Model de compromís d’adscripció de mitjans i/o subcontractació**

"En/Na\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI \_\_\_\_\_\_\_\_\_\_\_\_\_\_\_\_, que actua en nom propi/en representació de l'empresa/entitat \_\_\_\_\_\_\_\_\_\_\_\_\_\_\_\_\_\_\_\_ segons poders que figuren en la proposició, amb CIF \_\_\_\_\_\_\_\_\_\_\_\_\_\_\_\_\_\_\_\_\_\_\_i domicili a \_\_\_\_\_\_\_\_\_\_\_\_\_\_\_\_\_\_\_\_\_\_

DIU:

Que, per al cas de resultar adjudicatari del contracte de gestió, mitjançant concessió administrativa, de l’escola bressol municipal La Petita Estelada, es compromet a adscriure-hi els mitjans següents, que li resultaran vinculants en l’execució del contracte:

- [...]

- [...]

Així mateix, en els mateixos termes vinculants, per a l’execució del contracte durà a terme les subcontractacions següents:

- [... indicar la prestació a subcontractar, l’import, el nom o perfil empresarial del subcontractista i acompanyar l’acreditació de la seva aptitud per executar la prestació]

- [...indicar la prestació a subcontractar, l’import, el nom o perfil empresarial del subcontractista i acompanyar l’acreditació de la seva aptitud per executar la prestació]

- [...]

[Lloc i data]

[signatura del licitador/representant i segell de l'empresa]"

**ANNEX NÚMERO 3**

**Model de declaració responsable de capacitat**

"En/Na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI \_\_\_\_\_\_\_\_\_\_\_\_\_\_\_\_\_\_\_, que actua en nom propi/en representació de l’empresa/entitat \_\_\_\_\_\_\_\_\_\_\_\_\_\_\_\_\_\_\_ segons poders que figuren en la proposició, amb CIF \_\_\_\_\_\_\_\_\_\_\_\_\_\_\_\_\_\_\_\_\_\_i domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DECLARA SOTA LA SEVA RESPONSABILITAT:**

1) Que està legalment constituït/ïda i habilitat per a l’exercici de l’activitat objecte del contracte.

2) Que per a l’exercici d’aquesta activitat està donat/ada d’alta en el cens d’empresaris i professionals de l’Agència Tributària i a la matrícula de l’Impost Sobre Activitat Econòmiques, sota l’epígraf/els epígrafs núm.: descripció; núm.: descripció; etc., i aquests estats d’alta continuen vigents.

3) Que es troba al corrent de les seves obligacions tributàries i amb la Seguretat Social i no té cap deute pendent amb l’Ajuntament de Cànoves i Samalús.

4) Que no es troba inclòs en cap de les prohibicions per contractar amb el sector públic en general ni amb l’Administració pública en particular que estableix l’article 60 del TRLCSP, ni per derivació d’altres empresaris com a conseqüència de transformació, fusió o successió empresarial.

5) Que es compromet a la subscripció d’una pòlissa d’assegurances i al seu manteniment durant tota la vigència d’aquest contracte amb els límits mínims assenyalats a la clàusula 21 d’aquest plec I ES COMPROMET, per al cas de resultar adjudicatari d’aquest contracte, a aportar la documentació oficial justificativa de tots aquests aspectes que li sigui requerida.

[Lloc i data]

[signatura del licitador/representant i segell de l’empresa]"

La Sra. Aguilera manifesta que aquest plec és una còpia d’un aprovat per l’Ajuntament de Vallromanes i que no hi consta l’annex II. Es pregunta la regidora si la llar d’infants, que es va fer a l’any 2002 encara es regeix per la mateixa normativa avui en dia i que el plec de prescripcions tècniques fa esment a una sèrie de personal, neteja i control sanitari que creu que no es portarà a terme. El Sr. Alcalde manifesta que és cert, que el plec és un model de Vallromanes perquè tot és molt semblant, encara que Cànoves i Samalús sigui més gran. Sobre el tema de la normativa, el Sr. Alcalde mostra uns mails del Departament d’Ensenyament que expliquen que la llar d’infants servirà si s’adequa als planells originals.

El Sr. Cusell manifesta que comparteix algunes coses amb el PSC i que, vol fer especial menció a la clàusula 10 del plec administratiu, on s’ha trobat que ell forma part de la mesa de contractació, sense que ningú li hagi consultat i que no hi està d’acord si no s’hi incorpora també algun regidor del PSC, sense perjudici de que no estaria de mes poder comptar amb algun tècnic en la matèria. Sobre el planell fa constar que no hi figura un espai diferenciat com a “despatx” i que potser també caldria una dutxa. Manifesta el Sr. Cusell que haurien volgut fer un debat ideològic i sobre la forma de gestió del centre i que, en cap cas, el seu grup està d’acord amb les subcontractacións. Afegeix que tot és millorable i que el seu vot serà d’abstenció.

Abans de la votació el regidor del PSC, Sr. López, pregunta què es pensa fer amb l’anterior escola bressol que va costar uns 900.000 €. El Sr. Alcalde manifesta que d’aquest extrem se’n parlarà al final del plenari. Afegeix que la competència per l’aprovació és de la Junta de Govern Local però que considera que és un tema important i s’ha volgut constatar el sentiment del plenari.

Posat l’afer a votació, es aprovat per majoria simple, amb els 4 vots a favor dels regidors de NIU, l’abstenció dels 5 regidors del PSC i els dos d’ERC.

**9.- Proposta d’aprovació de la ordenança general de subvencions de l’Ajuntament de Cànoves i Samalús.**

Per part del Sr. Secretari es dona lectura a la següent

**PROPOSTA DE L’ALCALDIA**

“El Ple de l’Ajuntament, en sessió de data 26 de juliol de 2007 va aprovar inicialment la ordenança General de Subvencions, la qual fou publicada en el BOP numero 239 de data 5 d’octubre de 2007.

Per tal de adaptar-la als principis de publicitat, transparència, concurrència, objectivitat, igualtat, no discriminació, eficàcia i eficiència i adequació a la legalitat pressupostària, així com de incorporar *la concurrència competitiva* como una forma d’adjudicació, a part d’altres modificacions que s’assenyalen en ressaltat en el document,

Vistos els antecedents, al Ple de l’Ajuntament de Cànoves i Samalús,

**PROPOSO**

**1.** Aprovar inicialment la modificació de la Ordenança General de Subvencions que s'incorpora com annex al present acord.

**2.** Sotmetre a informació pública i audiència dels interessats l'esmentada modificació durant un termini de 30 dies, amb publicació al BOP, al taulell d’anuncis i a la pàgina web podent, en el transcurs dels mateixos, plantejar-se reclamacions i suggeriments.

**3.** En el cas de que no es presentin al·legacions caldrà entendre-la definitivament aprovada sense mes tràmit que la seva publicació íntegre. Cànoves i Samalús, 17 de maig de 2016. L’ALCALDE, Josep Cuch i Codina.”

\_ La part que es mostra ombrejada es la que es proposa modificar\_

**ORDENANÇA GENERAL DE SUBVENCIONS DE L’AJUNTAMENT DE CÀNOVES I SAMALÚS**

**ANTECEDENTS**

Les subvencions són avui dia un instrument decisiu en la política social i econòmica de qualsevol administració.

En un sentit ampli, la subvenció és una categoria que engloba un conjunt variat de figures de diferent naturalesa jurídica i econòmica ja que hi conflueixen aspectes pressupostaris i financers amb aspectes jurídic administratius.

L’aprovació de la Llei de l’Estat 38/2003, de 17 de novembre, general de subvencions, fa necessària l’aprovació d’una nova normativa municipal reguladora de la matèria. L’article 17 de la llei esmentada permet que aquesta regulació es faci a través d’una ordenança general de subvencions.

Aquesta ordenança general es centra en l’ajuda pública que s’atorga sota la forma de lliurament de diners o pecúnia que és la figura més necessitada d’una atenció reguladora. Estableix les regles oportunes, amb la finalitat d’aconseguir una major eficàcia i eficiència, i potencia simultàniament el control i la transparència que el caràcter de públiques confereix a aquest tipus d’ajudes econòmiques.

D’altra banda, és convenient i necessari establir criteris homogenis en la seva tramitació i justificació i, al mateix temps, facilitar la tasca de comprovació que fan els serveis gestors i la pròpia Intervenció per al compliment de la finalitat de la subvenció.

Aquesta ordenança general emmarca tota la activitat subvencionadora de caràcter pecuniari de l’Ajuntament i, si es el cas, de les entitats de dret públic que en depenguin. Els serveis municipals han d’aprovar les corresponents bases específiques, les quals, en cap cas, poden estar en contradicció amb aquesta ordenança general.

Aquesta ordenança té el caràcter de reglament general dels previstos en l’article

178 del text refós de la Llei municipal i de règim local de Catalunya, aprovat per decret legislatiu 2/2003, i està adaptada a la Llei de l’Estat 38/2003, de 17 de novembre, general de subvencions.

Està constituïda pels títols i les disposicions següents:

**Títol I**, dedicat a **DISPOSICIONS GENERALS** (normes de la 1 a la 6).

**Títol II**, dedicat al **PROCEDIMENT I GESTIÓ DE LES SUBVENCIONS** (normes de la 7 a la 21).

**Títol III**, dedicat a la **NUL·LITAT, REVISIÓ I REINTEGRAMENT DE LES SUBVENCIONS** (normes de la 22 a la 24).**Títol IV**, dedicat a les **INFRACCIONS, SANCIONS ADMINISTRATIVES I RESPONSABILITATS EN MATÈRIA DE SUBVENCIONS** (normes 25 i 26).

**Títol V**, dedicat al **CONTROL FINANCER DE LES SUBVENCIONS** (norma 27).

**Títol VI**, dedicat a les **BASES ESPECÍFIQUES** (norma 28).

**DISP. ADDICIONALS**

**DISP. DEROGATÒRIA**

**DISP. FINAL**

**TÍTOL I**

**DISPOSICIONS GENERALS**

**1a. Objecte**

Aquesta ordenança té per objecte regular i fixar el règim jurídic general, així com definir els criteris i el procediment de concessió, de les subvencions atorgades per l’Ajuntament de Cànoves i Samalús i, si és el cas, dels ens de dret públic que en depenguin, a l’empara del que estableix la Llei 38/2003, de 17 de novembre, general de subvencions i el seu reglament que la desenvolupa, aprovat per Reial decret 887/2006 de 21 de juliol.

**2a. Concepte de subvenció i àmbit d’aplicació**

S’entén per subvenció, a l’ efecte d’aquesta ordenança, qualsevol disposició de diners efectuada per l’Ajuntament o entitats de dret públic que en depenguin, a favor de persones públiques o privades, i que compleixi els requisits següents:

a) Que el lliurament es faci sense contraprestació directa dels beneficiaris. b) Que el lliurament estigui subjecte al compliment d’un determinat objectiu,

l’execució d’un projecte, la realització d’una activitat, l’adopció d’un comportament singular, ja efectuats o per efectuar, o la concurrència d’una situació, en el benentès que el beneficiari ha de complir les obligacions materials i formals que se’n derivin.

c) Que el projecte, l’acció, la conducta o la situació finançada tingui per objecte el foment d’una activitat d’utilitat pública o d’interès social o de promoció d’una finalitat pública.

Els ens públics dependents de l’Ajuntament, podran atorgar subvencions quan així s’hagi previst en els seus estatuts; altrament, serà necessari que ho autoritzi l’Ajuntament.

Les cessions d’ús a títol gratuït de béns i drets no constitueixen supòsits de subvenció i es regeixen per la seva pròpia normativa.

**3a. Exclusions i supletorietat**

**1.** Aquesta ordenança general no serà d’aplicació en els casos següents :

a) Subvencions impròpies regulades per la legislació tributària o sectorial aplicable.b) Subvencions atorgades al concessionari d’un servei públic que les rep com a contraprestació del funcionament del servei.

c) Els ajuts o auxilis per atendre necessitats peremptòries que satisfacin finalitats de caràcter social.

d) Subvencions concedides per altres administracions en les quals l’Ajuntament actuï com a simple intermediari.

e) Aportacions de l’Ajuntament destinades a finançar globalment les activitats dels ens receptors: organismes autònoms; entitats públiques empresarials; consorcis; mancomunitats; fundacions; associacions; etc. en les quals està representat l’Ajuntament i als quals, anualment, es fan aportacions econòmiques per finançar els seus pressupostos.

f) Subvencions a favor de les associacions a què es refereix la disposició addicional 5a. de la Llei 7/1985 reguladora de les bases de règim local.

g) Subvencions als grups polítics representats a la corporació per atendre les seves despeses de funcionament.

**2.** Aquesta ordenança general només tindrà caràcter supletori, respecte a la normativa específica corresponent, en els casos següents :

a) Subvencions concedides o finançades amb fons europeus o d’altres administracions públiques, que es regiran en primer lloc per la normativa o condicions establertes per l’Administració que financiï, totalment o parcialment, la subvenció. En cas que la normativa esmentada no reguli la forma d’atorgament de la subvenció, serà d’aplicació aquesta ordenança general.

b) Subvencions imposades en virtut de norma legal, que es regiran en primer lloc per aquesta ordenança.

**4a. Règim jurídic**

El marc legal pel qual es regiran les subvencions està constituït per:

a) La llei estatal 38/2003, de 17 de novembre, general de subvencions

(d’ara en endavant LGS).

b) La legislació bàsica de l’Estat reguladora de l’Administració local: articles

25 i 72 de la Llei 7/1985, de 2 d’abril, reguladora de les bases del règim local i 189.2. i 214.2. de la llei reguladora de les hisendes locals, text refós aprovat per reial decret legislatiu 2/2004, de 5 de març.

c) La legislació de la Comunitat Autònoma: articles 239, 240 i 241 del text refós de la Llei municipal de règim local de Catalunya, aprovat per decret legislatiu 2/2003, de 28 d’abril, i articles 118 a 129 del reglament d’obres, activitats i serveis dels ens locals, aprovat pel decret 179/1995, de 13 de juny.

d) Normativa europea: tractat constitutiu de la Unió Europea, articles 87 a

89 del reial decret 1755/1987, de 23 de desembre, i disposicions concordants.

e) Aquesta ordenança general de subvencions.

f) El reglament orgànic de l’Ajuntament i les bases d’execució del pressupost vigents en el moment de la concessió. En el cas de les entitats de dret públic que depenguin de l’Ajuntament, els respectius estatuts i la normativa orgànica que els desenvolupin.

**5a. Caràcter de les subvencions**

**1.** Les subvencions regulades per aquesta ordenança general tenen caràcter voluntari i eventual, són lliurement revocables i reduïbles en tot moment, no generen cap dret a l’obtenció d’altres subvencions en anys posteriors (llevat que s’hagin concedit amb el caràcter de despeses plurianuals) i no es poden al·legar com a precedent.

**2.** Les subvencions estan afectes al compliment de la finalitat d’interès general a què es condicioni l’atorgament i tenen caràcter no devolutiu, sense perjudici del reintegrament inherent a l’incompliment de les condicions i càrregues imposades en l’acte de concessió o en les disposicions legals i reglamentàries vigents.

**3.** En qualsevol cas, l’Ajuntament i les entitats de dret públic que en depenguin quedaran exemptes de qualsevol responsabilitat civil, mercantil, laboral o de qualsevol mena derivada de les actuacions a què quedin obligades les persones o entitats subvencionades

**6a. Finalitat de les subvencions**

**1.** Les subvencions han de finançar obres o activitats d’interès públic o social.

**2.** Les subvencions es poden destinar a alguna de les finalitats següents :

a) Assistència i cooperació amb ajuntaments, amb altres ens locals o amb altres ens diferenciats amb personalitat pròpia.

b) Finançament d’obres o actuacions, dintre del terme municipal, que coadjuvin a serveis de competència de l’Ajuntament, responguin a necessitats socials o fomentin els interessos generals del municipi.

c) Premis científics, literaris, artístics o similars, i beques per a estudis o investigacions.

d) Per raons de solidaritat, ajudes a països o zones deprimides o per remeiar calamitats públiques, encara que sigui fora del territori del municipi i de l’Estat espanyol.

**3.** Queden prohibides les subvencions que responguin a criteris de mera liberalitat, les quals es consideraran nul·les.

**TÍTOL II**

**PROCEDIMENT I GESTIÓ DE LES SUBVENCIONS**

**7a. Principis generals**

D’acord amb el que disposa l’article 8 de la Llei 38/2003 de 17 de setembre general de subvencions, la gestió de les subvencions de l’ajuntament de Cànoves i Samalús s’exerceix d’acord amb els principis de publicitat, transparència, concurrència, objectivitat, igualtat, no discriminació, eficàcia i eficiència i amb adequació a la legalitat pressupostària.

Les subvencions es concediran mitjançant concurrència competitiva o concessió directa.

**8a. Quantia de les subvencions**

**1.** L’import de la subvenció, aïllada o conjuntament amb el de les subvencions concedides amb la mateixa finalitat per altres Administracions, entitats públiques o ens privats, no podrà ultrapassar el cost de l’obra o activitat subvencionada. En aquest cas, l’Ajuntament es reserva la possibilitat de reduir la subvenció fins a aquest cost màxim.

**2.** Com a regla general l’import de la subvenció no ultrapassarà el 70% del cost de l’obra o activitat subvencionada que pot ser revisada en el cas concret. En els casos en què s’ultrapassi aquest límit, s’ha de justificar, en l’expedient, la necessitat de fer-ho.

**3.** L’atorgament de subvencions no podrà donar com a resultat que el beneficiari de la subvenció pugui oferir preus per sota dels considerats de mercat o que signifiqui una alteració de les condicions de lliure competència, conforme reguli, si escau, la legislació comunitària.

**9a. Consignació pressupostària**

**1.** Les subvencions són, amb caràcter general, despeses de dret públic i l’efectivitat d’aquestes quedarà condicionada a l’existència de crèdit pressupostari suficient. No es podran adquirir compromisos de despesa per quantia superior a l’import dels crèdits autoritzats en els estats de despeses

**2.** En la tramesa de l’expedient a la Secretaria-Intervenció per al seu informe, s’ha d’adjuntar el document comptable corresponent segons sigui la seva fase de gestió.

**3.** Les convocatòries de subvencions han d’indicar l’aplicació pressupostària a la qual s’han d’imputar i la quantitat màxima destinada, i cal efectuar la reserva de crèdit corresponent.

**4.**  Les subvencions regulades en aquesta ordenança es podran concedir mitjançant concurrència competitiva o bé de forma directa.

**10a. Concessió mitjançant concurrència competitiva**

**1.** La concurrència competitiva és la forma ordinària de concessió de les subvencions.

**2.** Conjuntament o prèviament a la convocatòria del procés de selecció s’han d’aprovar i publicar les bases específiques corresponents.

**3.** L’anunci de la convocatòria detallarà els elements essencials de les bases específiques per les quals es regeixi el concurs.

**4.** En el procés de selecció s’examinaran conjuntament, en un sol procediment, totes les sol·licituds presentades dintre del termini establert, i es resoldrà en un únic acte administratiu a favor de la sol·licitud o sol·licituds que compleixin els

requisits previstos a les bases específiques i obtinguin, al mateix temps, una major puntuació en aplicació dels criteris de valoració fixats a les pròpies bases.

**5.** Excepcionalment, i sempre que així s’estableixi a les bases específiques, l’òrgan competent per a la concessió, procedirà al prorrateig, entre els beneficiaris de la subvenció, de l’import global màxim destinat a les subvencions.

**6.** L’òrgan competent per a la concessió podrà, discrecionalment, deixar desert el procés de selecció o no esgotar l’import total previst o el crèdit disponible de la corresponent partida pressupostària o de la seva bossa de vinculació. No podran atorgar-se subvencions per quantia superior a la que es determini en la convocatòria.

**7.** L’examen i valoració de les sol·licituds es farà per un òrgan col·legiat, la composició del qual s’ha de determinar en les bases específiques, i el seu president formularà la proposta de concessió.

**11a. Concessió directa**

**1.** Les subvencions podran atorgar-se directament. No són preceptives ni la concurrència competitiva ni la publicitat, en els casos següents :

a) Quan estiguin consignades nominativament en el pressupost general inicial de l’Ajuntament o en modificacions de crèdits aprovades pel Ple. b) Subvencions, l’atorgament o la quantia de les quals, sigui imposada a l’Administració per una norma de rang legal.

c) Subvencions per remeiar situacions d’emergència o d’urgència quan aquestes situacions siguin incompatibles amb el tràmit de publicitat.

d) Aquelles altres subvencions en les quals s’acreditin raons d’interès públic, social, econòmic o humanitari, o altres degudament justificades que dificultin la seva convocatòria pública mitjançant concurrència competitiva.

2. Les concessions directes s’efectuaran mitjançant resolució de la Junta de Govern Local després d’analitzar la informació facilitada pel sol·licitant i amb els límits que preveu l’apartat 2 de la 8a especificació de la present ordenança.

3. L’efectivitat de la subvenció resta condicionada a l’acceptació per part del sol·licitant, en cas de no concórrer es procedirà a la revocació de la mateixa.

**12a. Sol·licituds**

**1.** Per a la concessió de subvencions caldrà la prèvia sol·licitud del possible beneficiari, en la qual s’ha de fer constar que es demana la subvenció per una actuació concreta que s’especifica. També s’ha de consignar la identificació (nom i domicili) de qui subscriu la sol·licitud i el caràcter amb què ho fa (en nom propi o com a representant legal o voluntari), així com la identificació (nom i domicili) de

qui ha de ser el beneficiari.

Les persones físiques acreditaran la seva personalitat mitjançant una còpia del

DNI i del NIF.

Les persones jurídiques acreditaran la seva personalitat i representació adjuntant els documents següents:

*a*) Còpia dels estatuts vigents de la societat o entitat degudament inscrits en el registre corresponent.

*b*) Fotocòpia del NIF de l’entitat o societat.

*c*) Document que acrediti la representació que té el signant de la sol·licitud i còpia del seu DNI.

1. A més de la documentació per acreditar la personalitat i representació del peticionari abans esmentada, a la petició de subvenció s’adjuntarà:

a) Memòria de l’obra o activitat a subvencionar. b) Pressupost total d’aquestes obres o activitats.

c) Declaració de les subvencions obtingudes per a la mateixa finalitat i compromís de comunicar a l’Ajuntament o l’entitat de dret públic atorgant les que s’obtinguin en el futur.

d) Compromís de complir les condicions i càrregues de la subvenció. e) Documentació acreditativa de reunir els requisits específics exigits.

f) Dades bancàries on, si és subvencionada l’obra o activitat proposada, es podrà transferir l’import de la subvenció.

g) Declaració d’estar al corrent de les seves obligacions tributàries i de la

Seguretat Social

h) Altra documentació que pugui establir-se a les bases específiques

**3.** Quan s’observin defectes o omissions en les sol·licituds, o es consideri necessari ampliar la informació, es podrà donar als sol·licitants un termini, que no podrà excedir de 10 dies, per solucionar els defectes o omissions o per ampliar la informació, amb l’advertiment exprés que, passat aquest termini sense que el sol·licitant hagi complert el requeriment, se’l tindrà per desistit de la sol·licitud. En cas de concurs, el termini ha de ser igual per a tots els concursants afectats.

**4**. La resolució d’atorgament d’una subvenció pot ser modificada en els casos següents:

a) Quan es produeixi una alteració en les condicions que van determinar la concessió de la subvenció.

b) Quan el beneficiari no hagi justificat adequadament la totalitat de l’import de les despeses de l’actuació que estigui obligat a justificar .

c) Quan es sol·liciti un canvi de destinació de la subvenció per causa justificada i sigui acceptat per l’Ajuntament de Cànoves i Samalús.

**13a. Obligacions dels beneficiaris**

Tenen la condició de beneficiaris d’una subvenció les persones, físiques o jurídiques, públiques o privades, que han de fer l’activitat que fomenta el seu atorgament o que es troben en la situació que legitima la seva concessió. Si així es preveu expressament en les bases reguladores, també poden ser beneficiaris les agrupacions de persones, les comunitats de béns o qualsevol altre tipus d’unitat econòmica o patrimoni separat sense personalitat jurídica.

Els beneficiaris han de complir les obligacions que derivin de l’acte d’atorgament de la subvenció, així com de les bases reguladores i, en tot cas, aquelles que es preveuen a l’article 14 de la LGS.

A més de les obligacions assenyalades a l’art. 14 de la LGS, s’han de complir les següents:

**1.** Els beneficiaris han d’estar al corrent de les seves obligacions fiscals i financeres amb l’Ajuntament i amb la Seguretat Social.

**2**. Complir l’objectiu, executar el projecte, fer l’activitat o adoptar el comportament que fonamenta la concessió de la subvenció.

**3.** Justificar el compliment dels requisits i les condicions així com també la realització de l’activitat i el compliment de la finalitat que determini la concessió o el gaudi de la subvenció.

**4.** Sotmetre’s a les actuacions de comprovació que ha d’efectuar l’ajuntament, si escau. I a qualsevol altra de comprovació i control financer que puguin dur a terme els òrgans de control competents tan nacionals com comunitaris, i aportar tota la informació que els sigui requerida en l’exercici de les actuacions anteriors.

**5.** Inscriure’s al Registre Municipal d’Entitats i associacions de Cànoves i Samalús sempre que aquest estigui operatiu.

**6.** Comunicar qualsevol modificació que es produeix en el contingut de la declaració responsable de la sol·licitud, durant la vigència de l’actuació objecte de la subvenció.

**7.** Disposar dels llibres comptables, registres diligenciats i altres documents degudament auditats d’acord amb la legislació mercantil i sectorial aplicable al beneficiari en cada cas, com també de tots els estats comptables i registres específics exigits per les bases reguladores específiques

**8.** Les associacions i fundacions per poder ser beneficiàries de subvencions han d’estar inscrites en el corresponent registre oficial.

**9.** En les subvencions emmarcades en la cooperació al desenvolupament, les

ONG han d’estar inscrites en el registre públic corresponent.

**10.** Els beneficiaris de la subvenció estaran obligats a difondre que l’activitat ha estat subvencionada per l’Ajuntament o entitats de dret públic que en depenguin, a excepció d’activitats en les quals no s’elabori documentació o programa imprès, com poden ser, beques, premis i altres.

El logotip de l’Ajuntament s’ajustarà als models tipogràfics aprovats, els quals seran facilitats als beneficiaris.

**11.** No es podran atorgar noves subvencions si no estan justificades les atorgades amb anterioritat, un cop ha transcorregut el termini establert per fer-ho.

**12.** El beneficiari no pot exigir l’augment o la revisió de la subvenció.

**14a. Acceptació**

Per a l’efectivitat de la subvenció caldrà que aquesta i les condicions i càrregues amb les quals s’ha concedit, siguin acceptades, sense reserves, pel beneficiari, en el termini d’un mes des de la notificació de l’atorgament.

L’acceptació es formalitzarà en un escrit que es presentarà al registre general de l’Ajuntament o, en el seu cas, l’entitat de dret públic atorgant, en el qual s’indicarà l’acceptació pura i simple de la subvenció, en els termes i amb les condicions que constin a l’acte d’atorgament, o que es derivin de les normes legals aplicables d’aquesta ordenança o de les bases de la convocatòria corresponent. Si el beneficiari no presentés la seva acceptació en el termini corresponent o formulés reserves respecte a aquesta, l’Ajuntament o l’entitat de dret públic atorgant podrà optar, discrecionalment, entre concedir un nou termini per a l’acceptació o considerar que el beneficiari ha renunciat a la subvenció.

En virtut de l’acceptació degudament formalitzada, el beneficiari resta obligat a complir la càrrega jurídica que la subvenció comporta, i l’Ajuntament resta obligat al pagament de la subvenció, un cop hagi estat degudament justificada.

**15a. Resolució i pagament de la subvenció**

**1.** Seran competents per resoldre les sol·licituds de subvencions els òrgans que tinguin competència segons les resolucions sobre delegació de competències o atribucions d’òrgans de l’Ajuntament, que siguin d’aplicació en el moment de la seva concessió. El procediment de concessió de les subvencions s’ha de resoldre en 3 mesos a comptar des de l’acabament del termini de presentació de sol·licituds i la manca de resolució, dins d’aquest termini, tindrà caràcter de desestimació.

**2.** En la resolució de concessió, es fixaran, a més del beneficiari o beneficiaris i la quantia de la subvenció atorgada, l’objecte, el termini i la forma de justificació. D’altra banda, s’especificarà la forma i el termini de la necessària acceptació expressa i sense reserves per part del beneficiari, tant de la subvenció com de les condicions i càrregues a què resta subjecte, les qual s’han d’establir de manera expressa . També s’hi ha de fer constar de forma explícita que l’acte de resolució denega la resta de sol·licituds.

**3.** L’acte de concessió exhaureix la via administrativa i es notificarà individualment als interessats.

**4.** Amb caràcter general, el pagament de les subvencions s’efectuarà contra presentació de les justificacions de l’activitat subvencionada.

Es podran efectuar pagaments a compte, a mesura que es vagin presentant justificants de part de l’obra o activitat efectuada.

El pagament anticipat o bestreta de la subvenció abans de la justificació, s’efectuarà en casos puntuals que s’han d’explicitar en les bases específiques o en l’acte de concessió. En aquest cas el termini per presentar les justificacions serà el que s’hagi establert a les corresponents bases específiques o a l’acte de concessió i en cap cas l’import de la bestreta pot ser superior al 75% de la subvenció concedida.

En tots els casos, quan el beneficiari sigui deutor de l’Ajuntament es podrà efectuar la compensació del pagament de la subvenció amb els deutes del beneficiari.

En els casos de pagaments a compte o de pagaments anticipats es podran exigir garanties als perceptors per assegurar que s’efectua la totalitat de l’obra o activitat subvencionada i que es compleixen els objectius de la subvenció.

Quan s’hagi satisfet una bestreta i la subvenció sigui revocada, o reduïda a un import inferior al de la bestreta, el beneficiari restarà obligat a reintegrar a l’Ajuntament la totalitat o l’excés sobre el que li correspon en el termini d’un mes des de la notificació de la resolució oportuna, amb l’advertiment exprés que un cop transcorregut el termini esmentat sense que es reintegrin les quantitats

reclamades es procedirà, si s’escau, a executar la garantia, en la forma i els terminis que preveu el reglament general de recaptació.

**16a. Publicitat**

**1.** En el Butlletí Oficial de la Província de Barcelona es publicaran, amb periodicitat anual, les subvencions concedides amb expressió de la convocatòria, la partida pressupostària, el beneficiari, la quantia concedida i la finalitat de la subvenció.

**2.** La concurrència als processos de concessió de subvencions implicarà la manifestació tàcita de consentiment inequívoc al tractament de dades de caràcter personal i a la seva publicació en els termes establerts a l’apartat 1, d’acord amb el que es preveu a la Llei orgànica 15/1999, de 13 de desembre, de protecció de dades de caràcter personal, tret que les bases específiques indiquin una altra cosa.

**3.** No serà necessària la publicitat assenyalada a l’apartat anterior en els casos següents:

a) Quan les subvencions tinguin assignació nominativa en el Pressupost general inicial de l’Ajuntament o en modificacions de crèdits aprovades pel Ple.

b) Quan el seu atorgament i quantia, a favor d’un beneficiari concret, resultin imposats per una norma amb rang legal.

c) Quan l’import de les subvencions concedides, individualment considerades, sigui de quantia inferior a 3.000 €. En aquest supòsit s’han d’anunciar en el tauler d’anuncis de l’Ajuntament o entitat de dret públic subvencionadora i, a més, les bases específiques o la resolució de concessió podran preveure altres procediments de publicitat adients.

d) Quan la publicació de les dades del beneficiari, en raó de l’objecte de la subvenció, pugui ser contrària sobre això i salvaguarda de l’honor, la intimitat personal i familiar de les persones físiques en virtut del que estableix la Llei orgànica 1/1982, de 5 de maig, o la Llei orgànica 15/1999 de 13 de desembre, de protecció de dades de caràcter personal, i sempre que l’excepció a la publicitat assenyalada a l’apartat 1 s’hagi previst a la normativa reguladora de la subvenció.

**17a. Justificació**

**1.** Un cop resolt el procediment de concessió de la subvenció, abans de poder-ne exigir el pagament, el beneficiari resta obligat a justificar a l’Administració atorgant l’aplicació de la subvenció a l’actuació subvencionada, acreditant la mateixa de manera suficient.

**2.** La justificació s’ha de presentar dins el termini que assenyalin les bases específiques o la resolució d’atorgament i, a falta de previsió expressa sobre això, en el termini de tres mesos des de l’acabament del termini per a la realització de l’actuació.

**3**. Llevat que s’estableixi el contrari en la resolució quan el beneficiari no hagi justificat la totalitat de l’import de les despeses de l’actuació es minorarà la subvenció. si l’import de la subvenció està calculat basant-se en un percentatge respecte del pressupost de l’objecte subvencionat, la subvenció a pagar s’ha de reduir en funció d’aquest percentatge. si l’import de la subvenció és una quantia certa, la quantitat es reduirà d’acord amb els criteris establerts en les bases o la resolució d’atorgament.

**4.** L’Ajuntament haurà de comprovar que la documentació justificativa es presenti en els terminis fixats, l’haurà de verificar formalment, i si escau haurà de requerir al beneficiari que dins del termini de 15 dies hàbils esmeni els defectes, completi la documentació o ampliï la informació, amb l’advertència que si no presenta la documentació requerida l’òrgan competent li revocarà la subvenció.

**5.** Les subvencions es justificaran amb documents originals, de conformitat amb el que disposin les bases específiques i l’acord de concessió. En tot cas caldrà tenir en compte les regles següents:

a) S’ha de justificar la realització de l’obra o activitat subvencionada i el seu cost.

b) Quan se subvencioni l’adquisició d’un immoble, s’exigirà còpia de l’escriptura corresponent.

c) Quan la subvenció tingui per objecte el finançament general d’una entitat, sigui quin sigui el percentatge de la subvenció en relació al pressupost general de l’entitat, aquesta ha de presentar com a justificant una memòria de l’activitat i els seus comptes (balanç de situació, compte de resultats, informe d’auditoria, si és obligatori o si s’ha efectuat, liquidació del pressupost, si és un ens públic, etc.) corresponents a l’exercici a què es refereixi la subvenció.

d) En el cas d’obres subvencionades, si aquestes s’efectuen per una Administració Pública, s’ha d’aportar l’acta de recepció i la liquidació, i a més, si es fan pagaments a compte, les corresponents certificacions d’obra. Si es realitzen per un ens que no tingui el caràcter d’Administració Pública, s’ha d’aportar certificació del tècnic director i factures o liquidació del contractista.

e) En el cas d’activitats, s’han d’aportar les factures, minutes i altres justificants de les despeses efectuades pel beneficiari les quals han de contenir tots els requisits legals que estableix la normativa vigent aplicable. f) Quan les bases específiques o la resolució de concessió ho determinin, es podran justificar les subvencions amb informes de control financer que efectuarà la Secretaria-Intervenció de la corporació, de conformitat amb el que es preveu a la norma 27 d’aquesta ordenança general**.** En aquests casos, s’ha de presentar una memòria de l’activitat subvencionada abans del seu pagament.

**1.** Es consideren despeses subvencionables, a l’efecte que preveu aquesta ordenança general, aquelles que de manera indubtable responguin a la naturalesa de l’activitat subvencionada, i s’efectuïn en el termini establert per les diferents bases reguladores de les subvencions, conveni, acord o resolució de la Junta de Govern Local. En cap cas el seu cost podrà ser superior al valor de mercat.

**2.** Llevat que hi hagi una disposició expressa en contra a les bases específiques de les subvencions, es considera despesa efectuada la que hagi estat efectivament pagada amb anterioritat a l’acabament del període de justificació determinat per la normativa reguladora de la subvenció.

**3.** Quan l’import de la despesa subvencionable superi la quantia de 30.000,00-- € en el cas de cost per execució d’obra, o de 12.000,00-- € en el cas de subministrament de béns d’equip o prestació de serveis per empreses de consultoria o assistència tècnica, el beneficiari ha de sol·licitar, com a mínim, tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, llevat que per les

característiques especials de les despeses subvencionables no hi hagi en el mercat un nombre suficient d’entitats que el subministrin o el prestin, o llevat que la despesa s’hagi efectuat abans de la sol·licitud de la subvenció.

L’elecció entre les ofertes presentades, que s’han d’aportar en la justificació, o, si s’escau, en la sol·licitud de la subvenció, s’ha de fer d’acord amb criteris d’eficiència i economia, i s’ha de justificar expressament en una memòria la seva elecció, quan no recaigui en la proposta econòmica més avantatjosa.

**4.** En el cas d’adquisició, construcció, rehabilitació i millora de béns inventariables, s’han de seguir les regles següents:

a) Les bases específiques han de fixar el període durant el qual el beneficiari ha de destinar els béns al fi concret per al qual es va concedir la subvenció, el qual no pot ser inferior a cinc anys, en el cas de béns inscriptibles en un registre públic, ni a dos anys per a la resta de béns.

En el cas de béns inscriptibles en un registre públic, aquesta circumstància s’ha de fer constar en l’escriptura, així com l’import de la subvenció concedida, aspectes que han de ser objecte d’inscripció en el registre públic corresponent.

b) L’incompliment de l’obligació d’afectació referida en el paràgraf anterior, que es produeix en tot cas amb l’alienació o el gravamen del bé, és causa de reintegrament, en els termes que estableix el capítol II del títol II de la LGS, i aquest quedarà afecte al pagament del reintegrament, sigui quin sigui el posseïdor, llevat que fos un tercer protegit per la fe pública registral o es justifiqui l’adquisició dels béns amb bona fe i títol just o en un establiment mercantil o industrial, en cas de béns mobles no inscriptibles.

**5.** Es considera satisfeta l’obligació d’afectació a què es refereix l’apartat 4 anterior quan:

a) Tractant-se de béns no inscriptibles en un registre públic, són substituïts per altres que serveixin en condicions anàlogues a la finalitat per a la qual

es va concedir la subvenció i aquest ús es manté fins a completar el període establert, sempre que la substitució hagi estat autoritzada per l’Ajuntament

o l’entitat atorgant.

b) Tractant-se de béns susceptibles d’inscripció en un registre públic, el canvi d’afectació, alienació o gravamen és autoritzat per l’Ajuntament o l’entitat atorgant. En aquest cas, l’adquiridor assumeix l’obligació d’afectació dels béns pel període restant i, en cas d’incompliment d’aquesta obligació, del reintegrament de la subvenció.

**6.** Les bases específiques de les subvencions han d’establir, si s’escau, les regles especials que es considerin oportunes en matèria d’amortització dels béns inventariables. No obstant això, el caràcter subvencionable de la despesa d’amortització ha d’estar subjecte a les condicions següents:

a) Que les subvencions no hagin contribuït a la compra dels béns.

b) Que l’amortització es calculi de conformitat amb les normes de comptabilitat generalment acceptades.

c) Que el cost es refereixi exclusivament al període subvencionable.

**7.** Les despeses financeres, les despeses d’assessoria jurídica o financera, les despeses notarials i registrals, i les despeses pericials per a l’execució del projecte subvencionat i les d’administració específiques són subvencionables si estan directament relacionades amb l’activitat subvencionada, i són indispensables per a l’adequada preparació o execució d’aquesta activitat, i sempre que així ho prevegin les bases específiques.

Amb caràcter excepcional, les despeses de garantia bancària poden ser subvencionades quan així ho prevegi la normativa reguladora de la subvenció. En cap cas són despeses subvencionables:  
  
a) Els interessos deutors dels comptes bancaris.

b) Interessos, recàrrecs i sancions administratives i penals. c) Les despeses de procediments judicials.

**8.** Els tributs són despeses subvencionable quan el beneficiari de la subvenció els abona de manera efectiva. En cap cas es consideren despeses subvencionables els impostos indirectes quan siguin susceptibles de recuperació o compensació, ni els impostos personals sobre la renda.

**9.** El beneficiari ha d’imputar els costos indirectes a l’activitat subvencionada en la part que raonablement correspongui, d’acord amb els principis i les normes de comptabilitat generalment admeses i, en tot cas, en la mesura que aquests costos corresponguin al període en el qual efectivament es du a terme l’activitat.

**19a. Pagament de les subvencions**

1. El pagament s’efectuarà mitjançant transferència bancària al compte de titularitat de la persona física o jurídica o entitat beneficiària de la subvenció que prèviament haurà determinat la persona o entitat.

El pagament anticipat o bestreta de la subvenció abans de la justificació s’efectua prèvia sol·licitud expressa en casos puntuals que s’han d’explicitar en les bases específiques o en l’acte de concessió. En aquest cas el termini per presentar les justificacions és el que s’hi hagi establert.

En tots els casos, quan el beneficiari sigui deutor de l’Ajuntament es pot efectuar la compensació del pagament de la subvenció amb els deutes del beneficiari líquids i vençuts.

**20a. Comprovació de les justificacions**

**1.** El gestor que hagi tramitat la concessió de la subvenció comprovarà que les justificacions es presentin en els terminis fixats i les comprovarà formalment, i podrà requerir al beneficiari perquè esmeni defectes, completi la documentació o ampliï la informació. Amb això analitzarà el compliment de la finalitat de la subvenció

**2.** L’Ajuntament o l’entitat de dret públic atorgant podrà comprovar el valor de mercat de les despeses subvencionades, utilitzant els criteris assenyalats a l’art.

33 de la LGS.

**3.** L’Ajuntament o l’entitat de dret públic atorgant podrà comprovar directament l’execució de l’obra o activitat subvencionada, ja sigui mitjançant personal propi, o bé, a través d’empreses contractades a aquest efecte.

**21a. Subcontractació d’activitats subvencionades**

El beneficiari de subvencions per activitats podrà subcontractar l’execució total o parcial de l’activitat que constitueix l’objecte de la subvenció, de conformitat amb el que preveu l’art. 29 de la LGS.

**TÍTOL III**

**NUL·LITAT, REVISIÓ I REINTEGRAMENT DE LES SUBVENCIONS**

**22a. Nul·litat de les resolucions de concessió de subvencions**

**1.** Són causes de nul·litat de les resolucions de concessió:

a) Les indicades a l’art. 62.1 de la Llei 30/1992, de 26 de novembre, de règim jurídic de les administracions públiques i del procediment administratiu comú.

b) La carència o insuficiència de crèdit pressupostari.

**2.** Són causes d’anul·labilitat de la resolució de concessió les altres infraccions de l’ordenament jurídic, i, en especial, de les regles contingudes a la LGS, de conformitat amb el que disposa l’art. 63 de la Llei 30/1992 esmentada.

**3.** Quan l’acte de concessió incorri en algun dels casos esmentats anteriorment, l’Ajuntament ha de procedir a la revisió d’ofici o si escau, a la declaració de lesivitat i impugnació ulterior, d’acord amb el que estableixen els articles 102 i 103 de LRJPAC.

**4.** La declaració judicial o administrativa de nul·litat o anul·lació comporta l’obligació de tornar les quantitats percebudes.

**23a. Revisió, revocació, modificació i renúncia**

**1.** La resolució d’atorgament d’una subvenció pot ser revisada per l’Ajuntament de conformitat amb els procediments que prescriu a l’efecte la Llei 30/1992 a què s’ha fet referència, quan s’apreciï la concurrència d’una de les causes de nul·litat o d’anul·labilitat previstes a l’article anterior

**2.** L’Ajuntament podrà, en qualsevol moment, revocar la subvenció per motius d’oportunitat o canvis de criteri.

També podrà revocar-la per raó d’incompliment de qualsevol de les obligacions que corresponen al beneficiari, d’acord amb la legislació general, aquesta ordenança o les bases específiques de la convocatòria corresponent.

En tot cas es procedirà a la revocació quan el sol·licitant hagi incorregut en falsificació pel que fa a les condicions exigides o bé amagant condicions que n’haurien impedit la concessió.

En el primer cas, la revocació pot comportar el deure d’indemnitzar, si s’escau, pels danys i perjudicis causats al beneficiari, sempre que siguin degudament acreditats.

**3.** L’alteració de les condicions que varen determinar la concessió de la subvenció i, en tot cas, l’obtenció concurrent per a la mateixa actuació d’altres subvencions, ajuts o aportacions de qualsevol origen, públic o privat, que sumats a la subvenció de l’Ajuntament superin el cost total de l’obra o de l’activitat subvencionada o aquell percentatge que s’hagi fixat en les bases específiques, així com la no justificació adequada de la totalitat de l’import de les despeses de l’actuació a què el beneficiari estigui obligat a justificar, en els termes i dintre del termini establert a aquest efecte, pot donar lloc a la modificació de la resolució de l‘atorgament, bé sigui en relació amb el seu contingut o condicionat, bé sigui en relació amb l’import de la subvenció.

Tant en el cas de la modificació com en el de la revocació s’ha de concedir un termini d’audiència de 10 dies al beneficiari abans de resoldre.

**4.** La persona beneficiària podrà renunciar a la subvenció en qualsevol moment, la qual cosa comporta que quedarà lliure del compliment de la càrrega, les

condicions o l’afectació que s’hagués imposat amb motiu de la seva concessió i perdrà el dret d’exigir-la.

La renúncia produïda una vegada iniciada l’activitat subvencionadora, o, si s’escau, el seu cobrament, comportarà el reintegrament total o parcial de la quantia percebuda, sense dret a indemnització de cap mena. En aquest cas, el reintegrament no comportarà el pagament de l’interès de demora si la renúncia està degudament justificada.

**24a. Reintegrament de subvencions ja satisfetes**

**1.** Quan a conseqüència de la revocació, modificació o revisió de la subvenció, l’import definitiu d’aquesta sigui inferior a l’import pagat, el perceptor estarà obligat a integrar l’excés. Així mateix, estarà obligat a reintegrar el beneficiari que ha percebut la subvenció falsejant les condicions exigides o amagant aquelles que n’haguessin impedit la concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer i en els altres supòsits previstos en la normativa de la LGS.

**2.** A més, la persona o l’ens subvencionat ha d’ingressar els interessos de demora sobre l’import percebut en excés, calculats segons els tipus d’interès legal incrementat en un 25%, llevat que la Llei de pressupostos generals de l’Estat n’estableixi un altre de diferent. Aquest interessos de demora s’acrediten des del moment del pagament fins a la data de l’acord de reintegrament.

**3.** Aquests ingressos tindran el caràcter d’ingressos de dret públic. El període d’ingrés en via voluntària serà l’establert amb caràcter general per als ingressos directes. Si no s’ingressen dintre d’aquest període es procedirà per via de compensació o de constrenyiment d’acord amb el Reglament general de recaptació.

**4.** Quan el subvencionat sigui una persona jurídica, en seran responsables subsidiaris els administradors.

**5.** El reintegrament del pagament indegut de subvencions es regirà pel que disposen els art. 36 a 43 (ambdós inclosos) de la LGS.

**TÍTOL IV**

**INFRACCIONS, SANCIONS ADMINISTRATIVES I RESPONSABILITATS EN MATÈRIA DE SUBVENCIONS**

**25a. Infraccions i sancions administratives**

Constitueixen infraccions administratives en matèria de subvencions, les accions i omissions tipificades en els art. 52 i següents de la LGS.

Les infraccions es consideraran lleus, greus o molt greus d’acord amb els supòsits de la llei esmentada i s’aplicaran als infractors les sancions tipificades en aquesta llei.

Les sancions podran consistir en una multa fixa o proporcional. La sanció pecuniària proporcional s’aplicarà sobre la quantitat indegudament obtinguda, aplicada o no justificada. Aquesta multa serà independent de l’obligació de reintegrament prevista a la norma 24, i per al seu cobrament es considerarà com un ingrés de dret públic i s’aplicarà el Reglament general de recaptació

En els supòsits que la conducta pogués ser constitutiva de delicte, l’Ajuntament o les entitats de dret públic que en depenen passaran la denúncia a la jurisdicció competent i s’abstindran de seguir el procediment sancionador entretant l’autoritat judicial no dicti sentència en ferm, tingui lloc el sobreseïment o l’arxiu de les actuacions o es produeixi la devolució de l’expedient pel Ministeri Fiscal.

Les sancions es graduaran i es quantificaran d’acord amb el que es disposa en els art. 60 a 63 (ambdós inclosos) de la LGS.

**26a. Responsabilitats**

Els perceptors de subvencions concedides per l’Ajuntament o per les entitats de dret públic que en depenen, s’obliguen a executar les activitats subvencionades de conformitat amb els principis de bona administració, bona fe i presumpció de legalitat.

L’incompliment d’aquests principis originarà les responsabilitats que en cada cas corresponguin i la incoació de l’expedient de reintegrament de la subvenció.

La responsabilitat administrativa serà exigida de conformitat amb el que preveuen l’art. 176 i següents de la Llei estatal 47/2003, de 26 de novembre, general pressupostaria.

Les responsabilitats comptable i penal s’exigiran pels òrgans competents de conformitat a la normativa que regula el Tribunal de Comptes (Llei orgànica

2/1982, de 12 de maig) i el que es disposa sobre aquesta matèria en el codi penal

(articles 308 i 309).

**TÍTOL V**

**CONTROL FINANCER DE LES SUBVENCIONS**

**27a. Control financer de les subvencions**

**1.** A més de la fiscalització prèvia que s’ha de fer en matèria de subvencions, de conformitat amb allò que preveuen els articles 213 i següents del Reial decret legislatiu 2/2004, de 5 de març, pel qual s’aprova el text refós de la llei reguladora de les hisendes locals, es podrà exercir un control financer d’aquestes hisendes.

**2.** El control financer s’efectuarà per la Secretaria-Intervenció de l’Ajuntament de conformitat amb el que disposen els art. 220 a 222 del text refós esmentat; el títol III de la LGS; el títol VI de la Llei general pressupostària i altres normes concordants. Es podrà demanar per a aquesta tasca la col·laboració de la Diputació de Barcelona o d’altres entitats públiques amb competència per fer-ho.

**3.** Els beneficiaris i tercers relacionats amb l’objecte de la subvenció o de la seva justificació estan obligats a prestar col·laboració i a facilitar la documentació que els sigui requerida pel personal que efectuï el control financer, el qual tindrà les facultats següents : lliure accés a la documentació objecte de comprovació; als locals de negoci i altres establiments o llocs on es desenvolupi l’activitat subvencionada; l’obtenció de factures, documents equivalents i qualsevol altre

document relatiu a les operacions en què hi hagi indicis de la incorrecta obtenció o destí de la subvenció i el lliure accés a la informació de comptes bancaris relacionats amb les subvencions objecte de control.

**TÍTOL VI**

**BASES ESPECÍFIQUES**

**28a. Bases específiques**

**1.** Per a totes les subvencions que s’hagin de concedir mitjançant concurrència competitiva s’han d’aprovar les corresponents bases específiques, que s’aprovaran conjuntament o prèviament a la convocatòria i que no podran contradir aquesta ordenança general.

**2.** La competència per a l’aprovació de les bases específiques correspon a la Junta de Govern. En el cas dels organismes autònoms o d’entitats públiques de caràcter empresarial serà competent el que s’estableixi en els seus estatuts.

**3.** Es publicarà en el Butlletí Oficial de la Província de Barcelona un anunci del contingut de les bases i de la convocatòria en el qual es determinarà el termini de presentació de sol·licituds. A més, es podrà publicar si es considera necessari en la premsa local i en la pàgina web de l’Ajuntament. En cas d’aprovació simultània, l’eficàcia de la convocatòria s’ajornarà el temps que calgui quan es formulin reclamacions contra les bases específiques per a l’atorgament.

**4.** El contingut de les bases específiques serà, com a mínim, el que segueix:

a) Objecte i finalitat de la subvenció, definint el període en què s’executarà l’activitat per a la qual se sol·licita la subvenció.

b) Termini de presentació de sol·licituds així com documentació i informació que cal aportar.

c) Requisits que han de reunir els beneficiaris i forma d’acreditar-los.

d) Import màxim de les subvencions i percentatge d’aquestes subvencions respecte al cost de l’activitat subvencionada.

e) Possibilitat, o no, de compatibilitzar altres subvencions amb la mateixa finalitat.

f) Criteris objectius d’atorgament de la subvenció i, si s’escau, la seva ponderació.

g) Composició de l’òrgan competent per valorar les sol·licituds, a què fa esment la norma 10.7. d’aquesta ordenança, i identificació dels òrgans encarregats de la instrucció i la resolució.

h) Termini per al seu atorgament, que no ha d’excedir dels tres mesos des de l’acabament del termini de presentació de sol·licituds, i l’advertència que la manca de resolució dins d’aquest termini produeix efectes desestimatoris. i) Forma de pagament i, si s’escau, possibilitat d’efectuar pagaments parcials.

j) Termini i forma de justificació del compliment de la finalitat per a la qual es concedeix la subvenció.

k) Partida pressupostària on s’imputa l’import de la subvenció.

l) La forma i la quantia de les garanties a favor de l’òrgan atorgant que han d’aportar els beneficiaris, si s’escau.

**5.** Les bases específiques han de fer constar l’obligatorietat que en l’activitat subvencionada figuri el patrocini o el logotip de l’Ajuntament, en els termes establerts en la norma 13.4.

**DISPOSICIÓ ADDICIONAL PRIMERA**

Els preceptes d’aquesta ordenança general que, per sistemàtica, incorporen aspectes de la normativa directament aplicables a les subvencions que atorgui l’Ajuntament o els seus organismes o entitats de dret públic que en depenen, s’entén que són automàticament modificats en el moment en què se’n produeixi la modificació o derogació de la normativa esmentada.

En el supòsit de modificació normativa, continuen sent vigents els seus preceptes que són compatibles o permeten una interpretació harmònica amb els nous principis de la normativa resultant de la modificació practicada, mentre no hi hagi adaptació expressa d’aquesta ordenança.

**DISPOSICIÓ ADDICIONAL SEGONA**

En tot allò que no es reguli en aquesta ordenança general, s’atindrà al que disposi la normativa invocada així com la resta de normes de dret administratiu. Per defecte, resultaran d’aplicació les normes de dret privat, principalment les referents a les donacions.

**DISPOSICIÓ ADDICIONAL TERCERA**

La Junta de Govern Local és l’òrgan competent per resoldre totes les qüestions i dubtes que es plantegin sobre l’aplicació i la interpretació d’aquesta ordenança

**DISPOSICIÓ DEROGATÒRIA**

Queden sense efecte totes les disposicions d’igual o inferior rang que s’oposin al contingut d’aquesta ordenança general.

**DISPOSICIONS FINAL**

Aquesta ordenança entrarà en vigor el dia següent al de la publicació de la seva aprovació definitiva al Butlletí oficial de la Província de Girona i restarà vigent fins que se n’acordi la modificació o derogació

La regidora Sra. Serra manifesta que creu que es molt important incloure el tema de la concurrència competitiva. Desprès de breu debat, el plenari, per unanimitat, acorda la seva aprovació inicial i publicació, d’acord amb la proposta d’Alcaldia.

**10.- Proposta d’aprovació inicial del projecte d’urbanització del sector de Ca L’Esmandia ( primera fase )**

Per part del Sr. Secretari es dona lectura al següent

**Informe-Proposta de la Secretaria**

**Antecedents**

La Junta de Govern Local, en sessió extraordinària de data 3 d’agost de 2015 va acordar per unanimitat delegar, d’acord amb l’article 139 del D.L. 1/2010, de 3 d’agost, pel qual s’aprova el text refós de la Llei d’Urbanisme i en favor de l’Associació Administrativa de Cooperació de Ca L’Esmandia, entre d’altres, l’encàrrec de la primera fase del projecte d’urbanització.

Aquest projecte fou aprovat per l’assemblea del dia 3 d’abril d’enguany i tramès a l’Ajuntament per la seva aprovació, inicial i definitiva, el dia 8 d’abril de 2016.

Per altre banda, el ple de l’ajuntament, en sessió de data 29 d’octubre de 2015, va acordar per unanimitat, aprovar el conveni de col·laboració, el qual fou publicat en el BOP 10 de novembre de 2015. El referit projecte ha estat informat favorablement, tot i que amb condicionants, per part dels serveis tècnics municipals en data 13 de maig de 2016.

Els Projectes d’urbanització, d’acord amb l’article 72 TRLU són projectes d’obres que tenen per finalitat posar en pràctica l’execució material de les determinacions dels plans d’ordenació urbanística municipal i dels plans urbanístics derivats en els àmbits d’actuació urbanística. Aquests es poden constituir un document integrant d’una figura de planejament urbanístic o es poden tramitar i aprovar com un document independent. En qualsevol cas s’adeqüen a la legislació vigent en matèria d’accessibilitat i supressió de barreres arquitectòniques i a les exigències sobre avaluació ambiental, en els termes de la legislació sectorial reguladora.

En el present supòsit hem de tenir en compte que parlem d’una primera fase, encarregada per la urgència de donar una mínima transitabiliat als carrers i no d’un projecte complert, motiu pel qual no cal que el projecte contempli totes les fases, sinó tant sols les obres d’urbanització bàsiques (sanejament, incloent-hi els col·lectors d’aigües pluvials, la compactació i l’anivellament de terrenys destinats a carrers i, en aquest cas, la pavimentació necessària per tal de dona compliment a la clàusula III del conveni:

*Fase tercera: Passat un mínim de dos anys des de la finalització de les obres incloses a la fase primera o el termini que es fixi en el projecte de reparcel·lació, l’Ajuntament de Cànoves encarregarà i farà executar la resta d’obres del projecte d’urbanització a càrrec dels propietaris.*

**Documentació exigible**

Estarà integrada per una memòria descriptiva de les característiques de les obres, un plànol de situació degudament referenciat amb el pla que executa, els plànols de projecte i de detall, el plec de prescripcions tècniques, els amidaments, els quadres de preus, el pressupost i un pla d’etapes.

Tota aquesta documentació consta en el projecte presentat.

**Àmbit i previsions del Planejament**

Cal tenir en compte que els projectes d'urbanització, siguin bàsics o complementaris no poden modificar les determinacions del planejament que executen i que, en cap cas, poden contenir determinacions sobre ordenació ni règim del sòl i de l’edificació, i han d’acomplir les previsions que s’estableixen en els plans que executen.

Cal fer esment que en el projecte s’ha contemplat la urbanització d’una part del polígon, situat en el terme municipal de Les Franqueses del Vallès, que evidentment no serà susceptible d’execució fins que:

***I )***  *Ambdós ajuntaments no acordin la modificació de terme – que es troba tramitant-se actualment – i el Departament de Governació ho faci de forma definitiva, i*

***II )*** *Fins que l’ajuntament no tramiti una modificació puntual del POUM per tal de donar la qualificació de sol urbanitzable, a la referida part, actualment del terme municipal de Les Franqueses del Vallès i de caràcter rústic.*

**Tramitació.**

L'aprovació inicial i l'aprovació definitiva corresponen a l’ajuntament com administració actuant, d’acord amb l’ article 119 del Text Refós de la Llei d’Urbanisme. L'aprovació inicial s'ha d'adoptar en el termini de dos mesos des de la presentació de la documentació i el projecte ha de ser sotmès a informació pública per un termini d’un mes, dins el qual s'ha de concedir audiència als interessats, amb citació personal.

L'acord d'aprovació definitiva i la seva notificació s'ha de produir en el termini de dos mesos des de l’acabament del termini d'informació pública. En cas contrari, s'entén que el projecte ha quedat aprovat definitivament per silenci administratiu positiu.

Una vegada aprovat definitivament o acreditat l'acte presumpte, l'administració n'ha d'ordenar la publicació i la notificació reglamentàries. (Butlletí Oficial de la Província, Diari Oficial de la Generalitat i un diari de gran difusió)

Per tot lo anterior, es fa la següent

**PROPOSTA**

**Primer.- APROVAR INICIALMENT** el projecte constructiu de les actuacions sobre el clavegueram i sobre el paviment de la urbanització Ca L’Esmandia en el terme municipal de Cànoves i Samalús, en el benentès que l’efectivitat pel que fa a la part grafiada en el terme municipal de Les Franqueses del Vallès, queda condicionada a l’aprovació definitiva de terme municipal i la modificació puntual del POUM per tal de donar la qualificació de sol urbanitzable.

**Segon.- DONAR PUBLICITAT**  d’aquest acord, amb carta personal, a tots els propietaris del sector, amb anunci al BOP, al DOGC i a un diari de gran difusió, als efectes de que en el termini d’un mes, a comptar des la darrera publicació, puguin presentar les al·legacions que estimin adients.

**Tercer.- CONDICIONAR** l’aprovació definitiva del projecte a la presentació d’un text refós d’acord amb els condicionants assenyalats a l’informe dels serveis tècnics de data 13 de maig.

**Quart.- NOTIFICAR** aquest acord a l’Associació Administrativa de Cooperació de Ca L’Esmandia i a la Direcció General d’Urbanisme. El Ple, amb millor criteri, decidirà el que estimi oportú. Cànoves i Samalús, 20 de maig de 2016. El Secretari, Francesc d’A. Serras i Ortuño.”

El Sr. Alcalde manifesta que aquest es un tema molt esperat per la Junta i per tots els veïns del sector i que l’ajuntament voldria anar mes de pressa però que cal acomplir els terminis. En referència a les aigües pluvials manifesta que no cal recollir-les totes però si en alguns llocs puntuals i fer-les anar al torrent. El fet de condicionar l’aprovació definitiva a l’aportació d’un text refós es per anar guanyant temps i poder fer la notificació individual i la exposició publica de forma immediata. El regidor Sr. Cusell pregunta si el projecte tornarà a plenari, responent el Sr. Alcalde de forma afirmativa. El regidor Sr. Lopez fa esment de que aquest tema va començar amb el seu govern i reafirma que es un tema urgent. Es pregunta si s’ha parlat amb la part de Les Franqueses, dient al s veïns si saben que no es podrà asfaltar fins que acabin tots els tràmits amb governació i Urbanisme.

La proposta es aprovada per unanimitat.

**PROPOSTA DEL GRUP MUNICIPAL D’ERC**

**11.- Moció per la defensa de la sobirania del Parlament de Catalunya i contra els atacs a les lleis catalanes.**

Per part del regidor Sr. Cusell es fa un breu resum de la seva moció, del tenor literal següent:

“Catalunya es troba davant d’una nova ofensiva del govern espanyol en funcions de judicialitzar la política i de recórrer davant el Tribunal Constitucional normes que afecten els drets bàsics de la ciutadania i que atempten contra la sobirania del Parlament de Catalunya. Des de principis d’any, hem assistit a la suspensió de diverses lleis catalanes a partir de recursos presentats pel govern en funcions davant un tribunal mancant de legitimitat.

Les lleis recentment suspeses en els àmbits de l’accés l’habitatge, les professions esportives, la igualtat efectiva entre dones i homes o el codi de consum tenen un fort impacte social. Els embats judicials també s’han dirigit a les institucions catalanes com la suspensió de la Conselleria d’Afers Exteriors i la suspensió de la llei de governs locals. Altres resolucions com la que ha declarat inconstitucional la prohibició de la pràctica del f*racking* o la suspensió de l’impost sobre la producció nuclear atempten directament contra el model de país acordat a la cambra legislativa catalana.

Els recursos de l’Estat al Tribunal Constitucional de les darreres setmanes afecten directament aquelles persones que més estan patint els efectes de la crisi econòmica i que es troben en situació d’emergència social. En aquest sentit, la ràpida resposta per a la coordinació entre els Ajuntaments, el Govern de la Generalitat i el Parlament que pretén mitigar l’impacte del recurs contra la llei 24/2015 de mesures urgents per afrontar l’emergència en l’àmbit de l’habitatge i la pobresa energètica és essencial per a la cohesió social del nostre país. El món local juga un paper clau en la resposta a les persones que es troben en situació d’emergència residencial i de pobresa energètica així com també és essencial la responsabilitat de les entitats bancàries i la seva disposició a col·laborar amb els poders públics.

Atès que el Tribunal Constitucional ha admès a tràmit i ha declarat inconstitucionals lleis que afecten directament els drets de la ciutadania de Catalunya, l’actuació les seves institucions i del model territorial fent que aquestes quedin en suspens.

Atès que el Parlament de Catalunya representa el poble català, exerceix la potestat legislativa i és la seu on s’expressa el pluralisme i es fa públic el debat polític.

Atès que el Parlament de Catalunya va aprovar el passat 9 de novembre Resolució 1/XI sobre l’inici del procés polític a Catalunya com a conseqüència dels resultats electorals del 27 de setembre de 2015 que estableix que “el Parlament de Catalunya, com a dipositari de la sobirania i com a expressió del poder constituent, reitera que aquesta cambra i el procés de desconnexió democràtica de l’Estat espanyol no se supeditaran a les decisions de les institucions de l'Estat espanyol”.

Per tots aquests motius, el grup d’Esquerra Republicana a l’Ajuntament de Cànoves i Samalús proposa l’adopció dels següents

**ACORDS**

**Primer.** Donar suport al Parlament de Catalunya en les iniciatives legislatives que refermin la voluntat de donar resposta a les emergències socials.

**Segon.** Donar suport al Govern de la Generalitat en el desplegament normatiu i reglamentari al que s'ha compromès i propiciar la seva aplicació.

**Tercer.** Impulsar des de l’Ajuntament les iniciatives previstes en la llei 24/2015, de mesures urgents per afrontar l'emergència en l'àmbit de l'habitatge i la pobresa energètica, llei que és fruit d'una iniciativa legislativa popular i que va ser aprovada pel Parlament de Catalunya el 23 de juliol de 2015, per unanimitat.

**Quart.** Continuar impulsant accions per evitar desnonaments per impagament d’hipoteca o de lloguer, així com buscar mecanismes de segona oportunitat per cancel·lar deutes contrets per habitatge habitual.

**Cinquè.** Traslladar a les entitats del tercer sector la voluntat de l’Ajuntament de continuar treballant per les persones que més ho necessiten.

**Sisè.** Participar de les accions que es puguin organitzar en rebuig de la suspensió de les lleis catalanes i a favor de la sobirania del Parlament de Catalunya.

**Setè.** Fer arribar aquest acord a tots els grups parlamentaris del Parlament de Catalunya, a l’Associació Catalana de Municipis i Comarques i a la Federació de Municipis de Catalunya.”

Manifesta el Sr. Cusell que el dia 29 de maig s’ha convocat una manifestació a la plaça Urquinaona, amb el lema “els drets no es suspenen” i contra el tercer sector. El Sr. López manifesta que el seu grup està pràcticament d’acord amb tota la moció però no en el tema sobiranista. El Sr. Alcalde manifesta que sempre hi ha diferents ideologies i pensaments però que, per sobre de tot, estan les persones.

Posat l’afer a votació es aprovat per majoria absoluta amb els vots a favor dels regidors de NIU i ERC i l’abstenció del PSC.

**PROPOSTES DEL GRUP MUNICIPAL DEL PSC**

**12.- Proposem es doni compliment a la ordenança de convivència ciutadana d’aquest mateix ajuntament en el seu article 8 i es procedeixi a la retirada de les dues estelades que ondegen en els fanals de la rotonda de Cànoves i la illa de l’entrada de Samalús.**

El regidor del PSC, Sr. López, manifesta que cal que, l’ajuntament primer de tot, compleixi les ordenances que ell mateix dicta i que cal complir per poder obligar-les a complir. En qualsevol cas, explica que aquestes banderes no ajuden a la convivència i demana la seva retirada immediata.

Respon el Sr. Alcalde que en el municipi hi ha diferents ideologies, totes elles respectables i recorda que la bandera espanyola es va retirar però que quan va arribar el primer requeriment de la subdelegació del govern, es va tornar a col·locar. Afegeix que mai, a l’Ajuntament, hi haurà una bandera estelada però que el fet de col·locar-la en altres llocs no creu que vulneri cap ordenança. Afegeix que les banderes estan col·locades en llocs on desprès també s’hi penja propaganda electoral i que l’ajuntament ho ha autoritzat perquè és el propietari. El Sr. López pregunta si penjaria alguna altre bandera que no fos la estelada responen el Sr. Alcalde que s’hauria de veure el parer de l’equip de govern.

Posada a votació la proposta de retirar les banderes, es desestimada amb els vots en contra dels regidors de NIU i ERC i els vots a favor del PSC.

**13.- Proposem es doni fi a les feines contractades amb TECNIQUES PER LA MILLORA DE LA MOVILITAT, abans de que expiri el termini d’execució i l’acord signat amb data 1 de juliol de 2015.**

El regidor Sr. López demana a l’Alcaldia que expliqui com està el tema del repintat dels carrers i quan es preveu que s’acabi. El Sr. Alcalde manifesta que vol recordar que eren unes feines de caràcter gratuït i que la empesa ja va dir que faria el que podria i que, per diferents motius, no han pogut venir més dies però que, en cap cas, se’ls hi por retreure res.

Afegeix el Sr. Alcalde que no té sentit rescindir el contracte abans d’hora, tant si poden fer quelcom més com si no.

Posada a votació la proposta, es desestimada amb els vots en contra dels regidors de NIU i ERC i els vots a favor del PSC.

**14.- Afers Urgents**

No se’n presenten.

**15.- Precs i preguntes**

Seguidament es dona lectura a les preguntes presentades pel grup municipal del PSC, en els termes següents: (En negreta es fa constar la resposta)

1.- ¿Se han empezado los trámites de carácter administrativo para la creación del cuerpo de Policía Local en nuestro municipio, tal y como se aprobó en el pleno anterior a propuesta de nuestro grupo municipal?

**Manifesta el Sr. Alcalde que s’han tingut converses, i que el dia 1 de juny hi ha prevista una reunió amb responsables de la policía de la Generalitat de Catalunya per una primera valoració.**

2.- Pregunta dirigida al Sr. Secretario:

¿En caso que no se de cumplimiento a un acuerdo plenario qué repercusiones de tipo legal se pueden derivar?

El Sr. López retira aquesta pregunta.

4.- Com vàrem preguntar en diversos plens anteriors:

- Com va la creació de la xarxa local de persones voluntàries per la assistència de la gent gran tal i com va dir la regidora Carme Barrio que s’iniciarien entre els mesos de febrer i març?

**La Sra. Barrio manifesta que s’han fet diverses consultes amb Creu Roja amb la federació del voluntariat i que el tema s’està estudiant.**

- En el pleno del pasado 26 de noviembre de 2015 formulamos la pregunta de: ¿Cómo está el tema relativo a la edificación adosada al castillo de Cànoves?

**El Sr. Alcalde manifesta que, de momento, està igual. El Sr. López manifesta que hi ha un informe que diu que cal enderrocar la edificació existent.**

- Com està el conveni relatiu a la ruta dels Ibers? Quan es preveu la seva signatura?

**El Sr. Alcalde manifesta que el jaciment ja hi surt a la ruta i que ara cal signar el conveni.**

5.- Han parlat amb el departament d’Ensenyament de la Generalitat per l’ampliació de l’escola l’Estelada i adequar les aules per els diferents usos, tal i com figura en el acord de governabilitat NIU-ERC?

**La Sra. Barrio manifesta que, de moment, la necessitat, no hi es.**

6.- Cóm s’ha millorat l’atenció personalitzada per el personal municipal com la dels càrrecs electes, tal i com figura en el punt 5 de l’acord de governabilitat NIU-ERC?

**El Sr. Alcalde manifesta que el pacte es per 4 anys i que tot s’anirà fent. Dona lectura a un seguit de cursos que ha fet el personal de l’Ajuntament.**

7.- Se ha llegado a algún acuerdo extrajudicial con el Sr. Manolo Garzón?

**El Sr. Alcalde manifesta que no, i que va haver-hi judici. Afegeix que no es pot negociar si es demana el mateix., El Sr. López manifesta que ell va anar al judici com a testimoni i que l’advocat va sortir tres cops a trucar per telèfon a no sap a on, sempre a petició de la jutgessa.**

8.- Que piensan hacer en el antiguo campo de Fútbol de ca l’Esmandia?

**Es vol acondicionar el lloc, treball que es mirarà facin les persones de Vivers Bell-Lloc. El Sr. López manifesta que durant la campanya hi havia un rètol que deia, “Zona d’oci en 1 any”. El Sr. Alcalde manifesta que no podia imaginar en quin estat econòmic estava l’Ajuntament i que hi ha prioritats, com el tema de Can Sebastianet.**

9.- Què pensen fer a la zona d’aparcament ubicada entre l’escola i la pizzeria?

**Explica el Sr. Alcalde que, en la reunió que es va fer, l’assemblea va demanar posar càmeres abans que altre cosa i que es farà una reunió amb el propietari per veure com es pot millorar l’espai.**

10.- En relació amb la proposta de l’acord signat amb l’empresa TECNICAS PARA LA MEJORA DE LA MOVILIDAD, S.L. Quines son les zones pactades per el seu repintat? Quines estan fetes i quines encara hi son pendents de fer?

El Sr. López retira aquesta pregunta.

11.- Qui és la persona responsable d’ordenar el penjar la bandera estelada en el mobiliari urbà? Quins van ser els medis utilitzats per fer-ho? Qui assumeix el cost d’aquesta despesa? I en el cas que sigui l’ajuntament amb diners públics, Quin es el cost?

**El Sr. Alcalde manifesta que el responsable és ell i que es va aprofitar que la cistella estava llogada per penjar-la. El Sr. López pregunta si la cistella estava pagada amb diners públic, responent el Sr. Alcalde que si.**

12.- A punt de complir-se un any de govern, volem que ens expliqui el regidor d’esports, el Sr. David García, quines noves iniciatives de caràcter esportiu te pensades posar en pràctica a part de les ja establertes?

**El regidor Sr. Garcia manifesta que es volen consolidar les que ja es feien així com donar suport a diferents esportistes del municipi, una caminada solidaria i un mini-trail, entre d’altres.**

13.- ¿El programa de Fiesta Mayor ha sido organizado por la comisión de Fiestas? ¿Cuáles son las innovaciones de este año?

**Manifesta el Sr. Alcalde que la Comissió no ha fet res perquè encara no està legalment constituïda i que la principal innovació és, precisament, la creació d’aquesta comissió per tal que la gent es faci seva la Festa Major.**

Seguidament es dona lectura a les preguntes presentades pel grup municipal d’ERC, en els termes següents: (En negreta es fa constar la resposta)

1. L’equip de govern ha informat recentment que la fibra òptica arribarà al 70% del municipi en els mesos que vénen. Quin és el 30% restant? Tota la despesa del desplegament és a càrrec de Movistar?

**El regidor Sr. Garcia manifesta que tota la despesa és a càrrec de Movistar i que faltarà que arribi als disseminats, on es farà un tracte personal.**

1. En l’anterior ple del 7 d’abril, punt número 15, presentat pel PSC i aprovat per majoria simple, amb l’abstenció d’ERC, va planar el dubte sobre si essent un tema de seguretat, calia que fos aprovat per majoria absoluta. S’ha aclarit aquest extrem?

**El regidor Sr. Cusell retira aquesta pregunta.**

1. En el mateix Ple, 7 d’abril, pregunta número 10, en el marc del Mapa d’Equipaments que necessita el municipi, vam demanar quan pensen emplaçar-nos a parlar seriosament de tots i cada un dels equipaments –inclosos Can Sebastianet i l’ex-escola bressol-, de quina és la seva situació (propietat, estat de l’adjudicació, forma de gestió actual i futura, usos, necessitats del municipi) a fi que puguem treballar amb garanties de futur. Si miren l’acta, veuran que no va haver-hi una resposta clara. La podem tenir avui?

**Manifesta el Sr. Alcalde que la reunió es podria fer el dia 16 de juny a les 19 hores o buscar un altre data si als grups no els hi va bé.**

1. Hi ha hagut reunions amb l’Ajuntament de Cardedeu per temes de seguretat?

**El Sr. Alcalde manifesta que reunions unicament amb Cardedeu no, però si amb l’Albert Batlle, Director General de la Policia, i els alcaldes i alcaldesses de Cardedeu, Sant Antoni i Sant Pere de Vilamajor i la Garriga. Afegeix el Sr. Alcalde que en aquesta reunió i va ser present també inspectors dels mossos d’esquadra de la nostra zona. La conclusió va ser que tenen pocs efectius – faltarien uns 400 mossos – i actúen per prioritats. Explica el Sr. Alcalde que la policía si té coneixement dels robatoris a la zona i que es farà una nova reunió al septiembre/octubre.**

I no havent més assumptes a tractar, per part de l’Alcaldia s’aixeca la sessió a les 22.26 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.